PENDIDIKAN TINGGI ISLAM
DI SABAH 2020

PROSIDING

KONVENSYEN INOVASI PENDIDIKAN TINGGI ISLAM

SABAH  2020

INSTITUT PENGAJIAN ISLAM DAN DAKWAH SABAH

(IPDAS)

PROSIDING KONVENSYEN INOVASI PENDIDIKAN TINGGI ISLAM SABAH

2020

Cetakan Pertama, 2021

Hak Cipta Institut Pengajian Islam dan Dakwah Sabah, 2021

Hak cipta terpelihara. Tiada bahagian daripada terbitan ini boleh diterbitkan

semula, disimpan untuk pengeluaran atau ditukarkan ke dalam sebarang bentuk

atau dengan sebarang alat juga pun, sama ada dengan cara elektronik, gambar

serta rakaman dan sebagainya tanpa kebenaran bertulis daripada penerbit

terlebih dahulu.

Sekalung Penghargaan

 kepada Universiti Malaysia Sarawak (UNIMAS)  sebagai perunding untuk menjayakan
Konvensyen Inovasi Pendidikan Tinggi Islam Sabah 2020 khususnya kepada :

Prof Dr. Rosli bin Ahmad

 Prof Madya Dr. Sopian bin Bujang
Prof Madya Dr. Zaimuariffudin Shukri bin Nordin

Prof. Madya Dr. Fitri Suraya binti Mohamad Hapni Joblie
Dr. Siti Mariam binti Abdullah

Dayang Kartini binti Abang Ibrahim

Editor
Dr. Baharudin bin Othman

Jawatankuasa Editor

Mohamad Syafiq bin Abd. Latip
Saeidah Syamielah binti Abd Rahman

Ahmad Nur Amsyar bin Zainal
Halifah binti Ahmad

Pereka Kulit

Mohamad Fitri bin Kamarozaman
Md. Hamizie bin Abdul Kamil

KATA PENGHARGAAN

ِحمي ْْحَِن الرَّ        بِْسِم هللِا الرَّ

اَلةُ  ِف اأَلنِْبيَاٍء واملُْرَسِلنْيَ َوعىََل  الموالس    احلَْمُد هلل َرب ِ الَعالَِمنَي والصَّ ِعنْيَ آ   عىَل َأْْشَ ِبه َأْْجَ  ِِلِ وََصْ

        erlebih dahulu saya ingin merafakkan rasa syukur ke hadrat Allah

SWT, di atas limpah dan kurniaNya, dapatlah kita melaksanakan

Konvensyen Inovasi Pendidikan Tinggi Islam Sabah 2020 (KIPTIS)

dengan jayanya.

Di kesempatan ini, saya ingin mengucapkan jutaan terima kasih

kepada para fasilitator dari Universiti Malaysia Sarawak (UNIMAS) yang

telah memberikan bimbingan dan tunjuk ajar dengan penuh dedikasi bagi

meningkatkan kemahiran kepada para pensyarah Institut Pengajian Islam

dan Dakwah Sabah (IPDAS).

Sesungguhnya, penganjuran program ini menepati matlamat JAKIM untuk

memperkasakan program dakwah dan pembangunan insan dalam norma baharu seterusnya

melahirkan generasi kepimpinan yang memiliki kualiti ilmu, akhlak dan pegangan akidah

yang benar.

Saya juga berharap agar kualiti KIPTIS pada masa depan dapat dipertingkatkan ke

tahap yang lebih tinggi khususnya dalam membina kesarjanaan para pensyarah. Apatah lagi

IPDAS kini mula menerokai bidang-bidang baharu untuk diperkenalkan sesuai dengan

keperluan semasa.

Akhir kata, semoga usaha dan titik peluh semua yang terlibat dalam menjayakan

KIPTIS dapat keredaan dan keberkatan dari Allah SWT. Saya yakin program sebegini akan

sentiasa mendapat sokongan padu dari semua pihak demi kecemerlangan ilmu yang

berguna untuk tatapan generasi sekarang dan akan datang.

Sekian, terima kasih.

DATUK ABDUL AZIZ BIN JUSOH
Ketua Pengarah
Jabatan Kemajuan Islam Malaysia

T

KATA PENGANTAR

               yukur, Alhamdulillah, penganjuran Konvensyen Inovasi

Pendidikan Tinggi Islam Sabah 2020 (KIPTIS 2020) telah berjaya

dilaksanakan dengan jayanya. Sesungguhnya penganjuran ini, pasti

akan menjadi pendorong dan semangat bagi perancangan dan

pelaksanaan siri KIPTIS dan Kursus Eksekutif Pengajaran dan

Pembelajaran (ECTL) yang akan datang.

Saya ingin mengambil kesempatan mengucapkan setinggi

tahniah dan syabas kepada para pembentang dan penyelidik yang

bukan sahaja telah berjaya menyelesaikan modul akhir ECTL malah

telah bersedia berkongsi ilmu dan pengalaman melalui pembentangan

yang telah dilakukan sepanjang tempoh KIPTIS 2020.

Tidak juga dilupakan ucapan tahniah dan terima kasih ditujukan kepada para

fasilitator dari Universiti Malaysia Sarawak (UNIMAS) yang telah memberi komitmen yang

tinggi bagi menjayakan KIPTIS 2020 dan ECTL ini.

Sememangnya, saya amat menghargai kejayaan program ECTL dan KIPTIS 2020,

kerana ia merupakan sumbangan bermakna daripada para pensyarah IPDAS; dari kita untuk

kita juga. Program sebegini mempunyai impak yang sangat besar sama ada secara langsung

mahupun tidak langsung kepada peningkatan profesionalisme dan kemahiran pensyarah itu

sendiri. Melalui penganjuran ini, pelbagai objektif dan manfaat dapat dicapai. Bak kata

pepatah lama, “Sekali merengkuh dayung, dua tiga pulau terlampau!”

Program sebegini sudah tentu sangat signifikan lebih-lebih lagi dalam

mengakulturasikan budaya keilmuan dan kesarjanaan di IPDAS. Saya percaya dengan

pelaksanaan ECTL selama hampir tujuh (7) bulan dalam tempoh Perintah Kawalan

Pergerakan (PKP) dan KIPTIS 2020 secara dalam talian, telah berjaya mencerminkan

bagaimana proses menambah baik kualiti pengajaran dan pembelajaran sentiasa didukung

dan diberikan ruang sewajarnya oleh IPDAS.

S
هَّدانَّسلمتَّجسهرتات َّكََّرََّبََّوَََّّللاهََّّة َّْحََّرَََّّوََّيك َّلََّعَََّّم ََّلَّلس َّا

Suka saya nukilkan bahawa tahun 2020 merupakan tahun yang sangat mencabar

kepada semua sektor negara termasuklah sektor pendidikan. Ini adalah kerana kesan

pandemik Covid-19 yang melanda seluruh dunia telah menukar landskap kehidupan dan

aktiviti harian manusia dengan nilai hidup norma baharu. Bidang pendidikan khususnya, telah

berkembang pesat dan menerjah ke arah penggunaan teknologi secara maksima.

Pelaksanaan pengajaran dan pembelajaran secara dalam talian, pembelajaran fleksibel dan

kendiri sangat ditekankan lebih-lebih lagi cabaran capaian internet dan kemahiran sokongan

kepada pensyarah amatlah getir dalam usaha menambah kepakaran dan mengubah

paradigma menerima norma baharu pendidikan dan cara pembelajaran.

Maka adalah sangat jelas ECTL dan KIPTIS 2020 merupakan satu menifestasi dan

formula penyelesaian dalam mendepani cabaran Covid-19, di samping meneruskan iltizam

kita untuk menerapkan budaya ilmu berteraskan penyelidikan dan kemahiran pembelajaran

serta pengajaran dalam dunia pendidikan semasa. Ironinya, siapa sangka ECTL dan KIPTIS

akan menjadi pemangkin kepada perubahan pelaksanaan amalan pendidikan di IPDAS nanti,

Insya-Allah.

Sehubungan dengan itu, atas semangat yang demikian, kertas-kertas pembentangan

yang telah dibentangkan pada KIPTIS 2020 telah diterbitkan dalam bentuk prosiding. Ini bagi

memastikan pengekalan hasil ilmiah yang mana akan terus dapat dirujuk sebagai sebahagian

daripada khazanah keilmuan di IPDAS.

Saya juga mengharapkan agar siri ECTL dan KIPTIS yang akan datang, dapat terus

diadakan selaras dengan komitmen IPDAS untuk meneruskan program pemerkasaan

pendidikan pensyarah. Akhirnya, sekali lagi saya ingin mengucapkan terima kasih, tahniah dan

syabas kepada semua pihak yang terlibat dalam menjayakan program ECTL dan KIPTIS 2020.

Sekian, terima kasih.

MOHAMAD ZAMRI BIN MOHAMED SHAPIK
Pengarah
Institut Pengajian Islam Dan Dakwah Sabah

KANDUNGAN

Pengaruh Motif Penggunaan Facebook Terhadap Pencapaian Akademik

Pelajar Institut Pengajian Islam dan Dakwah Sabah (IPDAS)

Mohamad Syafiq bin Abd Latip, Mohamad Rafiee bin Badurus, Dygku Ezharrinna
binti Awgku Matarsat, Mohd Ibnu Fakri bin Vermond, Puad Binti Jaragan ….. 1

Kesan Permainan Video Terhadap Tahap Pembelajaran
Abdul Aziz Mokhtar, Khadijah Radzuan, Mohd Hafizi bin Nurodin, Masleha binti
Yusof, Siti Aisah binti Kebajikan, Sulaiman bin Nawawi ..... 23

Faktor – Faktor Kesediaan Pensyarah IPDAS Terhadap Penggunaan
Aplikasi dalam Keberkesanan Pengajaran dan Pembelajaran (PdP)
Saeidah Syamielah binti Abd Rahman, Syahrin bin Abdullah, Jainuddin bin Ires,
Azizah binti Kauli Bdullah, Mohd Johar bin Japnar ….. 59

Kebolehlaksanaan Pengajaran dan Pembelajaran Dalam Talian dalam
Kalangan Pensyarah dan Pelajar IPDAS Semasa Pandemik COVID-19
Ahmad Nur Amsyar bin Zainal, Nasliah binti Abdul Nasir, Datu Mohd. Sallehin bin
Moksan, Mohd. Shahrozan bin Oton, Azman bin Madusin ..... 109

Isu dan Cabaran Perancangan Penawaran Program Diploma Dakwah Digital
di Institut Pengajian Islam dan Dakwah Sabah
Norjainah binti Jasmin, Siti Farhanah binti Ali Rahman, Azri bin Sikul, Zubair bin
Samsidi, Siti Norhafizah bte Rahmat, Muhammad Khaithir bin Othman ….. 136

Kefahaman Ibadat Solat Fardu dalam Kalangan Pelajar Institut Pengajian
Islam dan Dakwah Sabah Kampus Kudat
Norhikmah binti Masir, Illani binti Zulkifli, Kamariah binti Ahmad, Darmansyah bin
Mohd Said, Kamran bin Pasiran, Khairunnisa binti Mohd Hairi ….. 169

Kajian Stres dalam Kalangan Pelajar Institut Pengajian Islam dan Dakwah
Sabah
Mohd Azrulnizam bin Abdullah, Mohd Ikhwan bin Mohammad Saleh, Noorlina
binti Saidi@Zali, Rafidah binti Rauf, Zaimatul Nadia binti Anuar ….. 204

Gejala Ponteng Program Pengajian Islam Dan Dakwah : Satu Kajian
Tindakan
Jundia binti Ali,  Mohd Shalahudin bin Ismail, Jamal Adli bin Ahmad Shukri, Nur
Aziera binti Nahar, Muammar bin Hamidin bin Ridwan ..... 222

1

PENGARUH MOTIF PENGGUNAAN FACEBOOK

TERHADAP PENCAPAIAN AKADEMIK PELAJAR

INSTITUT PENGAJIAN ISLAM DAN DAKWAH SABAH (IPDAS)

Mohamad Syafiq bin Abd Latip1, Mohamad Rafiee bin Badurus2, Dygku Ezharrinna
binti Awgku Matarsat3, Mohd Ibnu Fakri bin Vermond4, Puad binti Jaragan5

1,2,3 Institut Pengajian Islam Dan Dakwah Sabah, Kampus Keningau

4,5 Institut Pengajian Islam Dan Dakwah Sabah, Kampus Kudat

ABSTRAK

Facebook merupakan laman sosial yang paling popular di Malaysia. Ia adalah

perkhidmatan rangkaian sosial dan laman web yang membolehkan pengguna

berkomunikasi secara maya antara satu sama lain. Perkembangan Facebook telah

mewujudkan fenomena tersendiri di seluruh pelusuk dunia. Kini penggunaan Facebook

dalam kalangan pelajar sudah tidak asing lagi. Begitu juga dengan pelajar di IPDAS

Kampus Keningau dan Kampus Kudat yang sememangnya dilahirkan sebagai

generasi Z dan dibesarkan dalam suasana serba canggih dan berteknologi. Kekerapan

penggunaan perisian ini mendatangkan kesan yang tersendiri, baik dari sudut positif

mahupun negatif. Oleh itu, satu kajian berkaitan isu ini perlu diketengahkan untuk

dikaji agar motif penggunaan perisian ini dalam kalangan pelajar IPDAS dapat dicapai.

Hasil dapatan menunjukkan terdapat tiga motif iaitu merasa hebat berteman,

mengekalkan maklumat, dan penggunaan Facebook dalam pendidikan mempunyai

hubungan yang signifikan terhadap kekerapan penggunaan Facebook dan

pengaruhnya terhadap pencapaian akademik pelajar.

KATA KUNCI: motif; kekerapan penggunaan Facebook; pengaruh Facebook

2

PENGENALAN

Pada era globalisasi ini, kemajuan dalam bidang teknologi berkembang dengan

pesatnya di negara kita. Kemunculan laman web dan perkhidmatan rangkaian sosial

seperti Facebook banyak mempengaruhi kehidupan seseorang. Pada awal

pengenalan laman jaringan sosial ini, fungsinya dikatakan adalah sebagai alat yang

menghubungkan seseorang dengan individu lain. Menurut Ritcher dan Koch (2008),

fungsi laman jaringan sosial adalah untuk mengurus identity (identity management),

mencari pakar (expert finding), menyedari konteks (context awareness), mengurus

kenalan (contact management) dan menukar maklumat (exchange).

Facebook mula diperkenalkan pada tahun 2004 oleh Mark Zuckerberg, seorang

pelajar di Universiti Harvard. Pada awal pengenalan Facebook, hanya pelajar

Universiti Harvard yang mempunyai e-mail pelajar (edu.email address) sahaja boleh

mendaftar sebagai pengguna. Selepas dua minggu pertama diperkenalkan kepada

umum, seramai 4300 pelajar mendaftar sebagai pengguna. Populariti laman web

Facebook kemudiannya berkembang ke serata dunia. Kajian-kajian lepas mendapati

tujuan utama atau motif penggunaan Facebook adalah untuk mengekalkan hubungan,

meluangkan masa, menyertai komuniti maya, menghiburkan, merasa hebat, mencari

teman (Sheldon, 2008).

Umumnya, perisian Facebook dalam kalangan pelajar IPDAS sudah menjadi satu

kelaziman baik digunakan sebagai medium sosial mahupun sebagai medium

pembelajaran. Justeru berpandukan kajian-kajian lepas, kajian ini akan melihat motif

dan kekerapan penggunaan Facebook dalam kalangan pelajar IPDAS. Di samping itu,

kajian ini juga akan meneliti pengaruh atau kesan penggunaan perisian ini terhadap

pencapaian akademik pelajar.

KAJIAN LITERATUR

Terdapat banyak kajian terdahulu yang melihat kepada motif penggunaan sesuatu

media. Urista et al., (2009) mengkaji tentang motif penggunaan Facebook dan

mendapati belia menggunakan Facebook untuk mendapatkan maklumat tentang orang

yang mereka minati tanpa pengetahuan orang tersebut, menghubungi kenalan lama

dan membentuk imej peribadi mereka. Selain itu, Lewis dan West (2009) turut

3

mengkaji motif penggunaan Facebook melalui temu bual (interview) dan mendapati

belia menggunakan Facebook kerana dipengaruhi oleh kawan-kawan. Malahan Khe

Foon Hew (2010) juga turut menjalankan kajian mengenai motif Facebook dari

perspektif pelajar dan guru. Kajian beliau telah menggariskan tujuh motif penggunaan

Facebook iaitu; untuk mengekalkan hubungan, mencari teman baru, keseronokan dan

kegembiraan, popular, meluangkan masa, mengekpresikan diri, dan untuk

pembelajaran.

Walaupun terdapat banyak kajian yang dijalankan bagi melihat motif penggunaan

Facebook, kajian ini mengambil motif penggunaan Facebook daripada kajian Sheldon

(2008) dan Ishii (2008) untuk dijadikan ukuran motif penggunaan Facebook oleh

pelajar dalam konteks Malaysia. Hasil kajian Sheldon (2008) telah menghasilkan enam

motif utama penggunaan Facebook dalam kalangan belia iaitu mengekalkan

hubungan, meluangkan masa, menyertai komuniti maya, menghiburkan, merasa hebat

dan mencari teman. Manakala kajian Ishii (2008) telah menghasilkan empat motif

utama penggunaan Facebook iaitu mendedahkan diri, mencari teman, mencari

maklumat dan menghiburkan. Terdapat persamaan motif di antara kedua-dua kajian

tersebut iaitu motif menghiburkan dan mencari teman. Jadi, kajian ini telah

mengadaptasi enam motif daripada kajian Sheldon (2008) iaitu mengekalkan

hubungan, meluangkan masa, menyertai komuniti maya, menghiburkan, merasa hebat

dan mencari teman dan dua motif daripada kajian Ishii (2008) iaitu mendedahkan diri

dan mencari maklumat.

Kelapan-lapan motif yang digabung daripada kajian Sheldon (2008) dan Ishii (2008)

diambil sebagai pembolehubah kajian ini bagi mengukur motif penggunaan Facebook

dalam kalangan pelajar IPDAS. Selain itu, kekerapan penggunaan Facebook diukur

mengikut bilangan kenalan dalam akaun Facebook dan jumlah jam penggunaan

Facebook dalam seminggu. Menurut Lewis dan West (2009), penggunaan bilangan

kenalan sebagai pembolehubah bagi mengukur kekerapan penggunaan Facebook

adalah kerana ia menggambarkan semakin ramai kenalan di Facebook, semakin kerap

belia menggunakan Facebook. Selain daripada itu juga, Sheldon (2008) dan Ellison et

al., (2007) telah menggunakan pembolehubah jumlah jam penggunaan Facebook

untuk mengukur kekerapan penggunaan Facebook kerana semakin kerap

penggunaan Facebook semakin lama jumlah jam penggunaan Facebook. Kedua-dua

pembolehubah ini telah digunakan bagi mengukur kekerapan penggunaan Facebook

4

dalam kajian ini. Kedua-dua pembolehubah ini diadaptasi daripada kajian Sheldon

(2008) dan Ellison et al., (2007).

PERNYATAAN MASALAH

Jika diimbas kembali, pada awalnya media hanya berkembang dengan media cetak

dan media elektronik. Tetapi pada masa kini sesungguhnya komunikasi manusia mula

berhadapan dengan cabaran untuk membentuk individu yang mempunyai kecairan

maklumat yang tinggi dek perubahan arus kemodenan yang begitu pesat. Seseorang

individu yang menjadi penyampai maklumat seharusnya memiliki kemahiran dan

pengetahuan secukupnya dalam bidang teknologi kerana penyebaran pengetahuan

abad ke-21 berkaitan dengan teknologi maklumat. Majoriti daripada pelajar-pelajar

IPDAS Kampus Keningau dan Kampus Kudat mempunyai akaun Facebook kerana

perisian ini telah lama diperkenalkan. Justeru, ada dalam kalangan mereka yang

menjadikan perisian ini sebagai satu medium interaksi sosial setelah tamat sesi

pembelajaran. Tidak kurang juga ada di kalangan mereka yang merebut peluang ini

dengan menjadikan Facebook sebagai gedung ilmu menerusi video yang dimuat turun

(download) dalam perisian berkenaan di samping berkongsi ilmu yang memberi

manfaat kepada orang lain.

Selain itu, para pelajar IPDAS sangat aktif menggunakan Facebook dalam kehidupan

seharian di samping mewujudkan kumpulan-kumpulan Facebook bagi tujuan

pembelajaran bersama pensyarah. Sebagai seorang ahli akademik, kekerapan dan

kesan penggunaan Facebook ini dilihat sebagai satu isu serius yang perlu dikaji

kerana besar kemungkinan ia akan mendatangkan kesan terhadap akademik pelajar

baik dari sudut positif mahupun negatif. Justeru, kajian ini perlu dilaksanakan agar

menjadi panduan dalam pemilihan medium yang sesuai untuk menjalankan proses

pembelajaran.

OBJEKTIF KAJIAN

Terdapat tiga objektif utama dalam kajian iaitu:

 i. Untuk mengkaji motif penggunaan Facebook berdasarkan jantina.

5

 ii Untuk mengetahui kekerapan penggunaan Facebook dan pengaruhnya

terhadap akademik pelajar.

iii. Untuk mengenalpasti motif dan pengaruh penggunaan Facebook terhadap

akademik pelajar.

PERSOALAN KAJIAN

Untuk mencapai tujuan dan matlamat kajian, pengkaji akan mendapatkan jawapan

kepada soalan-soalan kajian berikut:

 i. Apakah motif penggunaan Facebook berdasarkan jantina?

ii. Berapakah jumlah kekerapan penggunaan Facebook dalam sehari serta

pengaruhnya terhadap akademik pelajar?

iii. Apakah kepentingan penggunaan Facebook dan pengaruhnya terhadap

akademik pelajar?

KEPENTINGAN KAJIAN

Penggunaan Facebook pada masa kini bukanlah suatu perkara baru, namun dianggap

menjadi kewajipan untuk memiliki akaun perisian tersebut agar dilihat bergerak seiring

dengan kemajuan dan peralihan teknologi. Walau bagaimanapun, penggunaan yang

diambil dari sudut positif sudah pasti memberikan impak yang baik dan begitulah

sebaliknya. Umum mengetahui bahawa perisian ini digunakan untuk menghubungkan

seseorang yang berada dalam jarak yang jauh mahupun dekat, dijadikan sebagai

medium untuk menjalankan perniagaan dalam talian, dan dijadikan sebagai medium

untuk berkongsi maklumat yang mampu mendatangkan manfaat kepada pengguna.

Dalam konteks pelajar IPDAS itu sendiri dilihat bahawa motif dan kekerapan

penggunaan perisian ini akan mendatangkan pengaruh dan kesan terhadap akademik

mereka, sama ada membantu meningkatkan atau menjejaskan prestasi akademik.

Jika kajian ini tidak dilaksanakan, maka ahli akademik tidak akan mengetahui faktor

kejayaan atau kegagalan seseorang pelajar tersebut. Oleh itu, kajian seumpama ini

harus dilaksanakan dan diteruskan demi kemaslahatan bersama.

6

DEFINISI ISTILAH

Bagi memastikan kajian yang dijalankan ini menepati maksud yang ditetapkan, maka

beberapa definisi utama dijelaskan seperti berikut:

Facebook:

Perkhidmatan rangkaian sosial dan laman web yang membolehkan pengguna

berkomunikasi secara maya antara satu sama lain.

Motif penggunaan:

Sebab (tujuan) yang mendorongkan seseorang melakukan sesuatu atau bertindak

menggunakan sesuatu.

Kekerapan:

Keadaan kerap, kerapnya berlaku sesuatu, keseringan.

HIPOTESIS DAN KERANGKA KAJIAN

Dalam kajian ini, beberapa hipotesis utama telah dibentuk iaitu;

Hipotesis 1:

Terdapat perbezaan yang signifikan motif penggunaan Facebook berdasarkan jantina.

Hipotesis 2:

Tidak terdapat perbezaan yang signifikan kekerapan penggunaan Facebook terhadap

akademik pelajar.

Hipotesis 3:

Terdapat pengaruh positif bagi motif penggunaan Facebook terhadap pencapaian

akademik.

7

KERANGKA KAJIAN

Bagi menerangkan secara menyeluruh berkenaan dengan kajian yang dijalankan,

maka kerangka konsep telah dibentuk sebagai panduan asas sebagaimana

ditunjukkan dalam Rajah 1. Dengan ini, kajian yang dihasilkan dapat menerangkan

elemen motif penggunaan Facebook sebagai faktor perkaitan terhadap prestasi

akademik pelajar. Rantaian pemboleh ubah bersepadu digunakan melalui gabungan

pemboleh ubah motif penggunaan Facebook sebagai pemboleh ubah bebas dan

prestasi akademik pelajar sebagai pemboleh ubah bersandar.

       Rajah 1: Kerangka Kajian

METODOLOGI KAJIAN

Kajian yang dijalankan adalah berbentuk kuantitatif secara survei. Sasaran kajian

terdiri daripada pelajar Semester Satu Sijil Asas Pengajian Islam dan Dakwah seramai

43 orang dan pelajar Semester Tiga Diploma Dakwah Islamiyyah seramai 77 orang

menjadikan jumlah sasaran kajian seramai 120 orang.

Manakala instrumen pengumpulan data adalah melalui borang soal selidik. Ini

dipersetujui oleh Dul dan Hak (2008) mendapati teknik pengumpulan data dengan

menggunakan soal selidik adalah sesuai dan praktikal digunakan kerana penyelidik

mempersembahkan data dalam bentuk nombor. Borang soal selidik ini terdiri daripada

Jantina

• Merasa hebat berteman

• Menghiburkan

• Mengekalkan hubungan

• Mengekalkan maklumat

• Menyertai komuniti maya

• Menggunakan untuk

pendidikan

Motif Penggunaan Facebook

Pencapaian

Akademik Pelajar

8

tiga bahagian iaitu Bahagian A berkaitan dengan demografi responden, Bahagian B

berkaitan kekerapan penggunaan Facebook. Bahagian C berkaitan motif penggunaan

Facebook dan Bahagian D berkaitan kesan penggunaan Facebook terhadap akademik

pelajar.

Data dianalisis untuk melihat frekuensi bagi setiap soalan. Analisis akan menggunakan

kaedah Analisis Deskriptif Frekuensi menggunakan perisian Statistical Package for the

Social Sciences (SPSS).

DAPATAN KAJIAN

Maklumat Deskriptif Sampel Kajian

Bahagian ini menggunakan analisis statistik deskriptif bagi menjelaskan ciri-ciri

demografi terpilih sampel kajian yang merangkumi profil responden meliputi aspek

jantina, tahun pengajian, program yang diikuti, tahun pengajian, umur, pendapatan isi

rumah, pemilikan akaun Facebook, dan CGPA akhir Purata Nilai Gred Kumulatif.

Analisis taburan responden mengikut demografi ditunjukkan dalam Jadual 1.

Dapatan menunjukkan jumlah responden kajian ini adalah seramai 118 orang pelajar

(100%) yang terdiri daripada lelaki sebanyak 41.9% dan perempuan iaitu sebanyak

58.1%.

Responden yang mengambil program Sijil Asas Pengajian Islam dan Dakwah adalah

sebanyak 35.6% manakala Diploma Dakwah Islamiyah sebanyak 64%. Bagi pusat

pengajian responden di IPDAS Kampus Keningau, sebanyak 64.4% telah memberi

maklum balas manakala IPDAS Kampus Kudat pula sebanyak 36.6%.

Berdasarkan kepada tahap umur responden, majoriti tahap umur responden berada di

bawah 20 tahun iaitu sebanyak 62.7%, umur 20-25 tahun sebanyak 33.9%, manakala

umur 26-30 tahun tidak berkaitan.

Dapatan data yang diperolehi berkaitan pendapatan isi rumah, hasil menunjukkan

bahawa pendapatan isi rumah pelajar di bawah RM1000 adalah sebanyak 50.4%,

9

pendapatan RM1001-RM2000 sebanyak 29.9%, pendapatan RM2001-RM 4000

sebanyak 12%, manakala pendapatan kurang RM4001 sebanyak 7.7%.

Di samping itu, majoriti daripada pelajar memiliki akaun Facebook dengan jumlah

peratus sebanyak 94.9% manakala 5.1% tidak memiliki akaun Facebook.

Bagi pencapaian akademik pula, CGPA akhir Purata Nilai Gred Kumulatif, dapatan

menunjukkan kebanyakan daripada responden berada pada mata nilaian 2.6-2.9 iaitu

sebanyak 38.2%, dan paling sedikit adalah pada tahap mata nilaian 3.5-4.0 sebanyak

21.4%. Tahap pencapaian CGPA penggunaan Facebook tidak mengganggu prestasi

akademik pelajar.

Jadual 1. Taburan responden mengikut demografi

Demografi  Kategori  Bilangan

responden

 Peratus

   (%)

Jantina  Lelaki

Perempuan

 49

69

 41.5

58.5

Tahun Pengajian  Tahun 1  43  36.4

  Tahun 2  61  51.7

  Tahun 3  14  11.9

Program  Dip. Dakwah Islamiyyah  76  64.4

  Sijil Asas Pengajian Islam  42  35.6

  dan Dakwah

Pusat Pengajian  IPDAS Kampus Keningau  76  64.4

  IPDAS Kampus Kudat  42  35.6

Umur  20 - 25 tahun

26-30 tahun

< 20 tahun

 40

  4

 74

 33.9

  3.4

62.7

Pendapatan Isi Rumah  > RM4001

RM2001 – RM4000

RM1001 – RM2000

< RM1000

   9

 15

 35

 59

   7.6

29.7

39.4

50.0

10

Pemilikan Akaun FB

CGPA Akhir

 Memiliki Akaun FB

Tidak Memiliki Akaun FB

2.0 – 2.5

2.6 – 2.9

3.0 – 3.4

3.5 – 4.0

Tidak Berkaitan

 112

   6

   2

  13

  34

  25

  44

 94.9

 5.1

  1.7

 11.0

 28.8

 21.2

 37.3

Analisis Inferensi

Hipotesis 1:  Terdapat perbezaan yang signifikan motif bagi penggunaan Facebook

berdasarkan jantina.

Bagi menjawab objektif pertama, Ujian-t digunakan untuk menentukan perbezaan motif

penggunaan Facebook berdasarkan jantina. Dapatan menunjukkan tidak terdapat

perbezaan yang signifikan bagi motif penggunaan Facebook berdasarkan jantina (t=-

1.887, p<0.05). Oleh yang demikian, hipotesis 1 yang menyatakan terdapat perbezaan

yang signifikan motif bagi penggunaan Facebook berdasarkan jantina adalah ditolak.

Jadual 2: Keputusan análisis perbezaan yang signifikan motif bagi penggunaan

Facebook berdasarkan jantina (n=118)

Pembleh

ubah

Kategori N Min S.P            df t P

Motif Lelaki

 Perempuan

49

69

2.765

3.045

0.8295

0.7662

116

-1.887

-1.862

.328

    *p<0.05

Hipotesis 2: Tidak terdapat perbezaan yang signifikan kekerapan penggunaan

Facebook terhadap akademik pelajar.

Terdapat tiga komponen utama yang dinyatakan dalam soal selidik berkenaan isu

kekerapan penggunaan aplikasi Facebook dalam kalangan pelajar IPDAS iaitu,

11

bilangan kenalan, pengalaman penggunaan aplikasi Facebook dan jumlah jam

penggunaan dalam sehari. Ketiga-tiga komponen tersebut adalah bersesuaian dengan

kenyataan Sheldon (2008) dan Ellison et al., (2007) yang mana mereka telah

menggunakan pembolehubah jumlah jam penggunaan Facebook untuk mengukur

kekerapan penggunaan Facebook kerana semakin kerap penggunaan Facebook

semakin lama jumlah jam penggunaan Facebook.

Komponen pertama adalah berkenaan bilangan kenalan dalam akaun Facebook.

Dapatan kajian menunjukkan bahawa jumlah terbesar dalam komponen ini adalah

dalam kelompok yang mempunyai 500 orang dan ke bawah kenalan dalam akaun

Facebook iaitu sebanyak 59%. Manakala kelompok selebihnya adalah 500-1000 orang

kenalan sebanyak 17.9%, 1001-3000 orang kenalan sebanyak 16.2% dan kelompok

3001-5000 orang kenalan adalah sebanyak 6.8%. Jika dilihat statistik bilangan kenalan

Facebook dalam kalangan pelajar IPDAS ini, ia memberi dua jawapan utama kepada

kajian ini iaitu; Pertama, adalah kekerapan penggunaan aplikasi Facebook dalam

kalangan pelajar masih di tahap yang terkawal kerana tidak ramai yang mempunyai

kenalan melebihi 1000 orang. Perkara Kedua, penggunaan Facebook dalam kalangan

pelajar IPDAS ini bukanlah semata-mata untuk mencari populariti dengan adanya

kenalan yang ramai. Kedua jawapan atau kenyataan tersebut akan menentukan

bagaimana pencapaian akademik setiap individu pelajar berkenaan terutamanya pada

kelompok ramai yang hanya mempunyai 500 orang dan ke bawah kenalan Facebook.

Dapatan kajian berkenaan komponen pengalaman penggunaan aplikasi Facebook

pula adalah sebagaimana yang dibincangkan berikut. Kelompok terbesar dalam

komponen ini adalah pengalaman penggunaan Facebook selama tujuh tahun iaitu

32.5%. Manakala kelompok kedua terbesar adalah pengalaman penggunaan

Facebook selama dua tahun ke bawah iaitu 29.9%, diikuti dengan kelompok yang

ketiga iaitu pengalaman selama dua hingga empat tahun iaitu 20.5% dan kelompok

terakhir adalah pengalaman selama lima hingga enam tahun iaitu 17.1%. Berdasarkan

dapatan kajian ini, maka dapatlah dinyatakan dengan keseimbangan jumlah dapatan

antara jarak tahun tersebut ia menggambarkan bahawa pelajar IPDAS sememangnya

sudah lama berkecimpung dalam dunia maya melalui aplikasi Facebook ini namun

kekerapan penggunaan Facebook dalam kalangan pelajar masih di tahap terkawal.

Hal ini dibuktikan dengan kesinambungan dapatan kajian bahawa tidak ramai yang

mempunyai kenalan Facebook melebihi 1000 orang. Sekiranya dapatan kajian

12

berkenaan bilangan kenalan lebih ramai yang berpihak kepada melebihi 1000 orang,

maka sudah pasti ia menunjukkan bahawa kekerapan pelajar IPDAS menggunakan

aplikasi Facebook ini adalah sangat kerap kerana mereka boleh mencapai kenalan

mencecah 1000 orang bahkan lebih dari jumlah tersebut.

Komponen ketiga adalah berkenaan jumlah jam yang digunakan. Kelompok jumlah

terbesar dalam dapatan kajian ini adalah selama satu jam dan ke bawah iaitu

sebanyak 65%. Manakala kelompok kedua adalah selama dua hingga empat jam iaitu

29.1%, manakala lima hingga enam jam dan tujuh jam ke atas adalah masing-masing

0%. Dapatan kajian ini membuktikan bahawa kekerapan penggunaan Facebook dalam

kalangan pelajar IPDAS masih berada di paras rendah dan terkawal. Ia dilihat

daripada kelompok terbesar tempoh masa penggunaan Facebook dalam kalangan

pelajar IPDAS iaitu hanya selama satu jam dan ke bawah sebanyak 65% melebihi

separuh jumlah responden kajian ini. Keseluruhan menunjukkan kekerapan pelajar

IPDAS dalam menggunakan aplikasi Facebook adalah berada di tahap yang rendah

serta boleh dikawal. Dalam erti kata lain, pelajar tidak menjadikan aplikasi Facebook

ini sebagai sesuatu yang utama dalam kehidupan harian mereka. Rutin dan jadual

kehidupan harian sebagai seorang pelajar masih tersusun tanpa gangguan

penggunaan aplikasi Facebook yang amat kerap sehingga boleh menjejaskan kitaran

aktiviti harian sebagai seorang pelajar.

Bagi menjawab objektif kedua, Ujian Anova digunakan untuk menentukan perbezaan

motif penggunaan Facebook berdasarkan kekerapan. Dapatan menunjukkan terdapat

perbezaan yang signifikan bagi motif penggunaan Facebook berdasarkan kekerapan

(F=2.145, p<0.05). Oleh yang demikian, hipotesis 2 yang menyatakan terdapat

perbezaan yang signifikan motif bagi penggunaan Facebook berdasarkan kekerapan

adalah diterima sepertimana yang ditunjukkan dalam Jadual 3.

13

Jadual 3: Keputusan análisis perbezaan yang signifikan motif bagi penggunaan

Facebook berdasarkan kekerapan (n=118)

Kategori Sum of
Squares

df Mean
Square

F Sig

Between Groups

Within Groups

Jumlah

13.135

33.678

46.814

18

99

117

0.730

0.340

2.145

0.009

    *p<0.05

Hipotesis 3: Terdapat pengaruh positif bagi motif penggunaan Facebook terhadap

pencapaian akademik

Motif boleh ditakrifkan sebagai tujuan atau matlamat. Menurut Papacharissi dan Rubin

(2000) motif adalah salah satu komponen penting dalam aktiviti audien dan

mempengaruhi tindakan seseorang individu. Bagi motif penggunaan Facebook,

pengkaji menyenaraikan enam motif/faktor yang diadaptasi daripada kajian yang

dijalankan oleh Sheldon (2008) dan Ishii (2008) iaitu merasa hebat berteman,

menghiburkan, mengekalkan hubungan, mengekalkan maklumat, menyertai komuniti

maya. Pengkaji membuat satu penambahan motif iaitu penggunaan Facebook dalam

pendidikan. Analisis regrasi digunakan bagi setiap motif dan keputusan menunjukkan

terdapat tiga motif yang signifikan iaitu motif pertama (merasa hebat berteman), motif

keempat (mengekalkan maklumat), dan motif keenam (penggunaan Facebook dalam

pendidikan). Keputusan ujian adalah ditunjukkan dalam Jadual 4.

14

Jadual 4: Keputusan analisis regresi pengaruh pengaruh bagi motif penggunaan

Facebook terhadap pencapaian akademik

Pemboleh ubah  β t P

Pemboleh Ubah Tidak Bersandar

Merasa hebat berteman  .144 2.001 .048*

Menghiburkan  -.087 -1.381 .170

Mengekalkan hubungan  .048 .737 .462

Mengekalkan maklumat  .146 2.066 .041*

Menyertai komuniti maya  .028 .416 .678

Menggunakan untuk pendidikan  -.164 -2.003 .048*

R  .392

R2   .154

Perubahan R2   .108

Perubahan signifikan F  .004

       Nota : *p<0.05, **p<0.01

Berdasarkan kepada keputusan uijian analisis  pengaruh merasa hebat berteman,

menghiburkan, mengekalkan hubungan, mengekalkan maklumat, menyertai komuniti

maya dan menggunakan untuk pendidikan nilai R2 menunjukkan 0.154 iaitu

menerangkan bahawa 15.4% pencapaian akademik diterangkan oleh merasa hebat

berteman, mengekalkan maklumat dan menggunakan untuk pendidikan. (R2 =0.154;

F=3.363; p<0.05). Model ini menunjukkan hubungan yang bererti. Berdasarkan nilai

(β) dalam Jadual 4, keputusan kajian membuktikan sumbangan yang signifikan adalah

hanya tiga peramal iaitu merasa hebat (M1)[β = 0.144, t = 2.001, p = 0.048],

mengekalkan maklumat (M4) [β = 0.146, t = 2.066, p = 0.041] dan peramal

menggunakan untuk pendidikan [β = -.164, t =-2.003, p = 0.048] terhadap

pencapaian akademik pelajar. Berpandukan kepada nilai (β) juga, keputusan

mendapati faktor mengekalkan maklumat (0.146) mempunyai kesan yang tinggi

kepada pencapaian akademik diikuti merasa hebat (0.144) dan menggunakan untuk

pendidikan (-.164).

15

Faktor pertama dilabel sebagai merasa hebat berteman. Faktor ini adalah gabungan

dua motif iaitu motif merasa hebat dan mencari teman. Terdapat enam penyataan

yang digabungkan dalam motif ini iaitu ia membuatkan saya berasa hebat dalam

kalangan kawan-kawan, ia adalah hebat, menghilangkan kerisauan saya, untuk

mengurangkan rasa kesunyian, tiada orang untuk bercakap, dan saya tidak akan

keseorangan. Faktor ini menyokong dapatan kajian oleh Sheldon (2008) yang

memfokuskan kepada merasa hebat dan berteman.

Faktor empat dilabel sebagai mengekalkan maklumat. Faktor ini terdiri daripada empat

penyataan yang digabungkan iaitu untuk mendapat idea baru, untuk mengetahui apa

yang berlaku di seluruh dunia, untuk mendapatkan maklumat yang tidak terdapat di

media lain, dan untuk menyelesaikan masalah harian dan masalah kehidupan.

Faktor keenam pula dilabel sebagai penggunaan Facebook dalam Pendidikan yang

menggabungkan lima penyataan iaitu ia sangat memudahkan, saya menyambut baik

peluang untuk berhubung, Facebook untuk tujuan peribadi bukan Pendidikan, hak

peribadi (privasi) saya akan diceroboh, dan saya tidak kisah. Motif ini merupakan

penambahan daripada pengkaji dengan mengekalkan motif yang diperkenalkan oleh

Sheldon dan Ishii (2008).

PERBINCANGAN

Umum mengetahui bahawa Facebook merupakan salah satu alternatif dan pilihan

dalam menghubungkan masyarakat di dalam dunia siber. Namun, tidak dapat

dinafikan bahawa terdapat kesan yang positif di sebalik penggunaan Facebook ini

seperti impaknya terhadap akademik pelajar. Justeru, kajian ini dilakukan bagi

mendapat kesinambungan motif penggunaan Facebook dan pengaruhnya terhadap

pelajar. Kajian ini diadaptasi daripada kajian Sheldon (2008) dan Ishii (2008) berkaitan

motif penggunaan Facebook. Menurut kajian Sheldon (2008), enam motif penggunaan

Facebook adalah mengekalkan hubungan, meluangkan masa, menyertai komuniti

maya, menghiburkan, merasa hebat dan mencari teman. Manakala kajian Ishii (2008)

motif penggunaan Facebook adalah merujuk kepada mendedahkan diri dan mencari

maklumat. Motif-motif inilah yang diadaptasi ke dalam kajian kali ini menumpukan

16

kepada kesannya terhadap akademik pelajar IPDAS.  Enam motif telah diuji ke atas

pelajar IPDAS iaitu merasa hebat berteman, menghiburkan, mengekalkan hubungan,

mengekalkan maklumat, menyertai komuniti maya, dan penggunaan Facebook dalam

pendidikan.

Ujian t yang dijalankan bagi melihat motif penggunaan Facebook berdasarkan jantina

menunjukkan tidak terdapat perbezaan yang signifikan di antara mereka. Hal ini

menunjukkan bahawa motif penggunaan Facebook dalam kalangan pelajar IPDAS

adalah sama sahaja. Masing-masing antara mereka menjadikan keenam-enam motif

itu punca kepada penggunaan Facebook.

Hasil ujian Anova bagi menilai kekerapan penggunaan Facebook dalam kalangan

pelajar IPDAS menunjukkan bahawa tidak terdapat perbezaan yang signifikan

kekerapan penggunaan Facebook terhadap pencapaian akademik pelajar. Hal ini

menunjukkan bahawa kekerapan penggunaan Facebook adalah berdasarkan kepada

motif yang dinyatakan sebelum ini iaitu merasa hebat berteman, menghiburkan,

mengekalkan hubungan, mengekalkan maklumat, menyertai komuniti maya, dan

penggunaan Facebook dalam pendidikan.

Akhirnya, hasil dapatan melalui ujian regresi pelbagai menunjukkan motif merasa

hebat berteman, mengekalkan maklumat dan penggunaan Facebook dalam

pendidikan menjadi penyumbang tertinggi kepada kekerapan penggunaan Facebook

dalam kalangan pelajar IPDAS. Melalui dapatan tersebut dapat dibuktikan bahawa

kesan Facebook kepada pencapaian akademik pelajar menunjukkan tanda yang

positif.

 IMPLIKASI KAJIAN

Hasil dari dapatan kajian secara keseluruhan didapati bahawa motif penggunaan

Facebook pelajar di IPDAS adalah bekait dengan motif pertama, motif keempat dan

motif keenam iaitu merasa hebat berteman, mengekalkan maklumat dan

menggunakan bagi tujuan pendidikan. Selain itu juga, pengaruh antara motif kepada

17

pencapaian akademik pelajar menunjukkan  nilai R. Square 0.154 dengan peratus

15.4% . Oleh itu, penggunaan Facebook tidaklah terlalu memberi kesan langsung

kepada kecemerlangan seseorang pelajar, malah jika diamati motif penggunaan

Facebook adalah bersifat mencari ilmu dan menjalinkan silaturrahim. Ini secara

langsung menafikan bahawa pelajar yang kerap bermain Facebook menatijahkan

kegagalan dalam pembelajaran pelajar. Melihat dari tren ini, penggunaan Facebook di

IPDAS adalah positif dan ini akan memberikan platform kepada institusi untuk

menerobos peluang yang lebih luas dalam ruangan Facebook demi manfaat dan

kecemerlangan pelajar.

Manfaat penggunaan Facebook ini mungkin boleh dibantu dan disokong dengan

latihan bersesuaian bagi mengoptimumkan penggunaan Facebook dalam pendidikan

kepada pelajar dan pensyarah. Pada masa ini juga, melalui IPDAS, aspirasi Jabatan

Kemajuan Islam Malaysia (JAKIM) untuk melebarkan risalah dan menyantuni ummah

dapat direalisasikan, bukan sahaja melalui penghasilan rijal al-dakwah tetapi juga siber

dakwah yang akan mengharmonikan dan meninggikan syiar Islam di alam maya. Ini

dapat dilaksanakan dengan memperkayakan sumber maklumat dalam media sosial

dengan bahan pengajaran sama ada melalui pembentukan group, page, video, poster

dan lain-lain. Usaha-usaha ini diharapkan akan menjadi batu asas kepada IPDAS

untuk memperkenalkan Diploma Dakwah Digital/ Kreatif di masa akan datang.

CADANGAN KAJIAN LANJUTAN

Kajian akan datang perlulah memperkembangkan skop kajian ini dengan

mengambilkira perkara-perkara berikut; Pertama, media sosial yang lain seperti Tik

Tok, Twitter dan Instagram yang  mempunyai lebih pengaruh kepada generasi Y dan

Z. Kedua, mengkaji kumpulan pelajar yang lain khususnya di institusi pengajian seperti

Maahad Tahfiz, Kolej Vokasional, Institut Latihan Kemahiran dan Institusi Pengajian

Tinggi Awam dan Swasta.

LIMITASI KAJIAN

Sasaran kajian hanya melibatkan pelajar IPDAS sahaja di mana responden terdiri

daripada pelajar Semester Tiga Diploma Dakwah Islamiyyah dan Semester Satu Sijil

18

Asas Pengajian Islam dan Dakwah. Untuk dapatan kajian yang lebih baik, semua

pelajar IPDAS boleh diambil sebagai responden.

KESIMPULAN

Kesimpulannya, hasil dapatan pengaruh positif bagi motif yang diuji menunjukkan

bahawa terdapatnya pengaruh positif bagi tiga motif berikut iaitu merasa hebat

berteman, mengekalkan maklumat dan penggunaan Facebook dalam pendidikan

terhadap pencapaian akademik pelajar IPDAS. Justeru, tidak hairanlah jika pelajar

IPDAS menjadikan Facebook sebagai salah satu medium pembelajaran pada abad

kini. Walaubagaimanapun, ahli akademik perlu sentiasa peka terhadap tahap

kekerapan penggunaan para pelajar agar ia tidak mewujudkan bibit-bibit negatif yang

mampu merosakkan minda mereka.

RUJUKAN

Allya Cassandara, Alfred Chan, ferlis, Chua Bee Seok, Jasmine Adela dan Lailawati
(2014). Fenomena Ketagihan Facebook dan Keengganan Berkomunikasi Secara
Bersemuka dalam Kalangan Remaja. Universiti Malaysia Sabah

Dul, J. dan Hak, T. (2008). Case Study Methodology In Business Research. British:

Elsevier ltd.

Ellison, N. B., Steinfield, C. dan Lampe, C. (2007). The benefits of Facebook “friends:”

Social capital and college students’ use of online social network sites. Journal of
Computer-Mediated Communication. 12 (4)

Faridanura Abdullah (2014). Penggunaan Laman Rangkaian Sosial (Facebook) Dalam

Kalangan Guru: Motif dan Kesannya. Universiti Teknologi Malaysia

Harley Azizee (2018). Penggunaan Facebook dan Jalinan Hubungan Dengan

Pembentukan Identiti. Universiti Utara Malaysia

Ishii, K. (2008). Uses and Gratifications of Online Communities in Japan. University of

Tsukuba JAPAN

Khe Foon Hew (2010). Students’ and teachers’ use of Facebook. Computers in Human

Behaviour. 27, 662-676.

Mohd Aziz Shah, Irna, Wan Rosni, Siti Noratikah dan Juwita Sayang (2013). Strategi

Menangani Ketagihan Penggunaan Facbook dalam Kalangan Pelajar Sekolah
Menengah: Satu Kajian Kes. Jurnal Personalia Pelajar 16

19

Mohd Zaidi dan Bahiyah (2013). Motif dan Kekerapan Penggunaan Facebook Dalam
Kalangan Pelajar Universiti. Jurnal Komunikasi: Malaysian Journal of
Communication

Noresah Baharom (2010). Kamus Dewan Edisi Keempat. Selangor: Dawama Sdn Bhd

        Papacharissi, P. dan Rubin, A. (2000). Predictors of internet use. Journal of
Broadcasting & Electronic Media, 44 (2), 175.

Ritcher, A. dan Koch, M. (2008). Functions of Social Networking services. COOP’08:

the 8th International Conference on the Design of Coorperative Systems.
Cooperation System Center Munich (CSCM).

Ruggiero, T. (2000). Uses and gratifications theory in the 21st century. Journal of Mass

Communication dan Society. 3 (1), 3-37.

Sheldon, P. (2008). Students Favorite: Facebook and Motives for its Use. Southern

Mass Communication Journal Spring. 39-53.

Urista, M. A., Dong, Q., dan Day, K. (2009). Explaining why young adults use Myspace

and Facebook through uses and gratifications theory. Human Communication,
12(2), 215-229.

West dan L. H. Turner (2004). Introducing Communication Theory: Analysis and

Application, (2nd Ed). NY. McGraw-Hill, NY.

20

KESAN PERMAINAN VIDEO TERHADAP TAHAP PEMBELAJARAN

Abdul Aziz Mokhtar1, Khadijah Radzuan2, Mohd Hafizi Nurodin3, Masleha bintI Yusof 4,

Siti Aisah Kebajikan5, Sulaiman bin Nawawi6

1,2,3 Institut Pengajian Islam dan Dakwah Sabah (IPDAS) Kampus Keningau
4,5,6 Institut Pengajian Islam dan Dakwah Sabah (IPDAS) Kampus Kudat

ABSTRAK

Kajian ini mengkaji kesan permainan video terhadap tahap pembelajaran pelajar

semester empat Sijil Pengajian Islam dan Dakwah (SPID) Institut Pengajian Islam dan

Dakwah Sabah (IPDAS). Seramai 48 orang terlibat di dalam kajian ini. Kajian ini

merupakan kajian kuantitatif menggunakan kaedah analisis deskriptif dengan mencari

nilai peratus dan min bagi objektif kajian yang ditentukan. Soal selidik digunakan untuk

memungut data daripada pelajar. Kajian menunjukkan kecenderungan bermain

permainan video dalam kalangan pelajar semester empat SPID adalah pada tahap

sederhana setelah menilai corak bermain yang kurang agresif atau berlebihan. Maka,

kajian mendapati kesan permainan video terhadap tahap pembelajaran juga pada

tahap yang sederhana. Hasil kajian ini diharap akan membantu perancang, agen

perubahan dan pelaksana kurikulum di peringkat kementerian, negeri, daerah, dan

organisasi pendidikan yang bertanggungjawab terhadap IPDAS untuk menjalankan

tindakan susulan dan program yang lebih sesuai untuk memenuhi kehendak dan

keperluan pendidikan yang kian mencabar kini.

KATA KUNCI : permainan video, tahap pembelajaran

21

PENGENALAN

Transformasi pendidikan secara permisif telah mengalami kemasukan bertali arus

teknologi sebagai medium kontemporari dalam dunia pendidikan pada zaman moden

ini. Permainan video merupakan salah satu elemen yang telah dibawa hasil daripada

pembangunan teknologi di seluruh dunia. Sudah pasti permainan video ini turut

mengubah landskap pendidikan alaf baru. Buktinya, kerajaan amat mendukung

penggunaan teknologi dalam pendidikan negara dengan memperkenalkan pendidikan

abad ke-21 serta menyambut baik Revolusi Perindustrian 4.0. Biarpun tidak dinafikan

integrasi permainan video ke dalam sistem pendidikan dilihat berupaya mengundang

pelbagai elemen kebaikan, namun demikian dari sudut yang lain terdapat juga

pelbagai kesan sampingan yang negatif sewajarnya tidak diketepikan. Sebagai

contohnya, berlaku kepincangan jaringan sosial hasil daripada penggunaan teknologi

yang berlebihan dan sistem kawalan yang tidak betul (Hairol, Ahmad, Noor, Nur Muizz

dan Intan, 2014). Senario ini bukan sahaja menjadi fokus perbincangan ahli akademik,

bahkan masyarakat juga mula menunjukkan kebimbangan mereka terhadap wujudnya

ketaksuban dalam kalangan pelajar yang begitu leka menggunakan teknologi sehingga

menjejaskan rantaian sosial dalam keluarga serta masyarakat (Hairol et.al, 2014).

Menurut Hairol et al., (2014), pembelajaran berasaskan permainan video merujuk

kepada suatu integrasi kandungan pendidikan dan permainan komputer yang

memungkinkan gabungan permainan komputer dan video dengan pelbagai kandungan

pendidikan untuk mencapai keputusan yang baik atau lebih baik. Dalam kajian ini,

permainan video merujuk kepada sistem jenis konsol, komputer peribadi, sistem

kawalan tangan (hand-held systems) dan permainan on-line dalam internet yang

bertujuan untuk menghasilkan hiburan kepada pengguna dan juga pemainnya

(Wardhani dan Fahrudin, 2019). Antara permainan video termasuklah Nintendo NES,

Super NES, Nintendo 64, Sony Playstation X, Sony Playstation 2, Sega, Mega Drive,

Sega Saturn Alternatively, X-Box termasuk permainan menggunakan telefon bimbit

serta android seperti Mobile Legend, PUBG dan PES.

22

KAJIAN LITERATUR

Menurut kajian Wardhani dan Fahrudin (2019), permainan video secara berlebihan

boleh menyebabkan ketagihan. Mereka mendapati ketagihan pada permainan video

mempunyai persamaan dengan ketagihan terhadap alkohol, perjudian, nikotin dan

heroin. Bahkan, kajian mereka mendapati ketagihan mendorong beberapa pengaruh

negatif seperti interaksi dan sosialisasi dengan rakan-rakan sebaya menjadi semakin

berkurang. Bukan itu sahaja, pelajar-pelajar yang meluangkan masa bermain lebih

daripada satu jam cenderung untuk mengabaikan tugas atau kerja rumah yang

diberikan.

Walau bagaimanapun, kajian mereka juga mendapati permainan video juga  mampu

memberikan pengaruh yang baik terhadap perkembangan motorik otak para pelajar.

Permainan yang bertemakan pengurusan, simulasi, strategi dan teka-teki

membuktikan peningkatan daya berfikir serta kognitif para pelajar dalam

menyelesaikan sesuatu isu atau permasalahan di samping membantu perkembangan

sosial.

Manakala menurut kajian Naquiah, Sahrunizam, Dharsigah, Nurhidayu dan Abdul

Hafiz (2018) mendapati permainan video mampu meningkatkan daya komunikasi

pelajar yang sememangnya membantu dalam meningkatkan prestasi akademik

seseorang. Kajian ini turut dipersetujui oleh Dewar (2018) yang menyatakan pelajar

yang gemar bermain menggunakan mod single-player gaming akan menunjukkan

tahap pembelajaran yang lebih baik berbanding pelajar yang gemar bermain multi-

player gaming. Dewar (2018) menjelaskan perkara ini berlaku disebabkan pelajar yang

gemar bermain secara individu dapat membahagikan masa untuk membaca sehingga

mereka mampu mempelajari banyak perkataan baharu, kosa kata, susunan ayat dan

seumpamanya. Malah, hasil kajian mereka mendapati otot-otot tangan pelajar menjadi

lemah kerana sering tiada latihan dan rangsangan motor serta aktiviti menulis

menggunakan pensel di atas kertas.

23

Satu lagi kajian yang dijalankan oleh Widitiarsa (2018) mendapati simulasi yang

terdapat di dalam permainan video boleh menggalakkan pembelajaran untuk

diadaptasi di dalam situasi kehidupan sebenar. Perkara ini dilakukan dengan

menjadikan permainan video sebagai alat bantu untuk tugasan serta amalan di dalam

proses pengajaran dan pembelajaran. Bukan itu sahaja, kajian ini mendapati

permainan video mampu membekalkan input yang berinformatif dengan

menggalakkan pelajar membina perspektif baru terhadap bidang ekonomi, sejarah,

politik, sosiologi dan kebudayaan. Di samping itu, pelajar juga boleh memproses

maklumat-maklumat yang relevan menerusi proses reflektif dan meta-kognitif apabila

pelajar menyelesaikan misi-misi yang berskala tinggi di dalam permainan video (Khalil,

Sultana, Alim, Muzammil, Nasir, Hassan dan Mahmood, 2019).

Dalam kajian Wakil, Omer dan Omer (2017), permainan video dikatakan mampu

mewujudkan suasana pembelajaran yang menarik. Dengan terdapatnya elemen audio

dan visual di dalam permainan video, maka minat belajar dapat dirangsang dengan

baik. Walau bagaimanapun, kajian ini bersetuju bahawasanya bermain secara

berlebihan akan memberi pengaruh yang negatif terhadap prestasi akademik pelajar.

Hal ini demikian kerana kajian mereka mendapati pelajar yang meluangkan masa

bermain lebih daripada tiga jam sehari mengalami penurunan GPA manakala pelajar

yang bermain satu hingga tiga jam sehari tidak mengalami penurunan GPA.

Kebanyakan pelajar yang bermain permainan video disebabkan mereka bersendirian

di rumah dan selebihnya disebabkan kebiasaan, pengaruh rakan sebaya dan mencari

keseronokan (Cortes, Alcalde dan Camacho, 2012).

Menurut Borgonovi (2016) pula, permainan video telah meningkatkan tahap

pembacaan pelajar. Dalam kajian tersebut, pelajar lemah yang didedahkan dengan

permainan video akhirnya menunjukkan prestasi membaca yang lebih baik jika

dijalankan menggunakan komputer dibandingkan dengan ujian yang dijalankan di atas

kertas. Beliau turut menambah keadaan ini cenderung berlaku ke atas pelajar yang

bermain menggunakan mod single-player disebabkan mereka lebih berdisiplin untuk

menepati masa bermain dan kurang dipengaruhi dengan hiburan yang cukup

melalaikan seperti yang terkandung di dalam mod multi-player..

24

Saghir (2016) menyatakan permainan video sebenarnya mampu memperkembangkan

cabaran, rasa ingin tahu, kerjasama kumpulan serta meningkatkan kemahiran

interpersonal dalam kalangan pelajar. Ini kerana permainan video masa kini mampu

digunakan sebagai model untuk mewujudkan suasana pembelajaran yang lebih

menarik di samping menyediakan tugasan yang lebih mencabar, mendorong

pencapaian matlamat yang lebih jelas serta menggalakkan penilaian yang lebih

sistematik. Akhirnya, kognitif pelajar juga turut berkembang dengan rangsangan yang

diterima pada bahagian otak seperti attention allocation, spatial resolution in visual

processing dan high mental rotation abilities. Dalam masa yang sama juga, pelajar

akan lebih bersedia untuk mengikuti sesi pengajaran dan pembelajaran terutamanya

bagi pelajar yang lemah disebabkan kepelbagaian sumber ilmu yang boleh didapati

melalui permainan video (Saghir, 2016). Walau bagaimanapun, Saghir bersetuju

dengan pendapat fundamental yang menyatakan corak permainan yang melampau

dan berlebihan akan menjejaskan tahap pembelajaran seseorang kerana sikap malas

belajar boleh terbentuk.

PENYATAAN MASALAH

Permainan video yang berkembang pesat beberapa tahun kebelakangan ini telah

membawa kepada penggunaan pelbagai peralatan elektronik serta peranti sokongan

lain secara meluas kepada generasi masa kini. Jika sebelum ini pendidikan agama

serta penerapan nilai-nilai moral dan kemanusiaan berlaku menerusi hasil didikan ibu

bapa, orang tua dan tenaga pengajar di sekolah (Nurul Huda, 2011) dan (Febriyanto

et.al, 2012). Namun pada masa kini, kajian Naquih et.al, (2018) mendapati bahawa

kehidupan sekarang banyak dipengaruhi oleh teknologi moden menerusi permainan

video yang mana akhirnya masyarakat mula terbudaya dengan penerapan ideologi,

fesyen serta nilai yang dibawa oleh arus tersebut (How Lee Chan, 2007). Menurut

Naquih et.al (2018), secara purata pelajar menghabiskan masa selama lapan jam

sehari untuk bermain permainan video yang berunsurkan hiburan. Pelajar-pelajar di

Malaysia menghabiskan masa selama sembilan belas jam seminggu, sedangkan ibu

bapa menyangka mereka bermain permainan video selama sebelas jam. Apa yang

lebih mengejutkan kajian oleh Kesatuan Telekomunikasi Antarabangsa pada tahun

2013 menunjukkan bahawa Malaysia mencatatkan jumlah warga digital keempat

tertinggi di dunia, dan hampir 75% daripada belia di Malaysia merupakan warga digital

25

(Naquih et.al, 2018). Terdapat juga kes yang melibatkan kematian apabila laporan

pada tahun 2014 mendapati seorang wanita meninggal pada umur 27 tahun akibat

bermain selama sepuluh jam tanpa henti dan seorang remaja meninggal akibat jatuh

dan koma ketika bermain video game pada tahun 2015 (Astro Awani, 2017)

menunjukkan aspek kesihatan boleh terjejas akibat isu ini (Sherina, 2020).

Di samping itu, kajian mendapati bahawa sembilan daripada sepuluh pelajar-pelajar di

Malaysia telah terdedah kepada pengalaman negatif semasa bermain permainan

video (Naquih et.al, 2018). Walaupun tidak dinafikan penggunaan permainan video

dapat menyediakan persekitaran sosial yang pantas, mudah dan bebas, namun corak

permainan tanpa kawalan sudah semestinya akan mengundang kepada ketagihan

dalam kalangan penggunanya yang sebahagiannya adalah para pelajar (Naquih et.al,

2018). Hal ini terbukti apabila kajian menunjukkan generasi dalam lingkungan umur

18-25 tahun, iaitu golongan remaja lebih berisiko untuk menghadapi masalah

ketagihan terutama pelajar universiti dan kolej. Apatah lagi perkhidmatan internet

tanpa wayar disediakan secara percuma oleh pihak institut di kawasan-kawasan

hotspot termasuk asrama. Ketagihan melampau diklasifikasikan sebagai salah satu

kecelaruan mental oleh WHO (Naimah Muhammad, 2019).

Cortes, Alcalde dan Camacho (2010) juga mendapati pelajar yang bermain permainan

video mempunyai kemungkinan 39% untuk gagal di dalam peperiksaan lebih-lebih lagi

jika mereka mempunyai isu kekurangan guru di sekolah, kurang masa belajar, tinggal

berdekatan dengan kedai komputer dan meluangkan banyak masa bermain permainan

video. Perkara ini turut disokong oleh kajian M. Syaom Barliana (2004). Tambahan

pula hiburan tanpa kawalan akan memberi kesan pada tahap kematangan yang

negatif berbanding positif kerana itulah wajar dihindari oleh setiap penuntut ilmu (Nur

Hidayu, 2015).

Permainan video juga menyebabkan pengukuhan beberapa tingkah laku yang

maladaptif. Kajian Dayne dan Adi (2019) menunjukkan pelajar cenderung untuk

membentuk tingkah laku agresif apabila bermain jenis permainan video yang ganas

seperti perang, pertarungan dan umpamanya. Sebagai contohnya, apabila seorang

26

pelajar yang mempunyai tingkah laku agresif ditolak secara tidak sengaja, maka dia

akan memberi respons dengan menolak balik kerana dia pernah melihat kejadian

tersebut semasa bermain game. Perkara ini seterusnya akan menyebabkan

ketaksuban yang melampau dalam kalangan pelajar yang begitu leka bermain

sehingga menjejaskan rantaian sosial yang terangkum dalam kelompok generasi Y

dan generasi Z (Hairol  et.al, 2014). Zamani et.al, (2010) melaporkan bahawa lebih

kurang 7% daripada pelajar berusia 11 hingga 16 tahun bermain video game lebih dari

satu jam untuk enam hari seminggu atau lebih sehingga mengabaikan tugas atau

pekerjaan rumah yang diberikan oleh guru mereka.

OBJEKTIF KAJIAN

Kajian ini bertujuan untuk mengupas isu bagaimana permainan video memberi impak

terhadap tahap pembelajaran pelajar di Institut Pengajian Islam dan Dakwah Sabah

(IPDAS). Berdasarkan perbincangan latar belakang kajian, maka kajian ini dijalankan

untuk mencapai objektif berikut :

Secara umumnya, objektif kajian adalah untuk meneliti impak permainan video

terhadap tahap pembelajaran. Manakala objektif khusus bagi kajian ialah:

i.   Mengenal pasti corak bermain permainan video

ii.  Mengenal pasti kecenderungan pelajar bermain permainan video

ii. Mengenal pasti kesan permainan video terhadap tahap pembelajaran pelajar

IPDAS

Fokus kajian ini adalah tentang permainan video yang berasaskan teknologi digital

seperti komputer, telefon pintar, internet dan gadget. Kajian ini tidak membincangkan

tentang peralatan teknologi moden selain daripada teknologi digital. Batasan

perbincangan juga hanya berfokus kepada impak permainan video terhadap tahap

pembelajaran pelajar.

27

PERSOALAN KAJIAN

Berdasarkan perbincangan latar belakang kajian, maka kajian ini dijalankan untuk

mengupas beberapa persoalan di bawah :

i.   Apakah corak bermain permainan video?

ii.  Apakah kecenderungan yang mendorong pelajar bermain permainan video ?

iii. Apakah kesan permainan video terhadap tahap pembelajaran seseorang ?

KEPENTINGAN KAJIAN

Kemunculan permainan video di era teknologi yang tiada sempadan telah membawa

inovasi kepada tahap pembelajaran para pelajar. Menyedari hakikat ini, sewajarnya

lebih ramai pihak mengorak langkah seiring dengan zaman ledakan maklumat dengan

membina perisian-perisian permainan video untuk membantu dan mengubah corak

pengajaran dan pembelajaran (PdP) ke arah pembelajaran berasaskan teknologi

maklumat dan komunikasi (ICT). Sehubungan itu, adalah menjadi harapan pengkaji

agar kajian yang dilakukan ini akan memberikan manfaat kepada kompenan-

kompenan berikut:

Institut Pengajian Islam dan Dakwh Sabah (IPDAS)

IPDAS perlu mengetahui kesan permainan video terhadap tahap pembelajaran agar

langkah-langkah yang difikirkan perlu dapat diambil supaya proses PdP misalnya

mampu menerapkan elemen permainan video untuk mencapai objektif yang ditetapkan

dengan lebih berkesan. IPDAS juga dapat bersedia untuk menawarkan program

Dakwah Digital kepada golongan remaja di Sabah bagi melebarkan risalah dakwah ke

seluruh pelusuk negeri Sabah. Pada masa sama, IPDAS bolehlah menyediakan

latihan ICT umpamanya kepada para pendidik agar mereka benar-benar mahir, cekap

dan berkeyakinan dalam menggunakan teknologi permainan video di dalam proses

pengajaran dan pembelajaran.

28

Pembuat Dasar

Penasihat Undang-Undang JAKIM perlu menyediakan dasar serta polisi permainan

video di IPDAS termasuklah penggunaannya di dalam proses pengajaran dan

pembelajaran, pembentangan, tutorial, tugasan dan umpamanya. Dasar dan polisi

penting untuk mengawal sebarang kelakuan yang berlebihan sehingga boleh

menjejaskan imej, prestasi akademik serta tahap pembelajaran. Di samping itu,

pembuat dasar juga berupaya mewujudkan garis panduan tentang pemakaian

teknologi dan inovasi permainan video bagi mendukung Revolusi Perindustrian 4.0 di

persekitaran IPDAS. Mengetahui hakikat ini, maka pembuat dasar juga boleh

mengesyorkan agar kemudahan serta prasarana ICT di IPDAS dibangunkan.

Pensyarah

Pensyarah juga dapat meningkatkan pengetahuan dan kemahiran yang tinggi dalam

bidang permainan video termasuk ICT. Maka, penyampaian pengajaran dan

pembelajaran di dalam kelas atau kuliah akan menjadi lebih menarik dengan

menggunakan permainan video. Perkara ini bertepatan dengan kehendak

pembelajaran abad ke-21 yang banyak menekankan tentang penerapan ICT dalam

penyampaian ilmu kepada pelajar. Perkara ini sudah semestinya meningkatkan kualiti

yang ada dalam diri pensyarah dan menjadi contoh yang baik kepada para pelajar bagi

mengetengahkan apakah elemen yang perlu ada pada seseorang individu yang

berjaya.

Pelajar

Pelajar akan mula tertarik dengan penyampaian pengajaran dan pembelajaran yang

mengetengahkan elemen permainan video. Mereka pastinya dapat mengatasi

masalah tumpuan di dalam kelas sekiranya tenaga pengajar mahir dalam menentukan

29

jenis permainan yang sesuai untuk kelompok-kelompok yang ada di dalam kelas.

Akhirnya, timbul minat untuk belajar yang lebih mendalam sekaligus peningkatan

dalam prestasi akademik dan tahap pembelajaran berlaku.

METODOLOGI KAJIAN

Reka bentuk kajian dan sampel

Kajian ini menggunakan kaedah kuantitatif. Penggunaan kaedah tinjauan adalah satu

cara pengumpulan data yang dianggap terbaik dalam sesuatu kajian sains sosial

kerana kaedah ini berupaya memberikan penjelasan yang tepat untuk mewakili satu

populasi yang besar.

Instrumen dan kaedah pengumpulan data

Dalam membuat kajian ini, sebanyak 48 set borang soal selidik digunakan. Pengkaji

mengedarkan 48 set borang soal selidik kepada pelajar semester empat program Sijil

Pengajian Islam dan Dakwah dari Institut Pengajian Islam dan Dakwah Sabah. Borang

soal selidik dibahagikan kepada tiga bahagian iaitu (i) maklumat demografi, (ii)

maklumat corak penggunaan dan (iii) kecenderungan pelajar terhadap permainan

video. Kaedah yang digunakan ialah kaedah kuantitatif. Antara objektif kaedah

kuantitatif ini adalah; Pertama, statistik deskriptif untuk mencari purata dan peratus.

Kedua, data dipersembah dalam bentuk nombor.

DAPATAN KAJIAN

Bagi maklumat demografi responden, data dianalisis secara deskrptif. Jadual 1

menunjukkan dengan jelas taburan responden berdasarkan jantina, umur, bangsa,

keputusan peperiksaan akhir dan pendapatan keluarga.

30

Jadual 1: Taburan responden mengikut demografi

jantina, umur, bangsa, keputusan peperiksaan akhir dan pendapatan keluarga

Demografi Kategori Bilangan
responden

Peratus (%)

Jantina Lelaki 20 41.7%

Perempuan 28 58.3%

Umur

18-20 tahun

12

25 %

21-23 tahun 33 68.8%
Lebih 23 tahun 3 6.3%

Bangsa

Melayu

12

25%

Lain-lain 36 75%

Keputusan
Peperiksaan Akhir
(Purata Nilai Gred
Keseluruhan)

Mumtaz (3.50 - 4.00)

15

31.3%

Jayyid Jiddan (3.00 – 3.49) 30 62.5%

Jayyid (2.50 – 2.99) 3 6.3%

Rasib (0 – 1.99)

0 0%

Pendapatan
Keluarga

Kurang RM500

15

31.3%

RM501 – RM1,500 21 43.8%

RM1,501 – RM2,500 10 20.8%

RM2,501 – RM3,500 2 4.2%

RM3,501 – RM5,000 0 0%

Lebih daripada RM5,000 0 0%

Pekerjaan Penjaga

Bekerja Sendiri

23

47.9%

Kakitangan Kerajaan 10 20.8%

Kakitangan Swasta 2 4.2%

Peneroka 1 2.1%

Petani 3 6.3%

Tiada Pekerjaan Tetap 9 18.8%

Bagi objektif 1 iaitu untuk mengenal pasti corak bermain permainan video, terdapat

tujuh item yang disoal dalam borang soal selidik yang diedar kepada pelajar. Bagi

mengenal pasti corak pelajar bermain permainan video, tempoh bermain dan jenis

permainan video adalah antara soalan yang ditanya.

31

i. Tempoh pelajar sudah bermain permainan video

Rajah 1: Tempoh pelajar sudah bermain permainan video

Carta pai 1 dalam Rajah menunjukkan bahawa majoriti pelajar bermain permainan

video kurang daripada satu bulan iaitu 54% bersamaan dengan 26 pelajar daripada

keseluruhan 48 pelajar. Diikuti dengan 10 pelajar yang sudah bermain permainan

video lebih daripada satu tahun, 6 pelajar sudah bermain permainan video lebih

daripada tiga bulan, 4 pelajar sudah bermain permainan video lebih daripada enam

bulan dan 2 pelajar sudah bermain permainan video lebih daripada dua bulan.

32

ii. Tempoh bermain permainan video dalam sehari

Rajah 2: Tempoh bermain permainan video dalam sehari

Carta pai dalam Rajah 2 menunjukkan bahawa majoriti pelajar bermain permainan

video kurang satu jam dalam sehari iaitu 40 pelajar daripada keseluruhan 48 pelajar

yang menjawab soal selidik. Manakala 3 pelajar masing-masing bermain permainan

video selama satu hingga dua jam sehari dan tiga hingga empat jam sehari.

Seterusnya 2 pelajar bermain permainan video selama dua hingga tiga jam sehari.

33

iii. Jenis permainan video yang digemari

Rajah 3: Jenis permainan video yang digemari

Merujuk data yang diperolehi dari carta pai dalam Rajah 3 yang berkaitan jenis

permainan video yang digemari oleh pelajar menunjukkan bahawa15 pelajar gemar

bermain permainan video jenis perang manakala 13 pelajar sering bermain permainan

video selain daripada jenis perang, sukan, puzzle, pembelajaran, aksi dan lain-lain.

Seterusnya 9 pelajar gemar bermain permainan video jenis puzzle, 6 pelajar gemar

bermain permainan video jenis pembelajaran, 3 pelajar gemar bermain permainan

video jenis sukan dan 2 pelajar sering bermain permainan video jenis aksi.

34

iv. Masa pelajar kerap bermain permainan video

Rajah 4: Masa kerap bermain permainan video

Carta pai dalam Rajah 4 adalah berkaitan masa yang digunakan pelajar untuk bermain

permainan video yang menunjukkan majoriti iaitu 29 pelajar kerap bermain permainan

video pada waktu lapang. Diikuti dengan 9 pelajar yang kerap bermain permainan

video tidak kira masa dan 7 pelajar hanya bermain permainan video pada waktu cuti

semester sahaja. Manakala seorang pelajar masing-masing kerap bermain permainan

video pada waktu pulang dari kelas, waktu petang dan waktu malam.

35

v. Tempoh masa yang pelajar peruntuntukkan untuk tidur pada waktu malam
sekiranya   pelajar bermain permainan video

Rajah 5: Tempoh masa yang diperuntukkan untuk tidur

Carta pai dalam Rajah 5 berkaitan tempoh masa yang pelajar peruntukkan untuk tidur

pada waktu malam apabila pelajar bermain permainan video menunjukkan bahawa

majoriti iaitu 25 pelajar memperuntukkan lima hingga enam jam untuk tidur pada waktu

malam walaupun pelajar bermain permainan video diikuti 15 pelajar yang

memperuntukkan lebih tujuh jam untuk tidur pada waktu malam. Manakala 3 pelajar

masing-masing memperuntukkan tiga hingga empat jam dan empat hingga lima jam

untuk tidur pada waktu malam dan 2 pelajar hanya memperuntukkan satu hingga dua

jam untuk tidur pada waktu malam.

36

vi. Akibat atau kesan sekiranya pelajar asyik bermain permainan video

Rajah 6: Kesan asyik bermain permainan video

Carta pai dalam Rajah 6 adalah berkaitan dengan akibat atau kesan sekiranya pelajar

asyik bermain permainan video yang menunjukkan majoriti iaitu 23 pelajar

berpendapat tiada apa-apa yang berlaku sekiranya mereka kerap bermain permainan

video dan 15 pelajar akan membuat kerja rumah secara terburu-buru apabila mereka

kerap bermain permainan video. Manakala 7 pelajar akan terlupa dan tidak

menyiapkan kerja rumah apabila mereka terlalu asyik bermain permainan video dan 3

pelajar akan tidur di dalam kelas sekiranya mereka kerap bermain permainan video.

37

vii. Sebab pelajar bermain permainan video

Rajah 7: Sebab bermain permainan video

Carta pai dalam Rajah 7 adalah berkaitan dengan sebab pelajar suka bermain

permainan video yang menunjukkan bahawa majoriti iaitu 17 pelajar bermain

permainan video adalah untuk bergembira dan 14 pelajar bermain permainan video

untuk merasa relax. Diikuti dengan 13 pelajar yang mempunyai lain-lain sebab

bermain permainan video, 3 pelajar bermain permainan video untuk meningkatkan

kemahiran belajar dan seorang pelajar bermain permainan video untuk membuang

masa.

38

Jadual 2: Kecenderungan Terhadap Permainan Video

Bil Item

Sangat
Tidak
Setuju

(1)

Tidak
Setuju

(2)

Kurang
Setuju

(3)

Setuju
(4)

Sangat
Setuju

(5)

Min

1 Rasa gembira 1 2 19 25 0 3.39
2 Rasa selesa 2 4 18 23 1 3.54

3
Dapat
menyebabkan lari
daripada masalah

5 4 16 23 0 3.18

4

Rasa dihargai oleh
rakan sekelas

10 16 14 7 1 2.43

5 Rasa bersemangat 1 12 20 14 1 3.04
6

Dapat mengisi
masa lapang

2 2 13 30 1 3.54

7

Mudah belajar cara
bermain

4

3 27 14 0 3.06

8

Mahir dalam
permainan

6 8 24 11 0 2.84

9

Sering
menghabiskan
masa dengan
permainan

11

12

13

12

0

2.54

10

Bermain hingga
lewat malam pada
hari cuti

16

13

13

5

1

2.20

11

Hanya sesuai untuk
pelajar lelaki

14

8

17

7

2

2.47

12

Akan bermain pada
masa hadapan

15

5

21

7

0

2.41

   Min keseluruhan          2.87

(1.00 hingga 2.33: Rendah, 2.34 hingga 3.66: Sederhana, 3.67 hingga 5.00: Tinggi)

Jadual 2 menunjukkan nilai min bagi obejektif 2 iaitu kecenderungan pelajar bermain

permainan video. Item bermain permainan video dapat menyebabkan berasa selesa

dan dapat mengisi masa lapang mencatatkan nilai min tertinggi iaitu 3.54. Manakala

bagi item pelajar cenderung untuk bermain hingga lewat malam pada hari cuti

mencatatkan nilai min paling rendah iaitu 2.20. Secara keseluruhannya tahap

kecenderungan pelajar dalam bermain permainan video berada pada tahap sederhana

dengan nilai min keseluruhan adalah 2.87.

39

Jadual 3: Kesan Bermain Permainan Video Terhadap Tahap Pembelajaran

Bil Item

Sangat
Tidak
Setuju

(1)

Tidak
Setuju

(2)

Kurang
Setuju

(3)

Setuju
(4)

Sangat
Setuju

(5)

Min

1

Berhenti
bermain
apabila ada
kerja sekolah

9

5

3

19

11

3.38

2

Bermain
hingga lewat
malam pada
hari sekolah

21

11

15

1

0

1.91

3

Tidak
menyiapkan
kerja sekolah
sebelum
bermain

22

11

13

2

0

1.89

4

Bermain tidak
akan
menjejaskan
prestasi
akademik

14

9

9

14

2

2.60

5

Bermain tidak
akan
menjejaskan
tumpuan
dalam kelas

12

11

13

12

0

2.52

   Min keseluruhan

2.46

(1.00 hingga 2.33: Rendah, 2.34 hingga 3.66: Sederhana, 3.67 hingga 5.00: Tinggi)

Jadual 3 menunjukkan nilai min bagi obejektif 3 iaitu kesan bermain permainan video

terhadap tahap pembelajaran pelajar. Bagi item pelajar akan berhenti bermain

permainan video apabila mempunyai kerja sekolah mencatatkan nilai min tertinggi iaitu

3.38. Manakala bagi item pelajar tidak akan menyiapkan kerja sekolah sebelum

bermain permainan video mencatatkan nilai min paling rendah iaitu 1.89. Secara

keseluruhannya kesan bermain permainan video terhadap pembelajaran pelajar

berada pada tahap sederhana dengan nilai min keseluruhan adalah 2.46.

40

PERBINCANGAN

Objektif 1 : Mengenal pasti corak bermain permainan video

Kesan permainan video terhadap tahap pembelajaran IPDAS berada pada tahap yang

sederhana disebabkan corak bermain pelajar IPDAS yang agak terkawal. Secara

keseluruhannya, pelajar IPDAS memliih bermain hanya pada waktu lapang dan

meluangkan masa 1 jam sahaja untuk bermain permainan video. Bahkan, mereka

masih mendapat tidur yang mencukupi iaitu 5 hingga 6 jam sehari. Menerusi corak

bermain yang agak sederhana, sebaliknya pelajar berjaya menunjukkan prestasi

akademik yang baik dengan catatan 31.3% mendapat pangkat mumtaz dan 62.5%

mendapat jayyid jiddan. Selaras dengan teori tuju kendiri, pelajar IPDAS membuktikan

mereka mampu mengenalpasti keperluan pembelajaran, membentukan objektif

pembelajaran, mengenalpasti resos, melaksanakan pelan pembelajaran dan menilai

hasilnya. Maka, mereka mampu menentukan masa bermain dan waktu bermain

dengan lebih efektif agar tidak menjejaskan pembelajaran mereka di IPDAS.

Objektif 2 : Mengenal pasti kecenderungan pelajar bermain permainan video

Kecenderungan pelajar bermain permainan video berada pada tahap sederhana

memandangkan kebanyakan pelajar IPDAS bermain sekadar untuk mengisi masa

lapang dan mengecap rasa selesa ketika bermain. Bagi mereka, permainan video

tidak mampu membuatkan mereka rasa gembira, lari daripada masalah dan rasa

dihargai oleh kawan pada tahap yang mereka inginkan. Bahkan kecenderungan untuk

bermain pada masa akan datang juga rendah walaupun pada waktu cuti. Di samping

itu, mereka juga tidak ingin menjadi seorang pemain yang mempunyai kemahiran yang

tinggi walaupun terdapat permainan video yang senang untuk dikuasai. Situasi ini

menunjukkan pelajar IPDAS memilih untuk menyelesaikan masalah pembelajaran

mengikut medium lain seperti mendapatkan khidmat kaunseling daripada Kaunselor

IPDAS, nasihat dan bimbingan daripada pensyarah dan mengikuti program-program

pembangunan dan pencegahan yang dijalankan oleh pihak IPDAS. Mengikut teori

pembelajaran tindakan, situasi ini menunjukkan pelajar IPDAS lebih fokus untuk

menyelesaikan masalah pembelajaran daripada menuakr fokus mereka dengan

41

bermain permainan video. Antara tindakan yang mereka lakukan termasuklah

berbincang di dalam medium sesuai seperti kumpulan usrah naqib dan naqibah setiap

minggu.

Objektif 3 : Mengenal pasti kesan permainan video terhadap tahap pembelajaran

pelajar IPDAS

Permainan video hanya memberikan kesan yang sederhana terhadap pembelajaran

pelajar IPDAS kerana pelajar IPDAS ternyata mempunyai disiplin yang baik dengan

memilih untuk berhenti bermain ketika diberikan tugasan oleh pensyarah. Tingkah laku

yang adaptif dapat dilihat apabila pelajar memilih untuk tidak bermain hingga lewat

malam dan akan menyiapkan tugasan terlebih dahulu. Malah, dapat disimpulkan

perhatian pelajar di dalam kelas tidak begitu terjejas dengan tingkahlaku adaptif yang

ditunjukkan ini. Selaras dengan teori pembelajaran berasaskan projek, pelajar IPDAS

lebih gemar diberikan tugasan projek bagi setiap kursus yang diajarkan. Dengan ini,

mereka mendapat maklumbalas dan mengkaji akibat pembelajaran secara berterusan.

Proses berulang ini meningkatkan kemahiran dan pengetahuan untuk jangka panjang.

Malahan, mereka juga mendapa kepelbagaian kemahiran seperti berfikir secara

kritikal, penyelesaian masalah, berkolaborasi dan berkomunikasi. Maka, disebabkan

perkara ini, pembelajaran pelajar tidak terjejas sekalipun mereka bermain permainan

video. Bahkan ianya juga sebagai kayu ukur untuk melihat sejauh mana

penambahbaikkan yang perlu dilakukan bagi meningkatkan kualiti perguruan (Rohaya

Talib et al.,  2008). Antara contoh jenis ujian yang boleh dipraktikkan semasa proses

pengajaran dan pembelajaran ialah ujian objektif yang terkandung padanya isi tempat

kosong, item betul dan salah, pemadanan, aneka pihan dan sebagainya (Arsaythamby

Veloo, 2011).

IMPLIKASI KAJIAN

Berleluasanya permainan video game ini secara tidak langsung memberi petunjuk

kepada pensyarah untuk meningkatkan kualiti pengajaran dan pembelajaran bagi

menarik minat pelajar untuk mempelbagaikan teknik pengajaran. Perkara ini dibuktikan

42

apabila purata pelajar menggunakan kaedah gamifikasi dengan teknik gabungan

berfikiran kritis dan koloboratif berasakan Quizziz mampu menarik minat pelajar

(Nurathirah, 2019). Minat belajar, berkongsi idea, kerjasama dalam berkumpulan,

koloboratif dalam penghasilan game dan sebagainya merupakan peransang kepada

pelajar untuk bersikap kreatif dan kritis. Dengan wujudnya permainan seperti ini,

penyelesaian masalah, kemahiran berfikir, sikap ingin bertanya akan muncul dalam

kalangan pelajar terutamanya budaya membaca dapat diterapkan untuk mencapai

objektif permainan tersebut (Khairuddin, 2019).

Secara tidak langsung ia berpeluang untuk mewujudkan Dasar Digital IPDAS dalam

menyediakan pelan kontigensi dengan fokus pada nasional, kerana ini memberi

gambaran bahawa permainan dan pendidikan mempunyai hubungan rapat dalam soal

kecemerlangan pelajar. Hasilnya Kumpulan Inovatif dan Kreatif mampu membina idea

segar untuk mencipta dasar pendigitilan IPDAS dalam segenap aspek. Dengan

adanya penghasilan digital di IPDAS, maka ia dapat memberi keyakinan dalam

menyalurkan bajet untuk pembangunan ICT di IPDAS.

Oleh itu jelaslah penyampaian pengajaran yang lebih menarik, mudah dan cepat harus

dipraktikkan oleh setiap pensyarah, kerana ini merupakan salah satu daya tarikan

pelajar untuk faham apa yang dipelajar. Tambahan pula pelajar boleh dikatakan setiap

hari bergelumang dengan permainan video dalam mengisi masa lapang. Ini sudah

pasti memberi tamparan yang hebat untuk pensyarah menambahkan pengetahuan

dalam bidang teknologi bagi menarik perhatian pelajar IPDAS. Hal ini kerana pelajar

juga akan menilai pensyarah setelah tamatnya sesuatu kursus semester melalui

borang penilaian berkaitan tahap pengetahuan pensyarah menguqsai sesuatu ilmu.

Dengan keberadaan kemudahan makmal komputer dan jalur lebar di IPDAS, ia

memberi peluang dan ruang dalam melaksanakan Revolusi Industri 4.0 sepenuhnya di

IPDAS serta mewujudkan skuad ICT dalam membina rangkaian prasarana berasaskan

digital. Dalam masa yang sama, penarafan teknologi dan kemudahan wifi turut akan

diperhebatkan dari semasa ke semasa apabila pelaksanaan IR 4.0 menjadi kenyataan.

Oleh itu skuad ICT juga akan berusaha mewujudkan program khas ICT untuk pelajar

dan warga IPDAS untuk membasmi buta IT pada masa sekarang, kerana dunia digital

43

sudah bermula sekian lama seperti wujudnya T’nGo, Boost, Jom Pay, dan sebagainya

bagi menjimatkan masa dan keselamatan pengguna.

Akhirnya medium penyebaran dakwah dapat disebarluaskan tanpa adanya secara

bersemuka dengan digantikan secara maya oleh para Daei di IPDAS dan menjadi ikon

dakwah dalam dunia permainan video. Hasilnya masa, tenaga dan wang ringgit dapat

dikurangkan setelah permainan video berjaya dikomersilkan di persada bumi Sabah

khususnya. Tidak dapat digambarkan pahalanya berterusan sehingga ke akhir hayat

selagi tontonan video teknologi tersebut dipaparkan untuk memberi manfaat pada

seluruh masyarakat. Hal ini memberi peluang pada pelajar IPDAS untuk belajar lebih

mendalam berkaitan pengurusan ICT dengan adanya pegawai teknologi di IPDAS.

Garis panduan tentang pemakaian teknologi serta inovasi permainan video perlu

dilaksanakan di IPDAS agar penyeragaman tindakan dan peraturan selari mengikut

garis panduan yang termaktub. Hal ini perlu bagi membendung gejala negatif dari

berlaku dikemudia hari berdasarkan kaedah الذرئع  د  س  dan   مصلحة المرسلة dengan menarik

kebaikan dan mencegah kemungkaran. Apabila pintu-pintu kemungkaran dicegah dari

awal maka gejala negatif dapat dikurangkan.

CADANGAN PENAMBAHBAIKKAN

Permainan yang video ini boleh jadi sebagai berkenalan dengan rakan-rakan seantero

asia, sama ada bermain dalam talian secara langsung, bertukar-tukar pandangan,

mudah untuk pasang pada peranti media elektronik, sikap ingin mencuba dan

sebagainya merupakan salah satu daya tarikan permainan elektronik pada masa kini

(Yuli Andriyanto, 2019).

Namun tidak dapat dinafikan kombinasi permainan video dengan pembelajaran akan

memberikan kekuatan berfikir, menghilangkan rasa kebosanan, menarik minat pelajar,

mengelakkan pelajar ponteng kelas dan sebagainya. Peranan guru juga mampu

memberi kesan dengan menggunakan alat bantu audio dan visual pada pembelajaran

jika dipandu dengan ideal berasaskan pembelajaran secara santai (Dwi Yuniasih

Saputri, 2018). Masa keemasan (Golden Periode) dan sistem otak yang cergas harus

44

dimanfaatkan semaksima mungkin terutamanya menerusi game android agar pelajar

memupuk minda yang bersifat pasif dan aktif dalam sesi pengajaran dan

pembelajaran. Hal ini kerana permainan video game dapat memberi kesan dalam

membina karakter pelajar berinovasi dan kreativiti (Diana Laily dan Dave Andre, 2017).

Berdasarkan hasil dapatan kajian banyak faktor yang mempengaruhi tahap

pembelajaran pelajar, seperti rasa gembira, rasa selesa, dapat menyebabkan lari dari

masalah, rasa dihargai oleh rakan sekelas, rasa bersemangat dan mengisi masa

lapang. Setelah diteliti kebanyakkan pelajar berasa selesa atas kemudahan yang

dimiliki oleh mereka. Oleh itu faktor tersebut menyebabkan mereka mengambil

peluang untuk terlibat secara langsung dalam permainan video, rata-ratanya pelajar

IPDAS mempunyai smart phone dan data yang mencukupi untuk melayari permaianan

video. Tambahan pula wujudnya kumpulan di Facebook berkaitan sesuatu permainan

video, menyebabkan komunikasi dengan rakan di luar kampus berlaku secara pesat.

Di samping itu, sebagai simbolik menarik hati dan perasaan kawan-kawan juga turut

menyumbang kepada terjebaknya permainan video.

Tambahan pula mengisi masa lapang dengan permainan video sudah menjadi lumrah

bagi individu yang bernamanya pelajar, kerana sebahagian pelajar mempunyai minat

dan hobi yang berbeza seperti bermain bola, menonton video, mendengar lagu dan

sebagainya. Besar kemungkinan pelajar IPDAS lebih terarah kepada permainan video,

adalah disebabkan berlakunya wabak Corona Virus. Jadi permintaan terhadap dunia

digital semakin meningkat setelah 4 bulan berada dalam Perintah Kawalan

Pergerakan. Lalu masa yang akan datang diisi dengan permainan video berdasarkan

purata min 3.54. Isyarat ini menandakan pengurusan masa begitu penting dalam

mencari ilmu tidak kira dimana sahaja berada. Hal ini jelas dalam al-Asr’ 103:1-4,

bahawasanya Allah bersumpah mengenai masa.

Teknologi maklumat komunikasi dapat meningkatkan kadar celik huruf, merentasi

kurikulum secara menyeluruh, kemahiran silang budaya, minda teknologi dengan

kerjasama maya menguruskan aplikasi media dan sebagainya, merupakan agen

kepada perubahan gaya berfikir dalam mengatur strategi pengajaran dan

45

pembelajaran yang berkesan (Syed Lamsah  dan Melor, 2019). Penyertaan pelajar

dalam permainan video game ini penting bagi meningkatkan kemahiran penggunaan

teknologi, disamping memberi ruang dan peluang untuk meneroka sumber ilmu dalam

pelbagai situasi terutamanya membentuk sahsiah kemahiran intelektual pelajar itu

sendiri (Syed Lamsah dan Muhamad Yusoff, 2020). Hal ini secara langsung memberi

gambaran bahawa institusi memainkan peranan penting dalam membangunkan

aplikasi mudah alih untuk kegunaan pengajaran dan pembelajaran.

Di samping itu, permainan video dapat diperluaskan kepada aspek kesihatan, gaya

hidup, produktiviti, dan umpamanya. Maka dengan adanya alternatif ini gaya hidup

sihat akan dapat diamalkan seperti penawaran pakej produk kesihatan yang diwar-

wakan oleh syarikat Takaful AIA  melalui sofware jam tangan kepada pelangan yang

melakukan aktiviti bersenam. Hasilnya mata ganjaran seperti diskaun dalam

pembelian barangan kesihatan dan sebagainya dapat diwujudakn. Secara tidak

langsung masyarakat akan terjebak dengan sukan larian, berbasikal, renang, mendaki

bukit dan sebagainya.

Permainan video juga dapat melatih otak supaya berfikir pantas dan fokus terhadap

permainan sehingga mencapai kemenangan. Hal ini boleh menjadi pemangkin pada

pelajar IPDAS untuk berusaha bersungguh dalam mencapai kejayaan, kerana setiap

kejayaan ada imbuhannya. Kemungkinan dari hasil permainan video ini pelajar dapat

capai cita-cita mereka seperti minat untuk menjadi pasukan beruniform polis, tentera

dan lain-lain. Produktiviti yang terhasil ini akan membentuk karakter pelajar untuk

belajar bersungguh bagi memenuhi impian mereka seperti apa yang mereka lihat

dalam permainan video, begitulah keinginan mereka untuk dihajati.

Antara permainan yang melatih kepada strategi berfikir suatu ketika dahulu adalah

catur, sekarang sudah tumbuh bagaikan cendawan permainan video seperti itu. Hal ini

berlaku disebabkan ledakan maklumat dan perkembangan semasa yang

mengkehendaki supaya setiap pemain berfikir dan menyelesaikan permainan

mengikut kemampuan mereka, terutamanya permainan yang melibatkan secara

46

langsung di alam maya, perlunya pada interaksi dengan rakan-rakan sepermainan

bagi mencapai kata sepakat untuk memenangi permainan tersebut.

Kecenderungan individu pada permainan video berbeza mengikut kemampuan alat

peranti telefon, data, masa, software, kemampun berfikir, minat dan sebagainya. Hal

ini mempengaruhi setiap individu untuk melayari permainan video, kerana setiap

permainan video perlunya pada kelajuan internet dan kecanggihan telefon mahupun

laptop. Jika tidak dipenuhi kemungkinan permainan tersebut menjadi hambar.

Permainan video pula ada dua jenis kategori iaitu secara interaksi dengan pemain lain

(two-ways) dan satu lagi (one-way) tanpa melibatkan proses komunikasi. Begitulah

juga permainan secara online dan oflline dalam melayari permainan video tersebut.

Setiap permainan yang ditawarkan berbeza mengikut kepuasan individu untuk

mengakses permainan berdasarkan kebolehan dan keyakinan pelajar IPDAS.

Walau bagaimanapun permainan secara online lebih digemari apatah lagi melibatkan

interaksi dengan rakan sepasukan yang lain, kerana paparan visual dan audio lebih

jelas berbanding permainan secara ofline. Hal ini menunjukkan kepuasan permainan

bergantung pada pemain dalam video tersebut. Sudah pasti kecanggihan peranti

telefon dan laptop memerlukan kepada terkenologi terkini, kerana tidak semua

permainan video mampu support ke atas peranti yang lama seperti graphic card,

prosessor, ram, memory, dan sebagainya.

Permainan video berbentuk aksi dan perang lebih digemari oleh pelajar lelaki,

berdasarkan kajian dari responden dalam dapatan kajian. Hal ini berlaku adalah

disebabkan naluri pelajar lelaki sukakan pada permainan yang lasak, mencabar,

kecanggihan alat senjata, permainan secara real dan sebagainya. Namun pelajar

perempuan lebih tertarik pada permainan berbentuk santai dan menghiburkan serta

tidak aksi ganas dan pembunuhan. Ini sesuai dengan pelajar wanita kerana sifat

keibuan itu sudah terpahat dalam sanubari mereka.

47

Walau bagaimanapun jarang sekali kita melihat permainan berbentuk islamik yang

dipaparkan seperti pengembaraan ke Mekah menunaikan haji, permainan teka teki

islamik, strategi peperangan zaman sahabat Nabi, pelayaran sahabat Nabi merentasi

laut dan sebagainya. Hal ini kemungkinan kurangnya sambutan dari aktivis pembuat

permainan video, kerana kebanyakkan permainan video dihasil dari masyarakat barat.

Maka apabila wujudnya kesedaran pada pelajar IPDAS dengan terbinanya pusat ICT

IPDAS pada masa hadapan, tidak mustahil suatu hari anti permainan video berupa

islamik dapat dilayari oleh semua komuniti pelayan internet.

Kajian ini dijalankan di IPDAS kampus Keningau adalah berdasarkan tinjauan soal

selidik. Oleh itu perbezaan geografi dan latar belakar pelajar sedikit sebanyak

mempengaruhi data permainan video tersebut. Alangkah baiknya jika selepas ini

kajian diteruskan di IPDAS kampus Kudat kerana pelajar di Kudat merupakan pelajar

rata-ratanya terdiri dari pelajar muallaf dan sudah pasti gaya pemikiran dan kehendak

mereka berbeza dengan pelajar IPDAS kampus keningau yang berada dalam zon

selesa. Penambahbaikkan soal selidik harus dilaksanakan mengikut perubahan masa

dan keadaan agar data yang diperolehi benar-benar dijawab mengikut kejujuran

pelajar supaya hasilnya dapat memberi impak pada masa hadapan. Pada masa yang

sama juga soal selidik wajar dipanjangkan juga pada pelajar program Diploma Dakwah

Islamiyyah kerana perbezaan tahap pengajian dan umur sudah pasti dapatan yang

diperolehi berbeza dengan pelajar Sijil Pengajian Islam.

Justeru permainan video ini penting juga dalam mengetengahkan bakat pelajar IPDAS

agar bakat yang sedia ada dapat dicungkilkan bagi mengharumkan nama IPDAS.

Kesimpulannya, pewujudan mini makmal permainan video dapat diwujudkan dengan

memberi ganjaran pada pelajar yang cemerlang untuk menceburi permainan video.

Secara tidak langsung persaingan yang sihat dapat direalisasikan bersama pelajar dan

warga IPDAS  demi melahirkan pelajar yang mempunyai softt skill.

48

LIMITASI KAJIAN

Setelah dianalisi data berdasarkan 48 orang responden, keputusan tidak menunjukkan

jenis-jenis permainan video yang memberi kesan terhadap tahap pembelajaran. Hal ini

kerana peratusan kecemerlangan dan tindakan tatatertib tidak banyak diambil tindakan

kesan dari permainan video. Data yang diperolehi hanya bergantung kepada data soal

selidik dan sedikit kajian perpustakaan sahaja tanpa melibatkan interview dan

sebagainya. Sampel kajian hanya terdiri daripada semester 4 Sijil Pengajian Islam dan

Dakwah. Instrumen kajian tidak mengukur elemen lain seperti kreativiti, perhatian dan

penyelesaian masalah. Malah ia lebih kepada faktor-faktor kecenderungan pelajar

terhadap permainan video.

KESIMPULAN

Permainan video memberikan impak terhadap tahap pembelajaran seseorang

bergantung pada corak permainan dan kecenderungan pelajar bermain permainan.

Akhirnya menatijahkan kesan permainan video terhadap pembelajaran. Hubungkait

permainan video dengan corak permainan dan kesan, merupakan refleksi tingkahlaku

dalam menjamin keberkesanan pembelajaran di IPDAS, supaya gejala negatif dan

ketagihan yang melampau dapat dielakkan. Berdasarkan dapatan kajian, pelajar

IPDAS menunjukkan prestasi yang sederhana dan cemerlang dalam peperiksaan. Ini

menunjukkan pembelajaran dan permainan dapat dibahagikan waktu dengan saksama

mengikut tanggungjawab sebagai pelajar. Justeru hobi dan tugasan memainkan

peranan penting dalam membina karakter diri seorang pelajar untuk berjaya pada

masa hadapan. IPDAS sebagai pembuat polisi memandang serius bakat terpendam

harus digilapkan bagi mengharum nama IPDAS di persada nasional.

49

RUJUKAN

Arsaythamby Veloo. (2011). Keupayaan Teori dan Pelaksanaan Pentaksiran dalam

Pembelajaran. Journal of Governance and Development, 7, 11-15.

Astro Awani. (2017, September). Ketagihan permainan video sebagai masalah

kesihatan mental – WHO. Dipetik daripada https://www.astroawani.com/berita-

dunia/ketagihan-permainan-video-sebagai-masalah-kesihatan-mental-who-

164052.

Azizi Yahaya, Shahrin Hashim, Yusof Boon, & How Lee Chan. (2007). Faktor-Faktor

Yang Mempengaruhi Gejala Ponteng Di Kalangan Pelajar Sekolah Menengah

Johor. Kajian Sarjana Pendidikan, 1-20.

Borgonovi, F. (2016). Video Gaming and Gender Differences in Digital and Printed

Reading Performance among 15 years old Students in 26 Countries.

 Journal of Adolescence, 48, 45-61.

Cortes, M. D. S., Alcalde, J. V., & Camacho, J. V. J. (2012). Effects of Computer

Gaming on High School Students' Performance in Los Banos, Laguna,

Philippines. Journal of Osaka Unoversity Knowledge Archieve, 16(2), 75-88.

Diana Laily Fithri & Dave Andre Setiawan. (2017). Analisa Dan Perancangan Game

Edukasi Sebagai Motivasi Belajar Untuk Anak Usia Dini. Jurnal Teknik Mesin,

Elektro dan Ilmu Komputer, 8(1), 225-230.

Dewar, G. (2018, Ogos). The Effects of Video Games on School Achievement. Dimuat

turun daripada https://www.parentingscience.com/Effects-of-video-games-on-

school.html

Dwi Yuniasih Saputri. (2018). Mengintegrasikan Game Sebagai Media Pembelajaran

Di Sekolah Dasar: Sebuah Solusi Atau Masalah? Prosiding Seminar Nasional

“Penguatan Pendidikan Karakter Pada Siswa Dalam Menghadapi Tantangan

Global, 101-105.

Febriyanto Pratama Putra, Husni Tamrin, & Dedi Ary Prasetya. (2012). Pembuatan

Game Animasi 3d Role Playing Game Untuk Pendidikan Budaya dengan

Unity3d dan Bahasa Pemrograman. Jurnal Universiti Muhammadiyah

Surakarta, 1-14.

Hairol Anuar Hj Mak Din, Ahmad Nazeer B Zainal Arifin, Noor Azli Mohamed Masrop,

Nur Muizz B Mohamed Salleh & Intan Fadzliana Ahmad. (2014). Permainan

Pendidikan Digital: Satu Kajian Awal. Jurnal Sultan Alauddin Sulaiman Shah, 1,

20-27.

https://www.astroawani.com/berita-dunia/ketagihan-permainan-video-sebagai-masalah-kesihatan-mental-who-164052

https://www.astroawani.com/berita-dunia/ketagihan-permainan-video-sebagai-masalah-kesihatan-mental-who-164052

https://www.astroawani.com/berita-dunia/ketagihan-permainan-video-sebagai-masalah-kesihatan-mental-who-164052

https://www.parentingscience.com/Effects-of-video-games-on-school.html

https://www.parentingscience.com/Effects-of-video-games-on-school.html

50

Hairol Anuar Hj Mak Din, Ahmad Nazeer B Zainal Arifin, Noor Azli Mohamed Masrop,

Nur Muizz B Mohamed Salleh & Intan Fadzliana Ahmad. (2014). Transformasi

Pendidikan Melalui Pendekatan Permainan Digital di dalam Sistem

Pembelajaran. Jurnal Pendidikan, 1(2), 67-71.

Khairuddin bin Nisa. (2019). Pembelajaran Geografi dan Alam Sekitar Menggunakan

Permainan Digital GeoPlay. Jurnal Pendidikan, 1-23.

Khalil, S., Sultana, F., Alim, F., Muzammil, K., Nasir, N., Hassan, A., & Mahmood, S. E.

(2019). Impact of Playing Violent Video Games Among School Going Children.

Indian Journal Of Community Health, 31(3), 331-337.

M. Syaom Barliana. (2004). Pengaruh Siaran Televisi Dan Video/Computer Game

Terhadap Pendidikan Anak: Implikasi Bagi Pengembangan Teknologi Dan

Strategi Pembelajaran. Jurnal Persidangan Antara Bangsa UPI-UPSI, 4-6.

Naimah Muhammad. (2019, September). Kegilaan terhadap game online ada faedah

tak? Dimuat turun daripada

https://www.sinarharian.com.my/article/16626/LIFESTYLE/Oh!-Lelaki/Kegilaan-

terhadap-game-online-ada-faedah-tak

Naquiah Nahar, Sahrunizam Sangi, Dharsigah A/P Baniear Salvam, Nurhidayu Rosli,

& Abdul Hafiz Abdullah. (2018). Impak Negatif Teknologi Moden Dalam

Kehidupan Dan Perkembangan Kanak-Kanak Hingga Usia Remaja (Negative

Impact of Modern Technology to the Children’s Life and their Development).

International Journal of Islamic and Civilizational Studies Full Paper, 1, 87-99.

Norashikin binti Hasan. (2010). Hubungan Kecenderungan Permainan Video Dalam

Kalangan Pelajar Sekolah Menengah Rendah Dengan Prestasi Akademik

Pelajar: Satu Tinjauan. Kertas Projek Sarjana Universiti Utara Malaysia, 3-7.

Nurathirah Abd Nasir. (2019). Pengaruh Elemen Gamifikasi Terhadap Motivasi Pelajar

Menggunakan Aplikasi Quizizz. Masters Thesis, 1-33.

Nur Hidayu Jaafar. (2015). Refleksi Animasi Upin dan Ipin Dalam Ujaran Kanak-

Kanak. Tesis Sarjana Sastera, 3-5.

Nurul Huda Binti Abd Razak. (2011). Pengaruh Internet Terhadap Keruntuhan Akhlak

Remaja Islam: Kajian Di Kalangan Pelajar Tahun 4 Fakulti Pendidikan. Latihan

Ilmiah, 19(16), 1-110.

Rohaya Talib & Mohd Najib Ghafar. (2008). Pembinaan dan Pengesahan Instrumen

Bagi Mengukur Tahap Literasi Pentaksiran Guru Sekolah Menengah di

Malaysia. Proceeding of Seminar Penyelidikan, 109-125.

Saghir, A. (2016). Influence of Video Games in Learning. Journal of Emerging Trends

in Computing and Information Sciences, 7(8), 338-342.

https://www.sinarharian.com.my/article/16626/LIFESTYLE/Oh!-Lelaki/Kegilaan-terhadap-game-online-ada-faedah-tak

https://www.sinarharian.com.my/article/16626/LIFESTYLE/Oh!-Lelaki/Kegilaan-terhadap-game-online-ada-faedah-tak

51

Sherina Mohd Sidik. (2020, September). Ketagihan Permainan Video (Video Game)

Dan Kesihatan Mental Pelajar Institut Pengajian Tinggi. Dimuat turun daripada

https://care.upm.edu.my/artikel/ketagihan_permainan_video_video_game_dan_

kesihatan_mental_pelajar_institut_pengajian_tinggi-56722

Syed Lamsah Syed Chear & Melor Md Yunus. (2019). Strategi Penerapan Kemahiran

Abad Ke-21 Dalam Latihan Guru Prasekolah. Southeast Asia Early Childhood

Journal (SAECJ), 8, 1-10.

Syed Lamsah Syed Chear & Muhamad Yusoff Mohd Nor. (2020). Intervensi

Pembelajaran Di Portal E-Pembelajaran Melalui Aplikasi Whatsapp Dan

Telegram Berdasarkan Model Lima Fasa Needham. Evaluation Studies in

Social Sciences, 1(9), 11 -27.

Wakil, K., Omer, S., & Omer, B.  (2017). Impact of Computer Games on Students

GPA. European Journal of Education Studies, 3(8), 262-272.

Wardhani, D. K., & Fahrudin, A. (2019). Pengaruh Video Games pada Anak dan

Peranan Pekerja Sosial. Jurnal Universitas Muhammadiyah Jakarta, 1, 1-14.

Widitiarsa, A. (2018). Video Games as Tools for Education. Journal of Game, Game

Art and Gamification, 3(2), 1-6.

Yuli Andriyanto. (2019). Pengaruh Game Online PUBG Terhadap Prestasi Nilai

Mahasiswa Ilmu Komunikasi. Jurnal Universitas Semarang, 5-8.

Zamani, E., Kheradmand, A., Cheshmi, M., Abedi, A., & Hedayati, N. (2010).

Comparing the Social Skills of Students Addicted to Computer Games with

Normal Students. Journal of Addiction and Health, 2, 3-4.

https://care.upm.edu.my/artikel/ketagihan_permainan_video_video_game_dan_kesihatan_mental_pelajar_institut_pengajian_tinggi-56722

https://care.upm.edu.my/artikel/ketagihan_permainan_video_video_game_dan_kesihatan_mental_pelajar_institut_pengajian_tinggi-56722

52

FAKTOR – FAKTOR KESEDIAAN PENSYARAH IPDAS TERHADAP

PENGGUNAAN APLIKASI DALAM KEBERKESANAN PENGAJARAN DAN

PEMBELAJARAN (PDP)

Saeidah Syamielah Binti Abd Rahman1 , Syahrin Bin Abdullah2, Jainuddin Bin Ires3,
Azizah Binti Kauli Bdullah4 , Mohd Johar Japnar5

1,2 Jabatan Akidah, Institut Pengajian Islam dan Dakwah Sabah, Keningau.
3 Jabatan Syariah, Institut Pengajian Islam dan Dakwah Sabah, Keningau

4,5 Institut Pengajian Islam dan Dakwah Sabah Kampus Kudat, Sikuati.
.

ABSTRAK

Institut Pengajian Islam dan Dakwah Sabah (IPDAS) merupakan Pusat Pengajian

Tinggi Islam yang menawarkan Pengajian Bidang Dakwah di Peringkat Diploma

Dakwah Islamiyyah (DDI), Sijil Pengajian Islam dan Dakwah Sabah (SPID) dan Sijil

Pengajian Islam (SPI), IPDAS tidak ketinggalan dalam pengamalan pengajian dan

pembelajaran berasaskan aplikasi di dalam talian ataupun aplikasi PdP secara

bersemuka.dalam mendepani arus kemajuan teknologi terkini Revolusi Industri 4.0.

Permasalahan yang timbul antaranya, kekurangan kajian-kajian lepas mengenai

persediaan pensyarah dari Institut Pengajian Tinggi sama ada dalam bidang dakwah

atau pengajian Islam secara umumnya. Terdapat tiga objektif kajian; Pertama,

mengenalpasti faktor-faktor dalaman yang mempengaruhi kesediaan pensyarah

IPDAS terhadap penggunaan aplikasi; Kedua, mengenalpasti faktor-faktor luaran yang

mempengaruhi kesediaan pensyarah terhadap penggunaan aplikasi; Ketiga,

mengenalpasti cadangan peningkatan keberkesanan penggunaan aplikasi dalam

Pengajaran dan Pembelajaran (PdP). Metodologi kajian ini menggunakan kaedah

kuantitatif melalui instrumen borang soal selidik kepada seramai 30 orang responden

dari kalangan Pensyarah IPDAS secara rawak dengan nilai Alpha Cronbach 0.923 dan

instrumen temu bual kepada seramai 6 orang pelajar IPDAS dan seorang wakil Pihak

Pengurusan IPDAS. Data yang diperoleh dianalisis menggunakan kaedah deskriptif

dalam bentuk min, kekerapan, peratusan dan sisihan piawai menggunakan perisian

Statistical Package for Social Sciences (SPSS) Versi 25.0. Hasil kajian mendapati

bahawa terdapat hubungan positif dan signifikan di antara domain sikap pensyarah,

53

kemahiran pensyarah dan penyediaan latihan dengan keberkesanan pengajaran dan

pembelajaran (PdP). Manakala bagi sokongan dari pihak pengurusan institusi tidak

terdapat hubungan signifikan dengan keberkesanan Pengajaran dan pembelajaran

(PdP). Faktor dominan yang mempengaruhi keberkesanan PdP ialah kemahiran

pensyarah IPDAS terhadap penggunaan aplikasi.

KATA KUNCI: aplikasi, pensyarah, pengajaran dan pembelajaran, IPDAS,

keberkesanan

PENGENALAN

Institut Pengajian Islam dan Dakwah, Sabah (IPDAS) adalah sebuah institusi yang

berteraskan Pengajian Islam. IPDAS juga bertekad untuk melahirkan graduan yang

berilmu, beramal, berakhlak mulia, berhikmah serta mampu menghadapi cabaran

semasa, berkebolehan menjadi pembimbing dan tempat rujukan masyarakat

berdasarkan al-Quran dan al-Sunnah. Namun begitu, keberkesanan sistem pendidikan

di Malaysia banyak dipengaruhi oleh perkembangan teknologi maklumat dan

komunikasi yang pesat.

Institusi pendidikan adalah berperanan dalam menyediakan pembelajaran sepanjang

hayat kepada individu. Pencarian ilmu yang berterusan adalah amat penting. Setiap

pensyarah digalakkan mempelbagaikan gaya pembelajaran agar objektif pengajaran

dan pembelajaran tercapai. Kini Abad 21, perkembangan teknologi (IT) dengan

penggunaan aplikasinya telah mengubah corak dan cara manusia berfikir dan bekerja.

Komputer dijadikan alat dalam pelbagai bidang contohnya dalam dunia pendidikan.

Oleh itu, dalam melahirkan pelajar yang berkualiti, pensyarah perlu menguasai bidang

kurikulum serta mahir dalam penggunaan aplikasi dalam pengajaran dan

pembelajaran (PdP). Setiap pensyarah yang bertindak sebagai pelaksana dalam suatu

kurikulum perlulah sentiasa bersedia untuk melaksanakan proses pengajaran dan

pembelajaran (PdP) supaya ianya mencapai objektif dan lebih berkesan.

54

LATAR BELAKANG KAJIAN

Penggunaan aplikasi dalam pembelajaran dan pengajaran (PdP) akan membawa

kepada satu perubahan terhadap paradigma pendidikan. Ianya amatlah digalakkan

agar proses pengajaran dan pembelajaran berjalan dengan lebih lancar dan berkesan

dan tidak ketinggalan zaman. Namun begitu, timbul persoalan sama ada pensyarah

IPDAS telah bersedia untuk mengajar menggunakan aplikasi dalam pengajaran dan

pembelajaran atau tidak dan adakah keberkesanan PdP dapat dicapai melalui

penggunaan aplikasi dalam PdP oleh pensyarah IPDAS dalam sesuatu kursus?

Kajian ini dijalankan untuk melihat Faktor-Faktor Kesediaan Pensyarah Institut

Pengajian Islam dan Dakwah Sabah (IPDAS) Terhadap Penggunaan Aplikasi Dalam

Keberkesanan Pengajaran dan Pembelajaran (PdP). Tujuan kajian ini dilakukan

adalah untuk melihat faktor dalaman dan luaran manakah yang mempengaruhi

kesediaan pengggunaan aplikasi dalam pengajaran dan pembelajaran dalam kalangan

pensyarah Institut Pengajian Islam dan Dakwah Sabah (IPDAS) serta bagaimanakah

cara untuk meningkatkan keberkesanan terhadap penggunaan aplikasi dalam

pengajaran dan pembelajaran (PdP). Hal ini kerana, sebelum ini pensyarah hanya

tertumpu kepada gaya pembelajaran yang konvensional dan tidak mempelbagaikan

gaya pembelajaran mengikut peredaran masa kini. Penggunaan aplikasi sangat

penting dalam membantu proses pengajaran dan pembelajaran (PdP) agar menjadi

semakin lebih menarik dan berkesan. Bahkan melalui pendekatan yang baru ini dapat

mewujudkan suasana pembelajaran yang menyeronokkan dan dapat meningkatkan

kualiti pengajaran para pensyarah disamping dapat mempercepat proses penerimaan

pelajar serta mampu menjana tahap pemikiran pelajar.

Secara tuntasnya, Malaysia dalam fasa menuju ke arah kemajuan Negara Revolusi

Industri 4.0 (IR 4.0) dalam pelbagai aspek termasuklah aspek pendidikan di peringkat

Pengajian Tinggi. Mahu tidak mahu, para pensyarah IPDAS perlu bergerak pantas

dalam menyahut seruan negara tercinta dan melakukan perubahan yang positif

daripada pengamalan kaedah PdP secara konvensional kepada pendekatan baru

yang kreatif dan inovatif menggunakan aplikasi dan pendekatan pembelajaran dalam

talian. Disebabkan oleh kehadiran Pandemik COVID-19 sudah menular di Malaysia,

malahan ia merebak dengan cepat dan meluas dari satu tempat ke satu tempat dan

55

boleh mengancam nyawa setiap insan pendekatan menggunakan aplikasi dan

Pembelajaran dalam talian sudah menjadi suatu keperluan yang wajib bukan lagi

pilihan. Ia menjadi norma baharu pada abad ini.

PERNYATAAN MASALAH

Penggunaan aplikasi dalam pengajaran dan pembelajaran telah menjadi salah satu

pendekatan yang boleh dijalankan di dalam kuliah bagi semua kursus pengajian.

Penggunaan aplikasi memberi kesan yang sangat baik terhadap para pelajar. Aplikasi

ini banyak digunakan oleh pensyarah-pensyarah di Institusi Pengajian Tinggi Awam

mahupun swasta bagi tujuan meningkatkan pengetahuan para pelajar seiring dengan

menyahut seruan Kementerian Pengajian Tinggi terhadap perkembangan Revolusi

Industri 4.0 (IR 4.0) sama ada bidang sains ataupun sains sosial (Berita Harian 2017)

dan hampir 30% program sebelum ini diganti dengan program berkaitan teknologi

digital yang penting dalam mendepani era Revolusi Industri 4.0 (IR4.0) (Berita Harian,

2019). Menurut Menteri Pendidikan (Teks Ucaptama 2019) dalam mengharungi era IR

4.0 ini, perkara yang perlu ditekankan iaitu setiap daripada kita perlu menjadi pegawai,

pensyarah atau kakitangan yang mampu berfikir secara kreatif dan kritis, dan bukan

hanya menjadi seorang pengikut. Bahkan, elemen-elemen yang menjadi fokus utama

pendidikan tinggi ialah Future Ready Curriculum, Agile Governance, Talent Planning

dan Research And Innovation. Melalui kesemua elemen ini memerlukan kepada

kemahiran penggunaan teknologi, komputer dan aplikasi dalam mencapai hasrat

Menteri Pendidikan di dalam Kurikulum Pendidikan Pengajian Tinggi.

Namun terdapat isu yang timbul kesan penggunaan aplikasi teknologi ke atas pelajar

dan juga para pensyarah itu sendiri. Terdapat situasi di mana, jurang pengetahuan

dalam kalangan para pensyarah dan pelajar dalam mengendali dan mengikuti sesi

pengajaran dan pembelajaran. Oleh kerana kekurangan pengetahuan ini, maka

pembelajaran yang berkesan tidak dapat dicapai dalam PdP. Betapa pentingnya

pengetahuan pengendalian aplikasi yang sesuai agar pengajaran dapat disampaikan

dengan baik dan difahami oleh pelajar. Menurut Berita Harian (2020) semenjak bulan

Januari 2020, negara Malaysia dikejutkan dengan penularan wabak penyakit yang

56

berbahaya iaitu Corona Virus Disease atau lebih dikenali sebagai COVID-19 dan

setiap hari belaku peningkatan kes positif. Susulan kejadian itu, pihak berkuasa telah

mengisytiharkan Perintah Kawalan Pergerakan (PKP) yang mengakibatkan semua

sektor di Malaysia termasuklah sektor Pendidikan terpaksa dihentikan bagi

mengekang penularan wabak tersebut. Pelbagai inisiatif para guru untuk meneruskan

sesi persekolahan secara dalam talian di mana para pelajar mengikutinya di rumah

masing-masing. Sejak pelaksanaan PKP ini berlangsung, pendekatan pengajaran dan

pembelajaran telah berubah secara mendadak. Tuntutan penggunaan teknologi dalam

talian ini menjadi suatu keperluan utama dan wujud jurang pengetahuan di antara para

pensyarah dan pelajar itu sendiri dalam memastikan ilmu yang disampaikan memberi

kesan yang terbaik melalui medium terbaru iaitu pengajaran dan pembelajaran (PdP)

dalam talian sepenuhnya.

Selain itu juga, dalam kajian ini wajar dijalankan kerana terdapat permasalahan yang

timbul dalam aspek jurang empirikal. Masalah yang dihadapi antaranya ialah

kekurangan kajian-kajian lepas berhubung dengan kesediaan pensyarah terhadap

pengunaan aplikasi dalam pengajaran dan pembelajaran berkaitan pensyarah IPDAS.

Selain itu juga, pelaksanaan kajian-kajian seperti ini dilakukan di luar negara dan di

semenanjung Malaysia, kurangnya kajian di Bahagian Kepulauan Borneo ini

khususnya di Sabah. Malah, pelaksanaan kajian di sesebuah institusi dijalankan

terhadap guru dan pelajar sekolah menengah. Bagi institusi pengajian atau pendidikan

ilmu agama Islam lepasan Sijil Pelajaran Malaysia (SPM) kajiannya belum ditemui.

Seterusnya, kekangan dari sudut jurang praktikal berkenaan kajian ini sebagai contoh

perhatian lebih kepada pelajar-pelajar yang mengikuti pendidikan aliran perdana dan

menduduki peperiksaan awam seperti PT3, SPM, STPM. Kurang kajian keberkesanan

penggunaan aplikasi bagi Pengajian Agama Islam di peringkat Pengajian Tinggi.

OBJEKTIF KAJIAN

Objektif Umum kajian ini ialah mengenalpasti factor utama yang mempengaruhi

kesediaan pensyarah terhadap penggunaan aplikasi dalam PdP.

Objektif khusus kajian ini antaranya :

57

i. Mengenal pasti faktor-faktor dalaman yang mempengaruhi kesediaan

pensyarah terhadap penggunaan aplikasi dalam pengajaran dan pembelajaran

ii. Mengenal pasti faktor-faktor luaran yang mempengaruhi kesediaan pensyarah

terhadap penggunaan aplikasi dalam pengajaran dan pembelajaran

iii. Mengemukakan cadangan untuk peningkatan keberkesanan penggunaan

aplikasi dalam pengajaran dan pembelajaran (PdP)

PERSOALAN KAJIAN

Kajian ini memfokuskan kepada beberapa persoalan kajian iaitu :

i. Apakah faktor-faktor dalaman yang mempengaruhi kesediaan pensyarah

terhadap penggunaan aplikasi dalam pengajaran dan Pembelajaran ?

ii. Apakah faktor-faktor luaran yang mempengaruhi kesediaan pensyarah terhadap

penggunaan aplikasi dalam pengajaran dan Pembelajaran ?

iii. Bagaimanakah cara untuk meningkatkan keberkesanan penggunaan aplikasi

dalam Pengajaran dan Pembelajaran (PdP) ?

HIPOTESIS KAJIAN

Berdasarkan kajian yang dilakukan, maka hasil yang diperoleh berhubung dengan

pernyataan masalah bagi kajian ini ialah :

Hipotesis 1: Terdapat hubungan yang signifikan di antara kemahiran pensyarah

dalam penggunaan aplikasi dengan keberkesanan Pengajaran dan

Pembelajaran (PdP).

Hipotesis 2: Terdapat hubungan yang signifikan di antara Sikap Pensyarah dalam

Penggunaan Aplikasi dengan Keberkesanan Pengajaran dan

Pembelajaran (PdP).

58

Hipotesis 3: Tidak terdapat hubungan yang signifikan di antara Sokongan Resos

daripada Pihak Pengurusan Institusi dalam Penggunaan Aplikasi

dengan Keberkesanan Pengajaran dan Pembelajaran (PdP).

Hipotesis 4: Terdapat hubungan yang signifikan di antara Penyediaan Latihan

Persediaan Pengajaran dan Pembelajaran (PdP) dan Penggunaan

Aplikasi dengan Keberkesanan Pengajaran dan Pembelajaran (PdP).

Hipotesis 5: Terdapat faktor dominan yang mempengaruhi Keberkesanan Pengajaran

dan Pembelajaran (PdP).

Rajah 1: Kerangka Konseptual Kajian (Adaptasi dari NurulHuda (2013) dan

Yuhanis (2015))

Kerangka konseptual kajian adalah penerangan satu rangka kerja yang mempunyai

hubungkait di antara setiap elemen secara keseluruhan dalam kajian ini. Kerangka

konsep amat penting kerana ia memudahkan kefahaman mengenai hubungan di

antara Faktor – Faktor Kesediaan Pensyarah IPDAS Terhadap Penggunaan Aplikasi

dengan Keberkesanan Pengajaran dan Pembelajaran (PdP). Melalui penyelidikan

yang dijalankan ini juga, ia berfungsi memberikan input dan juga output dalam

menentukan hala tuju sesebuah institusi pendidikan. Menerusi penyelidikan, sesuatu

hasil data atau ilmu pengetahuan dapat dimanfaatkan, dikembangkan dan

disebarluaskan. Para pensyarah telah diberi tanggungjawab untuk membangunkan

sumber manusia dengan sempurna agar menjadi aset Negara yang dapat menjana

4 FAKTOR KESEDIAAN PENSYARAH IPDAS

TERHADAP PENGGUNAAN APLIKASI

• Kemahiran Pensyarah

• Sikap Pensyarah
_________________________

• Sokongan Resos

• Latihan Persediaan Pdp Dan
Penggunaan Aplikasi

KEBERKESANAN PDP

Pelajar

Pensyarah

Pihak Pengurusan

Faktor

Dalaman

Faktor

Luaran

59

modal insan yang berkualiti dan pertumbuhan yang mampan (Yuhanis Che Hassan,

2015). Sehubungan itu, para pensyarah IPDAS perlu memastikan bahawa semua

faktor-faktor dalaman dan luaran kesediaan pensyarah IPDAS dalam penggunaan

aplikasi ini dapat memberikan keberkesanan dalam Pengajaran dan Pembelajaran

(PdP) dalam sesuatu kursus yang ditawarkan di IPDAS sama ada di peringkat Sijil

Pengajian Islam (SPI), Sijil Asas Pengajian Islam dan Dakwah (SAPID) dan Diploma

Dakwah Islamiyyah (DDI).

KEPENTINGAN KAJIAN

Penyelidikan tindakan adalah kajian yang dilakukan untuk menyelesaikan masalah

sosial, memperbaiki sesuatu keadaan atau sikap untuk penambahbaikan amalan

sesuatu tempat. Kepentingan melaksanakan penyelidikan tindakan adalah untuk

memperbaiki amalan melalui mengenal pasti punca masalah amalan yang kurang

berkesan supaya menjadi lebih baik (Rosinah Edinin 2012). Terdapat dua fokus kajian

iaitu terhadap pensyarah IPDAS dan pihak pengurusan Institut Pengajian Islam dan

Dakwah (IPDAS). Kepentingan pertama, iaitu terhadap pensyarah IPDAS. Selain

memberi manfaat kepada pengkaji, kajian ini boleh memberi kebaikan kepada semua

pensyarah di IPDAS sama ada di Keningau atau Kampus Kudat. Kajian ini menjadi

kayu pengukur untuk mengetahui terdapat hubungan yang signifikan atau tidak di

antara empat faktor antaranya ialah kemahiran pensyarah IPDAS, sikap pensyarah

IPDAS, sokongan resos daripada pihak pengurusan institusi dan penyediaan latihan

persediaan pengajaran dan pembelajaran (PdP) dan penggunaan aplikasi dengan

keberkesanan dalam pengajaran dan pembelajaran (PdP). Di samping itu, kajian ini

turut mengenalpasti faktor dominan yang mempengaruhi keberkesanan dalam

pengajaran dan pembelajaran (PdP). Manakala kepentingan kedua terhadap pihak

pengurusan IPDAS. Hasil dapatan kajian ini, dapat memberikan gambaran sebenar

mengenai faktor –faktor kesediaan pensyarah IPDAS sama ada berbentuk dalaman

atau luaran sangat mempengaruhi keberkesanan dalam pengajaran dan pembelajaran

(PdP) di IPDAS.

60

DEFINISI OPERASI KAJIAN

Berikut disenaraikan beberapa definisi operasi kajian terhadap tiga aspek  :

Faktor – Faktor Kesediaan Pensyarah IPDAS dalam Penggunaan Aplikasi

a) Faktor – Faktor Dalaman

b) Faktor – Faktor Luaran

Faktor – Faktor Dalaman Kesediaan Pensyarah IPDAS terbahagi kepada dua :

i. Kemahiran Pensyarah Dalam Penggunaan Aplikasi

ii. Sikap Pensyarah Terhadap Penggunaan Aplikasi

Manakala, Faktor – Faktor Luaran Kesediaan Pensyarah IPDAS juga terbahagi

kepada dua :

i. Sokongan Resos dari Pihak Pengurusan Institusi

ii. Latihan Persediaan Pengajaran dan Pembelajaran (PdP) Serta Penggunaan

Aplikasi

Aplikasi dalam Pengajaran dan Pengajaran (PdP)

Aplikasi teknologi pengajaran dan pembelajaran PdP merujuk kepada pembelajaran

dalam talian seperti Synchronous Learning dan Asynchronous Learning . Kedua-dua

kaedah ini memerlukan kepada kemahiran dalam penggunaan ICT sama ada

pensyarah sendiri atau pelajar. Aplikasi Synchronous merupakan kaedah

pembelajaran yang boleh digunakan secara langsung atau secara live. Pelajar dan

tenaga pengajar perlu berada dalam masa yang sama secara serentak. Jika tidak,

pembelajaran tidak dapat berjalan. Pendidik dapat menjalankan kuliah seperti biasa

tanpa perlu berkumpul di dewan kuliah atau bilik tutorial. Contoh jenis aplikasi

teknologi yang membolehkan interaksi ialah Skype, Google Hangout, Google Meet,

YouTube Live, Facebook Live dan Zoom Meeting.

61

Manakala aplikasi teknologi Asynchronous pula membolehkan interaksi pembelajaran

berlaku tanpa memerlukan pendidik dan pelajar hadir pada masa sama. Antara contoh

aplikasi Asyncronous yang digunakan oleh pensyarah dan pelajar di IPDAS ialah

Google Classroom, YouTube, GMail, Facebook, Twitter, Edmodo, AYOA Mind Map,

Plotagon dan Padlet.

Keberkesanan Pengajaran dan Pembelajaran (PdP)

Kajian tindakan memfokuskan sama ada perhubungan yang signifikan di antara mana-

mana Faktor – faktor Kesediaan Pensyarah

METODOLOGI KAJIAN

Reka Bentuk Kajian

Reka bentuk kajian ini berbentuk kuantitatif menggunakan kaedah kajian kes.  Kajian

ini dilakukan di Institut Pengajian Islam dan Dakwah Sabah, melibatkan Pensyarah

IPDAS di Keningau dan Kampus Kudat. Seramai 30 orang pensyarah terlibat dalam

kajian ini.  Instrumen kajian ini ialah menggunakan borang soal selidik yang telah

diubahsuai sedikit daripada soal selidik pengkaji lepas mengikut keperluan kajian,

terdapat 6 bahagian dan dua soalan tambahan kepada responden dan juga menemu

bual seorang informan dari kalangan Pengurusan Tertinggi IPDAS dan 6 pelajar

IPDAS termasuk Keningau dan Kampus Kudat. Kaedah pengumpulan data yang

digunakan ialah menggunakan kutipan data melalui soal selidik dan temu bual

informan. Kaedah menganalisis data pula secara deskriptif dengan menggunakan

kekerapan, peratus dan min.

62

Instrumen Kajian

Instrumen soal selidik mengandungi enam bahagian iaitu A,B, C, D, E dan F. Bahagian

A mengandungi demografi responden, umur, bangsa, jantina dan tempoh berkhidmat

di IPDAS. Manakala Bahagian B mengandungi soalan berkaitan kemahiran

penggunaan aplikasi sebanyak tujuh soalan dan Bahagian C juga mengandungi

sebanyak tujuh soalan berkaitan sikap pensyarah dalam penggunaan aplikasi.

Seterusnya, Bahagian D mengandungi soalan berkaitan sokongan resos daripada

pihak pengurusan institusi dalam penggunaan aplikasi sebanyak tiga soalan, sama

juga Bahagian E mengandungi tiga soalan yang berkaitan penyediaan latihan

persediaan pengajaran dan pembelajaran serta penggunaan aplikasi. Bahagian F

mengandungi sebanyak enam soalan berkaitan keberkesanan pengajaran dan

pembelajaran.

Format maklum balas menggunakan lima mata Skala Likert, antaranya ialah STS

(Sangat Tidak Setuju), TS (Tidak Setuju), TP (Tidak Pasti), S (Setuju) dan SS (Sangat

Setuju). Kajian Rintis juga telah dijalankan kepada Guru – Guru di Institut Pendidikan

Guru Kampus Keningau kepada seramai 15 orang guru. Data yang diperoleh

dimasukkan dan dianalisis menggunakan Statistical Package for Sosial Sciences

(SPSS) Versi 25.0. Nilai Alpha Cronbach dari kajian rintis yang diperoleh sebanyak

0.849. Soalan soal selidik yang dibina merupakan soalan yang diadaptasi daripada

tesis – tesis kajian lepas yang diubahsuai dan digabungjalinkan agar bersesuaian dan

bertepatan dengan tajuk kajian ini.

Kaedah Pengumpulan Data

Terdapat dua kaedah pengumpulan data yang dilakukan dalam kajian ini. Antaranya

melalui borang soal selidik dan temu bual.

i – Borang Soal Selidik

Borang soal selidik telah diedarkan kepada semua pensyarah IPDAS termasuk

Kampus Keningau dan Kudat kepada seramai 33 orang pensyarah. Hanya 30 orang

63

sahaja yang memulangkan semula borang soal selidik dan memberikan respon melalui

Google Form. Terdapat dua kaedah yang digunakan untuk menjawab borang soal

selidik kajian ini iaitu menggunakan borang soal selidik secara hardcopy dan melalui

Google Form.

ii – Temu Bual

Manakala temu bual pula dijalankan ke atas 6 orang pelajar IPDAS termasuk Kampus

Keningau dan Kudat juga melibatkan peringkat Sijil Asas Pengajian Islam dan Dakwah

(SAPID) dan Diploma Dakwah Islamiyyah (DDI) dan juga seorang wakil pihak

pentadbiran IPDAS.Terdapat 6 soalan yang diajukan kepada informan dari kalangan

pelajar. Manakala sebanyak 3 soalan yang diajukan kepada wakil Pihak Pentadbiran

IPDAS.

Kaedah Analisis Data

i. Borang Soal Selidik

Semua data dan maklumat kajian dimasukkan dan dianalisis dengan menggunakan

perisian Statistical Package for Sosial Science (SPSS) Versi 25.0 untuk memperoleh

statistik deskriptif seperti kekerapan, peratus, min dan sisihan piawai. Interprestasi min

berdasarkan skala Mohammed Sani et al. (1999) dalam Ong Sze Chong, Zamri

Mahamod dan Hamidah Yamat (2013), iaitu :

Jadual 1: Nilai Skor Min

Nilai Skor Min  Tahap

4.00 - 5.00   Tahap Tinggi

3.00 - 3.99  Tahap Sederhana

1.00 - 2.99   Tahap Rendah

64

Terdapat jawapan dari persoalan cadangan peningkatan keberkesanan penggunaan

aplikasi dalam Pengajaran dan Pembelajaran (PdP) telah dibentuk mengikut tema –

tema agar mudah dikenalpasti bentuk –bentuk cadangan yang dikemukakan untuk

penambahbaikan di masa akan datang.

ii. Temu Bual

Semua maklumat temu bual yang telah direkodkan, dihuraikan secara deskriptif dan

dinyatakan siapakah yang menjawabnya agar lebih mudah diketahui siapakah dan

apakah jawapan yang diucapkan secara manual.

KAJIAN LITERATUR

Terdapat beberapa faktor yang mempengaruhi kesediaan pensyarah dalam

penggunaan aplikasi yang mana membawa kesan kepada pengajaran dan

pembelajaran dalam sesebuah institusi. Faktor ini disokong oleh beberapa kajian lepas

yang telah dibuat oleh pengkaji-pengkaji lepas. Menurut Nor Zaira Razali, Zolkefli

Bahador, Mohd Kasri Saidon (2016) dalam kajian yang bertajuk Faktor-Faktor yang

Mempengaruhi Penggunaan Virtual Learning Environment (VLE) Frog dalam Kalangan

Guru di Sekolah Menengah, kajian ini menunjukkan tahap kemahiran ICT guru dan

tahap kemudahan ICT yang terdapat di sekolah adalah rendah. Dapatan kajian juga

menunjukkan wujudnya hubungan yang signifikan di antara kemahiran ICT guru dan

kemudahan ICT dengan tahap penggunaan VLE Frog dalam kalangan guru.

Menurut Khodijah Abdul Rahman, Siti Zaharah Mohid dan Roslinda Ramli (2018)

dalam kajian mereka yang bertajuk Kesediaan Guru Menggunakan Teknologi

Multimedia dalam Pengajaran dan Pembelajaran di Sekolah Rendah Agama di

Selangor. Hasil dapatan kajian mereka menunjukkan persepsi tahap kesediaan guru

SRA terhadap penggunaan TMm dalam PdP adalah tinggi dan dapatan analisis

menunjukkan guru SRA mempunyai persepsi positif terhadap penggunaan TMm

dalam PdP.

65

Manakala kajian daripada Johari Hassan dan Fazliana Rashida (2011) kajian mereka

menunjukkan  bahawa kemudahan ICT yang digunakan oleh para pendidik adalah

tinggi tetapi kekerapan pendidik menggunakan kemudahan serta peralatan ICT yang

telah disediakan dalam proses P&P adalah sederhana manakala sambungan internet

mengalami gangguan merupakan kekangan utama terhadap keperluan serta

penggunaan ICT dalam proses P&P.

Kajian juga ada dijalankan oleh Maimun Aqsha Lubis, Wan Nurul Syuhada’ Wan

Hassan & Mohd Isa Hamzah (2017) dalam kajian mereka yang bertajuk  Tahap

Pengetahuan Dan Kesediaan Guru-Guru Pendidikan Islam Sekolah Menengah Di

Selangor Terhadap Penggunaan Multimedia Dalam Pengajaran Pendidikan Islam.

Dapatan daripada kajian ini menunjukkan tahap pengetahuan GPI sekolah menengah

daerah Selangor berada pada tahap tinggi Manakala tahap kesediaan GPI berada

pada tahap sederhana tinggi.

Terdapat beberapa kaedah yang telah diterapkan oleh oleh para ilmuan bagi mencapai

tahap pengajaran dan pembelajaran yang berkesan.Menurut Norul Haida Bt.Reduzan,

Zulkifli Osman, Abdullah Yusof (2018) dalam kajian mereka yang bertajuk

Keberkesanan Pelaksanaan Pengajaran Dan Pembelajaran Abad Ke-21, menunjukkan

pelaksanaan Pengajaran dan Pembelajaran Abad ke-21 khususnya menggunakan

teknik Three Stray One Stay dalam pengajaran dan pembelajaran bahasa Melayu di

sekolah mampu meningkatkan tahap pencapaian penulisan karangan pelajar

berbanding sebelum guru melaksanakan teknik PAK21. Justeru, guru harus lebih

didedahkan dan mahir dalam PAK21 serta pelaksanaannya di sekolah harus diperluas.

Manakala menurut kajian Azizi Yahaya Rosnani Mohd Nor (2016) yang bertajuk

Keberkesanan Pengajaran Dan Pembelajaran Di Kalangan Guru Matapelajaran

Teknikal. Dapatan kajian mereka menunjukkan pelajar mempunyai persepsi yang baik

terhadap keberkesanan pengajaran dan pembelajaran guru dari aspek pengetahuan,

kemahiran dan sikap guru terhadap matapelajaran teknikal.

66

Turut membuat kajian juga adalah Norjietta Julita binti Taisin (2018) dengan tajuk

kajian Keberkesanan Teknik Pengajaran Dan Pembelajaran Bahasa Kadazandusun

Dalam Kalangan Guru Bahasa Kadazandusun Sekolah Rendah. Hasil kajiannya

menunjukkan darjah persetujuan adalah positif terhadap teknik yang digunakan oleh

guru dengan min keseluruhan 3.0. Dapatan kajiannya juga menunjukkan tahap

pengurusan bilik darjah adalah positif. Dia juga mendapati penggunaan sumber atau

bahan pengajaran menyumbang kepada keberkesanan teknik yang digunakan oleh

guru melalui aktiviti-aktiviti semasa PdP (min =3.03).

Secara umurnnya, terdapat pelbagai faktor yang menjadi penyebab keberkesanan

pengajaran dan pembelajaran. Namun begitu, terdapat tiga perkara asas yang berkait

rapat dan dikatakan sebagai punca utama peningkatan keberkesanan pengajaran dan

pembelajaran, iaitu diri pelajar, pengajar serta kaedah yang digunakan oleh pengajar.

HASIL DAPATAN KAJIAN

Hasil dapatan kajian yang diperoleh antaranya ialah melalui edaran soalan borang soal

selidik kepada seramai 30 orang pensyarah IPDAS dan menemu bual seorang

informan wakil daripada pihak pengurusan IPDAS dan 6 orang pelajar IPDAS

termasuk IPDAS Keningau dan Kampus Kudat. Temu bual ini dijalankan bertujuan

untuk melihat pandangan dari sudut pelajar dan pihak tertinggi terhadap kajian yang

dijalankan kepada pensyarah IPDAS sendiri. Nilai Alpha Cronbach kajian ini untuk

mengukur realibiliti adalah bernilai 0.923. Kajian rintis  juga telah dijalankan ke atas 15

orang Pensyarah Institut Pendidikan Guru (IPG) Kampus Keningau, nilai Alpha

Cronbach yang diperoleh ialah 0.849.

Analisis Demografi Responden

Jadual 2 menunjukkan analisa demografi responden. Keputusan menunjukkan

bilangan responden perempuan dan lelaki yang menjawab soal selidik ini adalah

seimbang. Peratusan pensyarah yang berumur 30-39 tahun merupakan peratusan

67

tertinggi bernilai 53.3% seramai 16 orang, manakala peratusan umur pensyarah dalam

lingkungan umur 40-49 tahun paling sikit iaitu 10% seramai 3 orang. Manakala umur

pensyarah IPDAS di peringkat pertengahan dalam lingkungan umur antara 20-29

tahun bernilai 36.7% seramai 11 orang. Berdasarkan pengalaman dan tempoh

berkhidmat pula bilangan pensyarah yang mempunyai pengalaman kurang dari 5

tahun mengajar adalah paling tertinggi seramai 15 orang (50%), ini menunjukkan

banyak lagi bengkel dan kursus yang berkaitan perlu diberikan kepada mereka untuk

meningkatkan lagi kemahiran pengajaran dan profesionalisme sebagai tenaga

pengajar. Manakala bilangan pensyarah yang berkhidmat dalam tempoh 6-10 tahun

seramai  8 orang (26.7), diikuti dengan pengalaman berkhidmat 11 -15 tahun seramai

7 orang (23.3%). Mereka juga memerlukan kursus dan bengkel yang bersesuaian

dengan keadaan mereka yang telah menjadi senior dalam bidang pengajaran dan

pendidikan namun skill terkini masih kurang lagi kerana zaman mereka dahulu tidak

sama dengan zaman kemajuan teknologi dalam dunia pendidikan kini. Bilangan

peratusan bangsa selain melayu lebih tinggi sebanyak 56.7% (seramai 17 orang) ini

menunjukkan bahawa pensyarah ramai dari kalangan anak jati Sabah sendiri dan

berbangsa bumiputera Sabah. Terdapat juga pensyarah yang merupakah kelahiran

anak Sarawak berbangsa brunei. Bakinya pula merupakan anak perantau berasal dari

Semenanjung seramai 13 orang (43.3%).

Jadual :2 Demografi responden

Maklumat Responden Frekuensi Peratusan (%)

Umur

24-29 Tahun 11 36.7

30-39 Tahun 16 53.3

40-49 Tahun 3 10.0

Jantina

Lelaki 15 50.0

Perempuan 15 50.0

68

Bangsa

Melayu  13 43.3

Lain – Lain 17 56.7

Tempoh Berkhidmat

Kurang 5 Tahun 15 50.0

6-10 Tahun 8 26.7

11-15 Tahun 7 23.3

Jantina dan Tempoh Berkhidmat

Kurang 5 tahun

Perempuan   5 33.3

Lelaki 10 66.7

6-10 Tahun

Perempuan 3 37.5

Lelaki 5 62.5

11-15 Tahun

Perempuan  5 71.4

Lelaki  2 28.6

Analisis Min Kemahiran Dalam Penggunaan Aplikasi Pensyarah IPDAS

Berdasarkan hasil yang diperoleh, item min yang paling rendah (3.8333) dalam

kemahiran penggunaan aplikasi pensyarah IPDAS ialah “ saya lebih suka mengajar

syarahan dan soal jawab”. Ini jelas menunjukkan bahawa pensyarah IPDAS juga

memahami bahawa pendekatan pengajaran secara konvensional kurang relevan pada

masa kini disebabkan oleh kemajuan teknologi dan seluruh Negara menghadapi

Pandemik COVID 19. Mahu tidak mahu, secara tidak langsung ini merupakan satu

asbab utama penerapan pendekatan pengajaran baharu secara sepenuhnya perlu

dilaksanakan secara dalam talian, bahkan para pengajar tiada pilihan untuk

menolaknya. Jika tidak, sesi pengajaran dan pembelajaran akan terhenti dan tidak

wujudlah proses penyampaian ilmu. Manakala min tertinggi bernilai (4.4667) dalam

domain ini ialah saya percaya bahawa aplikasi boleh membantu meningkatkan minat

dan pencapaian pelajar dalam Pembelajaran. Majoriti pensyarah IPDAS bersetuju

69

bahawa melalui aplikasi dapat membantu menarik minat pelajar dan meningkatkan lagi

pencapaian dalam pembelajaran. Jadual 3 menunjukkan analisis kemahiran dalam

penggunaan aplikasi pensyarah IPDAS.

Jadual 3: Kemahiran Dalam Penggunaan Aplikasi Pensyarah IPDAS

Item Min
Sisihan

Piawai

Saya tahu menggunakan computer.

4.2667

0.63968

Saya tahu aplikasi dapat membantu menjadikan pengajaran

lebih kreatif dan menarik minat pelajar
4.3667 0.76489

Saya percaya bahawa aplikasi boleh membantu meningkatkan

minat dan pencapaian pelajar dalam pembelajaran
4.4667 0.68145

Saya positif bahawa penggunaan aplikasi boleh diintegrasikan

dalam pengajaran.
4.3333 0.75810

Saya lebih suka mengajar syarahan dan soal jawab 3.8333 0.74664

Saya pernah mengendalikan kuiz menggunakan aplikasi kahoot/

quizizz dan lain-lain di dalam kelas/ dewan kuliah.
4.0333 0.96431

Saya bersedia untuk meneroka aspek-aspek aplikasi dalam

pengajaran bagi meningkatkan kemahiran dan juga pencapaian

pelajar.

4.1667 0.79148

Bagi menjelaskan hubungan di antara kemahiran dalam penggunaan aplikasi dan

keberkesanan PdP, analisis  korelasi telah digunakan bagi menjawab Hipotesis  1.

Keputusan ditunjukkan dalam Jadual 4.

70

Jadual 4: Hubungan di antara kemahiran dalam penggunaan aplikasi dan keberkesanan

pengajaran dan pembelajaran (PdP)

Bil Item Min Keberkesanan

PdP

1. Min Kemahiran Dalam Penggunaan Aplikasi

 Pearson Correlation  0.550**

 Sig (2 tailed) 0.002

 N 30

H1 Berdasarkan Jadual 4 di atas menunjukkan bahawa kemahiran dalam

penggunaan aplikasi terdapat hubungan signifikan dengan keberkesanan PdP.

Ini kerana nilai sig (2 tailed) yang diperoleh kurang dari p < 0.05.

Analisis Sikap Pensyarah Dalam Penggunaan Aplikasi

Nilai min paling rendah dalam item sikap pensyarah dalam penggunaan aplikasi ialah

pelaksanaan penggunaan aplikasi dalam PdP membuatkan saya lebih memahami

prestasi pelajar-pelajar. Ini menunjukkan bahawa tidak ramai pensyarah yang

bersetuju bahawa melalui penggunaan aplikasi dalam PdP dapat mengetahui prestasi

pelajar mereka dengan tepat dan baik. Manakala min tertinggi dalam item sikap ini

adalah majoriti pensyarah IPDAS bersetuju bahawa pelaksanaan penggunaan aplikasi

yang pelbagai dalam PdP akan menyebabkan pelajar menjadi seronok untuk belajar.

Jadual 5 menunjukkan analisis min sikap pensyarah dalam penggunaan aplikasi.

71

Jadual 5:  Sikap pensyarah dalam penggunaan aplikasi

Bil

Item Min
Sisihan

Piawai

1. Pelaksanaan Penggunaan aplikasi dalam PdP membuatkan

saya lebih memahami prestasi pelajar-pelajar
3.7000 0.91539

2 Pelaksanaan penggunaan aplikasi yang pelbagai dalam

PdP menyebabkan pelajar menjadi seronok untuk belajar.
4.3000 0.70221

3 Walaupun pelaksanaan penggunaan aplikasi

membebankan, saya tetap mematuhi etika penilaian.
4.2667 0.63968

4 Pelaksanaan penggunaan aplikasi dalam PdP

meningkatkan motivasi saya sebagai seorang pendidik.
4.1667 0.74664

5 Pelaksanaan penggunaan aplikasi dalam PdP

menyebabkan saya sentiasa berusaha meningkatkan

pengetahuan berkaitan ilmu penggunaan aplikasi yang

bersesuaian.

4.2667 0.58329

6 Melaksanakan penggunaan aplikasi dalam PdP

meningkatkan profesionalisme kerjaya saya.
4.1667 0.83391

7 Melaksanakan penggunaan aplikasi dalam PdP

meningkatkan keberkesanan pengajaran saya.
4.0667 0.86834

Seterusnya, bagi menjelaskan hubungan di antara sikap pensyarah dalam

penggunaan aplikasi dan keberkesanan PdP, analisis  korelasi telah digunakan bagi

menjawab Hipotesis  2.  Keputusan ditunjukkan dalam Jadual 6.

Jadual :6 Hubungan di antara sikap pensyarah dalam penggunaan aplikasi dan

keberkesanan PdP

Bil Item Min Keberkesanan

PdP

1 Min Sikap Pensyarah Dalam Penggunaan Aplikasi

 Pearson Correlation  0.654**

 Sig (2 tailed) 0.000

 N 30

72

H2 Berdasarkan Jadual 6 menunjukkan bahawa sikap pensyarah dalam penggunaan

aplikasi terdapat hubungan signifikan dengan keberkesanan PdP. Ini kerana nilai

sig (2 tailed) yang diperoleh kurang dari p < 0.05.

OBJEKTIF 1: Analisis Faktor Dalaman Yang Mempengaruhi Kesediaan

Pensyarah IPDAS Terhadap Penggunaan Aplikasi Dalam PdP

Hasil dapatan yang diperoleh menunjukkan faktor dalaman yang mempengaruhi

Kesediaan Pensyarah IPDAS dalam Penggunaan Aplikasi ialah Kehamiran dalam

Penggunaan Aplikasi PdP, kerana  min bernilai (4.2095) lebih tinggi berbanding min

Sikap Pensyarah dalam Penggunaan Aplikasi (4.1333). Keputusan ditunjukkan dalam

Jadual 7.

Jadual 7: Faktor Dalaman Yang Mempengaruhi Kesediaan Pensyarah IPDAS

Terhadap Penggunaan Aplikasi Dalam PdP

Bil Faktor –Faktor Dalaman  Min
Sisihan

Piawai
Interpretasi

1 Kemahiran Penggunaan Aplikasi Pensyarah

IPDAS
4.2095 0.45907 Tinggi

2 Sikap Pensyarah Dalam Penggunaan Aplikasi 4.1333 0.63329 Sederhana

Analisis Sokongan Resos Daripada Pihak Pengurusan Institusi Dalam

Penggunaan Aplikasi

Hasil yang diperoleh menunjukkan nilai min item penyediaan kewangan bagi bahan

aplikasi PdP untuk kegunaan pensyarah diurus secara sistematik dan terancang

terendah (3.2333) berbanding item penyediaan asset mudah alih dan tidak alih bagi

73

bahan aplikasi PdP untuk kegunaan pensyarah diurus secara sistematik dan

terancang (3.3333). Keputusan ditunjukkan dalam Jadual 8.

Jadual 8:  Sokongan Resos Daripada Pihak Pengurusan Institusi Dalam

Penggunaan Aplikasi

Bil Item Min
Sisihan

Piawai

1 Penyediaan asset mudah alih dan tidak alih bagi bahan aplikasi

PdP untuk kegunaan pensyarah diurus secara sistematik dan

terancang.

3.3333 0.88409

2 Penyediaan kewangan bagi bahan aplikasi PdP untuk kegunaan

pensyarah diurus secara sistematik dan terancang.
3.2333 1.00630

3 Penyediaan sumber pendidikan bagi bahan aplikasi PdP untuk

kegunaan pensyarah diurus secara sistematik dan terancang
3.3000 0.91539

Manakala bagi melihat hubungan di antara Sokongan Resos daripada Pihak

Pengurusan Institusi Dalam Penggunaan Aplikasi dan Keberkesanan PdP, analisis

korelasi telah digunakan bagi menjawab Hipotesis  3.  Keputusan analisis hubungan

ditunjukkan dalam Jadual 8.

Jadual 8: Hubungan di antara Sokongan Resos daripada Pihak Pengurusan

Institusi Dalam Penggunaan Aplikasi dan Keberkesanan PdP

Bil Item Min Keberkesanan PdP

1 Min Sokongan Resos Daripada Pihak Pengurusan Institusi

Dalam Penggunaan Aplikasi

 Pearson Correlation  0.284

 Sig (2 tailed) 0.128

 N 30

74

H3 Berdasarkan Jadual 8 menunjukkan bahawa Sokongan Resos daripada Pihak

Pengurusan Institusi dalam penggunaan aplikasi tidak terdapat hubungan

signifikan dengan keberkesanan PdP. Ini kerana nilai sig (2 tailed) yang diperoleh

lebih dari p > 0.05.

Analisis Penyediaan Latihan Persediaan Pengajaran dan Pembelajaran Serta

Penggunaan Aplikasi

Hasil yang diperoleh menunjukkan nilai min tertinggi (3.7333) ialah penilaian prestasi

kerja pensyarah telah dilaksanakan bagi mengetahui keperluan latihan-latihan yang

bersesuaian. Majoriti pensyarah bersetuju bahawa penilaian prestasi kerja telah

dilaksanakan setiap semester. Oleh itu, prestasi pensyarah akan sentiasa dipantau

dan dinilai ini menyebabkan pensyarah perlu meningkatkan soft skills yang sedia ada

dan profesionalismenya dengan lebih baik lagi secara tidak langsung walaupun

bengkel atau kursus yang disediakan kurang mencukupi dalam pembinaan kemahiran

soft skills dan profesionalisme pensyarah. Manakala min paling rendah (3.4667) ialah

program penggunaan aplikasi PdP berkesan telah disediakan dengan sistematik dan

terancang. Program penggunaan aplikasi PdP yang terkini telah diadakan secara

terancang, namun bilangan program yang disediakan masih masih diperlukan lebih

banyak untuk mendepani cabaran kemajuan teknologi semasa dan menyahut seruan

Menteri Pendidikan dan Hasrat Kementerian Pengajian Tinggi dalam kemajuan

teknologi Industrial Revolution (IR 4.0) dalam pendidikan. Oleh itu, program yang

ditawarkan di IPDAS merupakan bidang Pengajian Islam seharusnya juga tidak

ketinggalan dalam menyahut seruan ini agar program yang dipelajari relevan dan

boleh dimanfaatkan untuk keperluan sumber manusia dan dunia semasa atas

kemahiran yang dimiliki. Jadual 9 menunjukkan keputusan analisis min penyediaan

latihan persediaan pengajaran dan pembelajaran serta penggunaan aplikasi

75

Jadual 9: Penyediaan latihan persediaan pengajaran dan pembelajaran serta

penggunaan aplikasi

Bil Item Min
Sisihan

Piawai

1 Penilaian prestasi kerja pensyarah telah dilaksanakan bagi

mengetahui keperluan latihan-latihan yang bersesuaian.
3.7333 1.01483

2 Program pembangunan profesionalisme pensyarah telah diurus

dengan terancang.
3.6000 1.00344

3 Program penggunaan aplikasi PdP berkesan telah disediakan

dengan sistematik dan terancang.
3.4667 0.97320

Bagi melihat hubungan di antara penyediaan latihan persediaan pengajaran dan

pembelajaran serta penggunaan aplikasi dengan keberkesanan PdP, analisis  korelasi

telah digunakan bagi menjawab Hipotesis 4. Keputusan analisis hubungan ditunjukkan

dalam Jadual 10.

Jadual 10: Hubungan di antara penyediaan latihan persediaan pengajaran dan

pembelajaran serta penggunaan aplikasi dengan keberkesanan PdP

Bil Item Min Keberkesanan PdP

1 Min Penyediaan Latihan Persediaan Pengajaran dan

Pembelajaran Serta Penggunaan Aplikasi

 Pearson Correlation  0.582**

 Sig (2 tailed) 0.001

 N 30

H4 Berdasarkan Jadual 10 di atas menunjukkan bahawa Penyediaan Latihan

Persediaan Pengajaran dan Pembelajaran Serta Penggunaan Aplikasi terdapat

hubungan signifikan dengan keberkesanan PdP. Ini kerana nilai sig (2 tailed)

yang diperoleh lebih dari p < 0.05.

76

OBJEKTIF 2 : Analisis Faktor Luaran Yang Mempengaruhi Kesediaan Pensyarah

   IPDAS Terhadap Penggunaan Aplikasi Dalam PdP

Hasil analisa yang diperoleh menunjukkan faktor luaran yang mempengaruhi

kesediaan pensyarah IPDAS terhadap penggunaan aplikasi dalam PdP ialah

Penyediaan Latihan Persediaan Pengajaran dan Pembelajaran Serta Penggunaan

Aplikasi, min yang bernilai 3.6000 lebih tinggi berbanding Sokongan Resos Daripada

Pihak Pengurusan Institusi Dalam Penggunaan Aplikasi yang bernilai 3.2889.

Keputusan ditunjukkan dalam Jadual 11.

Jadual 11: Faktor Luaran Yang Mempengaruhi Kesediaan Pensyarah IPDAS

Terhadap Penggunaan Aplikasi Dalam PdP

Bil Faktor –Faktor Luaran  Min
Sisihan

Piawai
Interpretasi

1 Sokongan Resos Daripada Pihak Pengurusan

Institusi Dalam Penggunaan Aplikasi
3.2889 0.88726 Rendah

2 Penyediaan Latihan Persediaan Pengajaran dan

Pembelajaran Serta Penggunaan Aplikasi
3.6000 0.94595 Sederhana

Analisis Keberkesanan Pengajaran dan Pembelajaran (PdP)

Hasil analisa yang diperoleh menunjukkan bahawa min item “Pensyarah bertindak

sebagai pendorong untuk meningkatkan motivasi dan kemahiran insaniah (soft skills)

pelajar.” Tertinggi bernilai 4.5333 berbanding item “Pensyarah bertindak sebagai

pengawal pelaksanaan PdP untuk memastikan kelancaran proses pembelajaran

mengikut perancangan.” Min bernilai 4.1667. Majoriti pensyarah IPDAS mengakui

bahawa pensyarah tidak mampu mengawal pelaksanaan PdP mengikut perancangan

kerana pensyarah terikat dengan arahan dari Pihak Tertinggi Institusi dalam

pelaksanaan PdP semasa ke semasa. Contohnya seperti Pandemik COVID 19,

77

pensyarah telah menyusun dan merancang pelaksanaan PdP berbentuk bersemuka,

namun apakan daya keadaan yang dihadapi tidak dapat dikawal dan perlu dituruti

arahan terkini dalam pelaksanaan PdP demi kesihatan dan keselamatan bersama.

Keputusan min keberkesanan pengajaran dan pembelajaran (PdP) ditunjukkan dalam

Jadual 12.

Jadual 12: Keberkesanan Pengajaran dan Pembelajaran (PdP)

Bil Item Min
Sisihan

Piawai

1 Pensyarah bertindak sebagai perancang untuk memastikan

kesediaan dan persediaan yang rapi dalam melaksanaakn PdP.
4.2667 0.73968

2 Pensyarah bertindak sebagai pengawal pelaksanaan PdP untuk

memastikan kelancaran proses pembelajaran mengikut

perancangan.

4.1667 0.79148

3 Pensyarah bertindak sebagai pembimbing untuk membolehkan

pelajar menguasai pengetahuan, kemahiran dan mengamalkan

nilai berdasarkan objektif kursus.

4.2667 0.78492

4 Pensyarah bertindak sebagai pendorong untuk meningkatkan

motivasi dan kemahiran insaniah (soft skills) pelajar.
4.5333 0.62881

5 Pensyarah berperanan sebagai penilai untuk mengesan tahap

penguasaan pelajar.
4.4333 0.72793

6 Pelajar bertindak sebagai pembelajar aktif untuk menguasai

pengetahuan dan kemahiran serta mengamalkan nilai positif.
4.4333 0.67891

Dalam kajian ini, analisis untuk melihat faktor yang dominan turut dijalankan bagi

melihat kesediaan pensyarah terhadap penggunaan aplikasi yang mempengaruhi

keberkesanan pengajaran dan pembelajaran seperti ditunjukkan dalam Jadual 13.

78

Jadual 13:Faktor Dominan Kesediaan Pensyarah Terhadap Penggunaan Aplikasi

Yang Mempengaruhi Keberkesanan Pengajaran dan Pembelajaran

Bil

Faktor – Faktor Kesediaan

Pensyarah Terhadap

Penggunaan Aplikasi

Min

Keberkesanan PdP

(Unstandardized

Coefficients)

Min
Sisihan

Piawai

Inter-

pretasi

  B Std Error

 Constant 1.282 .788

1 Min Kemahiran Pensyarah

Dalam Penggunaan Aplikasi
.254 .308 4.2095 0.45907 TInggi

2 Min Sikap Pensyarah dalam

Penggunaan Aplikasi  .363 .240 4.1333 0.63329
Sederh

ana

3 Min Sokongan Resos Daripada

Pihak Pengurusan Institusi

Dalam Penggunaan Aplikasi

-.242 .137 3.2889 0.88726 Rendah

4 Min Penyediaan Latihan

Persediaan Pengajaran dan

Pembelajaran Serta

Penggunaan Aplikasi

.359 .136 3.6000 0.94595
Sederh

ana

H5 Berdasarkan Jadual 13 menunjukkan faktor dominan yang mempengaruhi

Kesediaan Pensyarah Terhadap Penggunaan Aplikasi ialah Kemahiran Pensyarah

dalam Penggunaan Aplikasi. Ini kerana nilai min tertinggi bagi faktor kesediaan

pensyarah terhadap penggunaan aplikasi ialah Kemahiran Pensyarah dalam

Penggunaan Aplikasi. Ini menunjukkan bahawa Kemahiran pensyarah dalam

penggunaan aplikasi yang mempengaruhi keberkesanan PdP. Sekiranya

mempunyai kemahiran yang tinggi dalam penggunaan aplikasi sekalipun, jika

sikap pensyarah tidak menuju ke arah sikap yang positif maka tidak dapat

memberi keberkesanan dalam PdP bersama pelajar- pelajar. Kemahiran dan sikap

pensyarah itu sendiri penting dalam memastikan keberksanan PdP dapat dicapai.

79

OBJEKTIF 3 : Cadangan Peningkatan Keberkesanan Penggunaan Aplikasi Dalam

   Pengajaran dan Pembelajaran (PdP)

Analisis Cadangan Melalui Soalan Borang Soal Selidik

Dalam kajian ini, setiap cadangan yang dikemukakan oleh responden telah dperincikan secara

mendalam dan beberapa tema telah dibentuk bagi memudahkan perbincangan. Data yang

diperolehi telah dipermudahkan dan ditunjukkan dalam Jadual 14.

Jadual  14: Cadangan penggunaan aplikasi yang lebih memberi kesan dalam sesi

Pengajaran dan Pembelajaran (PdP)

Bil Maklumat

R1 Tiada

R2 Google, Classroom, Quizizz, Padlet

R3 Quizizz, Padlet, Quizlet, Google Classroom, Educreation, EdModo Season

R4 Ajar dulu pensyarah aplikasi dan bagi kefahaman yang betul dan luas tentang

aplikasi

R5 Tiada

R6 Bengkel pengendalian aplikasi yang perlu diberikan kepada pensyarah antaranya

aplikasi penggunaan SPSS.

R7 Powtoon

R8 Kahoot, Powerpoint.

R9 Google Meet sebab boleh sampaikan maklumat secara bersemuka.

R10 Tiada

R11 Tiada

R12 Pilih aplikasi yang sesuai untuk pelajar

R13 Tiada

R14 Google Classroom

R15 Classroom, Quizizz

80

R16 Pengukuhan kemahiran kepada pensyarah terlebih dahulu dalam penggunaan

aplikasi

R17 Zoom & FB Live sebab boleh share slide

R18 Yang terkini, IR 4.0

R19 Akses internet perlu ditambah baik

R20 Penggunaan aplikasi memberi kesan yang baik dalam PdP

R21 Kahoot, Quizizz

R22 Kahoot, Google Classroom

R23 Setuju semua peringkat perlu memahami penggunaan aplikasi yang mampu

memberi kesan baik kepada semua.

R24 Menyediakan capaian internet yang stabil untuk semua pelajar bagi memudahkan

sistem Pembelajaran penggunaan slaid LCD

R25 Sesuatu macam Google Classroom tapi lebih mesra pengguna

R26 Tiada

R27 Nota Pembelajaran dalam bentuk Mobile Apps

R28 PdP Bersemuka

R29 Tidak pasti

R30 Kahoot dan Google Form

Hasil data yang diperoleh menunjukkan bahawa terdapat lima tema cadangan

peningkatan keberkesanan penggunaan aplikasi dalam PdP dapat disimpulkan

daripada cadangan-cadangan yang diberikan oleh pensyarah-pensyarah IPDAS di

dalam borang soal selidik. Antaranya ialah:

Tema 1         :  Pihak Pengurusan Akademik perlu mengenalpasti aplikasi yang sesuai

untuk pelajar mengikut subjek / kursus/ bidang agar wujud

keseragaman dan sistematik.

Tema 2 :Penyediaan bengkel / latihan penggunaan aplikasi online untuk PdP

bagi  mengukuhkan kemahiran pensyarah

Tema 3 :Penyediaan kemudahan fasiliti / capaian internet yang stabil amat

diperlukan untuk membantu kelancaran sesi PdP dapat dijalankan.

81

Tema 4  : Mempelbagaikan penggunaan aplikasi dalam PdP agar pelajar tidak

bosan dan mengekalkan daya tarikan pelajar untuk terus minat untuk

belajar.

Tema 5  :Kaedah pengajaran bersemuka diperlukan disebabkan oleh

keterbatasan dan halangan-halangan yang menyukarkan proses

penyampaian ilmu dapat disampaikan dengan baik.

Analisis Temu Bual Pelajar IPDAS Kampus Keningau dan Kudat

Jadual 15: Soalan Temu Bual Bersama Pelajar IPDAS Kampus Keningau dan

Kudat

Bil Item

1 Pada pandangan anda, sejauhmanakah pelaksanaan penggunaan aplikasi dalam

PdP dapat menarik minat untuk belajar?

2 Adakah pelaksanaan penggunaan aplikasi dalam PdP dapat meningkatkan

semangat dalam belajar berbanding menggunakan kaedah pengajaran guru tanpa

menggunakan aplikasi? Nyatakan sebabnya.

3 Adakah anda memiliki data atau kemudahan internet dalam menggunakan aplikasi

online yang digunakan oleh pensyarah dalam sesuatu subjek? Nyatakan sebabnya.

4 Adakah program penggunaan aplikasi PdP berkesan telah disediakan dengan

sistematik dan terancang? Nyatakan sebabnya.

5 Adakah diberikan penerangan ketika menggunakan aplikasi online dari pensyarah

yang mengajar sesuatu subjek?

6 Adakah penggunaan aplikasi online dalam PdP membantu menguasai dan

memahami Pembelajaran dengan berkesan? Nyatakan sebabnya.

Tema 1 :

2 orang

responden

Tema 2 :

4 orang

responden

Tema 3 :

2 orang

responden

Tema 4 :

14 orang

responden

Tema 5 :

1 orang

responden

Tiada Cadangan:

7 orang

responden

82

Hasil temu bual yang diperoleh dari 6 orang pelajar, R1, R2 dan R3 merupakan pelajar

Sijil Asas Pengajian Islam dan Dakwah (SAPID) di IPDAS Kampus Kudat, manakala

R4,R5 dan R6 merupakan pelajar Diploma Dakwah Islamiyyah (DDI) di IPDAS

Kampus Keningau. Maklumat yang diperoleh daripada keenam-enam responden

seperti berikut :

Soalan 1 : Pada pandangan anda, sejauhmanakah pelaksanaan penggunaan

aplikasi dalam PdP dapat menarik minat untuk belajar?

R1 : “ Mungkin ada pelajar yang suka belajar secara online dia mudah untuk
faham, sebab mungkin tempat dia line ok, tapi ada pelajar yang tidak berapa
minat disebabkan keadaan suasana tempat tinggal dia tu.”

R2 : “ Menurut pandangan saya, pertama memang excited sangat untuk ikut
class online ini, lama kelamaan pandai hilang minat. Sebab mungkin cara yang
sama sahaja digunakan, dia punya tarikan makin lama makin berkurang.”

R3 : “ Pada pendapat saya, mungkin penggunaan aplikasi adalah pilihan
terbaik, sebab kadang- kadang pelajar, dorang bosan belajar dalam kelas, jadi
dengan penggunaan aplikasi dorang lebih gemar.”

R4 : “ Penggunaan aplikasi dapat menarik minat dalam sesi pembelajaran
kerana ianya mudah untuk mendapatkan maklumat berkenaan topik-topik yang
dipelajari.”

R5 : “ Dapat menarik minat pelatih kerana corak perkembangan kehidupan
dalam semua golongan terutama golongan muda, penggunaan aplikasi adalah
dekat dengan mereka. Penggunaan aplikasi ini juga mudah tanpa memerlukan
banyak bahan dan tenaga.”

R6 : “ Dapat meningkatkan semangat dalam belajar. Penggunaan aplikasi ini
dapat meningkatkan ingatan dengan topik-topik yang telah dipelajari oleh
pensyarah dan menguasai pembelajaran dengan mudah.”

Berdasarkan hasil temu bual soalan 1, majoriti responden bersetuju melalui

pelaksanaan penggunaan aplikasi dalam PdP dapat menarik minat mereka untuk

83

belajar. Tetapi, terdapat pelajar yang bosan lama kelamaan kerana kaedah yang sama

digunakan dan tiada kreativiti atau kepelbagaian dalam penggunaan aplikasi online

ketika sesi pembelajaran. Oleh itu, pensyarah perlu kreatif dari semasa ke semasa

dalam sesi Pembelajaran dalam talian untuk terus kekal menarik minat pelajar dalam

pembelajaran.

Soalan 2 : Adakah pelaksanaan penggunaan aplikasi dalam PdP dapat

meningkatkan semangat dalam belajar berbanding menggunakan kaedah

pengajaran guru tanpa menggunakan aplikasi? Nyatakan sebabnya.

R1 : “ Pendapat saya, lebih suka yang face to face berbanding dengan online,
sebab tidak semua pelajar ada line yang sama, mungkin time class tidak semua
pelajar ada line internet, kalau face to face kita boleh datang ke kelas dan
menarik minat pelajar itu juga.

R2 : “ Kalau mengikut pendapat peribadi saya sendiri, pembelajaran secara
online ini mengikut individu itu sendiri, bagi saya sendiri memang bersemangat
pada mula-mula, tapi bagi saya secara bersemuka lagi berkesan, sebab kalau
secara online itu ada pelajar yang buat perkara lain tanpa mengambil perhatian,
pura-pura saja mendengar, jadi saya rasa pembelajaran dalam talian ini kurang
berkesan berbanding bersemuka.”

R3 : “Mungkin dia dapat meningkatkan semangat untuk belajar sebab melalui
aplikasi, contohnya dorang buat video dorang buleh gunakan kreativiti mereka
sendiri untuk buat tu video, jadi itu salah satu sebab dorang berminat untuk
belajar.”

R4 : “Seterusnya penggunaan aplikasi juga dapat meningkatkan semangat
dalam belajar.”

R5 : “Meningkatkan semangat dalam belajar kerana aplikasi dapat memainkan
peranan yang penting apabila ketiadaan pensyarah di dalam kuliah atau tutorial.
Segala latihan mudah untuk diambil daripada pensyarah.”

R6 : “Penyusunan aplikasi yang baik dengan adanya pensyarah memberi
penerangan cara menggunakannya.”

Berdasarkan hasil temu bual soalan 2, R1 lebih suka pendekatan face to face

disebabkan oleh masalah line internet yang tidak elok. R2 pula mengatakan melalui

pendekatan pembelajaran dalam talian membuka ruang bagi pelajar untuk tidak

84

mengambil perhatian dengan sebaiknya dalam pembelajaran kerana tiada pantauan

dan tindakan yang diambil oleh pensyarah. Terdapat juga yang minat dan

bersemangat dengan pendekatan menggunakan aplikasi kerana membantu

memudahkan pelajar berkreativiti dengan video. Majoriti responden bersetuju melalui

penggunaan aplikasi dalam PdP meningkatkan semangat dalam belajar.

Soalan 3 : Adakah anda memiliki data atau kemudahan internet dalam

menggunakan aplikasi online yang digunakan oleh pensyarah dalam sesuatu

subjek? Nyatakan sebabnya.

R1 : “ Ada data, tapi tidak sentiasa ada, kadang kadang time class tu la tiada
datanya. Mungkin disebabkan kekurangan duit untuk membeli data.”

R2 : “ Kalau penggunaan data, mengikut keadaan kampung juga. Macam saya
guna line digi pandai-pandai mo cari-cari tempat. Saya sendiri, kalau saya mo
belajar, data tu memang ada, sebab saya langgan sedia, ada persediaan juga
la. Tapi saya terpaksa juga pigi sana di pokok ustaz, untuk mencari line demi
untuk mo belajar la sebab penting juga kan untuk belajar. Kadang-kadang tu
data memang ada tapi cuma tempat tu saja tidak kuat mo tarik line.”

R3 : “Kalau dikatakan mampu mungkin tidak, sebab ada masa-masa dia yang
satu kelas tu mengambil masa yang panjang. Jadi, kadang-kadang pelajar tidak
mampu melanggan internet yang lebih lama. Jadi, situ ada kesukaran sedikit la
untuk data tu.”

R4 : “Terdapat sesetengah pelajar tidak mempunyai capaian internet dengan
baik.”

R5 : “Penggunaan aplikasi ini menggunakan data sendiri.”

R6 : “Saya tidak mempunyai masalah internet,  ini kerana saya menggunakan
internet sendiri.”

Hasil temu bual yang diperoleh dari soalan 3, terdapat pelajar yang mampu

menggunakan data internet sendiri. Manakala terdapat juga pelajar yang mengalami

masalah line internet dan perlu ke pokok untuk mendapatkan capaian line internet

yang baik. Kekangan duit untuk melanggan data internet juga menyebabkan halangan

85

pelajar mengikut sesi PdP secara dalam talian dan tidak dapat menggunakan aplikasi

online yang digunakan oleh pensyarah dalam sesuatu subjek.

Soalan 4 : Adakah program penggunaan aplikasi PdP berkesan telah disediakan

dengan sistematik dan terancang? Nyatakan sebabnya.

R1 : “Ini secara jujurnya la ustaz, macam tidak berkesan lagi, tidak tersedia lagi
sebab kita masih dalam fasa permulaan lagi.”

R2 : “Kalau ikut subjek, macam ustaz Pengantar Usul Fiqh guna aplikasi yang
sama kira sistematik la kan sebab dari mula lagi ustaz guna aplikasi yang sama
saja, jadi kami semua sudah sedia maklum sudah.”

R3 : “Pada pendapat saya, ya. Sebab sebelum mula pembelajaran kursus,
pensyarah sudah maklumkan kepada kami, contohnya pensyarah ni suruh buat
cari maklumat pasal satu aplikasi tu, jadi dari sana kami sudah bersedia,
bagaimana cara menggunakan aplikasi tu.”

R4 : “Penggunaan aplikasi juga memberi kesan yang baik serta mudah untuk
memahami.”

R5 : “Sebelum menggunakan aplikasi pensyarah memberi penerangan terlebih
dahulu.”

R6 : “Ya, kerana ikut pemerhatian dan apa yang dialami, ustaz telah sediakan
setiap soalan-soalan dalam apps tersebut secara tersusun mengikut satu satu
bab yang telah diajarkan. Sebagai contohnya dalam subjek bahasa arab, kami
akan disoal selepas dihafal akan diberi soalan dalam Quizizz. Jadi, melalui itu
kami dapat tingkatkan lagi hafalan kami seperti maksud dalam peralatan dalam
kelas dalam bahasa arab.”

Berdasarkan hasil temu bual soalan 4, pelajar tidak memahami soalan yang diajukan

dengan baik. Akan tetapi, hasil maklumat yang diperoleh terdapat pensyarah yang

telah menggunakan aplikasi PdP  dengan berkesan secara sistematik dan terancang.

Ini kerana, pensyarah subjek tersebut telah menggunakan aplikasi yang sama dan

memudahkan persediaan pelajar untuk menggunakan aplikasi yang digunakan oleh

pensyarah untuk menjalani sesi PdP.

86

Soalan 5 : Adakah diberikan penerangan ketika menggunakan aplikasi online dari

pensyarah yang mengajar sesuatu subjek?

R1 : “Sebahagian ada, sebahagian kami cari sendiri.”

R2 : “Kalau subjek ustaz, ustaz ada terangkan sebelum kita belajar.”

R3 : “Iya, sebahagian ada, sebahagian kami cari maklumat sendiri.”

R4 : “Pensyarah memberi penerangan aplikasi sebelum menggunakan
aplikasi.”

R5 : “Penerangan menggunakan aplikasi online kurang jelas kerana pelatih
tidak boleh bertanya secara langsung di hadapan pensyarah sekiranya ada
kemusykilan pada masa tersebut.”

R6 : “Ya, dalam penggunaan apps ini pensyarah akan memberikan penerangan
terlebih dahulu sebelum kami memulakan sesi PdP dengan menggunakan apps
seperti Kahoot dan Quizizz.”

Berdasarkan hasil temu bual soalan 5, semua responden menjawab mereka telah

diberikan penerangan ketika menggunakan aplikasi online dari pensyarah yang

mengajar sesuatu subjek Sama ada penerangan sebelum sesi pembelajaran

dijalankan atau semasa Pembelajaran berlangsung. Walaupun begitu, tidak semua

subjek pensyarah memberikan penerangan bagaimana penggunaan aplikasi online ini.

Maka, pelajar sendiri perlu mengambil langkah inisiatif sendiri mempelajarinya.

Soalan 6 : Adakah penggunaan aplikasi online dalam PdP membantu menguasai

dan memahami pembelajaran dengan berkesan? Nyatakan sebabnya.

R1 : “Membantulah, tidak 100% . Sebab kita pun masih dalam fasa permulaan
untuk belajar online, tapi seandainya belajar online ini diteruskan, mungkin perlu
diatur dengan lebih teratur lagi, supaya kami pelajar ni boleh set masa sendiri
dan kalau dibekalkan data lagi bagus.”

87

R2 : “Kalau pendapat saya sendiri, sejujur-jujurnya pembelajaran online ini
memang tidak berkesan. Rasa dalam 40% sahaja berkesan, ada juga dapat
nota sampingan. Tapi kadang-kadang ada juga sifat orang yang malas, kadang-
kadang diorang tidak belajar. Jadi itu la, saya rasa dia tidak berapa berkesan,
dari sikap orang juga, mungkin diorang ambil sikap sambal lewa saja.”

R3 : “Pembelajaran dalam talian bagi saya kurang efisyen berbanding dalam
kelas sebab hubungan antara pensyarah dengan pelajar itu kurang. Contohnya
kalau pelajar itu ada persoalan, mungkin ada kesukaran sikit mo dapat
pemahaman yang lebih teliti, dalam kelas tu mungkin 80%. Kalau online,
mungkin separuh sahaja dalam 50% sebab dalam kelas kan ada masa yang
panjang, jadi kami boleh bertanya sama ustaz.”

R4 : “Penggunaan aplikasi juga membantu menguasai pembelajaran dengan
berkesan dan membolehkan pelajar merujuk semula aplikasi tersebut seperti
Google Classroom.”

R5 : “Penggunaan aplikasi ini juga membantu dalam menguasai pembelajaran
dengan berkesan kerana pelatih dapat mengimbas kembali atau mengulangkaji
pelajaran yang pernah diterangkan.”

R6 : “Ya, melalui penggunaan aplikasi online seperti Google Classroom kami
dapat membuat rujukan semula mengenai sub-sub topik yang pensyarah
ajarkan kepada kami. Harapan saya, saya harap penggunaan apps dapat
diperluaskan lagi. IPDAS juga dapat menyediakan rangkaian internet yang
bagus, sebab kami ada masalah pencapaian internet.”

Berdasarkan hasil temu bual soalan 6, ini menunjukkan majoriti responden bersetuju

bahawa melalui penggunaan aplikasi online dalam PdP membantu menguasai dan

memahami pembelajaran dengan berkesan. Walaubagaimanapun, R3 mengatakan

bahawa melalui Pembelajaran dalam talian kurang efisyen kerana hubungan antara

pensyarah dengan pelajar kurang. Jika terdapat sebarang permasalahan maka sukar

untuk bertanya dan berinteraksi dengan pensyarah. Begitu juga dengan R2,

mengatakan bawah Pembelajaran dalam talian tidak berkesan kerana terdapat sikap

pelajar yang mengambil kesempatan untuk tidak belajar dengan bersungguh-sungguh.

88

Analisis Temu Bual Wakil Pihak Pentadbiran IPDAS

Jadual 15: Soalan Temu Bual Bersama Wakil Pihak Pentadbiran IPDAS

Bil Item

1 Adakah pihak IPDAS telah menguruskan penyediaan aset mudah alih dan tidak

mudah alih bagi bahan aplikasi PdP untuk kegunaan pensyarah secara sistematik

dan terancang?

2 Adakah pihak IPDAS telah menguruskan penyediaan kewangan bagi bahan aplikasi

PdP untuk kegunaan pensyarah secara sistematik dan terancang?

3 Adakah pihak IPDAS telah menyediakan sumber pendidikan bagi bahan aplikasi

PdP untuk kegunaan pensyarah dan diurus dengan sistematik dan terancang?

SOALAN 1 : Adakah pihak IPDAS telah menguruskan penyediaan aset mudah alih

dan tidak mudah alih bagi bahan aplikasi PdP untuk kegunaan pensyarah secara

sistematik dan terancang?

Informan : “Pihak JAKIM telah meluluskan peruntukan perolehan peralatan.

Walaubagaimanapun pihak pensyarah tidak maklum mengenai perancangan oleh

pihak pengurusan. Proses permohonan berjalan tapi peralatan masih tidak dapat, jadi

pensyarah masih tidak dapat merasainya.”

SOALAN 2 : Adakah pihak IPDAS telah menguruskan penyediaan kewangan bagi

bahan aplikasi PdP untuk kegunaan pensyarah secara sistematik dan terancang?

Informan : “ Pihak JAKIM bersedia untuk mempertimbangkan permohonan

daripada pihak pensyarah IPDAS sekiranya terdapat keperluan untuk kegunaan

pensyarah tapi perlu dikenalpasti aplikasi yang diperlukan oleh pensyarah.

Bahagian Pengurusan Maklumat juga akan membangunkan system e-learning

secara berperingkat dari semasa ke semasa dalam masa yang sama. Oleh itu,

Cawangan Akademik juga boleh membantu merancang atau mengemukakan

89

aplikasi tertentu yang perlu digunakan oleh pensyarah IPDAS atau pensyarah

diberikan kebebasan untuk memilih aplikasi yang sesuai untuk digunakan

mengikut subjek tertentu.

SOALAN 3 : Adakah pihak IPDAS telah menyediakan sumber pendidikan bagi bahan

aplikasi PdP untuk kegunaan pensyarah dan diurus dengan sistematik dan terancang?

Informan : “Pihak IPDAS telah memohon peroleh dan peruntukan dari semasa

ke semasa pembelian buku dan telah diluluskan sebanyak dua kali mengikut

permintaan pensyarah. Sumber pendidikan yang telah diuruskan secara

sistematik dan terancang antaranya koleksi bahan bercetak. Pihak Pengurusan

JAKIM sentiasa terbuka untuk mempertimbangkan dan meluluskan

permohonan yang dikemukakan tetapi bergantung kepada pihak Akademik

untuk membuat permohonan atau tidak. Terdapat peralatan yang telah

diluluskan untuk studio IPDAS dan subjek Dakwah Digital, tapi masih belum

diperoleh lagi.

Berdasarkan hasil temu bual bersama wakil Pentadbiran IPDAS dapatlah kita

simpulkan permohonan yang dikemukakan telah dibawa ke peringkat JAKIM dan telah

diluluskan, namun itemnya masih belum diperoleh. Manakala keperluan pembelian

buku yang dimohon oleh pensyarah telah diluluskan dan telah sampai bukunya di

IPDAS. Meskipun begitu, buku-buku yang diterima perlu direkodkan sebelum dapat

digunakan oleh pihak pensyarah dan pelajar IPDAS sendiri.

CADANGAN / PENAMBAHBAIKAN

Kajian lanjutan daripada kajian ini disarankan untuk mengkaji aplikasi PdP yang

mempengaruhi prestasi pelajar IPDAS. Ini bertujuan untuk melihat manakah aplikasi

PdP  yang benar-benar memberi kesan positif dalam pencapaian pelajar supaya

prestasi pencapaian pelajar dan kefahaman pelajar IPDAS dapat ditingkatkan dan

90

dapatlah melahirkan graduan IPDAS yang  berilmu, berkualiti dan berkredibiliti serta

kreatif atau dikenali dengan Rijal al-Dakwah yang kontemporari.

KESIMPULAN

Kesimpulannya, Faktor – Faktor Dalaman Yang Mempengaruhi Kesediaan Pensyarah

Terhadap Penggunaan Aplikasi Dalam PdP ialah Kemahiran Pensyarah Dalam

Penggunaan Aplikasi, manakala Faktor – Faktor Luaran Yang Mempengaruhi

Kesediaan Pensyarah Terhadap Penggunaan Aplikasi Dalam PdP ialah Penyediaan

Latihan Persediaan Pengajaran dan Pembelajaran Serta Penggunaan Aplikasi Dalam

PdP. Tanpa latihan yang disediakan dan diberikan kepada pensyarah IPDAS maka

kemahiran dan profesionalisme tidak dapat ditingkatkan dan berkualiti. Semakin

banyak bengkel dan latihan yang pensyarah terima dan sertai semakin bertambah ilmu

terkini dan kemahiran yang bersesuaian dapat diaplikasikan dalam PdP.

Keberkesanan PdP juga dapat dicapai selari dengan pengaplikasian ilmu berkaitan

teknologi terkini dalam dunia pendidikan. Sikap dan Kemahiran Pensyarah dipengaruhi

oleh bengkel-bengkel dan latihan-latihan yang dihadiri. Semakin banyak bengkel dan

latihan terkini yang diberikan semakin bertambah ilmu dan kemahiran terkini

pensyarah. Sokongan Resos daripada Pihak Pengurusan Institusi amat penting juga

dalam melancarkan lagi proses penyampaian ilmu dan penerimaan ilmu pelajar

daripada pensyarah IPDAS. Meskipun faktor ini bukan menjadi faktor utama yang

mempengaruhi keberkesanan PdP, akan tetapi faktor dominan yang mempengaruhi

keberkesanan PdP adalah kemahiran pensyarah terhadap penggunaan aplikasi. Jika

pensyarah IPDAS sendiri tidak mahu bangkit dan melakukan perubahan seiring

kemajuan teknologi semasa, maka kualiti pengajaran pensyarah akan memberi kesan

kepada PdP yang berlangsung. Ini kerana, apabila pensyarah tidak memberikan

pendedahan terkini dalam ilmu berkaitan teknologi yang amat diperlukan oleh pelajar.

Kesannya, mereka tidak mempunyai bekalan ilmu yang secukupnya bagi mereka

menghadapi dunia luar selepas mereka tamat pengajian.

91

Setiap zaman mempunyai keperluan terkini yang tersendiri. Jika kita tidak

mengejarnya maka kita yang akan ketinggalan. Semakin sedikit pendedahan ilmu

terkini yang didedahkan pensyarah kepada pelajar, semakin sikitlah pengetahuan

terkini yang diperoleh oleh pelajar IPDAS. Maka, tidak tercapailah matlamat untuk

melahirkan graduan yang berkualiti, berilmu,berkredibiliti dan memiliki soft skills

(kemahiran insaniah) terkini.  Moga hasil kajian ini dapat memberi manfaat kepada

pihak IPDAS sendiri demi menambahbaik kemahiran dan kualiti pensyarah IPDAS

demi  kecemerlangan  pelajar IPDAS dan ummah secara amnya.

RUJUKAN

Azizi Yahaya Rosnani Mohd Nor. (2016). Keberkesanan Pengajaran Dan
Pembelajaran Di Kalangan Guru Matapelajaran Teknikal. Universiti Teknologi
Malaysia.

Azwanie Binti Abraam @ Imran. (20 Ogos 2020). Responden Temu Bual. Pelajar Sijil

Asas Pengajian Islam dan Dakwah (SAPID), IPDAS Kampus Kudat.

Berita Harian Online. (2020, Mac 17). Kronologi COVID-19 di Malaysia.

 https://www.bharian.com.my/berita/nasional/2020/03/666122/kronologi-covid-
19-di-malaysia

Berita Harian Online. (2019, Ogos 21). Memperkasa Pendidikan Tinggi Negara.
 https://www.bharian.com.my/kolumnis/2019/08/598217/memperkasapendidikan-
 tinggi-negara

Berita Harian Online. (2017, November 23). Transformasi KPT Sejajar Industri 4.0.
 https://www.bharian.com.my/berita/nasional/2017/11/354387/transformasi-kpt-
 sejajar-industri-40

Hamizan Bin Jeffrydin. (20 Ogos 2020). Responden Temu Bual. Pelajar Sijil Asas

Pengajian Islam dan Dakwah (SAPID), IPDAS Kampus Kudat.

Johari Hassan & Fazliana Rashida. (2011). Penggunaan ICT Dalam Proses

Pengajaran Dan  Pembelajaran Di Kalangan Pendidik Fakulti Pendidikan
Universiti Teknologi Malaysia  Skudai, Johor. Journal of Technical,
Vocational & Engineering Education, Volume 4  December 2011, Pages 22-37.
ISSN: 2231-7376.

https://www.bharian.com.my/berita/nasional/2020/03/666122/kronologi-covid-19-di-malaysia

https://www.bharian.com.my/berita/nasional/2020/03/666122/kronologi-covid-19-di-malaysia

92

Khodijah Abdul Rahman, Siti Zaharah Mohid & Roslinda Ramli. (2018). Kesediaan
Guru Menggunakan Teknologi Multimedia dalam Pengajaran dan Pembelajaran
di Sekolah Rendah Agama di Selangor. 4th International Conference on
Information Technology  & Society 30th-31st October 2018, Selangor.
Proceeding of IC – ITS 2018, e – ISBN: 978-967-2122-64-7.

Mohd Ibnu Al-Khair Bin Awang Besar. (20 Ogos 2020). Responden Temu Bual. Pelajar

Sijil Asas Pengajian Islam dan Dakwah (SAPID), IPDAS Kampus Kudat.

Maimun Aqsha Lubis,Wan Nurul Syuhada’ Wan Hassan dana Mohd Isa Hamzah

(2017). Tahap Pengetahuan Dan Kesediaan Guru-Guru Pendidikan Islam
Sekolah Menengah Di Selangor Terhadap Penggunaan Multimedia Dalam
Pengajaran Pendidikan  Islam. ASEAN Comparative Education Research
Journal on Islam and Civilization (ACER-J), Volume 1(1) January 2017, 1-13.

Norjietta Julita binti Taisin. (2018). Keberkesanan Teknik Pengajaran Dan

Pembelajaran Bahasa Kadazandusun Dalam Kalangan Guru Bahasa
Kadazandusun Sekolah  Rendah. e-Prosiding Persidangan Antarabangsa
Sains Sosial dan Kemanusiaan 2018  (PASAK 2018). 23-24 April 2018 . Kolej
Universiti Islam Antarabangsa Selangor . e-ISBN: 978-967-2122-47-0.

Norul Haida Bt.Reduzan, Zulkifli Osman & Abdullah Yusof. (2018). Keberkesanan

Pelaksanaan Pengajaran Dan Pembelajaran Abad Ke-21. 9th International
Conference on Language, Education, Humanities and Innovation 10th & 11th
May, 2018.

Nor Zaira Razali, Zolkefli Bahador & Mohd Kasri Saidon. (2016). Faktor – Faktor Yang

Mempengaruhi Penggunaan VLE Frog Dalam Kalangan Guru Di Sekolah
Menengah. Internetional Seminar on Generating Knowledge  Through Research
UUM – UMSIDA, 25-27 October 2016, Universiti Utara Malaysia. Proceeding Of
ICECRS, 1 (2016)  1023-1032.  ISSN 2548-6160.

Nurulhuda Binti Mohd Sukri. (2013). Tahap Kesediaan Guru Terhadap Pelaksanaan

Pembelajaran Berasaskan Kompetensi Di Kolej Vokasional. Laporan Projek
Ijazah Sarjana Pendidikan (Teknik dan Vokasional). Fakulti Pendidikan,
Universiti Teknologi Malaysia

Nurul Zulaikha Binti Hasanudin. (25 Ogos 2020). Responden Temu Bual. Pelajar

Diploma Dakwah Islamiyyah (DDI), IPDAS Kampus Keningau.

Ong Sze Chong, Zamri Mahamod & Hamidah Yamat. (2013). Faktor Jantina, Kaum,

Aliran  Kelas Dan Hubungannya Dengan Kecerdasan Emosi Murid Dalam
Mempelajari Bahasa Melayu. Jurnal Pendidikan Bahasa Melayu – JPBM (Malay
Language Education Journal – MyLEJ), ISSN: 2180-4842. Vol. 3, Bil. 1 (Mei
2013): 12-23.

Salbaini Binti Iman. (25 Ogos 2020). Responden Temu Bual. Pelajar Diploma Dakwah
 Islamiyyah (DDI), IPDAS Kampus Keningau.

Syahrin Abdullah. (20 September 2020). Responden Temu Bual. Wakil Pihak

Pentadbiran  Institut Pengajian Islam Dan Dakwah Sabah (IPDAS).

93

Siti Norlia Binti Musry. (25 Ogos 2020). Responden Temu Bual. Pelajar Diploma
Dakwah Islamiyyah (DDI) IPDAS Kampus Keningau.

Teks Ucaptama dan Majlis Perasmian YB Dr. Maszlee Malik Menteri Pendidikan.

(2019,  November 15).  Kolokium Pendidikan Revolusi Industri 4.0. Pusat
Konnvensyen  Antarabangsa Putrajaya. https://www.moe.gov.my/muat-
turun/teks-ucapan-dan- slide/2019-7/3043-kolokium-pendidikan-revolusi-
industri-4-0/file

Yuhanis Binti Che Hassan. (2015). Pengetahuan, Sikap Dan Kesedaran Pensyarah

Dalam  Pengamalan Penyelidikan Di Politeknik Premier. Laporan Projek
Ijazah Sarjana Pendidikan Teknik Dan Vokasional. Fakulti Pendidikan Teknikal
dan Vokasional, Universiti Tun Hussein Onn Malaysia.

94

95

KEBOLEHLAKSANAAN PENGAJARAN DAN PEMBELAJARAN DALAM TALIAN

DALAM KALANGAN PENSYARAH DAN PELAJAR IPDAS SEMASA PANDEMIK

COVID-19

Ahmad Nur Amsyar bin Zainal1, Nasliah binti Abdul Nasir2, Datu Mohd. Sallehin bin

Moksan3, Mohd. Shahrozan bin Oton4, Azman bin Madusin5

1,2,3,4 Institut Pengajian Islam Dan Dakwah Sabah, Kampus Keningau
5 Institut Pengajian Islam Dan Dakwah Sabah, Kampus Kudat

ABSTRAK

Pengajaran dan pembelajaran dalam talian memainkan peranan yang amat penting

terutama sekali semasa Pandemik COVID-19 berlaku. Kini, pembelajaran dalam talian

bukan hanya sebagai bahan bantu mengajar tetapi sudah dikira sebagai kaedah

utama dalam proses pengajaran dan pembelajaran (PdP).  Namun demikian pelbagai

cabaran dihadapi bagi melaksanakan pengajaran dan pembelajaran di dalam talian

oleh para pengajar dan juga pelajar di IPDAS. Tujuan kajian dilaksanakan adalah

untuk mengkaji kaedah yang digunakan oleh pensyarah bagi pengajaran dan

pembelajaran dalam talian, mengkaji masalah yang dihadapi ketika pengajaran dan

pembelajaran dalam talian dan juga impak pengajaran dan pembelajaran dalam talian

kepada pensyarah dan pelajar.  Kajian ini melibatkan pensyarah dan pelajar di IPDAS

dan melihat secara khusus hasil yang telah diperolehi daripada data kajian untuk

mengenal pasti masalah yang dihadapi. Dapatan kajian telah menunjukkan pensyarah

masih lagi di tahap permulaan dalam pengajaran dan pembelajaran dalam talian dan

ini juga telah memberi kesan kepada proses PdP itu sendiri. Masalah yang telah

dikenalpasti adalah disebabkan oleh rangkaian internet yang tidak stabil menyebabkan

pensyarah dan pelajar kurang bermotivasi untuk mengajar dan belajar. Kajian ini juga

mendapati hampir 50 peratus pelajar tidak boleh memenuhi objektif yang digariskan

dalam pengajaran dan pembelajaran yang sepatutnya dicapai. Oleh yang demikian,

melalui kajian ini diharapkan dapat membantu memperbaiki dan merancakkan lagi

perkembangan teknik dan pendekatan proses PdP yang digabungkan dengan

kemajuan teknologi terkini.

KATA KUNCI:  pengajaran dan pembelajaran dalam talian, pensyarah dan pelajar
IPDAS, kebolehlaksanaan, pandemik Covid 19

96

PENGENALAN

Pandemik Covid-19 telah menular pada awal tahun 2020 diseluruh dunia dengan

begitu cepat. Lantaran itu, kerajaan Malaysia telah mengambil langkah mengumumkan

Perintah Kawalan Pergerakan bermula 18 Mac 2020 yang mana semua aktiviti

ekonomi dan sosial termasuk pendidikan seakan terhenti. Semua rakyat diminta untuk

duduk di rumah dan keluar jika ada keperluan untuk membeli makanan dan hal-hal

kecemasan sahaja. Aktiviti pendidikan juga mengalami satu kejutan kerana Malaysia

masih menggunakan pengajaran dan pembelajaran (PDP) secara bersemuka secara

asasnya dan ini memaksa semua tenaga pendidik menjadi kreatif dalam menjalankan

PDP.

LATAR BELAKANG KAJIAN

Institut Pengajian Islam dan Dakwah Sabah (IPDAS) merupakan Pusat Pemberi

Pendidikan Tinggi dibawah JAKIM yang mana menawarkan program Diploma Dakwah

Islamiyyah yang diiktiraf MQA dan program Sijil yang diiktiraf oleh JAKIM. IPDAS

terbahagi kepada 2 kampus iaitu Kampus Keningau dan Kampus Kudat. Oleh itu,

berikutan isu pendemik ini IPDAS turut menerima tempiasnya seperti Pusat Pemberi

Pendidikan Tinggi lain di Malaysia yang mana pelajar perlu belajar mengikut

kesesuaian capaian yang sedia ada di rumah masing-masing. Masalah berkaitan

perkara ini perlu dijelaskan dengan lebih terperinci agar satu kajian dapat dilaksanakan

untuk melihat punca, kaedah dan impak yang berlaku kepada aktiviti pengajaran dan

pembelajaran di IPDAS ketika pandemik ini.

PENYATAAN MASALAH

Pensyarah di IPDAS juga turut mengalami kesukaran untuk melaksanakan PDP

semasa Pandemik Covid-19 ini berlaku. IPDAS mengeluarkan beberapa pekeliling

yang melibatkan PDP secara dalam talian yang mana pensyarah perlu meneruskan

97

kelas atau kuliah supaya semester pengajian dapat diteruskan. Hal ini memberi

kesukaran kepada pensyarah kerana memerlukan penyediaan logistik dan

kebolehcapaian dengan pelajar dalam PDP. Masalah akses kepada internet juga satu

masalah yang cukup besar kerana terdapat pelajar yang tinggal di kawasan yang

kurang akses internet dan perlu keluar ke kawasan lain. Hasil perjumpaan dengan

pensyarah IPDAS secara rawak kebanyakan pelajar yang menyertai kelas dalam talian

sama ada menggunakan aplikasi Zoom atau Google Meet hanya 1/3 sahaja secara

purata dapat menyertai kelas ini selebihnya tidak dapat akses kerana masalah

internet. Sehubungan itu, penyampaian ilmu kepada pelajar tidak dapat disampaikan

dengan sebaiknya dan hasil pembelajaran mungkin tidak dipenuhi seperti yang

diharapkan. Oleh itu, satu kajian perlu dilakukan untuk mengkaji kebolehlaksanaan

OBJEKTIF KAJIAN

i. Mengkaji kaedah yang digunakan oleh pensyarah dalam aktiviti pengajaran dan

pembelajaran semasa pendemik COVID-19 ini secara dalam talian.

ii. Mengkaji masalah yang dialami oleh pensyarah dan pelajar ketika aktiviti

pengajaran dan pembelajaran semasa pandemik COVID-19 ini secara dalam

talian.

ii. Mengenalpasti sejauhmana impak pengajaran dan pembelajaran boleh dicapai

oleh pelajar berdasarkan pendapat pensyarah dan pelajar dengan

melaksanakan aktiviti pengajaran dan pembelajaran secara dalam talian.

PERSOALAN KAJIAN

i. Apakah kaedah yang digunakan oleh pensyarah dalam aktiviti pengajaran dan

pembelajaran semasa pendemik COVID-19 ini secara dalam talian.

ii. Apakah masalah yang dialami oleh pensyarah Ketika aktiviti pengajaran dan

pembelajaran semasa pandemik COVID-19 ini secara dalam talian.

iii. Sejauhmanakah impak pengajaran dan pembelajaran boleh dicapai oleh pelajar

berdasarkan pendapat pensyarah dengan melaksanakan aktiviti pengajaran dan

pembelajaran secara dalam talian.

98

TINJAUAN LITERATUR

Nor Fauziana Mohd Salleh (2020). Pandemik Coronavirus (Covid-19):

Pembelajaran Dan Pengajaran Secara Dalam talian Suatu Keperluan Di Malaysia.

Pahang : Kolej Komuniti Bentong.

Menurut Nor Fauziana Mohd Salleh (2020) dalam artikelnya yang bertajuk Pandemik

Coronavirus (Covid-19): Pembelajaran Dan Pengajaran Secara Dalam talian Suatu

Keperluan Di Malaysia menyatakan bahawa pembelajaran dan pengajaran dalam

talian sesuatu yang wajar Ketika pandemik ini kerana sekurang-kurangnya 70%

individu di Malaysia menggunakan ICT dalam kehidupan mereka samada

menggunakan internet, komputer atau telefon bimbit. Oleh yang demikian, PDP secara

dalam talian adalah medium terbaik untuk memastikan kesinambungan proses

pembelajaran sewaktu pandemik COVID-19 ini melanda negara. Selain itu,

Kebanyakan institusi pendidikan mempunyai platform pembelajaran dalam talian yang

tersendiri yang mudah diakses oleh pelajar institusi masing-masing. Sebagai contoh,

CIDOS merupakan platform asas bagi pembelajaran, perbincangan dan penilaian bagi

kegunaan politeknik. Platform lain seperti Google Classroom, Whatsapp, Telegram,

Zoom, YouTube, Webex dan lain-lain juga boleh diakses dan digunakan sebagai

medium PDP secara dalam talian.  Pelajar juga boleh mengulangkaji pelajaran melalui

medium TV Pendidikan di saluran TV terutamanya bagi pelajar-pelajar yang akan

menghadapi peperiksaan seperti Sijil Pelajaran Malaysia (SPM), Pentaksiran

Tingkatan 3 (PT3) dan Ujian Penilain Sekolah Rendah (UPSR).

Alison Fields dan Maggie Hartnett. (2020). Online Teaching and Learning:

COVID-19 Special Issue. Journal of Open, Flexible and Distance Learning, 24(1).

Alison Fields dan Maggie Hartnett (2020) turut menyatakan dalam penulisannya di

Journal of Open, Flexible and Distance Learning bahawa. UNESCO mengganggarkan

lebih 90 peratus pelajar di dunia tidak menghadiri kelas atau kuliah berikutan pandemik

ini dan lebih 1.5 billion pelajar terbabit. Hal ini menyebabkan semua tenaga pengajar

99

beralih kepada pembelajaran dan pengajaran secara dalam talian dalam masa yang

sangat pantas kerana ia satu keperluan yang perlu disegerakan.

Rachel Gong. (2020). Coping with Covid-19 : Distance Learning and the Digital

Divide. Kuala Lumpur : Khazanah Research Institute.

Rachel Gong (2020) menyatakan dalam Coping with Covid-19: Distance Learning and

the Digital Divide bahawa kerajaan telah menyediakan platform yang sesuai untuk

kelas secara dalam talian sebagai contoh bekerjasama dengan Google yang

menghasilkan Google Classroom dan Eduweb TV. Walau bagaimanapun tetap berlaku

kekangan kerana tidak semua pelajar dapat akses kepada platform ini. Masalah data

internet juga punca kepada masalah dan kerajaan telah meminta syarikat telco

memberi data internet percuma seperti Digi yang menawarkan 1GB percuma data

selama satu hari. Langkah ini bagus namun ia masih tidak menyelesaikan masalah

yang dihadapi pelajar kerana data yang diberikan terlalu sedikit dan dicadangkan

untuk men=mberi internet percuma tanpa apa-apa syarat. Terdapat juga guru yang

mengambil peluang pulang ke kampung Ketika PKP menyebabkan proses pengajaran

dan pembelajaran terganggu kerana rangkaian internet di kampung tidak sebaik

dibandar dan murid tetap tidak mendapat akses yang terbaik untuk belajar.

Rubiah Omar dan Jamilah Hj. Ahmad. (2009). Kesedaran, Penilaian dan

Penerimaan e-Pembelajaran dalam Kalangan Ahli Akademik.

Kajian tinjauan ini dijalankan dalam kalangan ahli akademik Universiti Sains Malaysia,

Pulau Pinang. Tujuan utama kajian ini adalah untuk mengenal pasti tahap kesedaran,

penilaian dan penerimaan e-pembelajaran dalam kalangan ahli akademik yang

membantu proses pembelajaran dan pengajaran. Data kuantitatif dikumpul melalui

borang soal selidik yang diedarkan kepada 119 responden. Teori Resapan Inovasi

oleh Rogers’ dijadikan asas hanya untuk mengenal pasti tahap penerimaan e-

pembelajaran dalam pengajaran. Hasil kajian mendapati kesedaran responden

terhadap lima konsep e-pembelajaran dalam sistem pengajaran dan pembelajaran

adalah tinggi. Ini kerana usaha yang telah dilakukan oleh pihak pentadbiran universiti

100

untuk menggalakkan ahli akademik menggunakan sistem e-pembelajaran dalam

aktiviti pengajaran dan pembelajaran. Dari segi penilaian responden terhadap

hubungan antara kefahaman e-pembelajaran dengan kesediaan pembelajaran arahan

kendiri pula adalah memuaskan. Hasil kajian juga mendapati penerimaan responden

terhadap penggunaan e-pembelajaran adalah tinggi kerana majoriti responden

memahami keseluruhan konsep dan tanggungjawab yang harus dimainkan dalam

melaksanakan e-pembelajaran. Secara keseluruhan, responden menerima secara

positif penggunaan e-pembelajaran dalam membantu proses pembelajaran dan

pengajaran.

Jafri Malin Abdullah, Wan Faisham Nu’man Wan Ismail, Irfan Mohamad, Asrenee

Ab Razak, Azian Harun, Kamarul Imran Musa dan Yeong Yeh Lee. (2020). A

Critical Appraisal of COVID-19 in Malaysia and Beyond. Malays J Med Sci. Mar–

Apr 2020; 27(2): 1–9. Pulau Pinang : Penerbit Universiti Sains Malaysia.

Menurut Jafri Malin Abdullah  et.al, (2020) dalam artikel A Critical Appraisal of COVID-

19 in Malaysia and Beyond yang ditulis menyatakan pandemik ini merupakan satu

peluang untuk meningkatkan pendidikan secara dalam talian daripada rumah. Hampir

5 juta pelajar sekolah dan 1.2 juta pelajar universiti di Malaysia terkesan dengan

pandemik ini. Pendidikan sebegini bukan sesuatu yang baru bagi Malaysia malahan ia

telah berlaku sejak 1990-an lagi. Sesungguhnya, teknologi yang berinovasi telah

menyebabkan Pendidikan juga turut berubah dengan cepat. Berdasar situasi COVID-

19 ini pengajaran secara dalam talian ini bukanlah satu pilihan yang tidak boleh ditolak

lagi namun penggunaan teknologi maya dan memastikan kesediaan pelajar serta

institusi adalah sesuatau yang mencabar.

TEORI PEMBELAJARAN CONNECTIVISME DAN E-PEMBELAJARAN

Pembelajaran dan pengajaran dalam talian amat berkaitan rapat dengan teori

Connectivisme. Oleh itu, kajian ini akan menggunakan teori ini sebagai sandaran

kajian. Beberapa teori pembelajaran baru diperkenal dan dibahaskan lantaran dan

kesan pengaruh teknologi dalam talian. Downes (2007) memperkenalkan teori

101

connectionism manakala Siemens (2005) memperkenalkan teori connectivism.

Kedua-dua teori ini melihat perubahan dan kesan dalam pembelajaran yang dibawa

oleh gelombang teknologi baru dalam zaman rangkaian.  Connectionism menjelaskan

tentang pembelajaran yang berkonsepkan agihan pengetahuan yang disebarkan

(distributed knowledge), pengetahuan yang muncul (emergent), berangkai (connected)

dan bersesuaian (adaptive).  Manakala connectivism pula menekankan pembelajaran

yang berkonsepkan hubungan dan interaksi pengguna dalam talian rangkaian sosial

menggunakan teknologi web 2.0 seperti blog dan wiki berdasarkan kepada teori hur

hara dan rangkaian (Siemens, 2005). Bagi beliau pembelajaran adalah tindakan untuk

membentuk kumpulan dan hubungan dalam rangkaian untuk membina dan menjana

ilmu pengetahuan dalam Era Digital.  Walau bagimanapun kedua-dua teori ini masih

memerlukan lebih banyak kajian empirikal untuk menyokong dan membuktikan

kekuatan dan kesahihan teori (Verhagen, 2006; Kop dan Hill, 2008). Namun teori

connectivism mempunyai landasan yang kuat untuk dikaji lagi dan dijadikan teori (Kerr,

2007) kerana kemunculan sesuatu teori pembelajaran adalah dipengaruhi oleh masa,

keadaan, epistemologi atau pemikiran dan teknologi semasa yang digunakan untuk

memudahkan manusia mengajar, belajar dan mencari dan membina ilmu. Dalam era

maklumat, sesuatu teori pembelajaran baru diperlukan untuk bertindak terhadap

perkembangan dan kompleksiti sumber maklumat dalam rangkaian yang kian

bertambah dan peralatan komunikasi baru yang dapat memenuhi keupayaan

pembelajaran berasaskan web, (Siemens, 2005). Sekiranya ia tidak boleh diterima

sebagai teori pembelajaran baru sekurang-kurangnya ia boleh memperkasakan teori

pembelajaran yang sedia ada atau menjelaskan konsep Tehnological Pedagogical

Content Knowledge (TPACK).

KEPENTINGAN KAJIAN

Melalui kajian ini dapat memberi manfaat berikut kepada IPDAS secara umumnya

iaitu:

i. Cadangan hasil kajian ini boleh  dijadikan model dalam meningkatkan lagi

penggunaan e-pembelajaran serta penerapan budaya pembelajaran dalam

talian dalam kalangan staf akademik dan pelajar.

102

ii. Selain itu, kajian ini menjadi sandaran kukuh IPDAS dalam melengkapkan

infrastruktur, modul dan latihan berkaitan yang perlu disegerakan dalam

memastikan PDP dalam talian dapat dijalankan.

DEFINISI ISTILAH

Definisi e-pembelajaran boleh dibahagikan kepada dua: Konsepsual dan operasional.

Definisi konsepsual menekankan proses pembelajaran yang melibatkan interaksi

kolaboratif dan konstruktif menggunakan pelbagai alat elektronik dalam pembelajaran

dalam talian. Manakala definisi operasional pula memberi tumpuan kepada kemahiran

mengendalikan alat atau perkakasan teknologi (tumpuan kepada teknologi) dalam

talian untuk memudah cara  proses pengajaran dan pembelajaran. Penjelasan definisi

ini selaras dengan definisi teknologi pendidikan yang memberi penekanan kepada

teknologi sebagai proses dan teknologi sebagai produk (Yusup Hashim, 2012)

Pembelajaran dalam talian adalah penggunaan Internet untuk mengakses bahan

pembelajaran; berinteraksi dengan kandungan, pengajar, dan rakan pelajar;

mendapatkan sokongan semasa proses pembelajaran berlaku agar dapat menimba

ilmu, membina sesuatu yang bermakna dan dapat berkembang hasil daripada

pengalaman pembelajaran (Yusup Hashim, 2012).  Definisi ini menekankan

kepentingan Internet dan interaksi dalam pembelajaran jarak jauh.

Istilah “Dalam talian” merupakan terjemahan kepada istilah bahasa Inggeris “Online”

(ada yang menterjemahnya sebagai “Dalam Talian”), bermaksud “connected to and

under the control of a central processor” (e-Kamus 5.02 – Dictionary of Computer,

2007), “actively using a computer system, especially the Internet”

(http://foldoc.org/online, 29 Januari 2014). Berdasarkan definisi ini, difahami bahawa

“Dalam talian” merupakan sesuatu aktiviti yang melibatkan penyambungan kepada

sesuatu sistem bagi alatan teknologi tertentu (iaitu; komputer), dan sistem itu biasanya

adalah internet (Ahmad Zaki  et al. 2014)

103

METODOLOGI KAJIAN

Reka Bentuk Kajian

Bentuk kajian yang akan digunakan oleh penulis adalah kajian yang berbentuk

kualitatif. Antara jenis kajian yang dikaitkan dengan kajian berbentuk kualitatif adalah

kajian tindakan, kajian kes, kajian lapangan dan analisis dokumen. Kajian secara

kualitatif dibuat secara holistik bagi memaparkan elemen yang dikaji dalam

persekitaran bagi menampakkan perspektif pengkaji.

Kaedah Pengumpulan Data

Dalam kaedah kualitatif terdapat pelbagai kaedah pengumpulan data yang boleh

digunakan. Namun dalam penyelidikan ini dicadangkan dua kaedah yang dilakukan

iaitu analisis dokumen dan temu bual.

i. Analisis Dokumen

Kajian ini dihasilkan dengan mendapatkan data melalui analisis dokumen. Analisis

dokumen yang dijana telah dibahagikan kepada satu sumber iaitu sumber kedua

(sekunder). Sumber sekunder yang digunakan dalam kajian ini adalah seperti berikut:

a) Pekeliling Pengarah IPDAS

b) Jurnal dan artikel berkaitan dengan pengajaran dan pembelajaran ketika

pandemik COVID-19

c)  Arahan atau Pekeliling Rasmi Kerajaan mengenai Pendidikan Ketika Perintah

Kawalan Pergerakan dan COVID-19.

d)  Akhbar-akhbar dan juga majalah-majalah secara dalam talian atau biasa

seperti Sinar Harian, Berita Harian dan lain-lain lagi.

e)  Laman sesawang yang membincangkan isu Pendidikan ketika Perintah

Kawalan Pergerakan dan COVID-19.

104

Melalui kaedah analisis dokumen pelbagai maklumat mengenai isu pengajaran dan

pembelajaran semasa COVID-19 ini dapat dicungkil untuk melihat sejauhmana aktiviti

pengajaran dapat berjalan. Seterusnya, berdasarkan sumber yang lain dapatlah

dianalisis mengenai persoalan impak dan masalah yang dihadapi oleh pensyarah

ketika pengajaran secara dalam talian.

ii. Prosedur Temubual

Dalam mendapatkan hal-hal yang berkaitan dengan pandangan mengenai kaedah,

masalah dan impak pengajaran dalam talian ini seharusnya proses temubual dilakukan

dengan 2 orang pensyarah dalam bidang bahasa. Temu bual yang dipilih untuk kajian

ini adalah berbentuk temu bual semi struktur. Tujuan temu bual ini untuk menganalisis

kaedah yang digunakan oleh pensyarah bidang bahasa dalam aktiviti pengajaran dan

pembelajaran semasa pendemik COVID-19 ini secara dalam talian dan masalah yang

dialami oleh pensyarah ketika aktiviti pengajaran dan pembelajaran semasa pandemik

COVID-19 ini secara dalam talian. Di samping itu, membangkitkan persoalan

sejauhmana impak pengajaran dan pembelajaran boleh dicapai oleh pelajar

berdasarkan pendapat pensyarah dengan melaksanakan aktiviti pengajaran dan

pembelajaran secara dalam talian.

Prosedur Analisis Data

Dalam analisis data ini, pengkaji menggunakan pendekatan deduktif dan deskriptif

dalam menyampaikan maklumat-maklumat yang diperolehi. Hal ini disebabkan

deduktif adalah lebih sesuai untuk pendekatan analisis dokumen dan temubual lebih

baik dibuat dalam bentuk deskriptif kerana ia lebih kepada pertanyaan bercerita. Oleh

itu, dalam proses analisis data ini pengkaji telah membahagikan kepada  beberapa

peringkat iaitu:

Peringkat pertama, pengkaji mengumpul semua maklumat dan data samada

melalui dokumen dan temubual. Hasil analisis dokumen akan disusun mengikut

bentuk deduktif dan hasil temubual pengkaji transkripkan. Secara tidak langsung

pengkaji dapat membiasakan diri dengan data-data yang diperolehi.

105

Peringkat kedua, pengkaji membuat interpretasi data dan pengkelasan secara

manual mengikut objektif yang hendak dicapai, iaitu kaedah yang digunakan oleh

pensyarah bidang bahasa dalam aktiviti pengajaran dan pembelajaran semasa

pendemik COVID-19 ini secara dalam talian dan masalah yang dialami oleh

pensyarah ketika aktiviti pengajaran dan pembelajaran semasa pandemik COVID-

19 ini secara dalam talian. Di samping itu, membangkitkan persoalan sejauhmana

impak pengajaran dan pembelajaran boleh dicapai oleh pelajar berdasarkan

pendapat pensyarah dengan melaksanakan aktiviti pengajaran dan pembelajaran

secara dalam talian.

Peringkat ketiga pula, pengkaji melakukan deskripsi data iaitu semua data yang

telah dikelaskan ini diolah dan disusun mengikut objektif. Semakan demi semakan

terhadap pernyataan informen juga turut dilakukan sepanjang proses ini, agar

maklumat yang disampaikan jelas dan tepat.

DAPATAN KAJIAN

Objektif 1

Dapatan kajian menunjukkan terdapat beberapa kaedah pengajaran dan pembelajaran

dalam talian yang digunakan oleh pensyarah seperti Rajah 1. Kaedah pengajaran dan

pembelajaran dalam talian terbahagi kepada dua iaitu bersemuka dan tidak

bersemuka. Kaedah bersemuka yang digunakan adalah aplikasi Zoom, panggilan

video (video call) WhatsApp dan Google Meet.

Kedua – dua responden menggunakan aplikasi – aplikasi yang di atas kecuali Zoom di

mana hanya Responden Satu (R1) yang menggunakan aplikasi tersebut. Manakala,

kaedah tidak bersemuka pula adalah Google Classroom, blog dan video naratif di

mana R1 menggunakan Google Classroom, blog dan video naratif dan R2

menggunakan Google Classroom dan video naratif. Responden telah mencuba sebaik

mungkin dalam mengendalikan semua aplikasi ini bagi menjayakan PDP dalam talian

ini.

106

Rajah 1 : Kaedah PdP  dalam talian yang digunakan pensyarah

Objektif 2 (i)

Terdapat beberapa masalah yang dihadapi oleh pensyarah dalam mengendalikan

pengajaran dan pembelajaran. R1 dan R2 seperti Rajah 2 menyatakan bahawa beliau

berhadapan dengan masalah rangkaian internet yang kurang memuaskan pada masa

– masa tertentu. Selain itu, R1 juga mengalami sedikit kesukaran dalam

mengaplikasikan kaedah pengajaran dan pembelajaran secara dalam talian atas faktor

norma baru ini yang bukan menjadi kebiasaan bagi tenaga pengajar.

Perkara ini menjadi suatu cabaran bagi mereka untuk melaksanakan sesi kuliah

kerana kebanyakan pelajar mahupun pensyarah dapat memberik penerangan dengan

lebih jelas berkaitan kandungan atau intipati pelajaran dalam sesi kuliah secara

107

konvensional iaitu secara bersemuka dan secara fizikal berada dalam kelas bukan

secara dalam talian. Seterusnya, R2 menyatakan bahawa masalah yang dihadapi

dalam mengendalikan sesi pengajaran dan pembelajaran ialah kurangnya kemahiran

tenaga pengajar terutamanya dalam penggunaan teknologi. Lantaran itu, PdP akan

berlaku sedikit kelewatan dalam memulakan kelas dan mungkin mengganggu

pensyarah dalam menyampaikan PDP dengan lebih baik.

Rajah 2: Masalah PdP dalam talian yang dihadapi oleh pensyarah

108

Objektif 2 (ii)

Hasil dapatan berkaitan masalah PDP dalam talian yang dihadapi oleh pelajar boleh

dikategorikan kepada tiga masalah seperti digambarkan dalam Rajah 3. Pertama,

berkaitan rangkaian internet. Majoriti iaitu 10 daripada 10 respoden menyatakan

rangkaian internet merupakan masalah major yang dihadapi oleh pelajar IPDAS

sepanjang PDP secara dalam talian ketika pandemik Covid-19. Berikut merupakan

maklumat data yang diperolehi. R1; “masalah lain pulak line la”. R2; “antaranya adalah

internet lah”. R3; “masalah internet”. R4; “ni masalah line lah”. R5; “kampung saya ini

susah dapat talian internet, kalua mau dapat line kuat pun terpaksa keluar pergi

pekan”. R6; “kedua memang dari segi aa faktornya line lah. Data”. R7; “masalah

pertama sekali adalah masalah line yang kadang-kadang ada kadang-kadang tidak.

R8; “dari segi line”. R9; “internet yang sangat lambat”. R10; “Yang kedua sir masalah

gangguan apa rangkaian…(line) itu ja sir.

Kedua, hasil dapatan berkaitan masalah PDP dalam talian yang dihadapi oleh pelajar

ialah kekangan belajar dirumah. Kebanyakan pelajar tidak dapat memberi fokus

kerana di rumah perlu membantu ibu bapa dan gangguan lain yang menghalang

pelajar untuk belajar. Menurut R3; “kalau di asrama kita nda banyak gangguan dari

orang lah sebab kalo mau jaga adik lagi…ooo.. macam itu mengganggu la juga”. R6;

“kami apabila belajar secara online ni kami memegang tanggungjawab sebagai anak,

sebagai pelajar juga jadi kadang memang agak susah membagi kerjasama sebab

kalau duduk di rumah memang lebihkan masa di rumah lah, tolong ibu”.

Selain itu, hasil dapatan berkaitan masalah PDP dalam talian yang dihadapi oleh

pelajar yang ketiga ialah data internet tidak mencukupi. Pelajar IPDAS menggunakan

langganan internet secara pra bayar yang mempunyai had limit data setiap kali

pembelian. Setiap kali PDP dalam talian memerlukan banyak data untuk memastikan

PDP dapat diteruskan. Menurut R7:  ”sebab kedua adalah data yang tidak cukup”

manakala R9 menyatakan ”Kadang-kadang tidak dapat join kelas sebab capaian

internet yang terhad”.

109

Rajah 3: Masalah PdP dalam talian yang dihadapi oleh pelajar

Objektif 3 (i)

Kajian ini juga menganalisa impak pengajaran dan pembelajaran dalam talian oleh

pensyarah. Hasil kajian menunjukkan bahawa impak ketercapaian pengajaran dan

pengambilan yang dianggarkan hanyalah 50 peratus secara keseluruhan menurut R1

dan R2. Hal ini menunjukkan ia sesuatu yang serius dan perlu diberi perhatian

sewajarnya. Selain itu, kedua – dua responden juga memberi maklum balas bahawa

terdapat perubahan secara 180 darjah dalam kaedah pengajaran dan pembelajaran

yang merupakan suatu cabaran bagi tenaga pengajar yang mana pensyarah masih

belum terlalu bersedia untuk mengajar secara dalam talian. Seterusnya, impak

daripada sesi pengajaran dan pembelajaran secara dalam talian ialah pemantauan

terhadap prestasi para pelajar yang kurang berbanding sesi pengajaran dan

pembelajaran secara konvensional (fizikal). Pensyarah tidak dapat menilai dengan

lebih baik sekiranya pelajar tidak berada secara bersemuka dan ini perlu ditambahbaik

agak penilaian pensyarah secara dalam talian mestilah sama seperti mana secara

bersemuka. Impak PdP yang dihadapi oleh pensyarah ditunjukkan dalam Rajah 4.

110

Rajah 4: Impak PdP dalam talian yang dihadapi oleh pensyarah

Objektif 3 (ii)

Dapatan bagi impak PDP dalam talian oleh pelajar terbahagi kepada lima impak

seperti dalam Rajah 5. Antaranya ialah kurang memuaskan dengan PDP dalam talian.

Terdapat 6 responden menjawab kurang memuaskan terhadap impak PDP dalam

talian oleh pelajar. Menurut R1; ”jadi apa yang saya buat bukanlah cara yang terbaik

miss”. Kemudian R4; ”langkah mengatasi yang diambil itu adalah yang terbaik? iya”.

Bagi R5 ” Iya ustaz. Inilah yang terbaik”. Menurut R7; ”pensyarah tu tanya kami apa

yang kami tidak faham. Supaya kami tidak malu. Kalau saya kalau bertanya begitu

malu”. Menurut R8 ”saya rasa itu yang sangat terbaiklah. Alhamdulillah line sekarang

ni baik juga”.  R9 ”langkah mengatasi yang diambil itu adalah yang terbaik? Iya ustaz”.

Selain itu, impak lain ialah tidak faham secara menyeluruh apa yang diajar oleh

pensyarah, R1 menyatakan ”Tapi saya akan ulang kaji pada malam lah sebab time itu

ibubapa ada sudah dirumahkan sebab diaorang kerja pagi”. Impak seterusnya ialah

pelajar dapat mengetahui kaedah baru belajar dalam talian, R2 berkata ”bagi

mengakses segala PDP kadangkala kami ketinggalan sebab line semua kadangkala

111

line kami clear kadangkala tidak clear”. Seterusnya terdapat juga impak pelajar tidak

dapat bertanya dengan jelas, R3 memaklumkan ”Tapi saya akan ulang kaji pada

malam lah sebab time itu ibubapa ada sudah dirumahkan sebab diaorang kerja pagi.

Akhir sekali ialah pelajar menyatakan impak  memuaskan untuk PDP dalam talian

yang mana R6 memaklumkan ”Kalau yang soal dari pembahagian masa tu, saya ada

bincag jugalah dengan ibu saya.. Alhamdulillah ibu  saya pun faham juga dan saya

dapat membahagikan masa lah untuk belajar, untuk kemas rumah,begitu”.

Rajah 5: Impak PdP dalam talian yang dihadapi oleh pelajar

LIMITASI KAJIAN

Kajian ini dijalankan dalam tempoh yang amat terhad iaitu 1 bulan sahaja yang mana

pengkaji perlu mengejar masa untuk menghantar kajian pada tarikh yang ditetapkan.

Responden pula ialah daripada kategori pensyarah bidang bahasa iaitu seorang

daripada Bahasa Inggeris dan seorang daripada Bahasa Arab kerana setiap bidang

112

mempunyai kaedah pengajaran yang berlainan. Dari segi bilangan pensyarah di

IPDAS mempunyai 1 orang pensyarah Bahasa Inggeris dan 1 orang pensyarah

Bahasa Arab yang mengajar pelajar diploma. Seterusnya, responden daripada

kategori pelajar pula ialah 10 orang daripada 89 orang pelajar semester 3 Diploma

Dakwah Islamiyyah sahaja disebabkan kesuntukan masa.

CADANGAN DAN PENAMBAHBAIKAN

Cadangan penambahbaikan boleh dikategorikan kepada dua iaitu yang pertama

kepada pensyarah dan kedua adalah pelajar. Bagi pensyarah, cadangan

penambahbaikan yang pertama adalah untuk meningkatkan kualiti capaian internet di

IPDAS. Strateginya ialah dengan menjalankan kajian kebolehcapaian penggunaan

internet di IPDAS dan daripada kajian tersebut dapat dikenalpasti masalah yang

berlaku sama ada dalam kawalan atau luar kawalan IPDAS.

Seterusnya, kedua adalah untuk mendapatkan kemudahan kaedah PDP yang pelajar

boleh akses. Ia boleh dicapai dengan cara menetapkan penggunaan aplikasi asas

yang ringan dan pelajar boleh akses sekiranya berada di kawasan yang kurang

rangkaian internet seperti WhatsApp atau Telegram.

Ketiga ialah melaksanakan kaedah PDP dalam talian yang lebih interaktif, iaitu dengan

cara memberi latihan berasakan teknologi dalam PDP dalam talian kepada pensyarah

IPDAS agar keberkesanan proses PDP dapat dilaksanakan dengan baik. Sebelum

latihan diberikan IPDAS mestilah  mewujudkan Modul PDP Dalam Talian Berasaskan

Teknologi supaya ia menjadi panduan yang sesuai dengan situasi IPDAS dalam

melaksanakan PDP dalam talian ini.

Keempat ialah IPDAS menyediakan platform PDP dalam talian yang lebih bersepadu.

Strateginya adalah dengan cara menaik taraf portal MyIPDAS sebagai platform e-

learning yang lebih bersepadu dan komprehensif untuk kegunaan pensyarah dan

pelajar seperti mana yang wujud di IPTA yang lain.

113

Seterusnya, kita melihat kepada aspek pelajar pula iaitu cadangan penambahbaikan

yang pertama adalah dengan melaksanakan PDP dalam talian secara bersemuka.

Strateginya adalah dengan mengatur dan melaksanakan kemasukan pelajar ke IPDAS

untuk kuliah secara bersemuka dengan mengaplikasi SOP yang telah ditetapkan oleh

Majlis Keselamatan Negara. Kedua,  adalah pensyarah perlu menyediakan nota setiap

kali kelas secara dalam talian. Nota perlu dihantar di dalam kumpulan WhatsApp atau

Telegram sebagai platform asas yang mudah akses dan ringan untuk digunakan.

Seterusnya. cadangan penambahbaikan yang ketiga bagi pelajar adalah, pihak IPDAS

perlu menyediakan dana khas untuk pelajar dapat melanggan internet bagi tujuan

pembelajaran dalam talian. Strateginya adalah dengan memberi hebahan kepada

pelajar untuk menggunakan bantuan wang saku RM100 sebulan yang diberikan oleh

IPDAS kepada pelajar bagi tujuan melanggan data internet.

PENUTUP

Pengkaji telah melaksanakan satu kajian berkenaan keberkesanan kaedah PdP dalam

talian kepada pensyarah dan juga pelajar. Ia adalah meliputi kajian keberkesanan PdP

secara bersemuka dan juga tidak bersemuka. Daripada hasil yang telah didapati

ternyata terdapat beberapa masalah dan kekangan yang dihadapi oleh pelajar dan

juga pensyarah iaitu yang pertama, kurangnya rangkaian internet. Ini kerana

pembelajaran dalam talian adalah memerlukan rangkaian internet yang baik dan laju.

Ini adalah disebabkan keadaan geografi yang menghalang sesetengah tempat seperti

kawasan pedalaman untuk kurang mendapat rangkaian internet.

Selain itu, kurangnya adaptasi kaedah PdP dalam talian juga menyebabkan

kefahaman pelajar kurang berkesan. Terdapat segelintir pensyarah yang masih

menggunakan kaedah bercakap, mendengar dan kurang menggunakan aplikasi-

aplikasi dalam internet untuk menarik minat pelajar mendengar pembelajaran yang

disampaikan. Kekangan pelajar untuk belajar dirumah juga  menjadi masalah dalam

isu ini. Hal ini terbukti apabila ada pelajar yang sukar menumpukan pelajaran dan

mengikuti kelas dalam talian disebabkan membantu ibu bapa di rumah. Ini

menyebabkan ramai pelajar tidak dapat mengikuti pembelajaran dalam talian. Tidak

114

kurang juga dengan keadaan pensyarah yang mengajar dari rumah yang terpaksa

menguruskan keluarga di rumah.

Antara cara mengatasi masalah ini adalah yang pertama, berusaha untuk memastikan

rangkaian internet di rumah dalam keadaan yang stabil. Kedua ialah pensyarah perlu

mendidik dan memotivasikan pelajar berdepan dengan norma baru kehidupan

disebabkan oleh pandemik Covid-19. Pensyarah juga perlu untuk mempelajari

aplikasi-aplikasi yang menarik utuk digunakan dalam PdP dalam talian agar pelajar

tidak merasa bosan dengan kaedah PdP yang lama.

Selain itu, pelajar juga boleh menggunakan cara berkongsi data internet dengan ahli

keluarga bagi memastikan jalur internet sentiasa baik dan berkesan terutamanya

semasa PdP berlangsung. Pelajar boleh untuk keluar ke bandar atau pekan yang

berhampiran untuk mendapatkan rangkaian internet yang lebih stabil. Bagi pelajar

yang tidak mampu mengikuti kelas PdP dalam talian, hendaklah memaklumkan

kepada pensyarah dengan segera supaya maklumat ketidakhadiran dalam

pengetahuan pensyarah terbabit. Tambahan lagi, pelajar boleh mengulangkaji

pelajaran pada waktu malam dengan melanggan data internet secara prepaid dan

mengadakan temujanji dengan pensyarah sekiranya ada ruang dan masa untuk

bersemuka dalam talian.

RUJUKAN

Ahmad Zaki Bin Amiruddin, Dr. Ahmed Thalal Bin Hassan, Ahmad Bin Abdul Rahman,
Nor Binti Abdul Rahman, Mohd Shahriman Bin Abu Bakar (2014) Penggunaan
Aplikasi Dalam talian Dalam Proses Pengajaran Dan Pembelajaran Bahasa
Ketiga: Pengenalan Kepada Quizlet.Com. Prosiding Seminar Antarabangsa
Kelestarian Insan 2014 (Insan2014) Batu Pahat, Johor, 9 – 10 April 2014

Downes, S. (2007). An Introduction to Connective Knowledge. In Hug, T. (Ed.) Media,

Knowledge & Education - Exploring new Spaces, Relations and Dynamics in
Digital Media Ecologies. Proceedings of the International Conference held on
June 25- 26, 2007.

115

Kerr, B. (2007) A Challenge to Connectivism. Online Connectivism Conference.
University of Manitoba.
http://ltc.umanitoba.ca/wiki/index.php?title=Kerr_Presentation

Kop, R., & Hill, A. (2008) Connectivism: Learning theory of the future or vestige of the
past?. The International Review of Research in Open and Distance Learning 9(3).
http://www.irrodl.org/index.php/irrodl/article/view/523/1103

Seimen, G  (2005) Connectivism: A Learning Theory for the Digital Age, International

Journal of Instructional technology and distance learning, 2(1) 2005.

Siemen (2007).Complicity: An International Journal of Complexity and Education

Verhagen, P. (2006). Connectivism: A new learning theory? http://elearning.surf.nl/e-
learning/english/3793

Yusup Hashim (2012) Penggunaan E-Pembelajaran Dalam Pengajaran Dan

Pembelajaran Yang Berkesan. Konvensyen Kebangsaan Pendidikan Guru
(KKPG) 2012. 15-17 Oktober, 2012, Kuantan Pahang.

Rubiah Omar & Jamilah Hj. Ahmad. (2009) Kesedaran, Penilaian dan Penerimaan e-

Pembelajaran dalam Kalangan Ahli Akademik. Jurnal Pendidikan Malaysia
34(1)(2009): 155 – 172.

Jafri Malin Abdullah, Wan Faisham Nu’man Wan Ismail, Irfan Mohamad, Asrenee Ab

Razak, Azian Harun, Kamarul Imran Musa, & Yeong Yeh Lee. (2020) A Critical
Appraisal of COVID-19 in Malaysia and Beyond. Malays J Med Sci.
2020;27(2):1–9. https://doi.org/10.21315/mjms2020.27.2.1.

Fields, A., & Hartnett, M. (2020). Online teaching and learning: COVID-19 Special

Issue.
Journal of Open, Flexible and Distance Learning, 24(1), [1–2].

Nor Fauziana Binti Mohd Salleh. (2020). Pandemik Coronavirus (Covid-19):
Pembelajaran Dan Pengajaran Secara Dalam talian Suatu Keperluan Di
Malaysia. Pahang: Kolej Komuniti Bentong.

Rachel Gong. (2020). Coping with Covid-19: Distance Learning and the Digital Divide.
Khazanah Research Institute.

http://ltc.umanitoba.ca/wiki/index.php?title=Kerr_Presentation

http://www.irrodl.org/index.php/irrodl/article/view/523/1103

http://elearning.surf.nl/e-learning/english/3793

http://elearning.surf.nl/e-learning/english/3793

https://doi.org/10.21315/mjms2020.27.2.1

116

ISU DAN CABARAN PERANCANGAN PENAWARAN PROGRAM DIPLOMA

DAKWAH DIGITAL DI IPDAS

Norjainah binti Jasmin1,  Siti Farhanah binti Ali Rahman2 , Azri bin Sikul3,  Zubair bin

Samsidi4,  Siti Norhafizah bte Rahmat5,  Muhammad Khaithir bin Othman6

1,2,3,4,5 Institut Pengajian Islam Dan Dakwah Sabah, Kampus Keningau
6 Institut Pengajian Islam Dan Dakwah Sabah, Kampus Kudat

Abstrak

Kajian ini bertujuan mengkaji isu dan cabaran perancangan penawaran program

Diploma Dakwah Digital di Institut Pengajian Islam dan Dakwah Sabah (IPDAS). Reka

bentuk kajian ini menggabungkan kajian kuantitatif dan kajian kualitatif. Kajian

kuantitatif dijalankan ke atas 32 orang pensyarah manakala data kualitatif pula

dikumpul melalui temu bual ke atas 5 orang responden yang terdiri daripada pihak

pengurusan tertinggi IPDAS. Data kuantitatif dikumpul dengan menggunakan soal

selidik melalui google form dan diukur dengan menggunakan skala likert 1 hingga 5.

Data dianalisis secara deskriptif melalui kekerapan, peratusan dan min menggunakan

Statistical Package for Social Science (SPSS) Versi 25. Manakala data kualitatif

digunakan untuk menyokong data kuantitatif. Kesahan soal selidik juga telah

dijalankan dan nilai alpha Cronbach bagi soal selidik ialah, α = 0.860. Hasil kajian

mendapati cabaran utama yang dihadapi dalam perancangan penawaran program

Diploma Dakwah Digital di IPDAS ialah dari segi kekurangan prasarana dan

kemudahan di fakulti dan kampus kediaman. Bagi mengatasi isu ini IPDAS perlu

membuat perancangan pembangunan baharu bagi menambah kapasiti serta kualiti

prasarana dan insfrastruktur agar memenuhi standard yang ditetapkan oleh Agensi

Kelayakan Malaysia (MQA). Kajian juga mendapati IPDAS mempunyai masalah

kekurangan kakitangan dan staf akademik dalam menawarkan program baharu. Di

samping itu, dari segi tahap pengetahuan dan kemahiran pensyarah pula berada di

tahap sederhana. Namun penambahbaikan perlu dilakukan kerana sebahagian besar

pensyarah di IPDAS tidak mempunyai pengetahuan dan kemahiran berkenaan dengan

pendekatan yang bersesuaian dalam mengajar program Diploma Dakwah Digital.

KATA KUNCI: cabaran, isu, penawaran program, dakwah digital, teknologi pendidikan

117

PENGENALAN

Revolusi Perindustrian Keempat (IR 4.0) memberi cabaran baharu kepada seluruh

negara di dunia melakukan perubahan seiring dengan transformasi digital masa kini

untuk terus kekal berdaya saing. Malaysia antara negara yang sedang bergerak ke

hadapan dalam perkembangan Revolusi Perindustrian Keempat 4.0. Pengaruh dan

kemajuan era Teknologi Maklumat dan Komunikasi (ICT) ini, telah mencetuskan

inovasi dalam pengurusan pendidikan, penilaian serta pengajaran dan pembelajaran.

Perkembangan ini memberi impak yang baik kepada masyarakat dan tidak kurang

juga memberi pelbagai cabaran kepada kita semua khususnya dalam dunia

pendidikan. Kemajuan teknologi maklumat tidak boleh menyekat atau menghalang

sesiapa di dunia untuk berkomunikasi yang berpotensi untuk mempengaruhi kegiatan

sosial, ekonomi, agama dan politik (Berita harian, 13 Jaunari 2019,

https://www.bharian.com.my/). Teknologi di era globalisasi telah mengalami kemajuan

yang begitu pesat dan pelbagai mediakomunikasi bersaing dalam memberikan

informasi tanpa batas dan memudahkan manusia untuk saling berhubungan serta

meningkatkan perhubungan sosial. Pada masa kini, internet merupakan salah satu

kaedah komunikasi yang paling efisien, dimana segala bentuk dan pelbagai informasi

dapat diakses dengan mudah dan murah.

Seiring dengan perkembangan teknologi informasi dan perubahan masyarakat

menuntut aktiviti dan kaedah dakwah tidak hanya bergantung dengan cara

konvensioal-tradisional iaitu berhadapan langsung dengan audiens dakwah (face to

face), tetapi perlu dikembangkan menggunakan media digital agar sebaran dakwah

lebih informatif dan kreatif. Fenomena ini memungkinkan penggunaan aplikasi media

sosial dalam pelbagai aspek kehidupan termasuklah aktiviti dakwah. Aplikasi media

sosial seperti facebook, whatsapps, instagram dan twitter, dilihat berpotensi memberi

peluang yang meluas terhadap penyebaran mesej dakwah kerana sifatnya yang

pantas, langsung ke sasaran, meluas penggunaannya dan lebih global (Noor Azaian

Binti Abdul Talib, Mohd Yusof Abdullah dan Mohd Azul Mohamad Salleh, 2017).

Manakala menurut Hootsuite and We Are Social dalam laporan terkini Digital 2019,

Malaysia menduduki kelompok kelima tertinggi di dunia dan tempat teratas di Asia

Tenggara dalam penembusan media sosial mudah alih1. Statistik menunjukkan

daripada 31.83 juta populasi di Malaysia 25.08 juta merupakan pengguna internet dan

https://www.bharian.com.my/

118

24 juta merupakan pengguna media sosial (Suruhanjaya Komunikasi dan Multimedia

Malaysia (MCMC), 2019) . Seni berdakwah era kini telah beralih kepada nafas baharu

dengan besar dan meluasnya penggunaan digital yang sekaligus menuntut para

pendakwah melakukan transformasi penyampaian.

Dalam usaha memenuhi keperluan ini Institut Pengajian Islam dan Dakwah Sabah

(IPDAS) melalui Mesyuarat Lembaga IPDAS Kali Ke-2 Tahun 2019 bersetuju agar

melakukan pengembangan program dengan melaksanakan lima program diploma

baharu (Diploma Dakwah Digital, Diploma Dakwah Kreatif, Diploma Pelancongan

Islam, Diploma Kaunseling Syarie, Diploma Perawatan Islam) dan Program Ijazah

Sarjana Muda Dakwah Kontemporari menjelang tahun 2025. Keputusan ini bertujuan

untuk meningkatkan penawaran program pengajian yang dinamik bagi melonjak

kebolehpasaran graduan serta melahirkan graduan yang berkualiti dan berimpak

tinggi. IPDAS juga komited dalam memenuhi keperluan semasa dengan memperkasa

program pembangunan kecemerlangan modal insan bagi melahirkan mahasiswa yang

berkeperibadian unggul.

DEFINISI ISTILAH

Penawaran program baharu

Cadangan penawaran program-program baharu di IPDAS menjelang tahun 2025

iaitu;

i. Diploma Dakwah Digital

ii. Diploma Dakwah Kreatif

iii. Diploma Pelancongan Islam

iv. Diploma Kaunseling Syarie

v. Diploma Perawatan Islam

vi. Ijazah Sarjana Muda Dakwah Kontemporari.

119

Diploma Dakwah Digital

Cadangan penawaran program Diploma Dakwah Digital di IPDAS yang dijangkakan

akan di tawarkan di IPDAS menjelang tahun 2022. Program ini menekankan kepada

kemahiran pelajar dalam menggunakan aplikasi digital seperti facebook, whatsapps,

instagram twitter dan sebagainaya dalam penyampaian aktiviti dakwah.

Dakwah dari segi bahasa

Dakwah biasanya bererti mengajak kepada Islam.  Bahasa Arab

 dakwah bermakna secara harfiah "menyeru" atau "mengajak", dijadikan  دعوة

participle aktif suatu verb bermakna secara pelbagai "memanggil, menjemput"

(yang akar trikonsonantal adalah  و ع   Seorang umat Islam yang .( د

mengamalkan dakwah, sama ada seorang pekerja agama atau dalam suatu usaha

masyarakat sukarelawan, digelar suatu da'i, jamak du'at. Seorang da'i menjemput

orang untuk memahami Islam melalui proses dialog, dan dapat dikategorikan dalam

sesetengah kes sebagai persamaan agama dengan suatu mubaligh  https://

https://ms.wikipedia.org/wiki/Dakwah.

Dalam Kamus Dewan penjelasan bagi perkataan dakwah ialah:

a. Kegiatan menyeru dan membimbing (mendidik) serta meyakinikan secara

baik dalam usaha mempengaruhi orang lain supaya menyedari dan

mengamalkan ajaran agama Islam.

b. Patuh kepada ajaran agama Islam dengan lebih sempurna. (sebagaimana

yang kelihatan pada tingkah laku dan pergaulan dan cara berpakaian moden

sekarng ini sudah berdakwah ) (Kamus Dewan, 244-245).

Dakwah dari segi istilah

Menurut Prof. Madya Dr Syed Muhammad Dawilah al-Edrus dan Mohd. Lutfi Solehan

(2019), perkataan "Dakwah Islamiyyah" merupakan istilah khusus yang merujuk

kepada penyebaran, pengembangan dan pemahaman Islam iaitu panggilan kepada

Allah atau pun seruan kepada agama Islam. Ia juga membawa pengertian bahawa

Islam adalah termasuk agama yang mengajak manusia untuk menganut prinsip yang

diseru olehnya.

https://ms.wikipedia.org/wiki/Islam

https://ms.wikipedia.org/wiki/Bahasa_Arab

https://ms.wikipedia.org/w/index.php?title=Akar_trikonsonantal&action=edit&redlink=1

https://ms.wikipedia.org/wiki/Mubaligh

https://www.bharian.com.my/

https://ms.wikipedia.org/wiki/Dakwah

120

Digital

Teknologi digital adalah satu sistem komunikasi yang berasaskan komputer –

“computer-based communication system” (William, Sawyer dan Hutchinson, 2003).

Perkataan ini sering digunakan dalam pengkomputeran dan elektronik, terutamanya di

mana maklumat dunia sebenar ditukarkan kepada bentuk perduaan sebagaimana di

dalam audio digital dan fotografi digital   (https://ms.wikipedia.org/wiki/Digital).

LATAR BELAKANG KAJIAN

Institut Pengajian Islam dan Dakwah Sabah (IPDAS) merupakan sebuah pusat

akademik di bawah kelolaan Jabatan Kemajuan Islam Malaysia (JAKIM). Malaysian

Qualifications Agency (MQA) telah mengiktiraf IPDAS sebagai pemberi pendidikan

tinggi di bawah seliaan JAKIM sebagaimana yang dinyatakan dalam pengiktirafan

MQA/FA 7518, status ini di perkukuhkan lagi dengan persetujuan dalam Mesyuarat

Majlis Kebangsaan Bagi Hal Ehwal Ugama Islam Malaysia (MKI) kali ke-65 pada 14

Mac 2019 yang dipengerusikan oleh YAB Tun Dr. Mahathir bin Mohamad.

Pada Disember 2018, struktur IPDAS telah direkayasa apabila berlaku redeployment

Jabatan Kemajuan Islam Malaysia secara keseluruhannya. Perkembangan ini

menyaksikan perubahan kepada peranan IPDAS sebagai sebuah institusi pendidikan

tinggi.  Visi dan Misi IPDAS yang baharu telah meletakkan IPDAS sebagai peneraju

Pendidikan Tinggi Islam yang bersepadu di Sabah dengan komitmen melahirkan

graduan yang berimpak tinggi dan berkualiti. Mesyuarat Lembaga IPDAS Kali Ke-2

Tahun 2019 bersetuju agar IPDAS melakukan pengembangan program dengan

melaksanakan lima program diploma baharu dan satu Program Ijazah Sarjana Muda

menjelang tahun 2025 iaitu;

i. Diploma Dakwah Digital

ii. Diploma Dakwah Kreatif

iii. Diploma Pelancongan Islam

iv. Diploma Kaunseling Syarie

v. Diploma Perawatan Islam

vi. Ijazah Sarjana Muda Dakwah Kontemporari.

https://ms.wikipedia.org/wiki/Pengkomputeran

https://ms.wikipedia.org/wiki/Elektronik

https://ms.wikipedia.org/w/index.php?title=Sistem_nombor_perduaan&action=edit&redlink=1

https://ms.wikipedia.org/wiki/Audio_digital

https://ms.wikipedia.org/wiki/Fotografi_digital

https://ms.wikipedia.org/wiki/Digital

121

Bagi mempergiatkan lagi usaha dakwah di Sabah, IPDAS telah mengambil inisiatif

untuk memperkenalkan program baharu yang akan dimulai dengan pelaksanaan

program Diploma Dakwah Digital yang bakal dilaksanakan pada tahun 2022. Dalam

program ini, IPDAS lebih menekankan mengenai cara penggunaan aplikasi digital

yang sesuai untuk menyampaikan dakwah khususnya di Sabah sama ada melalui

Facebook, What’s up, Twitter, Instagram dan sebagainya. Akan tetapi, untuk

melaksanakan program baharu ini, IPDAS memerlukan prasarana dan infrastruktur

serta infrostruktur yang mencukupi bagi menampung bilangan pelajar yang akan

datang. Selain itu, rangkaian internet yang kuat dan luas juga amat diperlukan bagi

aplikasi digital digunakan dengan lancar. Dari segi bilangan pensyarah pula, IPDAS

amat memerlukan pertambahan pensyarah yang mahir dalam pelbagai bidang

terutamanya ICT bagi mengurangkan bebanan pensyarah yang sedia ada. Justeru,

IPDAS telah memohon peruntukan kewangan untuk melengkapi infrastruktur seperti

bilik kuliah, asrama dan lain-lain. IPDAS juga telah memohon kepada bahagian

sumber manusia untuk menambah bilangan pensyarah yang ada. Kesimpulannya,

untuk menjayakan program Diploma Dakwah Digital ini, IPDAS perlu bersedia dalam

pelbagai sudut terutamanya dari segi kewangan bagi memenuhi kehendak dan

keperluan program baharu.

OBJEKTIF KAJIAN

Objektif umum ialah untuk mengenalpasti isu dan cabaran dalam perlaksanaan

penawaran program dakwah digital di IPDAS. Manakala objektif khusus kajian ini ialah:

i. Mengenalpasti tahap kesediaan pensyarah sedia ada dari segi pengetahuan

dan kemahiran pensyarah dalam perlaksanaan program Diploma Dakwah

Digital.

ii. Mengenalpasti tahap kesediaan kemudahan prasarana, infrastruktur,

infrostruktur, dan tenaga fizikal (kakitangan dan staf akademik) dalam

perlaksanaan program Diploma Dakwah Digital

iii. Mengusulkan cadangan dalam menangani isu dan cabaran dalam perlaksanaan

program dakwah digital.

122

PERSOALAN KAJIAN

i. Apakah isu dan cabaran dalam perlaksanaan program Diploma Dakwah Digital.

ii. Sejauhmanakah Tahap kesediaan pengetahuan dan kemahiran pensyarah

sedia ada dalam perlaksanaan program Diploma Dakwah Digital.

iii. Sejauhmanakah tahap kesediaan kemudahan prasarana, infrastruktur,

infrostruktur dan tenaga fizikal (kakitangan dan staf akademik) dalam

perlaksanaan program Diploma Dakwah Digital.

iv. Apakah langkah yang perlu diambil dalam menangani isu dan cabaran dalam

perlaksanaan program Diploma Dakwah Digital.

KEPENTINGAN KAJIAN

i. Menambahkan ilmu pengetahuan berkaitan persediaan perancangan program

baharu.

ii. Menyumbang dan memberi panduan kepada IPDAS dan institusi lain dalam

persediaan pelaksanaan program baharu.

iii. Agar penawaran program Dakwah Digital dapat dilaksanakan dengan lancar.

TINJAUAN LITERATUR

Dalam kajian A. Rani Usman, Azman, Hanifah, Risqan Syahira dan Almuzanni (2019),

telah menerangkan tentang Dakwah digital berkembang seiring dengan

perkembangan informasi dan teknologi.  Tambahan pula dalam kajian tersebut

menerangkan dakwah digital dari perspekstif Islam menggunakan saranan dakwah

melalui  media  teknologi  dengan  upaya  merealisasikannya  di  wilayah - wilayah

berdasarkan normatif syariat Islam.

Menurut Zulkiple Abd. Ghani (2017) bahawa dakwah di era siber tertumpu kepada

proses memanfaat ruang komunikasi berskala global dengan memahami tatacara

permainan dan penguasaannya. Mauduk dakwah yang berfokus kepada memperkasa

nilai-nilai keinsanan manusia bersaing secara bebas di ruang maya dan memerlukan

'semacam kekuasaan' untuk menakluk minda para siberis. Justeru itu, isu demi isu

berkaitan dengan kemanusiaan akan terus muncul dari semasa ke semasa yang

123

bukan sahaja memerlukan kepintaran teknologis, tetapi yang lebih penting ialah

kepintaran menonjolkan mesej dakwah supaya terus dominan dengan matlamat

memperolehi kebahagiaan dan menyebarkan Islam kepada seluruh umat manusia.

Selain daripada itu, Noor Azaian Binti Abdul Talib, Mohd Yusof Abdullah dan Mohd

Azul Mohamad Salleh (2017) telah menjalankan kajian dakwah melalui ICT dapat

dinilai sebagai mekanisma yang efektif dan berpotensi dengan beberapa alasan,

diantaranya mampu melangkaui batasan ruang dan waktu serta berpengaruh pula

dalam penyampaikan misi dakwah. Dakwah secara etimologi bermakna "seruan dan

ajakan". Ini bertepatan dengan terminologi artinya iaitu "menggunakan akal fikiran

dalam rangka menyelamatkan manusia dari rasa jauh dan lupa terhadap Allah SWT

agar menjadi dekat dan ingat, melalui berbagai kaedah. Kombinasi antara elemen

dakwah dan teknologi mewujudkan satu fenomena yang mampu mencetuskan natijah

untuk pembangunan jiwa ummah. Justeru, penggunaan media sebagai wasilah

dakwah masa kini adalah amat penting dan bersesuaian dengan keperluan

masyarakat.

Berdasarkan kajian literatur, pengkaji dapat membuat kesimpulan bahawa dakwah kini

berada dalam persekitaran baru yang mana pergerakannya selari dengan kemunculan

pelbagai alat-alat teknologi digital seperti facebook, twitter, instagram, whatsapp dan

sebagainya. Justeru, fenomena persekitaran dakwah digital khususnya dalam konteks

IPDAS yang sedang menuju kepada sebuah institusi dakwah yang menggunakan

digital Islam dalam penyebaran dakwah di samping melahirkan da'ie yang

berkebolehan dan berkemahiran dalam teknologi digital. Oleh yang demikian itu,

penawaran program baharu Diploma Dakwah Digital amat sesuai dibangunkan kerana

ianya selari dengan misi dan visi IPDAS.

LIMITASI KAJIAN

Dalam pelaksanaan kajian ini, penyelidikan hanya dijalankan di sekitar IPDAS

Keningau. Kajian ini tertumpu kepada permasalahan dan cabaran serta cadangan

bagaimana permasalahan yang akan timbul dapat diselesaikan sebelum Program

Diploma Dakwah Digital ini dilaksanakan. Kajian ini dibataskan dari skop kawasan,

yang mana penyelidikan hanya dilakukan di kawasan IPDAS Kampus Keningau tanpa

melibatkan IPDAS Kampus Kudat. Selain itu, kajian juga dibataskan dari skop tenaga

124

pengajar yang sedang mengajar di IPDAS Kampus Keningau sahaja. Isu yang dilihat

pula hanya terhad dari segi tahap pengetahuan dan kemahiran pensyarah dalam

memikul tugas dalam pelaksanaan program baharu khususnya program Diploma

Dakwah Digital, melihat tahap kesediaan dari segi kecukupan kakitangan serta

kelengkapan infrastruktur dan infrostruktur di fakulti dan kampus dalam pertambahan

program baharu. Oleh kerana program Diploma Dakwah Digital akan dibangunkan di

IPDAS, pengkaji memilih responden daripada pensyarah IPDAS Kampus keningau

dan Kudat serta pengurusan tertinggi IPDAS Keningau sahaja.

IMPLIKASI KAJIAN

Pelaksanaan Program Diploma Dakwah Digital akan memberi kesan kepada banyak

pihak terutamanya pihak yang membuat dasar iaitu JAKIM. JAKIM berperanan untuk

mengeluarkan dana yang besar bagi menampung kos program agar program dapat

dilaksanakan dan memenuhi keperluan dan kehendak program. Selain itu,

Suruhanjaya Komunikasi dan Multimedia (MCMC) juga perlu memyediakan rangkaian

internet di pusat IPDAS agar tidak ada masalah ketika mengakses internet

terutamanya ketika PdP sedang berlangsung. Bukan itu sahaja, menteri agama dan

pendidikan juga perlu menyokong usaha IPDAS dalam membangunkan program baru

dengan menyalurkan peruntukan yang mencukupi bagi menampung keperluan dan

kehendak program baru ini. Di samping itu, para pensyarah juga perlu diberikan latihan

yang cukup berkaitan dakwah digital untuk memantapkan lagi ilmu yang sedia ada.

Kesimpulannya, semua pihak memainkan peranan yang penting dalam

membangunkan program baharu ini kerana tanpa kerjasama dari satu pihak, program

ini tidak akan dapat dilaksanakan dengan sempurna dan sudah pasti ia akan

memberikan impak yang besar kepada generasi yang akan datang.

REKA BENTUK KAJIAN

Kajian ini menggunakan reka bentuk gabungan kuantitatif dan kualitatif (mixed

method), iaitu pentadbiran soal selidik dan temu bual semi struktur bagi mendapatkan

maklumat yang lebih mendalam dan menyeluruh tentang isu dan cabaran dalam

perancangan pelaksanaan program Diploma Dakwah Digital di IPDAS. Kajian yang

125

terbaik merupakan kajian yang menggabungkan ciri-ciri yang terdapat dalam kajian

berbentuk kuantitatif dan kualitatif (Neuman, 2000). Creswell (2007), turut menyatakan

gabungan dua kaedah memberi kelebihan kepada penyelidik untuk memahami

persoalan kajian dan memperkukuhkan lagi hasil dapatan kajian.

Populasi kajian ini terdiri daripada staf akademik dan pihak pengurusan tertinggi di

IPDAS. Seramai 32 staf akademik terlibat sebagai sampel kajian ini. Sampel ini

memenuhi 30 peratus daripada jumlah populasi kajian dan dipilih menggunakan teknik

persampelan rawak mudah.

Data kuantitatif ini akan disokong dengan data kualitatif yang melibatkan maklumat

dikumpul dan diperoleh secara lebih mendalam. Data kualitatif pula dikumpul dengan

menggunakan temu bual semi struktur terhadap responden.  Data kualitatif diperolehi

daripada lima responden yang terdiri daripada pihak pengurusan tertinggi Di IPDAS

Iaitu R1 Timbalan Pengarah, R2 Ketua Penolong Pengarah Cawangan Pentadbiran

Dan Kewangan, R3 Ketua Penolong Pengarah Cawangan Kualiti, R4 Ketua Penolong

Pengarah Pengajian dan R5 pendaftar . Semua temu bual dirakam secara audio.

Semua respenden dalam temu bual ini telah dimaklumkan dengan maklumat kajian

dan bersetuju untuk menjadi informan kajian ini. Responden untuk temu bual juga

menandatangani borang persetujuan sebagai informan sebelum temu bual dijalankan.

Data kuantitatif dikumpul dengan menggunakan soal selidik atas talian iaitu google

form yang perlu dijawab oleh responden. Penglibatan responden dalam menjawab

soal selidik kajian ini adalah secara sukarela. Sebelum terlibat, mereka telah dijelaskan

mengenai objektif utama kajian dijalankan dan signifikan penglibatan mereka dalam

kajian ini. Mereka juga telah diminta menandatangani borang persetujuan sebagai

responden sebelum borang soal selidik kajian ini diedarkan.  Soal selidik ini

mengandungi tiga bahagian iaitu bahagian A aspek demografi, bahagian B tahap

pengetahuan dan kemahiran staf akademik dan bahagian C tahap kesediaan

kemudahan infrastruktur, infrostruktur serta kecukupan keperluan tenaga fizikal

(kakitangan dan staf akademik) dalam pelaksanaan Program Dakwah Digital.

Seterusnya, data yang dikumpul diukur dengan menggunakan skala likert 1 hingga 5

dari sangat tidak setuju hingga sangat setuju. Skala 5 untuk “sangat setuju (SS)”, skala

4 untuk “setuju (S)”, skala 3 untuk “tidak pasti (TP)”, skala 2 untuk “tidak setuju (TS)”

dan skala 1 untuk “sangat tidak setuju (STS)”. Data dianalisis menggunakan program

126

Statistical Package For Social Science (SPSS) Versi 25 untuk melihat analisis

deskriptif dan inferensi dalam kajian ini.

Analisis kebolehpercayaan dan kesahan instrument adalah menggunakan aplikasi

Statistical Package For Social Science (SPSS) Versi 25. Hasil analisis

kebolehpercayaan yang dijalankan didapati nilai alpha Cronbach bagi soal selidik

adalah baik iaitu α = 0.860. Dapatan ini adalah selaras dengan saranan oleh De Vaus

(2002) dan Sekaran (2003), instrumen sesuatu kajian dianggap mempunyai

konsistensi dalaman yang boleh diterima sekiranya nilai pekali alfa Cronbach bagi

setiap skala dalaman instrumen melebihi nilai 0.70 (nilai α > 0.70). Kesahan

kandungan instrumen ini telah melibatkan dua orang pakar (pensyarah pakar dari

IKMAS dan IPDAS) dan didapati item adalah sesuai digunakan dalam mengukur

konstruk yang ingin dikaji. Manakala kesahan konstruk instrument melalui faktor

analisis dibuat menggunakan kaedah oblique. Muatan faktor untuk setiap item berada

dalam julat 0.448 hingga 0.910. Hasil analisis juga menunjukkan faktor tersebut

mampu menjelaskan varian melebihi 70%. Justeru itu, kesemua item dalam soal

selidik ini dikira sah dan boleh depercayai untuk membentuk konstruk dalam kajian ini.

DAPATAN KAJIAN

Demografi

Jadual 1 di bawah menunjukkan taburan demografi responden. Hasil kajian mendapati

sebahagian besar responden adalah terdiri perempuan iaitu seramai 18 orang (56.3%)

berbanding seramai 18 orang lelaki (43.8%). Dapatan juga menunjukan keseluruhan

responden adalah berumur antara 26 tahun hingga 40 tahun. Dari segi taraf

pendidikan pula majoriti responden mempunyai tahap pendidikan Ijazah sarjana muda

iaitu seramai 24 orang iaitu 75% daripada keseluruhan responden. Diikuti seramai 4

orang (12.5 %) pada tahap diploma dan 2 orang (6.3%) mempunyai tahap pendidikan

sekolah menengah dan PHD masing-masing.

127

Jadual 1: Demografi responden (n=32)

Kebolehpercayaan instrumen

Jadual 2 menunjukkan kebolehpercayaan instrumen bagi isu dan cabaran dalam

cadangan pelaksanaan program Dakwah Digital ialah 0.860 untuk 13 item. Maka,

jadual alfa Cronbach menunjukkan bahawa instrumen yang digunakan mempunyai

kebolehpercayaan yang baik.

Jadual 2 : Kebolehpercayaan instrumen

Tahap pengetahuan dan kemahiran pensyarah IPDAS

Bahagian ini akan menjawab objektif kajian mengenai tahap kesediaan pensyarah

sedia ada dari segi pengetahuan dan kemahiran dalam perlaksanaan program

Diploma Dakwah Digital di Institut Pengajian Islam dan Dakwah Sabah. Terdapat 5

item dalam soal selidik berkaitan tahap pengetahuan dan kemahiran pensyarah serta

tahap kesediaan pensyarah mengajar program Diploma Dakwah Digital yang akan

    Kekerapan  Peratus

Jantina

 Lelaki  14 43.8

  Perempuan  18 56.3

Umur

 18 - 25 tahun  0 0
 26-40 tahun  32 100
 41-61 tahun  0 0

  62 tahun keatas  0 0

Taraf Pendidikan

 Sekolah Menengah  2 6.3
 Diploma  4 12.5
 Ijazah Sarjana Muda  24 75
 Sarjana  2 6.3

  PHD 0 0

Alfa Cronbach  Bilangan item

0.86 13

128

dilaksanakan menjelang tahun 2020 hingga tahun 2025. Bagi memberi gambaran yang

lebih jelas, analisis deskriptif seperti yang ditunjukkan dalam Jadual 3 di bawah.

Jadual 3: Tahap pengetahuan dan kemahiran pensyarah IPDAS

No  Pernyataan
1 2 3 4 5

MIN
STS TS TP S SS

B1
Saya mengetahui apa yang
dimaksudkan dengan dakwah
digital

1 5 0 15 11 4.09

3.1 15.6 0 46.9 34.4

B2
Saya mempunyai
pengetahuan dalam
menggunakan aplikasi digital

1 8 0 17 6 3.84

3.1 25.0 0 53.1 18.8

B3
Saya mempunyai kemahiran
dalam menggunakan aplikasi
digital

1 3.0 10 15 3 3.5

3.1 9.4 31.3 46.9 9.4

B4

Saya mempunyai kemahiran
yang membolehkan saya
mengajar pelajar program
dakwah digital

1 11 9 9 2 3.00

3.1 34.4 28.1 28.1 6.3

B5

Saya mengetahui kaedah dan
pendekatan pengajaran dan
pembelajaran yang praktikal
serta bersesuaian dengan
program dakwah digital

1 8 10 10 3 3.19

3.1 25.0 31.3 31.3 9.4

  Keseluruhan 3.524

(Tahap: Rendah = 1.00 –2.33, Sederhana = 2.34 –3.66, Tinggi = 3.67 –5.00)

Jadual 3 menunjukkan taburan peratus bagi aspek pengetahuan dan kemahiran dalam

perlaksanaan program Dakwah Digital di IPDAS. Dapatan kajian menunjukkan, pada

item B1 sebahagian besar pensyarah iaitu 81.3% (46.9% + 34.4%) memahami

maksud Dakwah digital. Manakala hanya 18.7 peratus pensyarah yang tidak

mengetahui apa yang dimaksudkan dakwah digital. Dari segi pengetahuan

menggunakan aplikasi digital iaitu Item B2 terdapat 71.9 % (53.1% + 18.8%) daripada

32 orang responden mempunyai pengetahuan dalam menggunakan aplikasi digital

berbanding hanya 28.1% daripada responden yang kurang atau tidak tahu langsung

menggunakan aplikasi digital. Dari aspek kemahiran pula diukur pada item B3,

menunjukkan terdapat 56.3% daripada responden mempunyai kemahiran yang baik

dalam menggunakan aplikasi digital dan 12.5% yang kurang berkemahiran dalam

129

menggunakan aplikasi digital. Manakala 31.3% lagi tidak pasti sama ada mereka

mempunyai kemahiran dalam menggunakan aplikasi digital.

Item B4 dan B5 dalam soal selidik digunakan untuk menguji tahap kemahiran dan

pengetahuan pensyarah berkaitan dengan kaedah dan pendekatan pengajaran dan

pembelajaran yang bersesuaian yang membolehkan pensyarah mengajar program

Dakwah Digital. Dari aspek kemahiran mengajar terdapat  pula hanya 34.45%

daripada responden yang mempunyai kemahiran dalam mengajar Program dakwah

digital dan 37.5% yang tidak bersetuju mereka berkemahiran dalam mengajar program

ini. Manakala terdapat 28.1% responden yang tidak pasti sama ada mereka

berkemahiran dalam mengajar program ini. Jika dilihat dari aspek pengetahuan

mengenai kaedah dan pendekatan pengajaran dan pembelajaran yang bersesuaian

dengan program dakwah digital pula hanya terdapat 40.7% yang bersetuju dan 28.1%

tidak bersetuju mempunyai pengetahuan mengenai kaedah dan pendekatan

pengajaran dan pembelajaran yang bersesuaian dengan program ini. Manakala 31.3%

lagi tidak pasti sama ada mereka mempunyai pengetahuan dalam aspek ini.

Dapatan menunjukkan min tertinggi ialah item B1 iaitu tahap pengetahuan berkenaan

dengan dakwah digital iaitu 4.09. Manakala min terendah ialah item B4 berkaitan tahap

kemahiran mengajar Program Diploma Dakwah digital dengan min 3.0. Ini

menunjukkan bahawa sungguhpun pensyarah mempunyai pengetahuan berkaitan

dengan dakwah digital serta berkemahiran dalam menggunakan aplikasi digital tetapi

sebahagian besar pensyarah di IPDAS tidak/kurang mempunyai pengetahuan dan

kemahiran berkenaan dengan pendekatan yang bersesuaian dalam mengajar program

Diploma Dakwah Digital. Min keseluruhan pula ialah 3.524 menunjukkan tahap

kesediaan pensyarah sedia ada dari segi pengetahuan dan kemahiran dalam

perlaksanaan program dakwah digital berada pada tahap yang sederhana.

Dapatan ini disokong melalui temubual semi struktur R2, yang merupakan Ketua

Penolong Pengarah cawangan Pentadbiran dan Kewangan. R2 menyatakan;

“Dari segi tahap pengetahuan dan kemahiran pensyarah ialah

sederhana. Melalui pemerhatian, terdapat pensyarah yang mampu

mengaplikasikan teknologi dan digital dalam pembelajaran khususnya

Program Dakwah Digital. Terdapat juga segelintir yang kurang mahir

130

namun, IPDAS komited untuk meningkatkan penguasaan kemahiran

teknologi dan digital dalam PdP melalui kursus–kursus  latihan

berterusan.”

Tahap pengetahuan dan kemahiran pensyarah IPDAS

Dalam kajian ini, tahap kesediaan kemudahan infrastruktur, infrostruktur, dan tenaga

fizikal (tenaga akademik) dalam perlaksanaan program Diploma Dakwah Digital di

Institut Pengajian Islam dan Dakwah Sabah diukur oleh 5 item iaitu pada bahagian C

dalam soal selidik. Bagi memberi gambaran yang lebih jelas, analisis deskriptif seperti

yang ditunjukkan dalam Jadual 4 di bawah.

Jadual 4 : Tahap kesediaan infrastruktur, infrostruktur dan tenaga fizikal
(kakitangan dan staf akademik) di IPDAS

No  Pernyataan
1 2 3 4 5

MIN
STS TS TP S SS

C1

Saya mendapati IPDAS
mempunyai kakitangan dan
tenaga akademik yang
mencukupi dalam pelaksanaan
program Dakwah Digital.

2 13 8 5 4 2.88

6.3 40.6 25 15.6 12.5

C2

Saya mendapati IPDAS
mempunyai kelengkapan dan
kemudahan ICT di IPDAS
mencukupi bagi menampung
pertambahan program baharu
(peralatan pembesar suara,
LCD, komputer, laptop, skrin
televisyen dan sebagainya

2 19 2 8 1 2.59

6.3 56.4 6.3 25 3.1

C3

Saya mendapati
kemudahan infrastrukstur
di fakulti IPDAS
mencukupi bagi
menampung program
baharu (bilik kuliah, dewan
kuliah, bilik komputer,
perpustakaan dan
sebagainya)

4 15 6 6 1 2.53

12.5 46.9 18.8 18.8 3.1

131

C4

Saya mendapati
kemudahan infrastrukstur
di kampus IPDAS
mencukupi bagi
menampung pertambahan
pelajar baharu ( bilik
asrama, dewan makan,
bilik air, peralatan sukan
dan riadah, bilik rehat, bilik
menonton, bilik dobi dan
sebagainya)

5 17 7 1 2 2.31

15.6 53.1 21.9 3.1 6.3

C5

Saya mendapati
kemudahan infrostrukstur
di IPDAS mencukupi bagi
menampung program
baharu (capaian internet,
kestabilan internet dan
sebagainya)

3 10 9 9 1 2.84

9.4 31.3 28.1 28.1 3.1

  Keseluruhan  2.63

(Tahap: Rendah = 1.00 –2.33, Sederhana = 2.34 –3.66, Tinggi = 3.67 –5.00)

Berdasarkan dapatan kajian ini, item B1 iaitu “kakitangan dan tenaga akademik yang

mencukupi bagi pelaksanaan program” terdapat 46.8% responden menyatakan

bahawa IPDAS tidak mempunyai kakitangan dan staf akademik yang mencukupi

dalam pelaksanaan program baharu. Sebanyak 34.4% responden bersetuju bahawa

IPDAS mempunyai tenaga akademik yang mencukupi untuk melaksanakan program

ini manakala 25% lagi tidak pasti sama ada IPDAS mempunyai tenaga fizikal yang

mencukupi.

Dapatan melalui temu bual semi struktur pula menunjukkan bahawa IPDAS tidak

mempunyai kakitangan dan staf akademik yang mencukupi dalam pelaksanaan

program baharu. R2 menyatakan;

“Dari segi kakitangan dan tenaga akademik untuk menampung

pertambahan program baharu tidak mencukupi pada masa ini secara

jelas struktur penjawatannya. Namun, Jakim melalui Bahagian

Pengurusan Sumber Manusia dan juga IPDAS sendiri berusaha untuk

memenuhi keperluan perjawatan kakitangan akademik”

132

Hal ini juga dipersetujui oleh R3 dengan menyatakan;

“Pada masa ini, IPDAS mempunyai tenaga akademik yang mencukupi, walau

bagaimanapun, pertambahan pensyarah semestinya akan dilakukan setelah

berlakunya pertambahan program. Ini adalah kerana, sesuatu program akan

meletakkan bidang kepakaran sebagai teras utama kepada tenaga pengajar.

Pihak IPDAS telah melakukan unjuran pertambahan pensyarah untuk

memastikan pelaksanaan program ini berjalan lancar. Cadangan pertambahan

7 pensyarah telah dikemukakan untuk pertimbangan pengurusan sumber

manusia JAKIM”.

Hal ini disokong oleh R4 yang merupakan Ketua Penolong Pengarah Akademik dan

Pengajian. R4 menyatakan;

“Pensyarah hanya untuk program sedia ada. Sekiranya IPDAS

menawarkan program Dakwah Digital, IPDAS memerlukan pertambahan

kakitangan khususnya dalam bidang ICT”

Item C2 digunakan untuk mengukur tahap kesediaan kemudahan dan kelengkapan

ICT seperti LCD, komputer dan sebagainya. Terdapat 62.7% tidak bersetuju, 28.1%

yang bersetuju dan 6.3%  daripada responden tidak pasti IPDAS mempunyai

kelengkapan dan kemudahan yang mencukupi melaksanakan program dakwah digital.

Dapatan ini menunjukkan kesediaan kelengkapan dan kemudahan ICT di IPDAS

masih tidak mencukupi bagi melaksanakan program Diploma Dakwah Digital.

Dagi segi kemudahan infrastruktur di faklulti seperti bilik dan dewan kuliah,

perpustakaan dan sebagainya pula di ukur menggunakan item C3. Daripada 32 orang

responden sebanyak 59.4%  yang tidak bersetuju, 49.8% yang bersetuju dan 18.8%

tidak pasti IPADS mempunyai kemudahan infrastruktur di faklulti yang mencukupi bagi

menampung program ini. Min bagi item ini ialah 2.53 ini menunjukan kesediaan

kemudahan infrastruktur di faklulti berada pada tahap sederhana.

Sebahagian besar responden iaitu 68.7% tidak bersetuju dengan kenyataan item C4

bahawa kemudahan IPDAS mempunyai kemudahan insfrastruktur di kampus

133

mencukupi bagi menampung pertambahan pelajar daripada pelaksanaan program

Diploma Dakwah Digital. Manakala hanya 9.4% dan 21.9% daripada responden

bersetuju dan tidak pasti masing-masing bahawa kemudahan insfrastruktur di kampus

IPDAS mencukupi bagi pertambahan pelajar baharu. Min bagi item C4 pula ialah 2.31

yang menunjukkan tahap kesediaan kemudahan insfrastruktur di kampus IPDAS

seperti bilik asrama, dewan makan, bilik air, peralatan sukan dan riadah, bilik rehat,

bilik menonton, bilik dobi dan sebagainya berada di tahap rendah.

Hal ini disokong oleh R4 melalui melalui temu bual semi struktur. R4 menyatakan;

“Prasarana yang ada hanya cukup untuk menampung program yang

sedia sahaja.”

Manakala R2 menyatakan penawaran program Diploma Dakwah digital hanya akan

direalisasikan dengan adanya cadangan pembangunan IPDAS dalam RMK ke-12

diluluskan. R2 menyatakan;

“Melalui pelan hala tuju IPDAS, IPDAS mensasarkan peningkatan pelajar

dan program secara bertahap sehingga tahun 2025. IPDAS berpotensi

untuk melaksanakan program baharu dan menambah bilangan pelajar

daripada 400 kepada 700 pelajar sekiranya cadangan pembangunan

IPDAS bagi RMK-12 diluluskan oleh pihak kerajaan”.

Melalui temu bual R2 juga menegaskan perkara yang sama bahawa kemudahan

infrastruktur dan infrostruktur di Ipdas tidak mencukupi dan perlu dinaiktaraf bagi

menampung jumlah peningkatan pelajar jika berlaku pertambahan dalam penawaran

program. R2 menyatakan;

“Pada masa ini, IPDAS tidak mempunyai kemudahan infra/ infro yang

mencukupi untuk menampung peningkatan jumlah pelajar bagi program

yang baharu. Usaha menaiktaraf bangunan telah menjadi agenda utama

IPDAS pada tahun 2020 untuk memastikan Rancangan Pembangunan

Rancangan Malaysia Ke-12, IPDAS berjaya mendapat tempat dalam

perolehan pembangunan”.

134

Tahap kemudahan infrostruktur dari segi capaian internet, kestabilan dan sebagainya

yang diukur menggunakan item C5 menunjukkan min 2.84 iaitu berada di tahap

sederhana. Daripada 32 responden sebanyak 40.7% tidak bersetuju, 31.2% bersetuju

dan 28.1% tidak pasti bahawa kemudahan infrostrukstur di IPDAS mencukupi bagi

menampung program baharu.

Hasil daripada analisa ke atas semua item C1 hingga C5 pula menunjukkan kesediaan

infrastruktur, infrostruktur dan tenaga fizikal di IPDAS dalam melaksanakan program

Diploma Dakwah Digital berada di tahap sederhana. Dapatan kajian juga menunjukkan

min tertinggi ialah item C1 iaitu 2.88, ini menunjukkan bahawa dari aspek keperluan

tenaga fizikal (kakitangan dan tenaga akademik) di IPDAS masih berada ditahap

sederhana. Aspek yang perlu diberi perhatian dalam perancangan pelaksanaan

program Diploma Dakwah Digital menjelang tahun 2020-2025 ialah kemudahan

infrastruktur di kampus IPDAS dengan min 2.31 (terendah).

PERBINCANGAN

Cabaran Pertama, sebahagian besar pensyarah di IPDAS tidak/kurang

mempunyai pengetahuan dan kemahiran berkenaan dengan pendekatan yang

bersesuaian dalam mengajar program Diploma Dakwah Digital.

Kualiti staf akademik merupakan elemen penting dalam menentukan kejayaan

sesebuah institusi pengajian tinggi. Menurut Pelan Pembangunan Pendidikan Malaysia

2015-2025 (Pendidikan Tinggi), kecemerlangan institut pengajian tinggi bergantung

kepada kecemerlangan komuniti staf akademiknya yang terdiri daripada pendidik,

penyelidik, pemimpin institusi, pengamal professional dan kakitangan sokongan.

Sungguhpun dapatan kajian menunjukkan dari segi pengetahuan dan kemahiran serta

tahap kesediaan pensyarah-pensyarah di IPDAS dalam pelaksanaan program Diploma

Dakwah Digital adalah tinggi. Namun penambahbaikan perlu dilakukan kerana

sebahagian besar pensyarah di IPDAS tidak mempunyai pengetahuan dan kemahiran

berkenaan dengan pendekatan yang bersesuaian dalam mengajar program Diploma

Dakwah Digital. Hal ini dibuktikan melalui soal selidik dan temu bual yang telah

dilaksanakan.

135

Cabaran kedua, kekurangan kakitangan dan staff akademik dalam perlaksanaan

program baharu khususnya Diploma Dakwah Digital.

Cabaran kedua yang perlu dihadapi oleh Ipdas dengan menambah bilangan

penawaran program baharu menjelang tahun 2025 ialah kekurangan staf akademik

dan kakitangan sokongan. Oleh itu untuk memastikan IPDAS mencapai

kecemerlangan secara optimum perancangan mengenai guna tenaga sumber manusia

perlu diperincikan agar bergerak selari dengan hasrat pihak institut untuk

memperkenalkan program- program baharu.  Sungguhpun Ipdas keningau kini

mempunyai staf akademik dan staf sokongan yang mencukupi namun penambahan

unjuran pelajar memerlukan Ipdas menambah kakitangan terutamanya bilangan

tenaga akademik yang berkelayakan, terlatih dan berpengalaman. Keperluan ini

adalah untuk memastikan nisbah pensyarah dengan pelajar adalah pada kadar yang

bersesuaian bagi menjamin kualiti pengajian yang ditawarkan oleh Institut ini.

Cabaran ketiga, kekurangan kemudahan prasarana, infrastruktur, infrostruktur,

dan tenaga fizikal (tenaga akademik) dalam perlaksanaan baharu.

Kemudahan prasarana dan infrastruktur yang berkualiti merupakan faktor yang penting

dalam meningkatkan kecemerlangan sesebuah pusat pengajian tinggi. Kemudahan

prasarana dan infrastruktur yang berkualiti dapat mempengaruhi mempengaruhi kualiti

hidup warga sesebuah institusi pengajian, terutamanya pelajar dan pensyarah.

Dapatan kajian menunjukkan tahap kesediaan infrastruktur dan insfrostruktur di IPDAS

agak rendah terutamanya kemudahan infrastruktur di Kampus IPDAS. Oleh itu IPDAS

perlu menambah kapasiti dan kualiti prasarana dan insfrastruktur bagi menampung

keperluan ini. Pengajaran dan pembelajaran berkesan dipengaruhi oleh persekitaran

pembelajaran yang sesuai dengan matlamat dan strategi serta memenuhi keperluan

guru dan pelajar (Che Nidzam Che Ahmad, Kamisah Osman dan Lilia Halim, 2010).

Manakala Che Nidzam Che Ahmad, Noraini Mohamed Noh, Mazlini Adnan, Marzita

Putih dan Mohd Hairy Ibrahim (2020) ms.1, menegaskan “persekitaran pembelajaran

seharusnya di rancang dan diurus dengan baik bagi membolehkan pelajar belajar

dengan selesa, mengumpul maklumat pembelajaran secara aktif, menimba

pengalaman yang bersesuaian, menilai pembelajaran sendiri dan membuat maklum

balas terhadap pengalaman peribadi dalam pelbagai konteks”. Shuhana Shamsuddin,

Ahmad Bashri Sulaiman, Hasanuddin Lamit, Norsiah Abd. Aziz, Rozeyta Omar dan

136

Masliyana Md Noor (2007) menyatakan “bangunan dalam kampus menyumbang

kepada misi pencapaian akademik sesebuah universiti berdasarkan kepada dua faktor

utama. Pertama, ia menyediakan ruang yang tertutup dan selesa untuk pelbagai

aktiviti, menyediakan kemudahan praktikal serta keperluan intelektual dan emosi

pelajar termasuklah fakulti, kakitangan dan pengunjung luar. Kedua, bangunan dalam

universiti juga membentuk kampus di mana ia merupakan suatu ‘setting’ bagi sebuah

komuniti akademik yang unik”.

CADANGAN

Cadangan pertama, meningkatkan Kualiti, profesionalisme dan kompetensi Staf

Akademik.

Transformasi IPDAS sebagai peneraju Pendidikan Tinggi Islam yang unggul di Sabah

menjelang Tahun 2025 dengan membuat penambahan beberapa program baharu,

memerlukan IPDAS merancang satu pelan pembangunan staf akademik agar dapat

melonjakkan tahap kompetensi dan profesionalisme staf akademiknya. Pelan ini akan

dapat menjadi garis panduan bagi memotivasikan staf akademik di IPDAS untuk

meningkatkan kompetensi diri mengikut kecenderungan dan keperluan demi

mengekalkan prestasi kerja yang terbaik. Pembangunan profesionalisme staf

akademik di IPDAS merupakan keperluan dalam usaha memantapkan pensyarah

melaksanakan tugas dengan cekap terutamanya dalam aspek proses pembelajaran

dan pengajaran. Penawaran program-program baharu seperti Diploma Dakwah digital

dan Diploma Dakwah Digital, Diploma Dakwah Kreatif dan Ijazah Sarjana Muda

Dakwah Kontemporari memerlukan pensyarah mengaplikasikan kaedah dan

pendekatan baharu dalam PdP. Di samping itu, bagi memenuhi keperluan ini tenaga

akademik di IPDAS juga perlu didedahkan dengan kemahiran menggunakan aplikasi

dan sistem digital. Pelan pembangunan profesionalisme ini perlu menekankan aspek:

a. Pembangunan laluan kerjaya pensyarah sebagai inisiatif meningkatkan

profesionalisme staf akademik di IPDAS.

b. Peningkatan penguasaan pensyarah daripada aspek pengetahuan,

kemahiran, dan nilai profesionalisme.

137

c. Latihan secara berstruktur kepada Pensyarah IPDAS dalam usaha

memantapkan pembangunan kemahiran dan kepakaran staf akademik di

IPDAS.

Di samping itu, bagi memenuhi dan mempersiap siagakan pensyarah dengan

cadangan untuk mewujudkan program dakwah digital adalah dalam tempoh 2 tahun

(2022), IPDAS telah merangka strategi jangka pendek dengan:

a. Melakukan engagement dengan pihak berkepentingan yang akan secara

langsung akan menyokong pembangunan kepakaran dan kurikulum

Dakwah Digital, seperti ASWARA, MCMC,IPPTAR, UITM dan lain-lain

agensi berkaitan

b. Menyediakan Latihan secara berkala sebagai langkah awal kepada

pensyarah untuk menceburkan diri dalam bidang digital. Di samping itu,

manfaat dari Latihan ini dapat mengumpulkan Teknik dan modul yang

berkaitan untuk pembinaan kurikulum dakwah digital kelak

c. Menghadiri/ Menganjurkan Seminar Digital dengan menempatkan tokoh

tempatan dalam bidang untuk mendapatkan reaksi dan maklumbalas

terhadap program yang bakal dilaksanakan.

d. Mengadakan Kerjasama strategik dengan agensi dan IPT berkaitan bagi

manfaat graduan yang bakal menyambung pengajian atau menyertai

bidang pekerjaan. Di samping itu juga, Kerjasama awal akan memudahkan

rundingan perkongsian pintar dalam latihan dan konsep pengajian program

baharu ini.

Cadangan kedua, membuat pertambahan kakitangan dan staf akademik yang

berkompentasi.

Kakitangan pentadbiran dan staf akademik merupakan aset utama sesebuah pusat

pengajian tinggi. Bagi memastikan Ipdas berupaya memberikan perkhimatan yang

berkualiti, staf akademik dan staf sokongan perlu terus relevan dan selari dengan

hasrat Institut untuk membuat penambahan program-program baharu menjelang tahun

2025. Pengambilan tenaga pengajar yang berkualiti dan mencukupi amat penting bagi

memastikan Institut ini mampu menyempurnakan tugas dan tanggungjawab teras

utamanya (core business) dengan cemerlang. Di samping itu, IPDAS juga perlu

138

memastikan nisbah penjawatan antara pelajar dengan nisbah staf akademik dan staf

pentadbiran mengikut piawai badan pengiktirafan program akademik IPDAS. Menurut

garis panduan staf akademik yang dikeluarkan oleh agensi kelayakan Malaysia pihak

institu perlu memastikan bahawa setiap program mempunyai staf berkelayakan yang

sesuai dan mencukupi bilangannya serta wajib mempunyai bilangan staf akademik

sepenuh masa yang mencukupi untuk setiap program (MQA, 2014).

Jadual 5: Nisbah bilangan staf akademik

Bidang  Sijil,
Diploma

Dan
Diploma
Lanjutan

Ijazah
Sarjana

Muda, Sijil
Dan Diploma

Siswazah

Sijil
Dan

Diploma
Pascasisw

azah,
Sarjana

Ijazah
Kedoktoran

(Kerja
Kursus Dan
Campuran)

Sains Sosial

1:30 1:25 1:20 1:12

Sastera Dan
Kemanusiaan

1:30 1:25 1:20 1:12

Sains 1:25 1:20 1:15 1:9

Sains Kesihatan
Bersekutu Dan
Perubatan

1:25

1:4
(perubatan)

1:20
(sains

kesihatan
bersekutu)

1:15

1:9

Kejuruteraan Dan
Teknologi

1:20 1:15 1:15 1:6

Dalam usaha memperkasakan struktur organisasi IPDAS perlu melaksanakan kajian

semula tenaga manusia dengan mengoptimakan bilangan staf bagi mencapai

produktiviti melalui kaedah rightsizing, redeployment dan trade-off jawatan-jawatan

sedia ada. Di samping itu memohon  waran perjawatan bagi memenuhi keperluan

sumber manusia menjelang tahun 2025.

139

Cadangan ketiga, menyediakan kemudahan insfrastruktur dan infrostruktur yang

mencukupi dan berkualiti.

Kemudahan prasarana dan infrastruktur yang berkualiti adalah salah satu keperluan

asas dalam usaha menyediakan persekitaran yang kondusif bagi meningkatkan

kecemerlangan proses pendidikan di IPDAS sebagai sebuah pusat pengajian tinggi.

Sebagai sebuah institut pemberi pendidikan tinggi IPDAS merancang melaksanakan

perubahan drastik ke atas penambahan penawaran program menjelang tahun 2025,

perkembangan ini memaksa IPDAS bersedia menambah kapasiti dan kualiti prasarana

dan insfrastruktur bagi menampung keperluan ini. Satu pelan induk pembangunan

baharu perlu di bangunkan dengan membuat penekanan kepada penyediaan

persekitaran fakulti dan kampus yang selesa, menarik serta mampan.

Bagi mencapai matlamat ini IPDAS perlu merancang pembanguanan masa hadapan

IPDAS dengan menyediakan pelan induk pembangunan baharu dibawah Rancangan

Malaysia Kedua belas (RMK 12).

a. Menambah baik bilik kuliah, makmal computer dan bengkel dengan

menyediakan pelbagai kelengkapan P&P, kemudahan technology-enabled

classroom (TEC).

b. Membina bangunan akademik baharu yang menempatkan bilik kuliah, bilik

tutorial, dewan seminar dan bengkel,  dewan peperiksaan, perpustakaan

dan makmal Komputer

c. Membina bangunan bukan akademik baharu  yang menempatkan pejabat

pentadbiran,  dewan perhimpunan, masjid dan lain-lain

d. Menambah baik bangunan sedia ada dan membina kolej kediaman baharu

yang berkualiti dan memenuhi piawaian bagi menampung peningkatan

jumlah pelajar.

e. Menambah baik kemudahan sedia ada (gelangang bola tampar, sepak

takraw dan padang bola sepak) dan membina kemudahan sukan baharu

lapang sasar memanah, futsal tenis dan lain-lain

f. Menambah baik kemudahan di perpustakaan dengan menambahkan koleksi

rujukan dan membangunkan Digital Library dan Sistem OPAC.

140

g. Menyediakan infrastruktur dan infostruktur ICT yang stabil dan selamat

untuk kegunaan semua kakitangan dan pelajar.

PENUTUP

Kesimpulan dari hasil kajian ini mendapati terdapat beberapa perkara yang perlu di

beri perhatian dalam melaksanakan penawaran program Diploma Dakwah Digital di

IPDAS. Perkara utama yang perlu diberi perhatian ialah menambah kapasiti dan kualiti

prasarana dan insfrastruktur dari semua aspek bagi menampung unjuran peningkatkan

pelajar daripada penawaran program-program baharu.

Perkara kedua yang perlu diberi perhatian adalah meningkatkan kualiti,

profesionalisme dan kompetensi staf akademik terutamanya dalam membina pelan

laluan kerjaya para pensyarah IPDAS disamping menambah jumlah bilangan staf

akademik yang berkepakaran dalam bidang-bidang tertentu.  Ini dapat dilakukan

dengan memberi ruang dan peluang pensyarah untuk menyambung pengajian di

peringkat yang lebih tinggi seperti Ijazah Sarjana dan Ijazah Doktor Falsafah

disamping itu membuat perlantikan pensyarah-pensyarah baharu yang lebih

berkepakaran.

Hasil kajian ini juga mendapati IPDAS tidak mempunyai masalah dari segi sumber

kewangan kerana IPDAS merupakan sebuah Institusi Pengajian Tinggi yang bernaung

secara langsung di bawah Jabatan Kemajuan Islam Malaysia (Jakim). JAKIM sentiasa

komited dalam menyokong usaha untuk memajukan IPDAS dengan menyalurkan

peruntukan kewangan yang mencukupi. Justeru itu, dapat dirumuskan bahawa IPDAS

bersedia dan mampu mendepani isu dan cabaran dalam menawarkan program-

program baharu khususnya Diploma Dakwah Digital di IPDAS menjelang tahun 2022-

2025.

141

RUJUKAN

Abdullah, H., dan Letchumanan, S., dan Jaswadi, N. (2010). Kenapakah Program

Baharu Diploma Lanjutan Kejuruteraan Elektronik (Telekomunikasi) perlu
ditawarkan di Jabatan Kejuruteraan Elektrik, Politeknik Johor Bahru. Dimuat
turun daripada
https://www.academia.edu/19337137/KAJIAN_PENAWARAN_PROGRAM_BA
RU_PILIHAN_KOMUNITI_BETONG_DI_KOLEJ_KOMUNITI_BETONG_SARA
WAK

Abdul Talib, N., dan Abdullah, M., & Mohamad Salleh, M. (2017). CABARAN DAKWAH

ISLAM DI ALAM SIBER. Journal of Social Sciences and Humanities, 005 ISSN:
1823-884x

Abdul Rani Usman, Azman, Hanifah, Risqan Syahira, Almuzanni. (2019, Dis). Dakwah

Digital: Optimalisasi Penggunaan Teknologi Komunikasi Pendai Di Aceh,
Universitas Islam Negeri Ar-Raniry. Dimuat turun daripada
https://www.researchgate.net/publication/338122420_DAKWAH_DIGITAL_OPT
IMALISASI_PENGGUNAAN_TEKNOLOGI_KOMUNIKASI_PENDAI_DI_ACEH
N

Agensi Kelayakan Malaysia. (2014). Garis panduan amalan baik: staf akademik.

Selangor. Agensi Kelayakan Malaysia.

Amanina Muhamad Sanusi1, Saifullizam Puteh & Nur Farha Hassan. (2018). Tinjauan

Penglibatan Pensyarah Politeknik Dalam Melaksanakan Latihan Inovasi Bagi
Meningkatkan Kualiti Pengajaran Dan Pembelajaran. Online Journal For TVET
Practitioners. 3. 93-99

Kementerian pendidikan Malaysia. (2015). Pelan Pembangunan Pendidikan Malaysia

2015 - 2025 (Pendidikan Tinggi). Putrajaya. Kementerian pendidikan Malaysia.

Mashira Yahaya, Rusyati Hanafiah, Nor Sazila Zakaria, Rohana Osman & Khairul

Anuar Bahrin. (2019). Amalan Pembelajaran Abad Ke-21 (Pak21) dalam
Pengajaran dan Pemudahcaraan (PdPc) Guru-Guru Sekolah Rendah. Jurnal
Ipda. vol. 26. 13-24

Noor Azaian Binti Abdul Talib, Mohd Yusof Abdullah & Mohd Azul Mohamad Salleh,

(2017). Cabaran Dakwah Islam Di Alam Siber, Journal of Social Sciences and
Humanities. Special Articles: 005

Norfarahi Zulkifli, Mohd Isa Hamzah & Khadijah Abdul Raza. (2020). Isu dan cabaran

penggunaan MOOC dalam proses pengajaran dan pembelajaran. Journal of
Research, Policy & Practice of Teachers &Teacher Education. Vol. 10 (1), 77-94

Rogayah Mohd Zain & Mohd Aderi Che Noh. (2016). Kesan Globalisasi Ke Atas

Pendidikan Islam Kini. Prosiding wacana Pendidikan Islam Siri Ke 11(11), Hlm
35-42.

https://www.academia.edu/19337137/KAJIAN_PENAWARAN_PROGRAM_BARU_PILIHAN_KOMUNITI_BETONG_DI_KOLEJ_KOMUNITI_BETONG_SARAWAK

https://www.academia.edu/19337137/KAJIAN_PENAWARAN_PROGRAM_BARU_PILIHAN_KOMUNITI_BETONG_DI_KOLEJ_KOMUNITI_BETONG_SARAWAK

https://www.academia.edu/19337137/KAJIAN_PENAWARAN_PROGRAM_BARU_PILIHAN_KOMUNITI_BETONG_DI_KOLEJ_KOMUNITI_BETONG_SARAWAK

https://www.researchgate.net/publication/338122420_DAKWAH_DIGITAL_OPTIMALISASI_PENGGUNAAN_TEKNOLOGI_KOMUNIKASI_PENDAI_DI_ACEHN

https://www.researchgate.net/publication/338122420_DAKWAH_DIGITAL_OPTIMALISASI_PENGGUNAAN_TEKNOLOGI_KOMUNIKASI_PENDAI_DI_ACEHN

https://www.researchgate.net/publication/338122420_DAKWAH_DIGITAL_OPTIMALISASI_PENGGUNAAN_TEKNOLOGI_KOMUNIKASI_PENDAI_DI_ACEHN

142

Shuhana Shamsuddin, Ahmad Bashri Sulaiman, Hasanuddin Lamit, Norsiah Abd. Aziz,
Rozeyta Omar dan Masliyana Md Noor (2007). Kriteria Reka Bentuk
Persekitaran Kampus Yang Kondusif Bagi Institusi Pengajian Tinggi Di
Malaysia. Johor. Universiti Teknologi Malaysia.

Usman, A., & Azman, dan Hanifah, dan Risqan Syahira, & Almuzanni. (2019). Dakwah

Digital: Optimalisasi Penggunaan Teknologi Komunikasi Pendai Di Aceh,
Universitas Islam Negeri Ar-Raniry. Dimuat turun daripada
https://www.researchgate.net/publication/338122420_DAKWAH_DIGITAL_OPT
IMALISASI_PENGGUNAAN_TEKNOLOGI_KOMUNIKASI_PENDAI_DI_ACEH

https://www.researchgate.net/publication/338122420_DAKWAH_DIGITAL_OPTIMALISASI_PENGGUNAAN_TEKNOLOGI_KOMUNIKASI_PENDAI_DI_ACEH

https://www.researchgate.net/publication/338122420_DAKWAH_DIGITAL_OPTIMALISASI_PENGGUNAAN_TEKNOLOGI_KOMUNIKASI_PENDAI_DI_ACEH

143

KEFAHAMAN IBADAT SOLAT FARDU DALAM KALANGAN PELAJAR
INSTITUT PENGAJIAN ISLAM DAN DAKWAH SABAH (IPDAS) KAMPUS KUDAT

Norhikmah binti Masir1, Illani binti Zulkifli2, Kamariah binti Ahmad3, Darmansyah bin

Mohd Said4, Kamran bin Pasiran5,  Khairunnisa binti Mohd Hairi6

1,2,3,4,5 Institut Pengajian Islam Dan Dakwah Sabah, Kampus Keningau
6 Institut Pengajian Islam Dan Dakwah Sabah, Kampus Kudat

ABSTRAK

Kajian ini bertujuan untuk mengetahui kefahaman ibadat solat fardu dalam kalangan

pelajar Institut Pengajian Islam dan Dakwah Sabah (IPDAS) Kampus Kudat.

Responden kajian ini terdiri daripada pelajar Sijil Asas Pengajian Islam dan Dakwah

IPDAS Kampus Kudat seramai 84 orang pelajar. Dalam kajian ini, borang soal selidik

dan temubual digunakan sebagai instrumen kajian. Data yang diperolehi melalui soal

selidik telah dianalisis dengan menggunakan statistik deskriptif untuk mendapatkan

nilai min dan peratus menggunakan perisian “Statistical Package For Social Sciences”

(SPSS) versi 25. Hasil analisis menunjukkan bahawa kefahaman responden tentang

kewajipan solat fardu adalah tinggi dengan skor min 4.75. Tahap penguasaan pelajar

berkaitan rukun qauli juga berada pada tahap yang tinggi dengan skor min 4.53. Bagi

faktor yang mempengaruhi pelajar untuk melaksanakan solat, faktor kesedaran diri

sendiri untuk berusaha memperbaiki diri dan mendekatkan diri kepada Allah

mencatatkan nilai skor tertinggi dengan min 4.99. Berdasarkan temubual, antara isu

berkaitan solat yang telah dikenalpasti adalah pelajar sukar untuk menghafal bacaan

solat yang panjang. Program-program bimbingan seperti mentor-mentee dan program

tahsin solat perlu diperkasakan bagi menangani isu tersebut. Kesimpulannya,

kefahaman pelajar terhadap ibadat solat fardu berada pada tahap yang tinggi namun

terdapat pelajar yang belum menguasai sepenuhnya rukun qauli khususnya bagi

bacaan al-Fatihah, bacaan tahiyat akhir dan selawat nabi pada tahiyat akhir.

KATA KUNCI : Kefahaman solat; Ibadat Solat; Solat Fardu; Institut Pengajian

Islam dan Dakwah Sabah (IPDAS) Kampus Kudat

144

PENGENALAN

Solat merupakan satu kewajipan yang diperintahkan oleh Allah Subhanahu Wa Taala

(SWT) kepada setiap umat Islam dan merupakan rukun Islam kedua sebagaimana

sabda Rasulullah Sallallahu Alaihi Wassalam (SAW) yang diriwayatkan oleh Imam

Bukhari dan Muslim daripada Abdullah bin Umar Radhiallahu Anhu (RA) yang

bermaksud “Islam itu dibina dan ditegakkan di atas lima dasar (lima rukun), iaitu

mengucap dua kalimah syahadah (dengan meyakini serta menerangkan kebenaran)

bahawa sesungguhnya tiada tuhan (yang berhak disembah) melainkan Allah dan

bahawa sesungguhnya Nabi Muhammad ialah pesuruh Allah, mendirikan

sembahyang, memberi zakat, berpuasa pada bulan Ramadhan dan mengerjakan haji

ke Baitullah”.

Ibadah solat yang diamalkan dengan penuh kesempurnaan merangkumi aspek rukun,

syarat, kefahaman serta penuh khusyuk akan dapat mencegah diri seseorang individu

muslim dari melakukan perbuatan keji dan munkar. Ini bertepatan dengan Firman Allah

SWT yang bermaksud “Sesungguhnya solat itu mencegah dari (perbuatan-perbuatan)

keji dan mungkar. Dan sesungguhnya mengingat Allah (solat) adalah lebih besar

(keutamaannya dari ibadat-ibadat yang lain)” (Surah al-Ankabut, ayat 45).

Justeru, amalan solat mampu menjadi perisai dan benteng bagi individu muslim

daripada fitnah dan hasutan syaitan.  Dengan mengamalkan ibadat solat, seseorang

itu akan merasakan bahawa Allah SWT sentiasa mengawasi dan memerhatikan

tingkah lakunya sehingga dapat menjauhkan dirinya dari apa juga bentuk

kemungkaran serta menjaga dirinya dari perkara-perkara yang negatif (Mustafa

Masyhur, 1987).

Di samping itu, ibadat solat merupakan antara elemen penting dalam penerapan asas

fardu ain kepada umat Islam di Malaysia. Terdapat banyak usaha yang dilakukan oleh

kerajaan persekutuan mahupun kerajaan negeri bagi memastikan umat islam dapat

mempelajari dan menguasai ibadat solat. Usaha ini dapat dilihat melalui Kementerian

Pendidikan Malaysia (KPM) dan agensi agama sebagai contohnya, KPM telah

145

memperkenalkan Penilaian Asas Fardu Ain (PAFA) di peringkat sekolah rendah dan

sekolah menengah bermula tahun 1994. Berdasarkan modul yang disediakan, pelajar

akan dinilai dalam pelbagai perkara fardu ain termasuk ibadah solat dalam aspek teori

dan amali.

Selain itu, Jabatan Kemajuan Islam Malaysia (JAKIM) juga telah memperkenalkan

Kelas Asas Fardu Ain (KAFA) sebagai pengukuhan asas pendidikan Islam dengan

memberi penekanan kepada kemahiran membaca Al-Quran serta asas-asas Fardhu

Ain termasuklah ibadat solat secara teori dan amali. Di peringkat negeri Sabah, pihak

Jabatan Hal Ehwal Agama Islam Negeri Sabah (JHEAINS) melalui Bahagian Dakwah

juga memainkan peranan dalam memberi bimbingan khususnya kepada mualaf di

seluruh Sabah melalui kelas bimbingan agama seperti Teratak Fitrah. Di samping itu,

badan dakwah seperti Pertubuhan Islam Seluruh Sabah (USIA), Yayasan Dakwah

Islamiah Malaysia (YADIM) dan Hidayah Centre juga terlibat secara langsung dalam

memberi bimbingan berterusan kepada mualaf di Sabah (Sarip Adul, 2014).

PERMASALAHAN KAJIAN

Majoriti pelajar IPDAS Kampus Kudat terdiri daripada remaja muslim pedalaman

dan mualaf dan mereka yang dipilih untuk mengikuti pengajian di IPDAS Kampus

Kudat adalah dalam kalangan pelajar yang lemah dalam penguasaan al-Quran dan

pengetahuan agama. Terdapat pelajar yang belum menguasai bacaan solat dan

pelajar menulis bacaan solat dengan ejaan rumi untuk memudahkan mereka

mengingati dan menghafal bacaan solat. Perkara ini dikenalpasti ketika pensyarah

membuat penilaian dengan mengemukakan pertanyaan secara tidak langsung

semasa di dalam kelas.

Melalui kajian-kajian lepas, didapati bahawa masalah kurangnya pengetahuan

berkenaan ibadah solat juga berlaku dalam kalangan remaja muslim yang lain. Ini

disokong dengan pelbagai dapatan kajian antaranya kajian pelaksanaan solat dalam

kalangan pelajar Muslim di Kolej Komuniti Negeri Johor yang menunjukkan bahawa

pelaksanaan solat pelajar berada pada tahap yang sederhana dan masih perlu

diperbaiki (Hasna Bidin, 2016). Selain itu, kajian terhadap pelajar Kolej Komuniti

146

Negeri Sarawak juga menunjukkan pengamalan solat fardhu dalam kalangan pelajar

masih berada pada tahap yang rendah dan terdapat pelajar yang tidak menguasai

bacaan dalam solat (Munirah, Nouraisyah dan Kamelia, 2018).

Oleh yang demikian, kajian berkaitan kefahaman solat fardu dalam kalangan pelajar

IPDAS Kampus Kudat perlu dilaksanakan bagi memastikan para pelajar mendapat

bimbingan secara optimum dan mereka dapat memanfaatkan masa yang ada dalam

tempoh pengajian untuk menguasai ibadah solat dengan baik. Hal ini kerana para

pelajar khususnya mereka yang berasal dari kawasan pedalaman secara tidak

langsung akan menjadi rujukan masyarakat setempat untuk menjadi imam, guru

agama dan sebagainya setelah mereka menamatkan pengajian di IPDAS Kampus

Kudat.

Di samping itu, amat mustahak untuk memastikan Islam itu dihayati dan dipraktikkan

dalam kehidupan seharian seseorang muslim kerana itulah cabaran sebenar dunia

dakwah (Abdul Hakim Mohad, Kasim Mansur dan Ros Aiza, 2016).

OBJEKTIF KAJIAN

Objektif umum kajian ini dilaksanakan adalah untuk mengetahui tahap kefahaman

pelajar IPDAS Kampus Kudat berkaitan ibadat solat fardu. Manakala objektif khusus

adalah seperti berikut:

i.  Mengetahui sejauhmana tahap kefahaman pelajar IPDAS Kampus Kudat

berkenaan kewajipan pelaksanaan solat fardu.

ii   Mengetahui sejauhmana tahap penguasaan rukun qauli dalam kalangan

pelajar IPDAS Kampus Kudat.

iii. Mengenalpasti faktor-faktor yang mempengaruhi pelajar IPDAS Kampus

Kudat untuk melaksanakan ibadat solat.

iv. Mengenalpasti isu-isu berkaitan kewajipan pelaksanaan solat dalam  kalangan

pelajar IPDAS Kampus Kudat.

v.   Mengesyorkan strategi bersesuaian untuk menangani isu yang berbangkit.

147

PERSOALAN KAJIAN

Beberapa persoalan kajian yang berkaitan telah dikenalpasti dalam kajian ini

sebagaimana berikut;

i. Apakah tahap kefahaman pelajar berkaitan kewajipan pelaksanaan solat

fardu?

ii. Bagaimanakah tahap penguasaan rukun qauli dalam kalangan pelajar?

iii. Apakah faktor yang mempengaruhi pelajar untuk melaksanakan ibadat solat?

iv. Apakah isu-isu berbangkit berkenaan kewajipan pelaksanaan ibadat solat?

v.  Apakah strategi bersesuaian untuk menangani isu yang berbangkit?

SIGNIFIKAN KAJIAN

Hasil kajian ini diharapkan dapat memberi manfaat kepada pelbagai pihak khususnya

pihak berautoriti seperti KPM, Jabatan Agama Negeri dan Persekutuan seperti

JHEAINS dan JAKIM bagi memperkasa pelaksanaan kurikulum dan program yang

lebih holistik merangkumi ilmu teori dan amali bagi pelaksanaan kelas-kelas fardhu ain

seperti KAFA, kelas Takmir, PAFA, kelas mualaf dan sebagainya. Manakala institusi

pendidikan khususnya IPDAS dapat merangka aktiviti atau program yang lebih

berkesan dalam memastikan para pelajar dapat menguasai ibadah solat dengan baik

dan mengaplikasinya dalam kehidupan seharian. Bagi para pensyarah pula, mereka

dapat memberi bimbingan dan motivasi serta turut sama cakna dalam memastikan

penguasaan dan pengamalan solat dalam kalangan para pelajar. Selain itu, kajian ini

juga diharap dapat memberi kesedaran kepada pelajar untuk sentiasa meningkatkan

usaha dalam penguasaan dan penghayatan ibadat solat serta melaksanakan solat

sesuai dengan tuntutan agama. Dalam aspek kerangka ilmu, hasil kajian ini

menyumbang kepada input baharu dari konteks IPDAS Kampus Kudat tentang aspek

kefahaman dan pelaksanaan ibadat solat fardhu serta tahap penguasaan rukun qauli.

148

Selain itu, faktor pelajar mendirikan solat, isu-isu berkaitan solat dalam kalangan

pelajar dan strategi menangani isu-isu tersebut dapat diketahui.

SKOP KAJIAN

Kajian ini dijalankan di IPDAS Kampus Kudat yang mana responden kajian ini

melibatkan pelajar Sijil Asas Pengajian Islam dan Dakwah seramai 84 orang. Skop

kajian ini menumpukan kepada lima aspek utama iaitu tahap kefahaman pelajar

berkaitan kewajipan pelaksanaan ibadat solat, tahap penguasaan pelajar berkaitan

rukun qauli, faktor-faktor yang mendorong pelajar untuk melaksanakan ibadat solat,

isu-isu berkaitan kewajipan pelaksanaan solat dan strategi menangani isu-isu tersebut.

Solat yang ditumpukan pada kajian ini adalah solat fardu lima waktu iaitu Subuh,

Zuhur, Asar, Maghrib dan Isyak.

DEFINISI OPERASIONAL

Kefahaman

Menurut Kamus Dewan Edisi Ketiga (1997), istilah kefahaman diertikan sebagai

keupayaan seseorang untuk memahami sesuatu dan ia dapat menerangkan perkara

yang difahami kepada rakannya. Dalam kajian ini, penyelidik mengkaji berkaitan

kefahaman pelajar terhadap kewajipan pelaksanaan ibadat solat fardu.

Ibadat

Menurut Yusuf al-Qardhawi, perkataan ibadat berasal daripada perkataan bahasa

Arab (َعبَد) yang bermaksud patuh, setia, tunduk, menyembah dan memperhambakan

diri kepada sesuatu. Dari segi istilah syarak pula, ibadat bererti ketundukan, kecintaan

dan kepatuhan kepada Allah SWT. Ia diterjemahkan melalui perkataan dan perbuatan

yang berlandaskan syariat Islam dengan melakukan segala perintah Allah SWT dan

149

meninggal segala larangan-Nya (Yazid dan Mohamad Kamil, 2015). Dalam kajian ini,

penyelidik memfokuskan kepada ibadat solat fardu sahaja.

Solat fardu

Solat bermaksud perkataan dan perbuatan tertentu yang dimulai dengan takbiratul

ihram serta diakhiri dengan salam. Fardu pula bermaksud perkara yang dituntut oleh

Allah dengan tuntutan secara putus (jazim) yang mana pelakunya diberikan pahala

dan dikenakan azab kepada yang meninggalkannya (Mustofa al-Khin, Mustofa al-

Bugho dan Ali Asy-Syarbaji, 2005). Solat yang wajib ada lima iaitu Subuh, Zuhur, Asar,

Maghrib dan Isyak (Yazid dan Mohamad Kamil, 2015). Justeru, kajian ini hanya

menfokuskan kepada solat fardu lima waktu iaitu Subuh, Zuhur, Asar, Maghrib dan

Isyak.

Pelajar

Pelajar bermaksud orang yang belajar atau orang yang mengaji. Ia juga membawa

maksud orang yang menyelidiki ilmu (Kamus Dewan, 2005). Dalam kajian ini, pelajar

merujuk kepada pelajar Sijil Asas Pengajian Islam dan Dakwah, Institut Pengajian

Islam dan Dakwah (IPDAS) Kampus Kudat.

KAJIAN LITERATUR

Kewajipan solat

Ibadat solat fardu sebanyak lima kali sehari semalam diwajibkan keatas setiap orang

Islam yang baligh, berakal dan suci sama ada lelaki atau perempuan. Justeru, orang

yang meninggalkan solat kerana mengingkari kewajipannya atau mempersenda-

sendakannya dihukum sebagai kafir dan murtad. Manakala orang yang meninggalkan

solat kerana malas namun masih beriktikad bahawa solat itu wajib, maka ianya tidak

dihukum sebagai kafir. Ibadat solat yang dilaksanakan dengan sempurna boleh

menghapuskan dosa yang telah dilakukan oleh seseorang muslim berdasarkan hadis

150

Nabi SAW yang diriwayatkan oleh Imam Bukhari yang bermaksud “Allah akan

menghapuskan dosa-dosa dengan menunaikan solat lima waktu”. Selain itu, ia

disokong dengan hadis Nabi SAW yang diriwayatkan oleh Imam Muslim daripada

Uthman RA yang bermaksud: “Barangsiapa yang menyempurnakan wudhuk

sebagaimana yang diperintahkan oleh Allah, maka solat yang diwajibkan itu akan

menghapuskan dosa yang dilakukan antara waktu-waktu solat tersebut” (Mustofa al-

Khin dan rakan-rakan, 2005).

Terdapat tiga prinsip ibadat solat yang merupakan sebahagian daripada akhlak utama

dan perlu diraih oleh setiap muslim dalam mencapai kebahagiaan iaitu hati tunduk

kepada Allah SWT, bertawajjuh kepadaNya dan mengagungkanNya (Noraini dan

Norasmira, 2019).

Rukun solat

Menurut Mazhab Syafie, rukun solat terdiri daripada 13 perkara yang mana terbahagi

kepada tiga aspek iaitu rukun qalbi (berkaitan hati), rukun qauli (berkaitan bacaan) dan

rukun fi’li (berkaitan perbuatan). Rukun qalbi adalah niat dan tertib manakala rukun

qauli terdapat lima perkara iaitu lafaz takbiratul ihram, lafaz membaca al-Fatihah,

bacaan tahiyat akhir, lafaz selawat Nabi SAW dalam tahiyat akhir dan ucapan salam

yang pertama. Rukun fi’li pula ada enam perkara iaitu berdiri betul, rukuk, iktidal, sujud,

duduk antara dua sujud dan duduk tahiyat akhir (Yazid dan Mohamad Kamil, 2015).

Suhaimi, Mohd Azam dan Ahmad Faqih (2019) menyatakan bahawa kesempurnaan

amali solat bukan sahaja pada rukun fi’li semata-mata, bahkan disusuli dengan rukun-

rukun qauli yang lain contohnya bacaan surah al-Fatihah ketika berdiri pada setiap

rakaat, bacaan tahiyatul akhir serta bacaan-bacaan sunat dan zikir seperti bacaan

ketika rukuk, sujud dan pergerakan yang lain dalam bahasa arab seperti yang telah

disyariatkan oleh Islam. Sekiranya bacaan solat dibaca dengan terjemahan, solat

tersebut tidak sah dan terbatal.

151

Kefahaman, pengamalan dan penghayatan solat

Sumaiyah, Rahaila, Mahawa dan Abd Rashid (2012) menyatakan dalam kajian mereka

terhadap bakal guru, penghayatan solat adalah penting dan perlu dibudayakan supaya

dapat berperanan sebagai pemangkin jati diri dalam kehidupan seharian bakal guru.

Seseorang guru yang mempunyai akhlak yang mantap mempunyai kefahaman, realiti

amalan pelaksanaan dan penghayatan solat yang tinggi. Kajian yang dijalankan

kepada 60 orang bakal guru menunjukkan bahawa kefahaman dan pelaksanaan solat

bakal guru berada pada tahap yang tingi tetapi penghayatan solat bakal guru berada

pada tahap sederhana.

Norshahira dan Siti Nor Lailiyah (2017) pula mengatakan bahawa kaedah pendidikan

kerohanian perlu diberi penekanan secara berterusan agar ianya seiring dengan

kecemerlangan akademik. Hasil kajian terhadap kesedaran ibadah solat fardhu dalam

kalangan pelajar Kolej Komuniti Jelebu mendapati bahawa tahap kefahaman pelajar

berada pada tahap yang tinggi namun perlu diperkukuhkan lagi melalui program-

program yang dirangka khas.

Namun begitu, pengetahuan asas solat yang baik tidak menjadi jaminan seseorang

individu akan melaksanakan solat fardu lima kali sehari secara konsisten. Ini disokong

dengan kajian pengamalan solat fardhu yang dijalankan di kalangan Mahasiswa TATi

University College, Kemaman Terengganu (Hilmi Ismail, 2010) yang mana hasil kajian

mendapati bahawa 90% dari responden yang dikaji mempunyai pengetahuan asas

solat fardhu yang baik namun dari aspek pengamalan solat fardhu hanya 36% sahaja

mahasiswa yang konsisten menunaikannya sebanyak lima waktu setiap hari sebagai

memenuhi taklifan syarak.

Manakala hasil kajian yang dijalankan oleh Mohd Zainal Abidin, Mohd Aminuddin,

Nurul Huda dan Norlela (2015) berkaitan amalan solat fardhu di kalangan pelajar

PISMP Semester 3 Ambilan Januari 2012 mendapati bahawa para pelajar memahami

tentang kepentingan solat namun tahap pengamalan pelajar dalam melaksanakan

solat masih kurang memuaskan.

152

Faktor pelaksanaan solat

Pelbagai faktor mempengaruhi seseorang muslim untuk melaksanakan ibadat solat

seperti faktor dalaman iaitu kesedaran diri sendiri dan faktor luaran seperti ibu-bapa,

guru-guru, rakan-rakan dan masyarakat sekeliling. Hal ini disokong dengan hasil

dapatan kajian yang dijalankan oleh Munirah dan et. al (2018) terhadap pelajar Kolej

Komuniti Sarawak, yang mana pengkaji mendapati bahawa faktor diri sendiri berusaha

untuk menunaikan solat dengan sempurna mempunyai nilai min paling tinggi dengan

skor min 4.45.

Selain itu, hasil kajian berkaitan amalan solat fardhu dalam kalangan terhadap pelajar

PISMP Semester 3 Ambilan Januari 2012 (Mohd Zainal Abidin et. al, 2015) mendapati

bahawa faktor guru mengingatkan pelajar untuk menunaikan solat dengan sempurna

disamping tugas menuntut ilmu menjadi faktor yang mempunyai nilai min tertinggi

dengan skor min 4.46.

METODOLOGI KAJIAN

Populasi dan sampel kajian

Dalam kajian ini, populasi terdiri daripada pelajar Sijil Asas Pengajian Islam dan

Dakwah, IPDAS, Kampus Kudat seramai 84 orang pelajar yang terdiri daripada pelajar

semester satu dan kesemua pelajar terlibat sebagai sampel atau responden kajian.

Instrumen kajian

Kajian ini menggunakan pendekatan kajian tinjauan dengan menggunakan temubual

dan instrumen soal selidik. Berdasarkan Hasna, Ahmad Syukran dan Mohd Ismail

(2015), Chua (2006) menjelaskan bahawa kajian tinjauan sesuai dijalankan oleh

pengkaji yang ingin mengetahui untuk mengukur pengetahuan, sikap, tingkah laku,

pendapat dan sikap dari kumpulan subjek yang besar.

153

Borang soal selidik yang digunakan terbahagi kepada empat bahagian iaitu bahagian

A berkaitan demografi responden, bahagian B berkaitan kefahaman pelajar tentang

kewajipan pelaksanaan ibadat solat, bahagian C berkaitan penguasaan pelajar

berkenaan rukun qauli dan bahagian D berkaitan faktor-faktor yang mempengaruhi

pelajar IPDAS Kampus Kudat untuk melaksanakan solat.

Selain itu kaedah temubual juga dilaksanakan bagi mengenalpasti isu berkaitan

kewajipan pelaksanaan solat dalam kalangan pelajar IPDAS Kampus Kudat dan

strategi menangani isu-isu tersebut.

Kaedah analisis

Dalam kajian ini, analisis deskriptif digunakan untuk mengukur skor min bagi tiga

objektif kajian yang terkandung dalam bahagian B iaitu kefahaman pelajar berkaitan

kewajipan pelaksanaan ibadat solat, bahagian C iaitu penguasaan rukun qauli dalam

kalangan pelajar dan bahagian D iaitu faktor-faktor yang mempengaruhi pelajar untuk

melaksanakan solat.

Hasil analisis Bahagian B, C dan D dianalisis berdasarkan kepada nilai skor min yang

mengandungi tiga tahap iaitu tinggi, sederhana dan rendah seperti berikut:

Jadual 1 : Nilai Skor Min

Nilai Skor Min Tahap

3.67 hingga 5.00

2.34 hingga 3.66

1.00 hingga 2.33

Tinggi

Sederhana

Rendah

      Rujukan: Jainabee (2005) dan Mohd Majid Konting (2005)

154

Nilai skor ini telah gunakan oleh penyelidik terdahulu dalam kajian yang bertajuk

“Kefahaman Ibadat Solat Fardu dalam Kalangan Pelajar Muslim: Kajian Tinjauan di

Kolej Komuniti Bukit Beruang, Melaka (Hasna dan rakan-rakan, 2015).

Manakala skala yang digunakan dalam soal selidik ini adalah skala likert yang

mengandungi lima mata iaitu Sangat Tidak Setuju (STS), Tidak Setuju (TS), Tidak

Pasti (TP), Setuju (S) dan Sangat Setuju (SS).

KAJIAN RINTIS

Kajian rintis telah dilaksanakan terhadap 30 orang sampel dalam kalangan pelajar Sijil

Pengajian Islam dan Dakwah IPDAS Kampus Keningau bagi mengetahui tahap

kesahan dan kebolehpercayaan item-item soal selidik yang dibina sebelum diedarkan

kepada responden dalam kajian sebenar. Penyelidik menguji kebolehpercayaan soal

selidik menggunakan ujian Alpha Cronbach dalam perisian SPSS.

Menurut Mohd Majid Konting, nilai alpha melebihi 0.6 adalah dianggap mempunyai

kesahan yang tinggi dalam sesuatu ujian dan dikira mempunyai kebolehpercayaan

pada instrumen kajian (Hasna dan rakan-rakan, 2015). Dapatan rintis yang diperolehi

oleh penyelidik mencapai nilai alpha melebihi 0.6 iaitu sebanyak 0.789 alpha

Cronbach. Ini menunjukkan item-item yang terdapat di dalam soal selidik mempunyai

kesahan dan kebolehpercayaan serta boleh diterima untuk diaplikasi dalam kajian

sebenar.

Selain itu, penyelidik juga telah mendapatkan pandangan daripada pakar bidang iaitu

Ketua Jabatan Syariah di IPDAS Kampus Keningau bagi memastikan kesahan item

soal selidik tersebut.

155

DAPATAN KAJIAN

Taburan responden mengikut jantina

Jadual 2 menunjukkan taburan bilangan responden mengikut jantina. Responden

adalah terdiri daripada 42 orang (50%) pelajar lelaki dan 42 orang (50%) pelajar

perempuan. Jumlah keseluruhan responden adalah seramai 84 orang pelajar (100%).

Jadual 2: Taburan responden mengikut jantina

Jantina Tahap Peratus (%)

Lelaki

Perempuan

42

42

50.0

50.0

Jumlah 84 100.0

Taburan responden mengikut umur

Jadual 3 menunjukkan taburan bilangan responden mengikut umur. Responden

adalah terdiri daripada 38 orang pelajar (45.2%) berumur antara 17-19 tahun, 30 orang

pelajar (35.7%) berumur antara 20-22 tahun, 13 orang pelajar (15.5%) berumur antara

23-25 tahun dan seramai 3 orang pelajar (3.6%) berumur 26 tahun ke atas.

Jadual 3: Taburan responden mengikut umur

Jantina Kekerapan Peratus (%)

17 - 19 tahun

20 - 22 tahun

23 – 25 tahun

26 tahun ke atas

38

30

13

3

45.2

35.7

15.5

3.6

Jumlah 84 100.0

156

Pendidikan awal mengenai solat

Jadual 3 menunjukkan bagaimana pelajar memperoleh pendidikan awal mengenai

solat. Seramai 57 orang pelajar (67.9%) memperoleh pendidikan awal daripada ibu-

bapa/keluarga, 7 orang pelajar (8.3%) daripada Kelas Asas Fardu Ain (KAFA), 4 orang

pelajar (4.8%) daripada program PAFA Sekolah, 3 orang pelajar (3.6%) daripada

Kelas Bimbingan Saudara Kita dan 13 orang pelajar (15.5%) menerima pendidikan

awal mengenai solat daripada lain-lain sumber.

Jadual 4: Pendidikan awal mengenai solat

 Kekerapan Peratus (%)

Ibu-bapa/Keluarga

Kelas Asas Fardu Ain (KAFA)

Program PAFA Sekolah

Kelas Bimbingan Saudara Kita

Lain-lain

57

7

4

3

13

67.9

8.3

4.8

3.6

15.5

Jumlah 84 100.0

Tahap kefahaman tentang kewajipan pelaksanaan solat fardu

Jadual 5 menunjukkan maklumat keseluruhan bagi tahap kefahaman pelajar IPDAS

Kampus Kudat berkaitan kewajipan pelaksanaan solat fardu. Hasil analisis

menunjukkan bahawa tahap kefahaman pelajar berkaitan kewajipan pelaksanaan solat

fardu berada pada tahap yang tinggi dengan skor min keseluruhan 4.75. Item no.1

iaitu “Solat fardu wajib dilaksanakan oleh setiap orang Islam” mencatatkan nilai min

yang tertinggi iaitu 5.00 dimana keseluruhan pelajar (100%) mengatakan mereka

sangat setuju dengan pernyataan ini.

157

Kemudian diikuti dengan item no.3 yang mencatatkan skor min kedua tertinggi

sebanyak 4.98. Item ini berkaitan “Solat difardukan sebanyak lima kali sehari

semalam” dimana seramai 82 orang pelajar (97.6%) mengatakan sangat setuju

dengan pernyataan tersebut. Seterusnya skor min ketiga tertinggi adalah item no.4

berkaitan “solat adalah amalan pertama yang akan dihisab di akhirat” dengan

mencatatkan skor min 4.93. Seramai 80 orang pelajar (95.2%) mengatakan sangat

setuju dengan pernyataan ini. Berikutnya diikuti dengan item no.9 dengan skor min

keempat tertinggi iaitu sebanyak 4.88. Item ini berkaitan “Solat yang ditinggalkan wajib

untuk diganti/diqada” yang mana seramai 76 orang pelajar (90.5%) mengatakan

sangat setuju dengan pernyataan ini.

Seterusnya item no. 2 memperoleh skor min kelima tertinggi yang berkaitan “solat

adalah rukun Islam yang kedua selepas dua kalimah syahadah” dengan mencatatkan

skor min sebanyak 4.81. Seramai 72 orang pelajar (85.7%) mengatakan sangat setuju

dengan pernyataan ini. Manakala item yang memperoleh skor min keenam tertinggi

adalah item no. 5 yang mencatatkan skor min 4.71. Item ini berkaitan “Solat fardu

dapat menghapuskan dosa-dosa kecil yang telah dilakukan” yang mana seramai 69

orang pelajar (82.1%) mengatakan sangat setuju dengan pernyataan ini. Kemudian

diikuti oleh item no. 6 yang mencatatkan min ketujuh tertinggi dengan skor min 4.65.

Item ini berkaitan “solat fardu perlu dilaksanakan walaupun ketika sakit” yang mana

seramai 65 orang pelajar (77.4%) sangat bersetuju dengan pernyataan ini.

Seterusnya item no. 7 mencatatkan skor min kelapan tertinggi iaitu 4.43. Item ini

berkaitan “meninggalkan solat fardu dengan sengaja kerana malas adalah sikap orang

yang fasiq” yang mana seramai 62 orang pelajar (73.8) mengatakan sangat setuju

dengan pernyataan ini. Manakala item yang mencatatkan skor min kesembilan

tertinggi ialah item no.8 berkaitan “meninggalkan solat dengan sengaja kerana

mengingkari kewajipannya akan menyebabkan pelakunya menjadi kufur” dengan skor

min 4.40. Seramai 55 orang sangat setuju dengan pernyataan ini.

158

Jadual 5 : Tahap kefahaman pelajar berkaitan kewajipan pelaksanaan solat fardu

NO. ITEM

STS

1

TS

2

TP

3

S

4

SS

5
MIN

f f f f f

% % % % %

1
Solat fardu wajib dilaksanakan oleh

setiap orang Islam

0 0 0 0 85
5.00

0 0 0 0 100

2
Solat adalah rukun Islam yang kedua

selepas dua kalimah syahadah

0 0 4 8 72
4.81

0 0 4.8 9.5 85.7

3
Solat difardukan sebanyak lima kali

sehari semalam

0 0 0 2 2.4
4.98

0 0 0 82 97.6

4
Solat adalah amalan pertama yang akan

dihisab di akhirat

0 0 2 2 80
4.93

0 0 2.4 2.4 95.2

5
Solat fardu dapat menghapuskan dosa-

dosa kecil yang telah dilakukan

1 0 6 8 69
4.71

1.2 0 7.1 9.5 82.1

6
Solat fardu perlu dilaksanakan walaupun

ketika sakit

1 0 7 11 65
4.65

1.2 0 8.3 13.1 77.4

7

Meninggalkan solat fardu dengan

sengaja kerana malas adalah sikap

orang yang fasiq

4 5 4 9 62

4.43
4.8 6.0 4.8 10.7 73.8

8

Meninggalkan solat dengan sengaja

kerana mengingkari kewajipannya akan

menyebabkan pelakunya menjadi kufur

3 1 10 15 55

4.40
3.6 1.2 11.9 17.9 65.5

9
Solat yang ditinggalkan wajib untuk

diganti/diqada

0 0 2 6 76
4.88

0 0 2.4 7.1 90.5

Min Keseluruhan 4.75

TAHAP PENGUASAAN PELAJAR BERKAITAN RUKUN QAULI

Jadual 6 menunjukkan dapatan mengenai tahap penguasaan rukun qauli dalam

kalangan pelajar IPDAS Kampus Kudat. Hasil analisis menunjukkan bahawa tahap

penguasaan pelajar terhadap rukun qauli berada pada tahap yang tinggi dengan

skor min keseluruhan 4.53 yang mana item no. 2 iaitu “Lafaz takbiratul ihram

159

adalah Allahu Akbar” mencatatkan nilai min yang tertinggi iaitu 4.92 dimana

seramai 78 orang pelajar (92.9%) mengatakan mereka sangat setuju dengan

pernyataan ini.

Kemudian diikuti dengan item no. 7 yang mencatatkan skor min kedua tertinggi

sebanyak 4.88. Item ini berkaitan “Lafaz salam dalam solat adalah Assalamualaikum

Warahmatullah” yang mana seramai 76 orang pelajar (90.5%) mengatakan sangat

setuju dengan pernyataan tersebut. Seterusnya skor min ketiga tertinggi adalah item

no. 6 berkaitan “Mengucapkan salam yang pertama adalah wajib” dengan

mencatatkan skor min 4.81. Seramai 72 orang pelajar (85.7%) mengatakan sangat

setuju dengan pernyataan ini. Berikutnya diikuti dengan item no.1 dengan skor min

keempat tertinggi iaitu sebanyak 4.75. Item ini berkaitan “Rukun qauli perlu dilafazkan

dengan kadar didengari oleh telinga sendiri” yang mana seramai 69 orang pelajar

(82.1%) mengatakan sangat setuju dengan pernyataan ini.

Seterusnya item no. 8 memperoleh skor min kelima tertinggi yang berkaitan “Solat

tidak sah jika tidak sempurna rukun qauli” dengan mencatatkan skor min sebanyak

4.44. Seramai 57 orang pelajar (67.9%) mengatakan sangat setuju dengan pernyataan

ini. Manakala item yang memperoleh skor min keenam tertinggi adalah item no. 4 yang

mencatatkan skor min 4.18. Item ini berkaitan “Saya membaca lafaz tahiyat akhir

dengan baik” yang mana seramai 38 orang pelajar (45.2%) mengatakan sangat setuju

dengan pernyataan ini. Kemudian diikuti oleh item yang mencatatkan min paling

rendah dengan skor min 4.13 iaitu item no. 5 “Saya boleh membaca selawat nabi

dengan baik semasa tahiyat akhir” yang mana seramai 35 orang pelajar (41.7%)

sangat bersetuju dengan pernyataan ini dan seterusnya item no. 3 “Saya membaca al-

Fatihah dengan baik” yang mana seramai 34 orang pelajar (40.5%) sangat bersetuju

dengan pernyataan ini.

160

Jadual 6 : Tahap penguasaan pelajar berkaitan Rukun Qauli

NO. ITEM

STS

1

TS

2

TP

3

S

4

SS

5
MIN

f f f f f

% % % % %

1
Rukun qauli perlu dilafazkan dengan

kadar didengari oleh telinga sendiri

0 1 4 10 69
4.75

0 1.2 4.8 11.9 82.1

2
Lafaz takbiratul ihram adalah “Allahu

Akbar”

0 0 1 5 78
4.92

0 0 1.2 6.0 92.9

3 Saya membaca al-Fatihah dengan baik
0 1 21 28 34

4.13
0 1.2 25.0 33.3 40.5

4
Saya membaca lafaz tahiyat akhir

dengan baik

0 2 19 25 38
4.18

0 2.4 22.6 29.8 45.2

5
Saya boleh membaca selawat nabi

dengan baik semasa tahiyat akhir

1 2 17 29 35
4.13

1.2 2.4 20.2 34.5 41.7

6
Mengucapkan salam yang pertama

adalah wajib

0 1 2 9 72
4.81

0 1.2 2.4 10.7 85.7

7
Lafaz salam dalam solat adalah

“Assalamualaikum Warahmatullah”

0 1 0 7 76
4.88

0 1.2 0 8.3 90.5

8
Solat tidak sah jika tidak sempurna

rukun qauli

3 1 9 14 57
4.44

3.6 1.2 10.7 16.7 67.9

Min Keseluruhan 4.53

Faktor yang mempengaruhi pelajar untuk melaksanakan solat

Jadual 7 menunjukkan dapatan mengenai faktor yang mempengaruhi pelajar IPDAS

Kampus Kudat untuk melaksanakan solat fardu. Hasil analisis menunjukkan bahawa

faktor yang mencatatkan min tertinggi adalah item no. 8 iaitu “Saya berusaha

memperbaiki diri dan mendekatkan diri kepada Allah” yang mana keseluruhan pelajar

bersetuju dengan pernyataan ini.

161

Kemudian diikuti dengan item no. 3 yang mencatatkan skor min kedua tertinggi

sebanyak 4.76. Item ini berkaitan “Guru mengingatkan saya untuk mendirikan solat”

yang mana seramai 68 orang pelajar (81.0%) mengatakan sangat setuju dengan

pernyataan tersebut. Seterusnya skor min ketiga tertinggi adalah item no. 7 berkaitan

“Saya berasa tidak tenang apabila tidak menunaikan solat” dengan mencatatkan skor

min 4.60. Seramai 65 orang pelajar (77.4%) mengatakan sangat setuju dengan

pernyataan ini. Berikutnya diikuti dengan item no.4 dengan skor min keempat tertinggi

iaitu sebanyak 4.58. Item ini berkaitan “Rakan selalu mengingatkan saya untuk

menunaikan solat” yang mana seramai 56 orang pelajar (66.7%) mengatakan sangat

setuju dengan pernyataan ini.

Seterusnya item no. 1 memperoleh skor min kelima tertinggi yang berkaitan “Ibu-bapa

dan keluarga mendidik saya untuk menunaikan solat” dengan mencatatkan skor min

sebanyak 4.56. Seramai 60 orang pelajar (71.4%) mengatakan sangat setuju dengan

pernyataan ini. Manakala item yang memperoleh skor min keenam tertinggi adalah

item no. 2 yang mencatatkan skor min 4.55. Item ini berkaitan “Saya mencontohi rakan

yang sentiasa melaksanakan solat” yang mana seramai 56 orang pelajar (66.7%)

mengatakan sangat setuju dengan pernyataan ini. Kemudian diikuti oleh item yang

mencatatkan min ketujuh tertinggi dengan skor min 4.27 iaitu item no. 5 berkaitan

“Masyarakat sekeliling banyak mempengaruhi saya untuk menunaikan solat” yang

mana seramai 43 orang pelajar (51.2%) sangat bersetuju dengan pernyataan ini

manakala item no. 6 “Saya terpaksa mendirikan solat kerana terikat dengan peraturan

kampus” mencatatkan min yang paling rendah dengan skor min 1.75 yang mana

seramai 52 orang pelajar (61.9%) sangat tidak bersetuju dan 17 orang pelajar (20.2%)

tidak bersetuju dengan pernyataan ini. Secara keseluruhannya, faktor dalaman iaitu

diri sendiri dan faktor luaran seperti ibu bapa, guru, rakan-rakan dan masyarakat

memberi impak dalam mempengaruhi para pelajar untuk mendirikan solat.

162

Jadual 7 : Faktor yang mempengaruhi pelajar untuk melaksanakan solat

NO. ITEM

STS

1

TS

2

TP

3

S

4

SS

5
MIN

f f f f f

% % % % %

1
Ibu-bapa dan keluarga mendidik saya

untuk menunaikan solat

3 0 4 17 60
4.56

3.6 0 4.8 20.2 71.4

2
Saya mencontohi rakan yang sentiasa

melaksanakan solat

1 0 7 20 56
4.55

1.2 0 8.3 23.8 66.7

3
Guru mengingatkan saya untuk

mendirikan solat

1 0 1 14 68
4.76

1.2 0 1.2 16.7 81.0

4
Rakan selalu mengingatkan saya untuk

menunaikan solat

1 0 4 23 56
4.58

1.2 0 4.8 27.4 66.7

5

Masyarakat sekeliling banyak

mempengaruhi saya untuk menunaikan

solat

1 2 13 25 43

4.27
1.2 2.4 15.5 29.8 51.2

6
Saya terpaksa mendirikan solat kerana

terikat dengan peraturan kampus

52 17 5 4 6
1.75

61.9 20.2 6.0 4.8 7.1

7
Saya berasa tidak tenang apabila tidak

menunaikan solat

3 3 0 13 65
4.60

3.6 3.6 0 15.5 77.4

8
Saya berusaha memperbaiki diri dan

mendekatkan diri kepada Allah

0 0 0 1 83
4.99

0 0 0 1.2 98.8

Min Keseluruhan 4.25

Isu-isu berkaitan kewajipan pelaksanaan solat fardu dalam kalangan pelajar

Berdasarkan temubual yang dilaksanakan kepada 5 orang responden pensyarah (RP)

dan 10 orang responden pelajar (RPEL), didapati bahawa seramai tiga orang

pensyarah (RP 3, RP 4 & RP 5) dan 10 orang pelajar (RPEL 1 – RPEL 10)

menyatakan bahawa para pelajar menghadapi masalah untuk menghafal bacaan solat

yang panjang. Selain itu, dua orang pensyarah (RP 1 & RP 2) dan dua pelajar (RPEL 5

163

& RPEL 10) mengatakan bahawa terdapat pelajar yang tidak mempunyai pengetahuan

asas mengenai solat.

Strategi menangani isu-isi berkaitan pelaksanaan solat fardu dalam kalangan

pelajar

Bagi menangani isu yang timbul, para pelajar dan pensyarah mencadangkan agar

program bimbingan seperti mentor-mentee dan program tahsin al-Quran diperkasakan

(RP 1 – RP 5 & RPEL 3). Selain itu, majoriti responden dalam kalangan pelajar

mencadangkan agar tempat yang selesa dan sesuai selain masjid perlu disediakan

sebagai alternatif untuk pelajar menunaikan solat apabila pelajar tidak dapat

menunaikan solat di masjid.

PERBINCANGAN

Tahap kefahaman tentang kewajipan pelaksanaan solat fardu

Berdasarkan dapatan kajian bagi menjawab objektif yang pertama iaitu berkaitan

tahap kefahaman kewajipan pelaksanaan solat fardu dalam kalangan pelajar IPDAS

Kampus Kudat, didapati item no.1 iaitu “Solat fardu wajib dilaksanakan oleh setiap

orang Islam” memperolehi nilai min tertinggi iaitu sebanyak 5.00 dan diikuti dengan

item no.3 “Solat difardukan sebanyak lima kali sehari semalam” yang mencatatkan

skor min kedua tertinggi sebanyak 4.98. Hal ini menunjukkan bahawa responden

memahami kewajipan melaksanakan ibadat solat fardu bagi setiap mukalaf yang

memenuhi syarat wajib solat seperti Islam, berakal dan baligh (Yazid dan Mohamad

Kamil, 2015).

Seterusnya skor min ketiga tertinggi adalah item no.4 “solat adalah amalan pertama

yang akan dihisab di akhirat” yang mana menunjukkan bahawa pelajar mengetahui

keutamaan melaksanakan solat. Solat merupakan indikator utama dalam menentukan

sama ada seluruh amal akan diterima atau tidak pada hari pembalasan kelak

(Gunawan, 2003). Kemudian diikuti dengan item no.9 “Solat yang ditinggalkan wajib

164

untuk diganti/diqada” dengan skor min keempat tertinggi iaitu sebanyak 4.88. Ini

menunjukkan bahawa majoriti responden memahami bahawa solat mempunyai waktu-

waktunya yang tersendiri dan sekiranya tertinggal solat, wajib diganti. Ini bersesuaian

dengan pandangan Mazhab al-Syafii yang mengatakan kewajipan untuk

menggantikan solat sebagai melaksanakan tanggungjawab solat yang telah difardukan

(Syihabudin, 2017)

Seterusnya item no. 2 “solat adalah rukun Islam yang kedua selepas dua kalimah

syahadah” dengan skor min kelima tertinggi sebanyak 4.81 dan diikuti skor min

keenam tertinggi yang mencatatkan skor min 4.71 iaitu item no. 5 “Solat fardu dapat

menghapuskan dosa-dosa kecil yang telah dilakukan”. Ini menunjukkan bahawa

majoriti responden mengetahui kedudukan solat dalam Islam dan memahami

kelebihan solat yang mana menjadi pembersih seseorang muslim dari segala macam

rupa kesalahan yang dilakukan sehari-sehari (Mustafa, 2008)

Seterusnya item no. 6 “solat fardu perlu dilaksanakan walaupun ketika sakit” pula

mencatatkan min ketujuh tertinggi dengan skor min 4.65. Ini menunjukkan majoriti

responden mengetahui keutamaan melaksanakan solat walau dalam apa juga

keadaan. Islam telah menggariskan cara-cara tertentu bagi memberi peluang kepada

orang sakit untuk beribadat sama ada secara duduk, berbaring dan sebagainya selagi

akalnya masih dalam keadaan sedar atau waras (Ismail Kamus dan Mohd Azrul, 2018)

Seterusnya item no. 7 mencatatkan skor min kelapan tertinggi iaitu 4.43. Item ini

berkaitan “meninggalkan solat fardu dengan sengaja kerana malas adalah sikap orang

yang fasiq”. Manakala item no.8 “meninggalkan solat dengan sengaja kerana

mengingkari kewajipannya akan menyebabkan pelakunya menjadi kufur” mencatat

skor min 4.40. Ini menunjukkan bahawa responden mengetahui tentang bahaya

meremehkan perintah solat yang mana ianya boleh membawa kepada kefasikan

mahupun kekufuran.

165

Secara keseluruhannya, dapatan ini menunjukkan bahawa para pelajar mempunyai

tahap kefahaman yang tinggi berkaitan kewajipan sebagai seorang muslim bagi

melaksanakan ibadat solat fardu.

Tahap penguasaan pelajar berkaitan Rukun Qauli

Berdasarkan dapatan kajian bagi menjawab objektif yang kedua iaitu tahap

penguasaan pelajar terhadap rukun qauli, didapati bahawa tahap penguasaan mereka

berada pada tahap yang tinggi dengan skor min keseluruhan 4.53.

Penguasaan pelajar terhadap hukum rukun qauli merangkumi item no. 1 “Rukun qauli

perlu dilafazkan dengan kadar didengari oleh telinga sendiri” (min 4.75), item no. 6

“Mengucapkan salam yang pertama adalah wajib” (min 4.81) dan item no. 8 “Solat

tidak sah jika tidak sempurna rukun qauli” (min 4.44) berada pada tahap yang tinggi

dan ini menunjukkan majoriti responden memahami hukum berkaitan rukun qauli

dengan baik. Sekiranya rukun qauli tidak dilaksanakan dengan sempurna, maka ia

termasuk dalam perkara-perkara yang membatalkan solat (Yazid dan Mohamad

Kamil).

Selain itu, penguasaan pelajar berkaitan lafaz rukun qauli juga berada pada tahap

yang tinggi. Majoriti responden bersetuju dengan pernyataan pada item no. 2 iaitu

“Lafaz takbiratul ihram adalah Allahu Akbar” (min 4.92) dan item no. 7 “Lafaz salam

dalam solat adalah Assalamualaikum Warahmatullah” (min 4.88). Ini menunjukkan

bahawa majoriti responden mengetahui lafaz bacaan bagi takbiratul ihram dan lafaz

salam dengan baik.

Seterusnya dapatan bagi item no.4 “Saya membaca lafaz tahiyat akhir dengan baik”

(min 4.18), item no. 3 “Saya membaca al-Fatihah dengan baik” (min 4.13) dan item no.

5 “Saya boleh membaca selawat nabi dengan baik semasa tahiyat akhir” (min 4.13)

juga menunjukkan bahawa tahap penguasaan pelajar berada pada tahap yang tinggi

namun terdapat sebanyak 20-25% pelajar yang menjawab tidak pasti sama ada

166

mereka menguasai ketiga-tiga rukun qauli ini dengan baik. Hal ini juga disokong

dengan hasil temubual yang mana pelajar mempunyai masalah untuk menghafal

bacaan solat yang panjang. Ini mungkin disebabkan oleh latar belakang pelajar itu

sendiri yang mana majoriti pelajar terdiri daripada mereka yang mempunyai asas

pengetahuan agama yang lemah.

Faktor yang mempengaruhi pelajar untuk melaksanakan solat

Hasil Analisis berkaitan objektif yang ketiga iaitu mengenai faktor yang mempengaruhi

pelajar IPDAS Kampus Kudat untuk melaksanakan solat fardu menunjukkan bahawa

faktor yang mencatatkan min tertinggi adalah item no. 8 iaitu “Saya berusaha

memperbaiki diri dan mendekatkan diri kepada Allah”. Hal ini menunjukkan bahawa

pelajar mempunyai kesedaran untuk menunaikan solat atas dasar keimanan kepada

Allah SWT.

Kemudian diikuti dengan item no. 3 “Guru mengingatkan saya untuk mendirikan solat”

(min 4.76), item no. 7 “Saya berasa tidak tenang apabila tidak menunaikan solat” (min

4.60), item no.4 “Rakan selalu mengingatkan saya untuk menunaikan solat” (min 4.58),

seterusnya item no. 1 “Ibu-bapa dan keluarga mendidik saya untuk menunaikan solat”

(min 4.56), item no. 2 “Saya mencontohi rakan yang sentiasa melaksanakan solat”

(min 4.55) dan item no. 5  “Masyarakat sekeliling banyak mempengaruhi saya untuk

menunaikan solat” dengan min 4.27.

Hal ini menunjukkan bahawa faktor dalaman iaitu kesedaran diri sendiri menjadi faktor

utama pelajar melaksanakan solat disamping faktor lain merangkumi pengaruh ibu

bapa, guru, rakan-rakan dan masyarakat sekeliling yang juga memberi impak positif

dalam mempengaruhi para pelajar untuk mendirikan solat. Ini bersesuaian dengan

kajian yang telah dilaksanakan oleh Munirah dan rakan-rakan (2018) terhadap pelajar

Kolej Komuniti Sarawak, yang mana faktor diri sendiri berusaha untuk menunaikan

solat dengan sempurna mempunyai nilai min paling tinggi dengan skor min 4.45.

Selain itu, hasil kajian oleh Mohd Zainal et. al (2015) berkaitan amalan solat fardhu

dalam kalangan terhadap pelajar PISMP Semester 3 Ambilan Januari 2012 mendapati

167

bahawa faktor guru mengingatkan pelajar untuk menunaikan solat dengan sempurna

mempunyai nilai min tertinggi dengan skor min 4.46.

Dapatan item no. 6 pula “Saya terpaksa mendirikan solat kerana terikat dengan

peraturan kampus” mencatatkan min yang rendah dengan skor min 1.75 menunjukkan

responden melaksanakan solat dengan kerelaan hati kerana sedar akan

tanggungjawab sebagai seorang muslim.

Isu-Isu berkaitan kewajipan pelaksanaan solat fardu dalam kalangan pelajar

Berdasarkan dapatan temubual, didapati isu utama berkaitan solat fardu yang

diutarakan oleh responden adalah para pelajar sukar untuk menghafal bacaan solat

yang panjang. Ini disokong dengan dapatan kajian berkaitan tahap penguasaan rukun

qauli pelajar IPDAS Kampus Kudat yang mana didapati bahawa 25% responden

menjawab tidak pasti bagi item no. 3 “Saya membaca al-Fatihah dengan baik”, 22.6%

orang responden menjawab tidak pasti bagi item no.4 “Saya membaca lafaz tahiyat

akhir dengan baik” dan 20.2% orang responden menjawab tidak pasti bagi item no. 5

“Saya boleh membaca selawat nabi dengan baik semasa tahiyat akhir”. Ini kerana

pelajar tidak mempunyai asas Bahasa Arab dan kurang asas pengetahuan agama.

Keadaan ini sedikit sebanyak menyukarkan pelajar untuk menghafaz bacaan solat

dalam Bahasa Arab.

Strategi menangani isu-isu berkaitan kewajipan pelaksanaan solat fardu

dalam kalangan pelajar

Berdasarkan temubual didapati bahawa IPDAS Kampus Kudat menguatkuasakan

pelaksanaan solat secara berjemaah di masjid dan mengadakan program mentor

mentee sebagai inisiatif untuk menggalakkan pelajar melaksanakan solat dan

mempertingkatkan pengetahuan pelajar berkaitan solat. Bagi menangani isu-isu

berbangkit yang diutarakan, majoriti responden dalam kalangan pensyarah

menyatakan cadangan bagi pemantapan program-program bimbingan seperti mentor-

mentee dan tahsin al-Quran. Ini menunjukkan para pensyarah menyedari kepentingan

bimbingan solat kepada para pelajar. Manakala majoriti pelajar mencadangkan agar

168

disediakan tempat yang selesa untuk mereka melaksanakan solat. Ini sedikit sebanyak

dipengaruhi oleh keadaan semasa berikutan pandemik covid-19 yang berlaku

menyebabkan pergerakan pelajar untuk melaksanakan solat di masjid secara

berjemaah sangat terbatas.

IMPLIKASI DAN CADANGAN

Hasil dapatan kajian ini telah memberi beberapa maklumat penting berkenaan

tahap kefahaman pelajar berkaitan ibadat solat fardu. Penyelidik mencadangkan

beberapa perkara yang boleh diambil bagi mempertingkatkan kefahaman dan

penguasaan pelajar terhadap pelaksanaan ibadat solat dengan memfokuskan

kepada tiga pihak iaitu pihak IPDAS, pensyarah dan pelajar itu sendiri.

Penyelidik mencadangkan agar IPDAS Kampus Kudat memperkasa modul latihan

yang komprehensif dan berfokus kepada pemantapan ibadat solat. Pelaksanaan

program bimbingan berpandukan modul latihan tersebut hendaklah dilaksanakan

secara efisien dan sistematik agar ianya menjadi satu program yang efektif bagi

memantapkan penguasaan pelajar berkaitan ibadat solat merangkumi ilmu teori dan

amali. Selain itu, program latihan berkaitan ilmu fardu ain dan berkaitan teknologi

kepada para pensyarah juga boleh dilaksanakan bagi melahirkan tenaga mahir dan

pakar dalam membimbing pelajar seiring dengan perkembangan teknologi semasa.

IPDAS juga perlu mendokong keperluan dana bagi penyediaan alat bahan bantu

mengajar yang diperlukan oleh para pensyarah.

Disamping itu, para pensyarah juga disarankan agar proaktif dalam membimbing

pelajar untuk melaksanakan solat dengan mempelbagaikan kaedah pengajaran dan

menggunakan alat bahan bantu mengajar yang bersesuaian sama ada dalam bentuk

elektronik, bukan elektronik ataupun berasaskan multimedia. Berdasarkan kajian

penggunaan alat bahan bantu mengajar berasaskan multimedia dalam pengajaran

dan pembelajaran di Sekolah Menengah Zon Benut (Siti Aminah dan Faridah, 2018),

Salleh (2007) menyatakan bahawa pelajar lebih tertarik kepada pendekatan

169

pengajaran yang lebih interaktif dan berbeza dengan kaedah tradisional yang hanya

berpusatkan pada guru semata-mata. Manakala penggunaan elemen multimedia

seperti teks, audio, video, animasi, grafik, gambar dan animasi yang interaktif dapat

merangsang minat pelajar untuk mengikuti pengajaran dan pembelajaran (Basiron,

2012).

Bagi para pelajar pula, sewajarnya pelajar juga mengambil inisiatif sendiri untuk

meningkatkan ilmu pengetahuan tanpa bergantung sepenuhnya kepada para

pensyarah semata-mata. Seiring dengan perkembangan teknologi pada masa kini,

pelbagai medium pembelajaran solat boleh digunakan samaada melalui pembacaan,

video dalam talian seperti youtube, aplikasi mudah alih seperti aplikasi panduan solat

melalui operasi sistem android dan sebagainya.

Selain itu, penyelidik juga mencadangkan agar pengkaji seterusnya boleh

melaksanakan kajian berkaitan modul latihan atau alat bahan bantu mengajar yang

digunakan di IPDAS.

KESIMPULAN

Ibadat solat merupakan perkara yang wajib dilaksanakan oleh umat Islam dan ianya

pastilah tidak boleh dipandang enteng oleh setiap individu yang beragama Islam.

Ibadat solat yang dilaksanakan dengan penuh khusyuk dan ikhlas akan melahirkan

muslim yang berkualiti dan inilah yang menjadi kekuatan bagi agama Islam.

Kesimpulan daripada dapatan kajian ini menunjukkan bahawa tahap kefahaman

berkaitan kewajipan solat fardu dalam kalangan pelajar IPDAS Kampus Kudat adalah

tinggi. Begitu juga dengan penguasaan rukun qauli pelajar berada pada tahap yang

tinggi. Manakala faktor utama yang mempengaruhi pelajar untuk melaksanakan solat

adalah kerana kesedaran diri sendiri untuk memperbaiki diri dan mendekatkan diri

kepada Allah SWT. Selain itu, faktor lain seperti ibu-bapa, guru, rakan-rakan dan

masyarakat sekeliling juga memberi kesan dalam mempengaruhi pelajar untuk

melaksanakan solat.

170

RUJUKAN

Abdul Hakim Mohad, Kasim Mansur dan Ros Aiza Mohd Moktar (2016), “Dakwah di
Sabah, Malaysia: Satu Explorasi Awal” Journal of Islamic Studies in Indonesia
and Southeast Asia, 1 (2), 151-166.

Hasna Bidin (2016) Pelaksanaan Solat dalam Kalangan Pelajar Muslim di Kolej

Komuniti Negeri Johor. Disertasi Ijazah Sarjana Falsafah, Universiti Teknologi
Malaysia.

Hasna Bidin, Ahmad Syukran Baharuddin dan Mohd Ismail Mustari (2015) Kefahaman

Ibadat Solat Fardu dalam Kalangan Pelajar Muslim: Kajian Tinjauan di Koleh
Komuniti Bukit Beruang. Sains Humanika, 5(3), 21-34.

Hilmi Ismail (2010) Pengamalan Solat Fardhu di Kalangan Mahasiswa di TATi

University College (TATiUC), Kemaman Terengganu. Disertasi Sarjana, Universiti
Malaya.

Ismail Kamus dan Mohd Azrul Azlen Ab Hamid (2018) Indahnya Hidup Bersyariat.

Kuala Lumpur: Telaga Biru Sdn Bhd.

Kamus Dewan (1997). Edisi Ketiga. Kuala Lumpur:Dewan Bahasa dan Pustaka.

Kamus Dewan (2005) Edisi Keempat. Kuala Lumpur: Dewan Bahasa dan Pustaka.

Mohd Gunawan Che Ab Aziz (2003) Solat: Kejayaan Hakiki. Kuala Lumpur: Utusan

Publication & Distributor.

Mohd Zainal Abidin Che Mood, Mohd Aminuddin Ab Rahaman, Nurul Huda Mohd Bisri

dan Norlela Ali (2015) Amalan Solat Fardhu Dalam Kalangan Pelajar PISMP
Semester 3 Ambilan Januari 2012. Jurnal Penyelidikan Tempawan, Vol.32, 27-37.

Munirah Yahya, Nouraisyah Hussen dan Kamelia Kamel (2018) Pengamalan Solat

Fardhu Dalam Kalangan Pelajar Kolej Komuniti Negeri Sarawak.

Mustafa Abdul Rahman (2008) Hadith 40 Terjemahan dan Syarahannya. Selangor:

Dewan Pustaka Fajar.

Mustafa Masyhur (1987) Bekalan di Sepanjang Jalan Dakwah. Kuala Lumpur: Pustaka

Salam.

Mustofa al-Khin, Mustofa al-Bugho dan  Ali Asy-Syarbaji (2005) Kitab Fikah Mazhab

Syafie, j1&2. Kuala Lumpur: Pustaka Salam

Noraini Junoh dan Nor Asmira Mat Jusoh (2019) Falsafah Ibadat Solat Berdasarkan

Al-Sunnah: Analisis Pandangan Shah Wali Allah Al-Dihwali. Jurnal Pengurusan
dan Penyelidikan Fatwa, 13(1), 139-154.

171

Norshahira Kamarzaman dan Siti Nor Lailiyah Ibrahim (2017) Kesedaran Ibadah Solat
Fardhu Dalam Kalangan Pelajar Kolej Komuniti Jelebu. Prosiding Seminar
Pembelajaran Sepanjang Hayat. j1. 29-48.

Sarip Adul (2014) Sumber Pengetahuan Beragama dan Tahap Kefahaman Mualaf di

Bahagian Pantai Barat Sabah. Anuar Puteh dan Ahmad Irdha Mokhtar (ed.).
Seminar Antarabangsa Dakwah & Etnik. Bangi: Universiti Kebangsaan Malaysia.

Suhaimi Abu Hassan, Mohd Azam Yahya dan  Ahmad Faqih Ibrahim (2019) Kesan

Pelaksanaan Solat Terhadap Akhlak Mukallaf Menurut Al-Quran Dan Al-Hadith.
Jurnal ‘Ulwan. Jilid 4. 100-115.

Sumaiyah Sulaiman, Rahaila Omar, Mahawa Pilus dan Abd Rashid Zainal (2012)

Kefahaman, Pelaksanaan dan Penghayatan Solat Bakal Guru.
https://www.academia.edu/34011009/Kefahaman_Pelaksanaan_dan_Penghayat
an_Solat_Bakal_Guru

Yazid Maarof dan Mohamad Kamil Ab Majid (2015) Panduan Fiqh Ibadat. Kuala

Lumpur: Dewan Bahasa dan Pustaka

https://www.academia.edu/34011009/Kefahaman_Pelaksanaan_dan_Penghayatan_Solat_Bakal_Guru

https://www.academia.edu/34011009/Kefahaman_Pelaksanaan_dan_Penghayatan_Solat_Bakal_Guru

172

KAJIAN STRES DALAM KALANGAN PELAJAR INSTITUT

PENGAJIAN ISLAM DAN DAKWAH SABAH

Mohd Azrulnizam Abdullah1, Mohd Ikhwan Mohammad Saleh2, Noorlina

Saidi@Zali3, Rafidah Rauf4,  Zaimatul Nadia Anuar5

1,2,3,4,Institut Pengajian Islam Dan Dakwah Sabah, Kampus Keningau
5 Institut Pengajian Islam Dan Dakwah Sabah, Kampus Kudat

ABSTRAK

Kajian ini bertujuan untuk menganalisis tahap stres dan punca-punca stres daripada

faktor akademik dan peribadi serta kaedah menangani stres dalam kalangan pelajar

Institut Pengajian Islam dan Dakwah Sabah. Kesemua responden kajian adalah

seramai 251 orang pelajar daripada tiga program pengajian iaitu pelajar Diploma

Dakwah Islamiyyah Semester 1, Sijil Pengajian Islam dan Dakwah Semester 4 dan

Sijil Asas Pengajian Islam dan Dakwah Semester 1. Pengumpulan data adalah

berdasarkan soal selidik yang telah dijawab oleh responden kajian. Kaedah analisis

deskriptif yang digunakan ialah skor min dan frekuensi bagi mengenalpasti tahap

stres, faktor-faktor penyebab stres dan kaedah menangani stres    dalam kalangan

pelajar. Dapatan kajian menunjukkan bahawa tahap stres pelajar secara umum

adalah sederhana. Faktor akademik merupakan penyebab utama stres dalam

kalangan pelajar diikuti oleh faktor peribadi. Manakala, kaedah menangani stres yang

biasanya digunakan oleh kebanyakan pelajar adalah dengan cara mendekatkan diri

kepada Tuhan dan berfikiran positif.

KATA KUNCI: pelajar, stres

173

PENGENALAN

Dunia secara global semakin hari semakin meningkat maju dengan pelbagai

perkembangan teknologi dan sehingga kini isu stres tidak pernah sunyi daripada

kajian di seluruh dunia. Stres ini dialami oleh pelbagai peringkat umur dan

masyarakat bermula peringkat remaja hingga ke atas sama ada tahap stres mereka

rendah, tinggi atau sederhana. Bila stres rendah, hasil kerjanya juga rendah kerana

kurangnya motivasi dan tumpuan kepada kerja. Apabila stres berada di peringkat

tinggi, seseorang itu akan mengalami tekanan dan menunjukkan tanda-tanda stres.

Stres di peringkat sederhana adalah yang paling baik kerana ia akan meningkatkan

motivasi dan perkembangan hidup seseorang itu.

Kajian tentang stres dalam kalangan pelajar telah banyak dilakukan daripada pelbagai

peringkat sekolah dan institusi sama ada dalam atau luar negara dan dalam kajian ini,

stres dalam kalangan pelajar Institut Pengajian Islam dan Dakwah Sabah diambil

perhatian untuk mengenal pasti punca, tahap dan cara menangani masalah stres

tersebut. Ini adalah kerana sebahagian pelajar yang mengalami kesukaran

menghantar tugasan pada masa yang ditetapkan malah tugasan tidak dapat

dilaksanakan dengan baik. Selain daripada masalah tugasan, terdapat beberapa

kurikulum pengajian yang digunakan bagi program Sijil Pengajian Islam dan Dakwah

agak tinggi dan ini mungkin memberi kesukaran bagi sebilangan besar pelajar

Institut Pengajian Islam dan Dakwah Sabah yang mempunyai tahap pendidikan yang

berbeza sama ada mereka daripada golongan muallaf mahupun muslim pedalaman.

KAJIAN LITERATUR

Simptom stres

Stres akan menyebabkan perubahan pada setiap sistem dalam badan manusia dan

akan mempengaruhi perasaan dan tindakan seseorang individu. Sebagai contoh,

dapat dilihat pada tanda-tanda seperti jantung yang berdegup laju, berpeluh, nafas

yang tersekat-sekat dan mulut yang menjadi kering (Bhatia 2009). Stres yang lebih

174

teruk akan mengakibatkan perubahan pada pemikiran dan tubuh badan seseorang

seperti kemurungan hingga jatuh sakit dan mempengaruhi kualiti kehidupan

(VandenBos 2015). Stres juga boleh menyebabkan tekanan darah tinggi,

meningkatnya tahap kolesterol dalam badan, sakit perut, loya dan sebagainya

(Fatimah Wati Halim dan Wan Shahrazad Wan Sulaiman 2001).

Selain itu, seseorang yang mengalami stres juga akan mengalami pelbagai penyakit

seperti gangguan pada saluran pencernaan, asma, sakit kepala dan penyakit kulit. Dia

juga akan menjadi seorang yang mudah marah, sering berada dalam keadaan keliru

dan sukar untuk menerima kenyataan jika sesuatu perkara berlaku ke atas dirinya.

Terdapat juga sesetengah kes yang berakhir dengan kematian (Salye 1993). Tanda-

tanda stres menurut Sarjana Islam dapat dilihat dari sudut kegelisahan jiwa atau

emosi manusia seperti perasaan gelisah, kecewa, bimbang yang keterlaluan dan

takut (Fariza, 2005). Selain itu, keletihan dan ketegangan juga boleh menyebabkan

stres. Situasi panik, perasaan gemuruh, kebimbangan dan kemurungan juga

merupakan antara gejala-gejala stres yang sering berlaku. Simptom-simptom ini akan

menyebabkan hilang daya yang biasa berlaku apabila berlakunya perubahan pada

tubuh badan atau fikiran sendiri. Perasaan bimbang yang keterlaluan juga boleh

menyebabkan stres (Al- Munajjid , 2006).

Punca stres

Menurut kajian Abd Rahman Yaacob et.al (2012) iaitu Punca Stres di Kalangan

Pelajar Politeknik Tuanku Syed Sirajuddin menunjukkan faktor bagi bebanan tugas

mempunyai nilai min yang paling tinggi dan diikuti dengan faktor persekitaran bilik

kuliah, faktor jadual waktu pelajar, faktor rakan sebaya dan terakhir sekali faktor

penggunaan Bahasa Inggeris. Kajian menunjukkan responden bersetuju dengan

faktor-faktor tersebut.

Nurrul Farrahededa Abdul Rahman et. al (2016) dalam kajiannya terhadap 95 orang

pelajar lelaki dan 99 orang pelajar perempuan tahun akhir Kursus Diploma

Kejuruteraan Awam di UiTM Cawangan Pahang mendapati faktor utama berlakunya

stres dalam kalangan pelajar adalah  faktor akademik.  Faktor akademik  ini

merangkumi keseluruhan  cara  penyampaian, pelaksanaan serta kaedah

pengajaran dan pembelajaran. Antaranya adalah masa penghantaran sesuatu

175

tugasan, masa untuk menyiapkan laporan makmal, bentuk soalan ujian yang

berbentuk aplikasi dan bilangan topik yang banyak menyebabkan pelajar mengalami

stres.

Kajian yang dijalankan ke atas Pelajar Diploma Geomatik Politeknik Tuanku

Sultanah Bahiyah oleh I’zzatul Fadzilah Adam et. al (2020) menyatakan dua faktor

utama menjadi faktor penyebab stres dalam kalangan pelajar DGU adalah faktor

akademik dan faktor peribadi. Faktor akademik meliputi masalah seringkali

menyiapkan tugasan dan mengulangkaji pada saat akhir kerana tidak mahir dalam

pengurusan masa, selain daripada faktor jadual peperiksaan akhir setiap semester

yang padat dan jumlah jam kredit tidak melebihi 18 jam. Manakala faktor peribadi

pula, dapatan kajian mendapati ianya bukanlah punca terbesar stres di kalangan

pelajar DGU sama ada lelaki atau perempuan. Walaubagaimanapun, punca utama

stres tinggi bagi lelaki dan perempuan dari faktor peribadi adalah berpunca daripada

kekurangan duit belanja bulanan kerana sikap tidak mahir mengurus kewangan dan

berjimat cermat selain daripada tergolong daripada keluarga berpendapatan rendah

dan mempunyai ramai tanggungan. Hal ini juga mengakibatkan pelajar tidak mampu

membeli komputer untuk menyiapkan tugasan yang diberikan dan ianya

mengundang stres di kalangan pelajar. Faktor peribadi terendah di kalangan lelaki

dan perempuan ialah faktor hubungan responden dengan pensyarah masing-

masing.

Berdasarkan kajian lepas, maka jelaslah bahawa bebanan tugas, rakan sebaya,

jadual waktu, penggunaan Bahasa Inggeris, persekitaran, masalah kewangan

adalah antara punca utama stres di kalangan pelajar. Ini dapat dibuktikan melalui

kajian ‘Izzatul Fadzilah Adam (2020), Nurrul Farraheeda Abdul Rahman (2016) Abd

Rahman Yaacob (2012). Walaubagaimanapun, adakah faktor- faktor berkenaan

adalah punca sebenar penyebab stres dalam kalangan pelajar atau terdapat faktor

lain sebagai punca?

Sebagai seorang pelajar tentunya sering menghadapi pelbagai cabaran dan

masalah peribadi yang membebankan diri serta fikiran mereka sehingga boleh

176

mengakibatkan kemudaratan terhadap mental dan fizikal mereka serta memberi

kesan terhadap akademik dan sahsiah seseorang pelajar tersebut. Namun, semua

masalah ini boleh ditangani dengan baik dengan menjalinkan hubungan yang baik

sesama ibu bapa, keluarga, rakan sebaya serta masyarakat sekeliling yang berfikiran

positif selain daripada hubungan seorang hamba dengan penciptanya. Secara tidak

langsung keadaan ini dapat mengurangkan stres yang dihadapi. Justeru, tujuan

kajian ini dijalankan adalah untuk:

i. Mengenalpasti tahap stres dalam kalangan pelajar Institut Pengajian

Islam dan Dakwah Sabah.

ii.  Menganalisa punca stres yang utama dalam kalangan pelajar Institut

Pengajian Islam dan Dakwah Sabah berdasarkan aspek akademik dan

peribadi.

iii. Mengenalpasti kaedah menangani stres yang biasa dilakukan oleh

pelajar Institut Pengajian Islam dan Dakwah Sabah.

 METODOLOGI KAJIAN

Populasi dan sampel

Populasi dalam kajian ini merupakan pelajar Semester 1 Sijil Asas Pengajian Islam

dan  Dakwah seramai 84 orang, pelajar Semester 4 Sijil Pengajian Islam dan Dakwah

seramai 71 orang dan pelajar Semester 1 Diploma Dakwah Islamiyyah seramai 96

orang. Kesemua jumlah populasi adalah seramai 251 orang. Memandangkan jumlah

populasi adalah rendah, borang soal selidik telah diedarkan secara dalam talian

kepada keseluruhan populasi melalui medium Google Form dan data yang telah

berjaya dikumpulkan dipindahkan ke dalam Microsoft Excel untuk dianalisa.

Instrumen kajian

Kajian ini menggunakan instrumen borang soal selidik untuk mendapatkan data.

Soal selidik dibina dengan merujuk kepada kajian terdahulu iaitu Kajian Stres Dalam

177

Kalangan Pelajar Diploma Kejuruteraan Awam (EC110) UiTM Cawangan Pahang

oleh Noraida, Siti Hawa, Haslin dan Nurul Farraheeda (2016).

Soal selidik ini terdiri daripada tiga +bahagian soalan iaitu Bahagian A yang

merangkumi maklumat responden seperti jantina, umur, daerah asal, semester dan

jenis program yang diikuti. Bahagian B pula mengandungi Ujian Saringan DASS21

(Depression Anxiety Stress Scale 21) yang akan menentukan tahap stres responden.

Seterusnya Bahagian C berkisar mengenai soalan-soalan punca stres yang

terbahagi kepada dua faktor iaitu akademik dan peribadi. Manakala Bahagian D

mengandungi soalan-soalan mengenai cara menangani stres di kalangan pelajar.

Pada Bahagian A pelajar diminta untuk mengisi maklumat di dalam ruang yang

disediakan manakala Bahagian B menggunakan skala markah daripada 0 (Tidak

Pernah) sehingga 3 (Sangat Kerap). Bahagian C dan D pula menggunakan Skala

Likert 1-5. Responden diminta untuk menanda jawapan di setiap soalan berpandukan

Skala Likert seperti dalam Jadual 1.

Jadual 1: Skala Likert

KENYATAAN SKALA

Sangat tdak bersetuju 1

Tidak bersetuju 2

Sederhana 3

Bersetuju 4

Sangat bersetuju 5

Dapatan Kajian

Data yang telah dikumpul daripada soal selidik dianalisa menggunakan perisian

Microsoft Excel 2019. Analisa secara deskriptif seperti skor min dan peratusan telah

digunakan dalam kajian ini.

178

Demografi responden

Jadual 1 menunjukkan bilangan responden lelaki adalah seramai 109 orang

manakala responden perempuan adalah seramai 142 orang.

Jadual 2: Bilangan responden kajian

Rajah 1 menunjukkan taburan umur responden iaitu peratusan tertinggi adalah

berumur 15 - 20 tahun sebanyak 56%, 21 – 25 tahun sebanyak 39.6%, 25 – 30 tahun

sebanyak 3.4%, 35– 40 tahun sebanyak 0.75% dan 31 – 35 tahun dengan peratusan

yang terendah iaitu sebanyak 0.4%.

Rajah 1: Taburan umur responden

Jantina Bilangan Peratus

Lelaki 109 43.4

Perempuan 142 56.6

179

Manakala Rajah 2 menunjukkan taburan program pengajian yang diambil oleh

responden iaitu peratusan tertinggi adalah Diploma Dakwah Islamiyyah

seramai 96 orang dengan peratusan 38.2%, diikuti dengan Sijil Asas Pengajian

Islam dan Dakwah seramai 84 orang dengan peratusan 33.5%, seterusnya Sijil

Pengajian Islam dan Dakwah seramai 71 orang dengan peratusan 28.3%.

Rajah 2: Taburan Program Pengajian Responden

Tahap stres

Ujian Saringan DASS21 (Depression Anxiety Stress Scale 21) seperti yang

digariskan oleh Kementerian Kesihatan Malaysia telah digunakan untuk

mengukur tahap stres responden secara umum. Terdapat tujuh item yang

digunakan untuk menentukan tahap stres responden berpandukan Ujian

Saringan DASS21. Jadual 3 menunjukkan skor saringan tahap stres. Skor min

keseluruhan responden berada pada tahap normal iaitu 6.7848. Perkara ini

menunjukkan bahawa tahap stres pelajar di IPDAS adalah berada pada tahap

stres yang normal.

180

Jadual : 3 Tahap stres dalam Ujian Saringan DASS21

Tahap Stres Skor

Normal 0 – 7

Ringan 8 - 9

Sederhana 10 - 13

Teruk 14 - 17

Sangat teruk 18 +

Punca-punca stres

Skor min keseluruhan untuk setiap item punca stres dan tahap stres diperolehi

dengan menggunakan kaedah deskriptif. Punca stres ini terbahagi kepada dua

faktor yang telah dikenalpasti iaitu faktor akademik dan faktor peribadi. Ukuran

tahap stres responden adalah berpandukan Jadual 4.

Jadual 4: Ukuran tahap stres

Skor Min Tahap Stres

1 – 2.39 Rendah

2.40 – 3.79 Sederhana

3.80 – 5.00 Tinggi

Sumber: Diadaptasi daripada Wiersme (1995)

Faktor akademik

Hasil dapatan kajian berdasarkan 11 persoalan faktor akademik, didapati

bahawa keseluruhan skor min ialah 2.75. Perolehan skor min ini menunjukkan

tahap stres berada pada tahap sederhana. Hal ini menunjukkan bahawa punca

stres disebabkan oleh faktor akademik adalah pada tahap sederhana.

181

Melalui item yang diukur, faktor akademik yang paling tinggi menyumbang

kepada stres adalah disebabkan oleh masalah capaian internet menyukarkan

membuat tugasan iaitu skor min sebanyak 3.27 (tahap sederhana). Kedua

tertinggi adalah disebabkan oleh sering membuat kerja/mengulangkaji pada

saat akhir iaitu 3.14 (tahap sederhana). Manakala punca stres paling rendah

adalah disebabkan oleh pensyarah tidak memberi maklumbalas hasil penilaian

tugasan iaitu sebanyak 2.00 (tahap rendah). Punca stres bagi keseluruhan

dapatan kajian ditunjukkan dalam Jadual 5.

Jadual 5: Punca stres daripada faktor akademik

Item Kenyataan Min Tahap Stres

1 Jumlah jam kredit yang terlalu banyak 2.76 Sederhana

2. Tugasan yang terlalu sukar 2.82 Sederhana

3 Masa untuk membuat tugasan yang terlalu

singkat

2.85 Sederhana

4 Soalan ujian/kuiz yang terlalu sukar 2.60 Sederhana

5 Tidak sempat membuat persediaan

secukupnya disebabkan terlalu banyak

bab/topik yang perlu diulangkaji

3.13 Sederhana

6. Kaedah pengajaran pensyarah yang sukar

difahami

2.42 Sederhana

7. Sering membuat kerja/mengulangkaji pada

saat akhir

3.14 Sederhana

8. Jadual peperiksaan yang terlalu padat 2.63 Sederhana

9. Pensyarah tidak memberi maklumbalas hasil

penilaian tugasan

2.00 Rendah

10 Kesukaran mencari bahan rujukan di

perpustakaan

2.62 Sederhana

11 Masalah capaian internet menyukarkan

membuat tugasan

3.27 Sederhana

182

Faktor peribadi

Berdasarkan 11 soalan punca-punca stres daripada faktor peribadi mendapati

bahawa tahap stres pelajar IPDAS berada pada tahap rendah dengan skor min

keseluruhan 2.24. Perkara ini menunjukkan bahawa aspek peribadi bukanlah

faktor terbesar punca stres di kalangan pelajar IPDAS. Melalui item yang diukur,

faktor peribadi yang paling tinggi menyumbang kepada stres adalah tidak

mempunyai komputer/komputer riba  menyukarkan membuat tugasan iaitu skor

min sebanyak 2.96 (tahap sederhana). Kedua tertinggi adalah disebabkan

berjauhan dengan keluarga iaitu skor min 2.90 (tahap sederhana). Manakala

punca stres paling rendah adalah disebabkan konflik dengan pensyarah iaitu

1.49 (tahap rendah). Punca stres daripada faktor peribadi bagi keseluruhan

dapatan kajian ditunjukkan dalam Jadual 5.

Jadual 6: Punca stres daripada faktor peribadi

Item Kenyataan Min Tahap Stres

1 Berjauhan dengan keluarga 2.90 Sederhana

2. Konflik dengan rakan sekelas/rakan sebilik 2.18 Sederhana

3 Keadaan asrama yang tidak selesa dan jauh 2.09 Sederhana

4 Kekurangan duit belanja bulanan 2.48 Sederhana

5 Tidak mempunyai komputer/computer

menyukarkan tugasan

2.96 Sederhana

6. Bebanan aktiviti luar kelas seperti persatuan

dan program-program ko-kurikulum

2.39 Sederhana

7. Penyakit yang dihadapi 1.94 Rendah

8. Konflik dalaman keluarga 1.88 Rendah

9 Konflik dalaman keluarga 1.69 Rendah

10 Konflik dengan pensyarah 1.49 Rendah

11 Tidak mahir mengurus masa dengan baik 2.67 Sederhana

 Skor Min Keseluruhan 2.24 Sederhana

183

Rumusan punca-punca stres

Terdapat dua faktor punca stres telah dikenal pasti bagi pelajar IPDAS iaitu

faktor akademik dan faktor peribadi. Berdasarkan skor min yang diukur, faktor

yang paling tinggi menyumbang kepada stres pelajar IPDAS adalah disebabkan

oleh faktor akademik diikuti oleh faktor peribadi. Skor min untuk punca stres

paling tinggi adalah disebabkan oleh faktor akademik    iaitu 2.75 (tahap

sederhana) manakala bagi faktor peribadi skor min adalah 2.24 (tahap

sederhana). Keseluruhan skor min punca-punca stres boleh dilihat dalam

Jadual  7.

Tahap stres ini diukur dengan menggunakan skor sampel untuk keseluruhan soal

selidik sebanyak 22 item. Tiga tahap telah ditentukan iaitu tahap stres rendah,

sederhana dan tinggi. Walaupun tahap stres untuk kedua-dua faktor adalah

berada pada tahap yang sama iaitu sederhana, namun demikian terdapat

perbezaan dari segi skor min yang telah dianalisis. Keadaan ini dipercayai

berlaku kerana latar belakang responden yang berbeza dari segi kursus yang

diambil iaitu Sijil Asas Pengajian Islam dan Dakwah, Sijil Pengajian Islam dan

Diploma Dakwah Islamiyyah. Di samping itu, lokasi kampus pengajian yang

berbeza iaitu IPDAS Keningau dan IPDAS Kampus Kudat juga turut

mempengaruhi perbezaan skor min yang telah dianalisis.

Jadual 7: Keseluruhan skor min punca-punca stres

Item  Kenyataan Min Tahap Stres

1. Faktor Akademik  2.75 Sederhana

2. Faktor Peribadi  2.24 Sederhana

  Keseluruhan 2.50 Sederhana

184

Kaedah menangani stres

Pelbagai cara atau kaedah telah digunakan oleh responden untuk menangani

stres dalam diri mereka. Dalam kajian ini sebanyak 11 kaedah menangani

stres telah dikenalpasti dan diaplikasikan oleh responden seperti dalam Jadual

8. Hasil analisis data menunjukkan bahawa kaedah mendekatkan diri dengan

Tuhan paling kerap digunakan oleh sampel dalam menangani stres dengan

skor min yang paling tinggi iaitu 4.64 (tahap tinggi). Responden percaya

bahawa dengan cara mendekatkan diri kepada Tuhan iaitu dengan berdoa,

mendirikan solat, berzikir, membaca al-Quran dan menunaikan ibadah serta

kewajipan lain boleh membantu mereka menangani stres. Hal ini disokong oleh

kajian yang dibuat oleh Noraida, Siti Hawa, Haslin dan Nurul Farraheeda

(2016) yang menyatakan bahawa dengan cara mendekatkan diri kepada

Tuhan iaitu dengan cara solat, berdoa, berzikir dan membaca al-Quran

memohon pertolongan dari-Nya boleh mengubat emosi yang tertekan dan

gelisah.

Manakala berfikiran positif merupakan kaedah kedua yang selalu digunakan

oleh sampel dalam menangani stres iaitu skor min 4.11 (tahap tinggi). Kaedah

ketiga tertinggi pula adalah beriadah iaitu skor min sebanyak 3.91 (tahap

tinggi). Mengurus masa dengan baik mendapat skor min sebanyak 3.80,

mendapatkan nasihat dan pandangan kaunselor/pensyarah (3.72), berkongsi

masalah dengan keluarga (3.57) dan berkongsi masalah dengan rakan sebaya

(3.40). Manakala kaedah tidur dengan skor min sebanyak 3.32, melepaskan

perasaan secara lisan seperti menjerit, menangis, menyanyi (3.02) dan

kaedah yang kurang digunakan oleh sampel untuk menangani stres adalah

makan dengan banyak dengan memperolehi skor min sebanyak 2.92.

185

Jadual 8: Langkah-langkah menangani stress

Item Kenyataan Min Tahap Stres

1 Tidur 3.32 Sederhana

2. Makan dengan banyak 2.92 Sederhana

3 Mendekatkan diri dengan Tuhan 4.64 Tinggi

4 Aktiviti membeli belah 2.94 Sederhana

5 Melepaskan perasaan secara lisan seperti

menjerit, menangis, menyanyi

3.02 Sederhana

6. Beriadah 3.91 Tinggi

7. Beriadah 4.11 Tinggi

8. Berkongsi masalah dengan rakan sebaya 3.40 Sederhana

9 Berkongsi masalah dengan keluarga 3.57 Sederhana

10 Mendapatkan nasihat dan pandangan

kaunselor/pensyarah

3.72 Sederhana

11 Mengurus masa dengan baik 3.80 Tinggi

 Skor Min Keseluruhan 2.24 Sederhana

IMPLIKASI DAN CADANGAN

Berdasarkan kajian Azimin 2019, beliau berkata peringkat universiti boleh

menjadi sangat mencabar bagi pelajar jika tidak dapat menangani tekanan

dengan sebaiknya. Oleh yang demikian pihak institut diharap dapat

menyediakan pelbagai program atau kursus latihan bagi memperkasa

kemahiran PdP pensyarah dan meningkatkan profesionalisme dalam kalangan

pensyarah. Di Samping itu institusi diharapkan dapat menyediakan kemudahan

dan fasiliti yang lengkap serta suasana yang lebih kondusif agar pelaksanaan

PdP berjalan lancar. Penambahbaikan ini diharap dapat memberi impak positif

kepada pelajar dalam mengurangkan stres pelajar malah mampu menambah

minat pelajar untuk melibatkan diri dalam setiap aktiviti PdP yang disediakan.

186

Bagi pihak Pusat Kecemerlangan Pembangunan Mahasiswa (PKPM) IPDAS,

dicadangkan untuk memperbanyakkan program rohani dan jasmani agar ianya

selaras dengan pembangunan luaran dan dalaman pelajar. Program-program

motivasi perlu diperkemaskan lagi dan dimasukkan dalam Sasaran Kerja

Tahunan (SKT). PKPM perlu menyelaraskan program yang membolehkan

setiap orang daripada pelajar itu mengambil bahagian. Ini diharapkan dapat

menjauhkan pelajar daripada bersendirian dan akan bersifat lebih aktif serta

produktif.Selain daripada penambahbaikan dari sudut profesioanalisme

pensyarah dan aktiviti pelajar, pihak institut juga boleh mencipta satu aplikasi

khusus untuk memudahkan kekerapan sesi kaunseling bersama pelajar secara

berkelompok atau berseorangan dipergiat dengan lebih mudah dan sistematik.

LIMITASI KAJIAN

Oleh kerana instrumen yang digunakan dalam kajian ini adalah borang soal

selidik, maka dapatan kajian ini bergantung kepada kejujuran responden kajian

terhadap soalan yang diberikan. Hasil kajian ini bergantung kepada maklum

balas yang diberikan oleh responden kajian yang boleh dipengaruhi oleh faktor-

faktor seperti emosi, personal, persekitaran dan psikologi. Perlu difahami juga

bahawa tidak semua responden kajian yang terpilih ingin memberikan

kerjasama dalam kajian ini. Ini kerana responden kajian kadangkala

memberikan alasan seperti tidak mahu diganggu, capaian internet yang lembab,

kurang memahami soalan dan takut untuk memberikan pandangan.

Responden kajian ini hanya terhad kepada pelajar Sijil Asas Pengajian Islam

dan Dakwah Semester 1, Sijil Pengajian Islam dan Dakwah Semester 4 dan

Diploma Dakwah Islamiyyah Semester Satu di kampus Keningau dan Kudat,

Institut Pengajian Islam dan Dakwah Sabah. Dicadangkan bagi kajian pada

masa hadapan untuk mengambil data berkaitan isu stres dalam kalangan

187

mahasiswa IPT daripada sumber-sumber lain seperti pensyarah dan rakan

sebaya.

KESIMPULAN

Dapatan kajian menunjukkan faktor akademik dan faktor peribadi telah

menyumbang tahap stres kepada responden. Walau bagaimana pun kedua-

duanya menunjukkan tahap stres pelajar berada pada kadar sederhana. Faktor

akademik dari item capaian internet menyukarkan membuat tugasan

merupakan item pilihan majoriti responden yang mempersetujui bahawa  ianya

menyebabkan stres dalam kalangan pelajar. Secara keseluruhan, hasil

dapatan menunjukkan item tidak sempat membuat persediaan yang

secukupnya kerana terlalu banyak topik yang perlu diulangkaji dan item sering

membuat kerja saat akhir merupakan penyebab utama stres kepada pelajar

dari segi faktor akademik. Hasil dapatan yang diperolehi adalah  selari dengan

dapatan oleh I’zzatul dan Nurul Azuwa (2020).

Manakala faktor yang menyebabkan stres dari segi faktor peribadi

menunjukkan tahap stres yang dialami adalah sederhana dan bukan menjadi

faktor utama yang menyebabkan stres dalam kalangan pelajar.

Keseluruhannya, faktor peribadi tidak mendatangkan stres yang tinggi kepada

pelajar berbanding faktor akademik. Sementara itu, dapatan hasil kajian yang

diperoleh daripada kedua-dua faktor yang menyebabkan stres dalam kalangan

pelajar telah menunjukkan stres yang dialami adalah berada pada tahap yang

sederhana. Faktor akademik menunjukkan tahap pentafsiran yang tinggi

berbanding dengan faktor peribadi. Konklusi yang diperoleh hasil daripada

analisis ini ialah tahap stres yang dialami dari segi faktor akademik adalah

tinggi dalam kalangan pelajar di IPDAS. Walaupun begitu terdapat perbezaan

dari segi skor min yang telah dianalisis. Keadaan ini dipercayai berlaku kerana

188

latar belakang responden yang berbeza dari segi kursus yang diambil iaitu Sijil

Asas Pengajian Islam dan Dakwah, Sijil Pengajian Islam dan Diploma Dakwah

Islamiyyah.

Di samping itu, lokasi kampus pengajian yang berbeza iaitu IPDAS Keningau

dan IPDAS Kampus Kudat juga turut mempengaruhi perbezaan skor min yang

telah dianalisis. Sungguhpun begitu, stres merupakan satu lumrah yang

terpaksa dilalui dalam kehidupan dalam dunia pembelajaran. Namun, stres

yang dialami dapat membangkitkan semangat juang yang tinggi dalam diri

pelajar bagi mencapai matlamat yang telah ditetapkan.

RUJUKAN

Abd. Rahman Yaacob, Ros Aini Ibrahim, Majdi @ Abd Hadi Ishak & Rashdan
Rashid. (2012).

Punca Stres di Kalangan Pelajar Politeknik Tuanku Syed Sirajuddin. PTSS

Digest.

Ali, R. M. (2011). Faktor-Faktor Yang Mendorong Tekanan Kerja. 10. Retrieved

from http://library.oum.edu.my/repository/666/1/faktor_raja_maria.pdf.

Al-Munajjid, S. M. S. (2006). Dealing with Worries and Stress. Retrieved from

www.islam- qa.com/index.php.

Bhatia, M. S. (2009). Dictionary of Psychology and Allied Sciences. New Delhi:

New Age International (P) Limited Publishers.

Fariza Md Sham. (2005). Tekanan Emosi Remaja. Jurnal Islamiyyat 27(1): 3-24.

Retrieved from
https://www.academia.edu/613357/Tekanan_emosiremajaIslam.

Ferlis, B.B, Balan Rathakrishnan dan Rosnah Ismail. (2009). Sumber Stres,

Strategi Daya Tindak dan Stres Yang Dialami Pelajar Universiti. Jurnal
Kemanusiaan, Bil.13. 46-62.

http://library.oum.edu.my/repository/666/1/faktor_raja_maria.pdf

http://www.academia.edu/613357/Tekanan_emosi_remaja_Islam

http://www.academia.edu/613357/Tekanan_emosi_remaja_Islam

189

I’zzatul Fadzilah Adam, Nurul Azuwa dan Norhayati. (2020, Februari). Analisis
Faktor Penyebab Stres Dalam Kalangan Pelajar Diploma Geomatik
Politeknik Tuanku Sultanah Bahiyah, Jurnal Dunia Pendidikan, Vol 1 (No
3), 13-22.

 Nur Izzah. (2020). Pengurusan Konflik dan Stres. Retrieved from

https://pt.slideshare.net/NGGIRL/pengurusan-konflik-stres/2.

Rozlina Razali. (2020). Konsep Stres. Retrievedfrom

https://roslinarazali.wordpress.com/konsep-stress/.

Mastura Mahfar, Fadilah Zaini, Nor Akmar Nordin. (2007). Analisis Faktor

Penyebab Stres Di Kalangan Pelajar. Jurnal Kemanusiaan, Bil 9, 62-72.

  Mohamad Zaid Mustafa, Ali Suradin, Siti Sarah Muhammad, Ahmad Rizal
Madar dan Abdul Rashid Razzaq. (2009). Kajian Stres Dalam Kalangan
Pelajar Wanita Program Sarjana Muda  Kejuruteraan di Universiti Tun
Hussein Onn Malaysia (UTHM).  International Conference on Teaching
and Learning in Higher Education 2009, 23-25 November 2009.

 Noraida Mohd Saim, Siti Hawa Rosli, Haslin Idayu Amaruddin dan Nurul

Farraheeda Abdul Rahman.  (2016). Kajian Stres Dalam Kalangan Pelajar
Diploma Kejuruteraan Awam (EC110)  UiTM  Cawangan Pahang.
Konferensi  Akademik  (KONAKA)  UiTM Pahang
2016, 56, 366-367.

Salye, H. (1993). History of Stress Concept. In. Goldberger & Breznitz (ed.).
Handbook of Stress: Theoretical and Clinical Aspects. New York: The
Free Press, A Division of Macmillan

Shamsaadal Sholeh, Wan Zaimah, Zahrul Akmal, Harlina Halim, Hussain

Othman, dan Khairul Azman. (2017). Pengurusan Stres Dalam Kalangan
Pelajar Universiti. Pendayaupayaan Bahasa, Agama dan Transformasi
Masyarakat, 135-147.

Wiersme, W. (1995). “Research Methods in Education: An Introduction.”6th Ed.

Needham Heights, MA: Allyn and Baco

https://pt.slideshare.net/NGGIRL/pengurusan-konflik-stres/2

https://roslinarazali.wordpress.com/konsep-stress/

190

GEJALA PONTENG PROGRAM PENGAJIAN ISLAM DAN DAKWAH : SATU
KAJIAN TINDAKAN

Jundia binti Ali1,  Mohd Shalahudin bin Ismail2, Jamal Adli bin Ahmad Shukri3,

Nur Aziera binti Nahar4, Muammar Hamidin bin Ridwan5

1,2,3,4,Institut Pengajian Islam Dan Dakwah Sabah, Kampus Keningau
5 Institut Pengajian Islam Dan Dakwah Sabah, Kampus Kudat

ABSTRAK

Kajian Tindakan ini dilaksanakan untuk mengenal pasti gejala ponteng kelas

dalam kalangan pelajar Institut Pengajian Islam dan Dakwah Sabah (IPDAS).

Kajian ini bertujuan mengenal pasti pandangan pelajar terhadap faktor-faktor

yang menyebabkan gejala ponteng kelas, meninjau kesan intervensi terhadap

tingkah laku pelajar ponteng dan tahap motivasi pelajar sebelum dan selepas

intervensi dilaksanakan. Kajian ini menggunakan kaedah kuantitatif dan kualitatif.

Instrumen direkabentuk dengan mengadaptasi alat kajian daripada kajian-kajian

terdahulu seperti Inventori Personaliti Sidek. Tempoh kajian ini bermula dari awal

bulan Julai sehingga September 2020. Hasil kajian ini mendapati faktor utama

masalah ponteng kelas dalam kalangan pelajar IPDAS adalah disebabkan sikap

pelajar, faktor institusi dan faktor pensyarah. Setelah intervensi dilaksanakan,

kesan positif terhadap tingkah laku dan motivasi pelajar dilaporkan. Dapatan

kajian menunjukkan perlunya langkah proaktif diambil oleh pensyarah dan

institusi bagi menangani masalah ponteng. Penglibatan kaunselor dalam

penyaluran maklumat perlu dititikberatkan untuk memastikan penularan gejala

ponteng dalam kalangan pelajar dapat dibendung.

KATA KUNCI: ponteng, ipdas, intervensi

191

PENGENALAN

Institut Pengajian Islam dan Dakwah Sabah (IPDAS) merupakan sebuah Institut

Pengajian Tinggi di bawah Jabatan Kemajuan Islam Malaysia. IPDAS bertapak di

Sabah sejak 1 Januari 1984 dan kini IPDAS sudah mencapai 36 tahun

beroperasi dalam bidang Pengajian Islam dan Dakwah. Setelah IPDAS

mencapai pengiktirafan akreditasi Malaysian Qualification Agency (MQA),

peranan IPDAS menjadi sangat penting dalam landskap pendidikan dan dakwah

di negeri Sabah. Hala tuju IPDAS juga lebih mencabar dalam menempuh era

globalisasi. Serentak dengan itu, IPDAS melangkah setapak ke hadapan untuk

menaik taraf pengajian ke peringkat lebih tinggi seiring dengan keperluan

semasa dengan memperkenalkan program baharu iaitu Diploma Dakwah

Islamiyyah. Bagi mengekalkan peranan IPDAS sebagai peneraju Pendidikan

Tinggi Islam yang bersepadu di Sabah, maka satu kajian khas telah dibentuk

untuk melihat gejala ponteng kelas dalam kalangan pelajar-pelajar IPDAS.

Laporan daripada Seksyen Pengurusan Akademik IPDAS sesi Julai-November

2019 telah menyatakan seramai 7 orang pelajar iaitu mewakili 10.01% daripada

jumlah keseluruhan telah dikenakan tindakan dihalang daripada menduduki

peperiksaan akhir disebabkan kehadiran ke kuliah tidak mencapai sekurang-

kurangnya 85%. Dalam Buku Peraturan Akademik IPDAS telah menyatakan

bahawa pelajar yang tidak mencapai 85% kehadiran akan dihalang menduduki

peperiksaan akhir dan diberi gred F dengan nilai mata 0.00 bagi kursus

berkenaan serta dianggap telah menduduki kursus berkenaan dan gagal satu

kali.

Gejala ponteng kelas merupakan salah satu masalah serius yang berlaku di

IPDAS. Pelbagai alasan diberikan oleh pelajar yang terlibat dengan gejala

ponteng kelas ini. Secara hakikatnya, alasan-alasan ini telah terbukti

192

memberikan kesan negatif terhadap kehadiran mereka ke kelas seterusnya

mengganggu peratusan kelayakan untuk menduduki peperiksaan akhir

semester. Antara alasan pelajar yang terlibat dengan masalah ponteng kelas ini

ialah  sakit mata, deman, ibu jari bengkak dan bernanah, rindu dengan ibubapa,

terlewat bangun, menghadiri majlis perkahwinan keluarga, masalah kesihatan,

tidak siap tugasan dan sebagainya. Walaupun tindakan atau nasihat telah

diberikan kepada individu-individu ini, namun gejala ini semakin berleluasa dan

memberi kesan negatif kepada prestasi akademik mereka.

Dalam konteks di IPDAS, pelajar-pelajar yang mempunyai masalah

ketidakhadiran ke kelas dapat dilihat berdasarkan laporan daripada pensyarah.

Pelajar yang tidak hadir ke kelas dengan kehadiran kurang 85% akan dirujuk ke

Unit Bimbingan dan Kaunseling untuk mendapatkan  intervensi yang

bersesuaian. Antara intervensi yang digunakan oleh kaunselor adalah seperti

kaunseling individu, kaunseling berkelompok dan program pembangunan bakat

dan motivasi yang bertujuan untuk memulih dan mencegah masalah ponteng

melalui pembinaan jati diri para pelajar tersebut.

Bagi memastikan pelajar-pelajar IPDAS menjadi seorang insan beriman,

berakhlak, bertakwa seiring ajaran Islam berlandaskan al-Quran dan sunnah,

maka penyelidik bersetuju kajian tindakan wajar dilakukan bagi mencari

penyelesaian berkaitan gejala ponteng kelas dalam kalangan pelajar-pelajar

IPDAS.

SOROTAN LITERATUR

Gejala ponteng di Malaysia dapat dibahagikan kepada dua jenis iaitu ponteng

sekolah dan ponteng kelas. Ponteng sekolah ditakrifkan sebagai tidak hadir ke

sekolah tanpa kebenaran daripada pengetua atau guru besar. Jenis ponteng

193

sekolah dalam kajian ini diukur berdasarkan rekod rasmi kehadiran pelajar di

sekolah mengikut arahan KPM (1994), iaitu panduan bagi mengatasi masalah.

Menurut panduan ini, ponteng sekolah merujuk kepada surat amaran yang

dikeluarkan oleh pihak sekolah kepada ibubapa atau penjaga melalui surat

amaran pertama, kedua dan ketiga. Pemberian surat amaran pertama

dikeluarkan apabila pelajar ponteng sekolah antara 3 hingga 10 hari secara

berkala. Pemberian surat amaran kedua berdasarkan bilangan hari pelajar

ponteng sekolah secara berkala dari 11 hingga 20 hari, manakala pemberian

surat amaran ketiga ialah pelajar ponteng sekolah secara berkala lebih daripada

20 hari. Manakala ponteng kelas pula ditakrifkan sebagai perbuatan keluar atau

tidak berada di dalam kelas tanpa kebenaran daripada guru (KPM, 1994).

Gejala ponteng sekolah merupakan tingkah laku anti sosial yang dilakukan oleh

pelajar kerana tidak mematuhi peraturan yang ditetapkan oleh pihak berkuasa

(Fortin, 2003). Menurut Rasyidah (2005) berpendapat gejala ponteng sekolah

boleh diklasifikasikan sebagai ketidakhadiran pelajar ke sekolah dengan sengaja

tanpa sebarang alasan yang munasabah.

Hunt dan Hopko (2009) dan Muhammed Sharif dan Suria (2012) menyatakan

faktor diri pelajar mempunyai hubungan dengan gejala ponteng sekolah. Kajian

ini dijalankan terhadap 367 orang pelajar sekolah menengah luar bandar di

selatan Appalachian. Simptom seperti mengalami kerisauan, tekanan dan

mempunyai masalah pembelajaran merupakan antara punca mereka ponteng

sekolah. Arsaythamby dan Ng Chooi (2014) mendapati bahawa faktor penentu

utama ponteng sekolah adalah diri pelajar, diikuti dengan faktor sekolah,

keluarga dan rakan sebaya. Hallinan (2008) dan Malcolm et al. (2003) mendapati

faktor guru juga mempunyai hubungan dengan ponteng sekolah.

194

Kajian Gabb (1994) menyatakan sekolah sebagai faktor penolak pelajar dari

sekolah. Masalah peraturan sekolah yang kurang konsisten dan penguatkuasaan

yang lemah menyebabkan berlakunya ponteng sekolah. Kajian Enomoto (1997)

mendapati pelajar di peringkat tinggi lebih mudah menyedari tentang

kelonggaran penguatkuasaan peraturan institusi berbanding pelajar di peringkat

rendah yang mana menyebabkan mereka lebih kerap untuk melakukan

perbuatan ponteng sekolah. Dalam kajian Muhammed Sharif dan Suria (2012)

menyatakan sikap guru merupakan faktor penting dalam ponteng sekolah.

Manakala Abdul Razak (1993) mendapati bahawa minat pelajar terhadap

sesuatu mata pelajaran bergantung kepada cara pengajaran yang dilaksanakan

oleh guru. Kenyataan ini disokong oleh Fennemma (1988)  dalam kajian beliau

yang mendapati bahawa guru adalah pengaruh utama terhadap pembelajaran

pelajar. Ng (2005) dalam kajiannya mendapati bahawa pengajaran guru yang

membosankan juga merupakan antara faktor yang menyebabkan berlakunya

ponteng sekolah. Kajian Smink dan Reimer (2005) menunjukkan bahawa mata

pelajaran yang kurang memberangsangkan pengajarannya, kerja sekolah yang

tidak mencabar dan hubungan yang tidak mesra antara guru dan pelajar

merupakan faktor yang berkait rapat dengan jumlah kehadiran.

Kajian di luar negara banyak melihat kesan intervensi ke atas kadar perlakuan

murid yang terlibat dalam salah laku. McNamara (2002) dalam kajiannya yang

melibatkan seorang murid yang dirujuk kerana telah beberapa kali melakukan

kesalahan disiplin mendapati bahawa Pendekatan Kognitif adalah berkesan bagi

mengurangkan intensiti dan kekerapan terlibat dalam salah laku.

Banyak kajian telah dilaksanakan untuk mengenal pasti keberkesanan intervensi

yang diberikan secara berkelompok untuk membantu murid sekolah atau klien

mengurangkan tingkah laku bermasalah dan meningkatkan kualiti kehidupan

mereka. Antaranya, kajian eksperimen kuasi Ramsay, Ramsay dan Main (2007)

195

yang membandingkan kesan kaunseling berkelompok dengan kesan kaunseling

individu ke atas kualiti kehidupan.

Animasahun (2009) menyatakan bahawa motivasi pelajar juga mempunyai

hubungan dengan ponteng sekolah. Motivasi pelajar untuk hadir sekolah adalah

rendah apabila guru tidak mempedulikan ketidakhadiran mereka. Kajian beliau

menyatakan peraturan sekolah yang lebih ketat terhadap kehadiran pelajar dapat

mengurangkan kadar ponteng sekolah. Mohd Amin (1998) menyatakan pelajar

yang ponteng adalah mereka yang mempunyai pendirian yang lemah. Lemahnya

pendirian seseorang akan menyebabkan seseorang itu mudah dipengaruhi oleh

orang lain. Pada usia yang sebegini, pelajar dalam proses ingin mencari identiti

diri maka mereka lebih cenderung mencuba sesuatu yang baru tanpa berfikir

panjang. Positif atau negatif kelakuan seseorang pelajar banyak dipengaruhi oleh

rakan sebaya.

Bagi melihat tahap motivasi sebelum dan selepas intervensi yang dijalankan ke

atas pelajar-pelajar ini, satu program khas telah dibentuk dan dilaksanakan ke

atas kelompok sasaran. Antara program yang dijalankan adalah Program

Kemerdekaan, Program Dekat di Hati Anak Malaysia dan sebagainya. Motivasi

merupakan suatu perangsang yang mampu membangkitkan dan mengekalkan

minat seseorang individu ke arah sesuatu matlamat tertentu, termasuk sikap,

minat dan tingkah lakunya. Ia biasanya diwujudkan kerana keperluan fisiologi

atau psikologi yang timbul.  Kajian oleh Sharififah Alwiah Alsagoff (1986)

menghuraikan motivasi sebagai perangsang tindakan terhadap sesuatu tujuan

yang dahulunya hanya sedikit .

196

PERNYATAAN  MASALAH

Seksyen Pengurusan Akademik IPDAS telah mengeluarkan satu laporan

berkaitan purata peratusan kehadiran pelajar yang tidak hadir ke kelas.  Pelajar

yang tidak hadir bagi sesi pengajian Julai sehingga November 2019 ialah

sebanyak 78.57%. Peratus ketidakhadiran pelajar ke kelas ini meningkat dari

tahun ke tahun. Peningkatan yang ketara ini sudah pasti memberikan kesan

negatif kepada semua pihak sama ada mereka yang berada dalam sistem

pentadbiran mahupun pelaksanaan IPDAS. Kebimbangan terhadap gejala

ponteng ini jelas dilihat apabila pihak pengurusan Cawangan Akademik IPDAS

diwajibkan untuk menyediakan laporan prestasi akademik kepada ahli-ahli

lembaga yang terdiri daripada wakil-wakil jabatan agama di Sabah seperti

Pengarah Jabatan Hal Ehwal Islam Negeri Sabah (JHEAINS), Yang Di-Pertua

Majlis Ugama Islam Negeri Sabah (MUIS), ahli akademik Universiti Malaysia

Sabah (UMS) dan badan-badan dakwah yang lain. Kegagalan dalam

menyelesaikan isu ini bukan sahaja memberi kesan negatif terhadap pentadbiran

IPDAS bahkan pandangan negatif masyarakat terhadap  instituti ini.

Sehubungan dengan itu, demi menangani gejala ini daripada berleluasa, IPDAS

telah menyediakan pelbagai aktiviti, program, intervensi dan seumpamanya

kepada semua pelajar. Program-program dan aktiviti-aktiviti yang direncanakan

dapat dibahagikan kepada dua jenis iaitu program dilaksanakan di dalam

kampus dan program yang dilaksanakan di luar kampus. Laporan Statistik Kerja

Tahunan (SKT) 2019 daripada Cawangan Kualiti IPDAS menunjukkan bahawa

274 program daripada 298 program yang dirancang telah berjaya dilaksanakan

sepanjang tahun 2019 yang mewakili 91.9%. Ini menunjukkan keseriusan IPDAS

untuk memberikan pendidikan yang terbaik kepada semua pelajar.

197

Selain itu, IPDAS melalui Seksyen Bimbingan dan Psikologi berusaha melakukan

pelbagai intervensi kepada pelajar-pelajar bermasalah. Laporan pelajar tersebut

akan diserahkan kepada Timbalan Pengarah Akademik, IPDAS untuk mengenal

pasti faktor-faktor yang menyebabkan gejala ponteng kelas ini berlaku dan kesan

intervensi ke atas kelompok sasaran. Selain itu, Seksyen Pembangunan

Kemahiran Insaniah, Unit Pusat Islam turut membantu meningkatkan kemahiran

yang sedia ada sebagai salah satu usaha menyuburkan psikospritual dan

motivasi kepada kelompok sasaran. Walau bagaimanapun, isu ponteng ini masih

berlaku kerana pelajar kurang berminat menyertai aktiviti-aktiviti dan program-

program yang dianjurkan oleh mana-mana seksyen di IPDAS. Akhirnya, pelajar

bermasalah ini boleh mempengaruhi individu lain untuk ponteng kelas.

Selain itu, ketidakhadiran ini sering berlaku pada sesi pagi iaitu masa pertama

sesi kuliah dan pada mata pelajaran tertentu. Antara faktor yang menyumbang

kepada perkara ini adalah sikap individu, pengaruh rakan sebaya dan kurang

berminat dengan cara pengajaran guru. Sehubungan dengan itu, kelompok

sasaran ini telah diberikan intervensi demi mengatasi faktor-faktor tersebut

namun para pelajar ini tidak menghabiskan sesi kaunseling mereka dengan

memberikan pelbagai alasan seolah-olah mereka risau dan takut masalah lain

akan dikenal pasti. Lantaran itu, berdasarkan kajian awal dan saranan Suradi

Salim (2001), kajian ini dijalankan untuk melihat kesan Intervensi

Psikopendidikan terhadap tingkah laku murid yang dirujuk kepada guru

Bimbingan dan Kaunseling di sekolah. Justeru itu, kajian ini wajar dilakukan

kerana ia juga memberikan kesan ke atas motivasi pelajar khususnya kelompok

sasaran.

198

OBJEKTIF KAJIAN

Berdasarkan permasalahan yang telah dikemukakan dan sorotan literatur, maka

objektif  kajian adalah seperti berikut:

i. Untuk mengenal pasti pandangan pelajar terhadap faktor-faktor yang

menyebabkan gejala ponteng kelas

ii. Untuk meninjau kesan intervensi terhadap tingkah laku pelajar-pelajar

ponteng kelas

iii. Untuk meninjau tahap motivasi sebelum dan selepas intervensi gejala

ponteng kelas

PERSOALAN KAJIAN

Kajian ini bertujuan menjawab soalan yang berkaitan dengan gejala ponteng

kelas dalam kalangan pelajar-pelajar IPDAS. Secara spesifiknya soalan kajian

adalah seperti berikut :

i. Apakah pandangan pelajar-pelajar IPDAS berkaitan faktor-faktor

terjadinya gejala ponteng kelas ini ?

ii. Apakah kesan intervensi terhadap tingkah laku pelajar pelajar ponteng

kelas ?

iii. Apakah  tahap  motivasi sebelum dan selepas intervensi gejala ponteng

kelas ?

KEPENTINGAN KAJIAN

Persoalan tentang salah laku ponteng kelas telah lama dan banyak diperkatakan

oleh pelbagai pihak sama ada institusi pendidikan, ibubapa pelajar, anggota

masyarakat, ahli akademik dan sebagainya dalam platform tertentu seperti

mesyuarat, seminar, bengkel dan sebagainya. Justeru itu, hasil kajian ini dapat

199

mendedahkan kepada pelbagai pihak khususnya IPDAS punca masalah ponteng

dalam kalangan pelajar.

Selain itu, dapatan kajian ini penting kepada pihak IPDAS khususnya para

pensyarah bagi memahami dan menilai faktor-faktor yang menyebabkan

berlakunya masalah ponteng dalam kalangan pelajar di samping mencari

alternatif dan memikirkan langkah-langkah bagi mengatasi masalah ini. Kajian ini

juga boleh digunakan sebagai indikator berkaitan program bersesuaian yang

boleh dianjurkan oleh pihak pentadbiran IPDAS bagi menangani masalah

ponteng ini.

Kejayaan dalam mencari jalan penyelesaian kepada gejala ponteng ini dapat

memenuhi hasrat pensyarah, institusi, ibu bapa, anggota masyarakat serta

negara untuk menghasilkan generasi unggul akan tercapai. Ini selaras dengan

saranan kerajaan untuk mewujudkan masyarakat bermoral, beretika serta kukuh

dalam nilai agama dan kejiwaan yang didokong nilai etika yang tinggi.

Menerusi hasil kajian ini diharapkan akan dapat membantu kaunselor menangani

pelajar dirujuk dengan lebih berkesan dan selanjutnya dapat meningkatkan

profesion kaunseling. Dengan adanya kaedah yang disarankan dalam kajian ini,

sesuatu masalah dapat diatasi kerana sebahagian besar daripada murid yang

dihantar untuk berjumpa dengan kaunselor ialah pelajar yang dirujuk. Oleh itu,

dengan menggunakan kaedah yang dicadangkan lebih banyak pelajar yang tidak

berdisiplin dapat diubah daripada berpandangan negatif kepada cara berfikir

positif.

Kesan intervensi ini juga dilihat dapat merealisasikan visi dan misi IPDAS yang

ingin menjadikan pelajar-pelajarnya sebagai individu yang aktif dari segi jasmani,

200

emosi, rohani, dan intelek supaya transformasi pendidikan yang dihasratkan

dapat direalisasikan.

Kajian ini juga dilakukan bagi menyahut saranan pengkaji-pengkaji lain yang

melihat pentingnya menilai kesan sesuatu model atau strategi untuk disandarkan

oleh kaunselor apabila menghadapi murid yang dirujuk (James Yeow, 2005;

Paradise & Wilder, 17 1979; Ritchie, 1986; Suradi Salim, 2001; Vriend dan Dyer,

1973). Menurut Mohd. Tajudin Ninggal (2004), sistem latihan kaunselor yang

dilaksanakan sewajarnya dapat menyediakan bakal kaunselor yang lebih berilmu

dan berkompetensi selaras dengan perkembangan dan kehendak semasa

masyarakat. Dengan memasukkan Intervensi Psikopendidikan ke dalam silibus

latihan kaunselor, kaunselor akan lebih bersedia untuk menangani murid yang

terlibat dalam masalah disiplin di sekolah apabila mereka dirujuk kepadanya.

DEFINISI ISTILAH

Sebanyak empat istilah utama digunakan dalam kajian ini, iaitu ponteng kelas,

pelajar-pelajar IPDAS, intervensi dan motivasi. Istilah yang digunakan dalam

kajian ini dijelaskan pengertiannya dari segi istilah (definisi konsep) mahupun

dalam konteks kajian (definisi operasi).

Ponteng kelas

Ponteng kelas merupakan satu perbuatan salah laku dan melanggar peraturan

sekolah. Ini bermaksud seseorang pelajar dianggap ponteng sekiranya tidak

hadir ke kelas tanpa sebab-sebab yang dibenarkan pada hari persekolahan.

Oleh yang demikian, ponteng kelas merupakan istilah yang digunakan bagi

merujuk kepada kegagalan menghadiri kelas di sekolah secara sengaja tanpa

alasan yang munasabah.

201

Menurut Abdullah Sani Yahaya (2005) menjelaskan bahawa gejala ponteng

kelas ini adalah merujuk kepada tindakan seorang pelajar yang tidak mengikuti

sesuatu pelajaran pada waktu sepatutnya pelajar itu wajib mengikutinya di dalam

bilik darjah.

Intervensi

Dalam dunia pendidikan, intervensi Psikopendidikan sering digunakan. Ini

bermaksud intervensi yang diberikan berkaitan dengan aspek psikologi dalam

pendidikan khususnya digunakan untuk mendidik atau membimbing pelajar yang

mempunyai masalah tingkah laku atau masalah pembelajaran. Aspek utama

yang ditekankan dalam Psikopendidikan ialah intervensi atau rawatan dalam

bentuk pendidikan. Pendidikan yang dimaksudkan di sini meliputi perkongsian

maklumat supaya pelajar-pelajar tersebut dapat mengendalikan kehidupan

mereka dengan lebih baik. Matlamat Psikopendidikan ini diberikan untuk

meningkatkan aspek psikologi pelajar seperti motivasi dan kesedaran diri. Oleh

itu, segala aktiviti yang dirancang perlulah diselitkan elemen maklumat berkaitan

supaya dapat meningkatkan kesedaran dan motivasi diri pelajar-pelajar

berkenaan.

Corey, Corey dan Corey (2010) pula meletakkan Psikopendidikan sebagai satu

intervensi yang banyak digunakan untuk kumpulan yang spesifik dalam jangka

masa yang singkat serta mempunyai tema tertentu agar perkongsian maklumat

dapat digunakan untuk meningkatkan kesedaran dan perkembangan kendiri

seseorang. Penggunaan Intervensi Psikopendidikan dikhususkan untuk

menangani masalah disiplin dan juga membantu perkembangan diri murid dalam

bilik darjah (Knoff, 1987), dalam kumpulan bimbingan kelompok (Aasheim &

Niemann, 2006; Corey dan Corey, 2007; Gladding, 1995) dan juga dalam

bimbingan yang diberikan secara individu (Gehart, 2013).

202

Dalam kajian ini, intervensi secara individu dilakukan melalui penglibatan secara

peribadi antara pelajar dengan kaunselor. Ketika sesi ini, kaunselor mengenal

pasti faktor-faktor kelemahan murid dalam berhadapan sesuatu masalah.

Intervensi secara kelompok ialah intervensi yang dilakukan secara beramai-

ramai. Intervensi tidak hanya menjurus kepada akademik sahaja namun turut

menjurus kepada sikap dan sahsiah pelajar itu sendiri.

Motivasi

Kajian oleh H.W. Bernard dalam bukunya Psychology of Learning (1965)

menyatakan motivasi ialah proses membangkitkan, mengekalkan dan mengawal

minit. Crow dan Crow (1981) menghuraikan motivasi sebagai sesuatu desakan

yang menjadikan manusia mengubah sikap, minat atau kegiatannya. Sebahagian

ahli psikologi mengklasifikasikan motivasi kepada motivasi fisiologi iaitu

keperluan asas manusia seperti makanan, minuman, seks dan sebagainya.

Sebahagian ahli psikologi yang lain pula membahagikan motivasi kepada dua

jenis iaitu motivasi asas yang bersifat semula jadi dan motivasi yang dibentuk

daripada pembelajaran.

Motivasi intrinsik adalah diwujudkan secara semula jadi melalui rangsangan

dalaman. Ianya lahir daripada dorongan dan minat seseorang individu untuk

melakukan sesuatu aktiviti tanpa sebarang ganjaran. Kajian oleh Burner (1966)

mengaitkan motivasi intrinsik ini dengan naluri ingin tahu dan dorongan

mencapai kemerdekaan. Motivasi ekstrinsik diwujudkan daripada rangsangan

luaran dengan tujuan menggerakkan orang untuk melakukan sesuatu aktiviti

yang akan membawa faedah kepadanya. Motivasi ekstrinsik ini boleh dirangsang

melalui peneguhan positif seperti pujian, insentif, hadiah, gred dan pewujudan

suasana pembelajaran kondusif yang mampu mendorong keinginan mereka

untuk belajar.

203

METODOLOGI

Reka bentuk kajian

Berdasarkan kajian ini, penulis telah menggunakan kaedah soal selidik untuk

mendapatkan ketepatan hasil kajian. Dalam hal ini, penulis telah menyediakan

satu set soal selidik yang mengandungi empat bahagian utama. Bahagian

pertama berkaitan dengan maklumat pelajar. Bahagian kedua berkaitan dengan

pandangan pelajar terhadap faktor-faktor ponteng kelas. Bahagian ketiga

berkaitan dengan kesan intervensi pelajar-pelajar ponteng kelas dan bahagian

keempat adalah berkaitan tahap motivasi sebelum dan selepas intervensi gejala

ponteng kelas. Pada bahagian kedua, ketiga dan keempat, penulis telah

mengadaptasi alat kajian daripada kajian-kajian yang terdahulu. Selain ini juga,

penulis turut menggunakan kaedah temubual, ikut serta dan tinjau selidik untuk

mengumpul maklumat-maklumat berkenaan gejala ponteng kelas dalam

kalangan pelajar IPDAS.

Subjek kajian

Subjek kajian yang terlibat dalam kajian ini adalah pelajar-pelajar Sijil Pengajian

Islam dan Dakwah (SPID). Jumlah pelajar yang terlibat dalam kajian ini adalah

seramai 58 orang pelajar yang terdiri daripada pelajar lelaki dan perempuan dan

daripada jumlah tersebut seramai 10 orang pelajar yang tergolong dalam kes

ponteng kelas. Bagi menjawab soalan daripada objektif kajian, penulis telah

membahagikan subjek kajian kepada 2 kelompok. Satu kelompok yang terdiri 58

orang pelajar akan menjawab objektif kajian yang kedua. Manakala, kelompok

sasaran seramai 10 orang pelajar, akan menjawab objektif yang kedua dan

ketiga.

204

Tempat kajian

Kajian ini dijalankan di IPDAS. Lokasi kajian dipilih kerana mengambil kira fokus

utama kajian iaitu isu masalah ponteng kelas dalam kalangan pelajar-pelajar

IPDAS. Sememangnya pemilihan lokasi kajian yang dilakukan oleh pengkaji

adalah mengikut kesesuaian dan prosedur kajian. Selain itu juga, tempat ini

menjadi pilihan penulis kerana ia dapat memenuhi jumlah sampel-sampel kajian

yang diperlukan.

 Alat kajian

Dalam kajian ini alat kajian yang digunakan ialah set borang selidik. Borang

selidik ini mempunyai empat bahagian iaitu bahagian berkaitan demografi,

Bahagian A, B dan C. Bahagian A berkaitan dengan mengenal pasti pandangan

pelajar terhadap faktor-faktor yang menyebabkan gejala ponteng kelas.

Bahagian B pula berkaitan  meninjau kesan intervensi terhadap tingkah laku

pelajar pelajar ponteng kelas. Manakala Bahagian C berkaitan dengan

pemerhatian tahap motivasi sebelum dan selepas intervensi gejala ponteng

kelas. Rujuk lampiran  A.

DAPATAN KAJIAN

Dalam bahagian ini, penulis akan membincangkan dengan lebih lanjut mengenai

keseluruhan keputusan kajian yang diperolehi daripada kajian yang dilakukan.

Objektif 1: Untuk mengenal pasti pandangan pelajar terhadap faktor-faktor

yang menyebabkan gejala ponteng kelas.

205

Jadual 1: Pandangan pelajar-pelajar terhadap faktor-faktor

yangmenyebabkan gejala ponteng kelas.

Item Perkara Min Sisi
piawaian

Interpretasi

1 Saya lebih suka melakukan aktiviti lain

daripada belajar.

2.86 1.19 Sederhana

2 Saya rasa seronok berada di IPDAS. 4.55 6.25 Tinggi

3 Saya sentiasa belajar sehingga lewat

malam.

2.98 868 Sederhana

4 Saya seorang yang aktif bersukan. 3.45 1.24 Sederhana

5 Saya selesa menggunakan perabot

kelas untuk aktiviti pembelajaran.

3.69 1.07 Sederhana

6 Saya rasa bilangan pelajar di dalam

kelas saya terlalu ramai.

3.17 1.01 Sederhana

7 Saya seronok dengan suasana di dalam

kelas.

4.02 1.01 Tinggi

8 Peraturan IPDAS sangat ketat. 3.17 976 Sederhana

9 IPDAS menyediakan kemudahan

pembelajaran yang cukup untuk saya

dan rakan-rakan gunakan.

4.02 1.01 Tinggi

10 Saya rasa pensyarah saya

membosankan.

1.81 1.10 Rendah

11 Pensyarah saya menjalankan pelbagai

aktiviti yang menarik semasa

pembelajaran.

4.10 810 Tinggi

12 Pensyarah tidak mempedulikan saya

dalam aktiviti pembelajaran dalam

kelas.

1.97 955 Rendah

13 Pensyarah akan menghukum saya

sekiranya saya membuat kesalahan.

2.95 955 Rendah

14 Pensyarah memberi tugasan yang

terlalu banyak kepada saya.

2.91 1.13 Rendah

206

Jadual 1 menunjukkan analisis item  1 hingga 20  bagi persoalan kajian yang

pertama iaitu untuk melihat pandangan pelajar-pelajar terhadap faktor-faktor

yang menyebabkan gejala ponteng kelas. Hasil analisis ini menunjukkan masing-

masing item berada pada paras tinggi, sederhana dan rendah.  Min yang

tertinggi bagi analisis item-item ini adalah item 2 dengan nilai 4.55. Ini

menunjukkan bahawa majoriti responden bersetuju dengan kenyataan “rasa

seronok berada di IPDAS”. Seterusnya item  ke 16  telah mencatat nilai min

kedua tertinggi dengan nilai 4.38. Item ini berkaitan dengan kenyataan

“hubungan saya dengan pensyarah-pensyarah adalah baik” dan perkara ini

sudah menjadi amalan bagi pelajar-pelajar IPDAS yang sentiasa menghormati

pensyarah-pensyarah mereka.  Item ke 10 menunjukkan nilai min paling rendah

iaitu nilai 1.81 dengan penyataan “saya rasa pensyarah saya membosankan”.

Daripada nilai ini, keseluruhan sampel bersetuju bahawa pensyarah IPDAS tidak

membosankan dan mereka menjadi pemangkin semangat mereka untuk

sentiasa hadir ke kelas. Purata min keseluruhan bagi bahagian ini ialah 3.29

yang juga merupakan nilai min di tahap sederhana. Ini menunjukkan bahawa

15 Pensyarah saya sentiasa menepati

masa.

3.72 970 Tinggi

16 Hubungan saya dengan pensyarah-

pensyarah adalah baik.

4.38 1.13 Tinggi

17 Saya senang memahami penjelasan

pensyarah.

4.00 772 Tinggi

18 Saya sememangnya meminati program

yang saya ikuti di IPDAS.

4.03 973 Tinggi

19 Saya tidak suka bersedia untuk ke

kelas.

2.12 1.41 Rendah

20 Saya tidak suka jadual kelas saya. 2.02 .982 Rendah

 Keseluruhan 3.29

207

pandangan pelajar-pelajar terhadap faktor-faktor yang menyebabkan gejala

ponteng kelas di IPDAS adalah berada di tahap sederhana.

Objektif  2: Untuk meninjau kesan intervensi terhadap tingkah laku pelajar

ponteng kelas

Jadual 2: Program pembangunan sahsiah yang mengetengahkan terapi
kaunseling untuk membantu pelajar bermasalah

Masalah sasaran secara
umum

Kumpulan
rawatan

Intervensi
individu dan
berkumpulan

Kesan tingkah laku

◼ Masalah kekeluargaan

◼ Masalah peribadi

◼ Susah mahu bangun
pagi

◼ Tidak berminat dengan
subjek tertentu

◼ Masalah percintaan

◼ Sengaja tidak datang ke
kelas

◼ Mata pelajaran  yang
sukar untuk difahami

◼ Kurang sokangan
daripada rakan sebaya

◼ Merasa diri boleh
selesaikan masalah
sendiri

10 orang
pelajar

(kelompok
rawatan)

 Changing
one’s
language

 Latihan
asertif

 Positive or
negative
reinforcement

 Breathing
technigue

 Mindfulness

 Positive
reinforcement

 Program
motivasi
sebelum
peperiksaan
akhir
semester

 Program
Retreat

 Program
eksplorasi
kerjaya

 Melahirkan pelajar
yang berdisplin dan
sentiasa mematuhi
peraturan yang
ditetapkan

 Pelajar dibenarkan
masuk ke dewan
peperiksaan
setelah
mengadakan
perbincangan
dengan pensyarah-
pensyarah yang
kurang peratus
kehadiran ke kelas

 Lebih awal datang
ke kelas

 Mengambil
bahagian dalam
kelas

 Meningkatkan
konsep kendiri
pelajar.

 Hubungan
pensyarah
bertambah baik

 Peratus kehadiran
akan menjadi lebih
baik

208

Jadual 2 ini merupakan hasil temu bual bersama kaunseor IPDAS berkaitan

program pembangunan yang mengetengahkan terapi kaunseling untuk

membantu pelajar-pelajar bermasalah khususnya pelajar ponteng kelas. Melalui

hasil temu bual ini, terdapat beberapa jenis program pembangunan sahsiah

anjuran Seksyen Psikologi dan Kaunseling IPDAS yang pernah disertai oleh

pelajar. Antaranya intervensi individu  atau intervensi berkumpulan.

Hasil temu bual bersama pelajar mendapati bahawa majoriti mereka pernah

mengikuti program pembangunan individu seperti Changing one’s language,

Latihan asertif, Positive or negative  reinforcement, Breathing  Mindfulness,

Positive reinforcement. Begitu juga dengan program intervensi berkumpulan

seperti Program motivasi sebelum peperiksaan akhir semester, Program retreat

dan Program eksplorasi kerjaya. Segelintir daripada mereka telah menyertai

program lain seperti Program kemerdekaan dan Pertandingan nasyid. Hasil

pemerhatian ke atas pelajar ini, secara umumnya terdapat perubahan yang

positif dalam kalangan mereka. Ini jelas terbukti apabila hubungan dengan rakan

sebaya menjadi baik, tidak melanggar peraturan IPDAS, mengambil bahagian

dalam kelas dan menjadi individu yang lebih berdisplin.

209

Objektif  3: Untuk meninjau tahap motivasi sebelum dan selepas intervensi

gejala ponteng kelas

Jadual 3: Sebelum intervensi dan tahap motivasi pelajar

Bil Sebelum menerima intervensi Tahap motivasi pelajar

1. ◼ Pelajar mengalami masalah seperti

kurang pergaulan, selalu menghabiskan

masa di bilik, peratus kehadiran pelajar

sesi pagi rendah dan kelayakan masuk

dewan peperiksaan telah di sekat.

◼ Kurang yakin dengan kaunselor

◼ Tidak mahu berada pada sesi

kaunseling bersama kaunselor

Rendah

Hasil tinjauan yang telah dibuat ke atas kelompok rawatan ini sebelum intervensi

dilakukan mendapati tahap motivasi pelajar-pelajar ini adalah rendah. Ia dapat

dilihat melalui interaksi mereka bersama persekitaran.

Hasil temubual bersama mereka mendapati bahawa motivasi intrinsik dalam diri

mereka agak rendah. Ini dibuktikan dengan kecenderungan mereka bersama

persekitaran dan semasa keberadaan di kelas. Apabila soalan diajukan kepada

mereka pergerakkan isyarat badan menunjukkan sikap sambal lewa, rasa malu

dan kurang bersemangat. Begitu juga dengan motivasi ektrinsik, mereka

menunjukkan sikap kurang berminat dengan aktiviti yang dianjurkan oleh IPDAS,

kurang penglibatan sukan dan kurang mesra bersama rakan sebaya. Hasil

temubual bersama kaunselor IPDAS menyatakan bahawa motivasi pelajar-

pelajar menjadi rendah disebabkan oleh pelbagai faktor antaranya adalah

masalah kekeluargaan, percintaan, penerimaan yang kurang terhadap subjek

yang sukar dan kurang kekuatan jati diri sekiranya menghadapi masalah. Kesan

210

masalah ini memberi kesan ke atas motivasi, minat dan akhirnya mereka

bertindak untuk mengasingkan diri.

Terdapat pelbagai rawatan yang telah dilakukan untuk mengatasi masalah

ponteng kelas ini, antaranya adalah kaunseling individu, kauseling berkelompok,

program-program pembinaan jati diri dan motivasi kendiri. Hasil daripada

intervensi ini mendapati bahawa terdapat perubahan yang sangat ketara

terhadap tahap motivasi mereka.

Jadual 4:  Selepas intervensi dan tahap motivasi pelajar ponteng kelas

Bil Selepas menerima intervensi Tahap motivasi pelajar

 ◼ Pelajar bergiat aktif dengan
kelab dan persatuan

◼ Boleh berkomunikasi dengan
baik

◼ Pergaulan yang baik

◼ Sentiasa datang awal ke kelas

Tinggi

Hasil daripada intenversi yang dilakukan menunjukkan bahawa keseluruhan

kelompok rawatan ini mengalami perubahan yang sangat ketara. Antaranya

adalah tahap motivasi mereka. Hasil intervensi ini berjaya menurunkan kadar

ponteng kelas, membentuk sahsiah yang berdisplin, pergaulan yang baik dan

sentiasa datang awal ke kelas.

211

PERBINCANGAN

Objektif 1: Untuk mengenal pasti pandangan pelajar terhadap faktor-faktor

yang menyebabkan gejala ponteng kelas

Merujuk kepada objektif kajian yang pertama ini mendapati bahawa majoriti

responden memberikan maklum balas positif dan bersetuju dengan persoalan

yang diajukan. Sebanyak dua puluh item soalan dikemukakan pada bahagian ini

dan min keseluruhan yang diperolehi adalah 3.29 dan berada pada tahap

sederhana. Selain itu, min bagi item tertinggi adalah 4.55. Majoriti responden

bersetuju bahawa mereka menyatakan “rasa seronok berada di IPDAS kerana

persekitaran dan prasarana IPDAS” bukan penyebab atau punca  ketidakhadiran

meraka ke kelas. Ia juga dibuktikan pada item yang paling rendah iaitu item ke

1.81 dengan penyataan “saya rasa pensyarah saya membosankan. Ini jelas

menunjukkan bahawa pensyarah bukan faktor menyumbang kepada gejala

ponteng kelas.

Oleh itu, dapat disimpulkan bahawa gejala ponteng kelas ini bukannya daripada

faktor guru dan persekitaran tempat pembelajaran namun berkemungkinan besar

daripada faktor lain seperti sikap individu. Ini bertepatan dengan pendapat yang

dijelaskan oleh Azizah binti Lebai Nordin (2002) bahawa sikap individu

merupakan punca kepada faktor ketidakhadiran ke kelas dan menyebabkan

gejala semakin berleluasa.

Objektif  2: Untuk meninjau kesan intervensi terhadap tingkah laku pelajar

ponteng kelas

Berdasarkan analisis keseluruhan jadual 2, terdapat dua kaedah terapi

kaunseling yang digunakan sebagai intervensi bagi membantu menyelesaikan

212

masalah pelajar ponteng kelas di IPDAS. Hasil temubual bersama kaunselor

IPDAS menunjukkan bahawa keseluruhan kelompok sasaran ini akan menjalani

intervensi yang telah ditetapkan mengikut Standard Operating Procedure oleh

Seksyen Psikologi dan Kaunseling.

Pelajar-pelajar yang dikenal pasti sebagai individu yang bermasalah ponteng

kelas akan menerima intervensi secara berkala dan berterusan. Ini berdasarkan

kepatuhan mereka menjalani intervensi yang disediakan. Antara kaedah yang

digunakan membantu pelajar-pelajar ini adalah Hanging One’s Language,

Latihan sertif, Positive or negative  reinforcement, Breathing technigue

Mindfulness, dan Positive reinforcement.

Terapi ini digunakan untuk mengubah tingkah laku pasif, tidak bermotivasi,

kurang keyakinan menjadi individu yang sentiasa positif.  Antara terapi yang

sering digunakan oleh kaunselor ialah mindfulnee iaitu berkaitan merangsang

kesedaran dengan menyentuh here dan now yang meliputi  psikospritual.

Pemilihan intervensi-intervensi ini adalah penting kerana ia dapat membantu

keberkesanan pelajar yang bermasalah (Kelly et al. 2010a: 2010b; Kelly & Stone

2009; Franklin et al. 2009). Selain itu, Seksyen Psikologi dan Kaunseling telah

merancang program-program pembangunan sahsiah seperti Program motivasi

sebelum peperiksaan akhir semester, Program retreat dan Program eksplorasi

kerjaya. Program-program ini dirancang bertujuan membentuk motivasi pelajar-

pelajar IPDAS, meningkatkan kesedaran, mengeratkan hubungan sesama insan,

meningkatkan psikospritual dan membentuk jati diri yang berakhlak dan beriman

kepada Allah. Keseluruhan intervensi yang dijalankan oleh Seksyen Psikologi

dan Kaunseling memberi kesan terhadap perubahan tingkah laku pelajar-pelajar

IPDAS.

213

Objektif  3: Untuk meninjau tahap motivasi sebelum dan selepas intervensi

gejala ponteng kelas

Hasil dapatan kajian daripada pemerhatian mendapati keseluruhan sasaran

kajian yang terlibat mempunyai tahap motivasi intrinsik dan ekstrinsik yang tinggi

dalam mendorong mereka untuk berubah dan tidak ponteng kelas. Dapatan

kajian juga menunjukkan perbezaan yang ketara sebelum intervensi dan selepas

intervensi dilakukan. Perbezaan ini dapat dilihat melalui peratusan kehadiran

mereka ke kelas, pergaulan sesama mereka dan penglibatan mereka dalam

aktiviti kelab dan persatuan.

Hasil temubual mendapati bahawa majoriti kelompok sasaran ini berusaha untuk

hadir ke kelas, meningkatkan prestasi serta motivasi mereka. Jika ditanya

apakah punca membolehkan mereka untuk berubah, majoriti menyatakan adalah

sokongan ahli keluarga yang erat khususnya ibu bapa. Menurut kajian Hassan

(2004), ahli keluarga memainkan peranan yang cukup penting dalam pendidikan

anak-anak mereka. Selain membantu membina matlamat, ibu bapa turut

menyumbang motivasi pelajar untuk berubah dan berjaya. Selain itu, ketika

ditanya tentang “gaya penyampaian pensyarah di kelas boleh meningkatkan

motivasi mereka?”. Majoriti bersetuju bahawa teknik pengajaran pensyarah yang

menyeronoknya meningkatkan motivasi mereka untuk belajar. Secara

keseluruhannya tahap motivasi pelajar-pelajar mempunyai hubungan dengan

intervensi yang dijalankan ke atas mereka.

IMPLIKASI/CADANGAN KAJIAN

Dapatan kajian ini telah memberi sumbangan ilmu pengetahuan yang lebih

mendalam tentang isu masalah ponteng dalam kalangan pelajar di IPDAS

Kampus Keningau. Oleh itu, para pensyarah perlu memastikan gaya pengajaran

214

di dalam kelas adalah sentiasa relevan dan mampu menjadi tarikan utama untuk

pelajar hadir ke kuliah.

Hasil daripada rumusan dan perbincangan, maka penyelidik ingin

mengemukakan cadangan-cadangan penyelesaian dan langkah-langkah ke arah

mempertingkatkan gaya pengajaran pensyarah dan mengatasi masalah ponteng

dalam kalangan pelajar. Cadangan ini melibatkan pihak-pihak tertentu.

Penggunaan populasi yang lebih luas sebagai sampel agar dapatan kajian boleh

mewakili populasi yang besar dan dapatan tersebut dapat memberi gambaran

yang lebih menyeluruh terhadap gaya pengajaran para pensyarah dan tahap

ponteng pelajar di IPDAS Kampus Keningau. Penyelidik akan membuat kajian di

antara pelajar-pelajar program Sijil Pengajian Islam dan Dakwah (SPID) dan para

pensyarah kursus bagi program SPID ini. Penyelidik perlu menggunakan

pendekatan kualitatif sebagai alternatif kerana penyelidik sendiri bertindak

sebagai instrumen dan data dikumpul melalui temubual dan pemerhatian. Oleh

itu, kajian menjadi lebih bermakna berbanding penggunaan kaedah tinjauan

semata-mata. Gambaran lebih menyeluruh juga dapat diperoleh jika penyelidik

menggunakan alat kajian yang sebenar berkaitan faktor-faktor ponteng kelas

dalam kalangan pelajar IPDAS.

LIMITASI KAJIAN

Secara keseluruhannya, terdapat kekangan masa untuk menjalankan kajian dan

penyelidikan dan secara tidak langsung untuk menghasilkan kerja penyelidikan

yang baik tidak dapat dilakukan dengan sempurna.

Selain itu, program intervensi perlu dilakukan secara berterusan bagi

memastikan kelompok sasaran benar-benar mengalami perubahan. Terdapat

kekangan di dalam kajian ini untuk melihat sejauh mana kesan perubahan

seseorang melalui intervensi ini kerana lazimnya usaha ini memerlukan tempoh

215

masa yang panjang. Oleh itu, dapatan yang diperolehi tidak memberi kepuasan

kepada penyelidik dan pengkaji yang lain.

Di samping itu, terdapat sampel-sampel kajian kurang memberi kerjasama

semasa menjawab borang soal selidik. Daripada 10 borang soal selidik yang

diberikan kepada kelompok sasaran, hanya 8 orang sampel dapat menjawab

soalan yang diberikan dengan baik. Ini bermakna mereka kurang memberi

kerjasama.

Memandangkan kajian ini melibatkan pelajar-pelajar program sijil maka

maklumat yang ingin dijadikan rujukan dan bukti statistik yang jelas tidak dapat

ditemui. Hal ini kerana, permulaan dokumentasi untuk rekod ketidakhadiran ke

kelas bermula pertengahan tahun 2018. Justeru itu, jika penulis ingin melihat

data peratusan secara keseluruhan maka tidak semua maklumat yang diinginkan

dapat ditemui melalui dokumentasi dan ini bukan sahaja menyulitkan penulis

bahkan banyak masa terbuang dengan hanya mencari bukti-bukti yang sukar

ditemui.

KESIMPULAN

Gejala ponteng merupakan isu dan permasalahan masa kini yang hebat melanda

landskap pendidikan negara sama ada di peringkat pendidikan rendah mahupun

peringkat pendidikan tinggi. Menyedari hakikat bahawa kesan gejala ponteng ini

jika diabaikan akan membawa kepada ketiadaan belia yang berkaliber dan

berkualiti sebagai tonggak pemimpin pada masa hadapan, maka satu usaha

untuk mengenal pasti punca gejala ini berlaku serta resolusi tuntas perlu

dilaksanakan.

216

Sehubungan dengan itu, Institut Pengajian Islam dan Dakwah Sabah (IPDAS)

telah mengambil langkah proaktif untuk melakukan satu kajian tindakan bagi

menangani isu gejala ponteng ini daripada terus menular dalam landskap

pendidikan khususnya di IPDAS. Pelbagai inisiatif telah dirancang dan

dilaksanakan untuk mengenal pasti punca gejala ini berleluasa dalam kalangan

pelajar IPDAS serta mencari resolusi yang terbaik bagi memastikan gejala ini

dapat ditangani dengan efektif.

Penggunaan set soal selidik yang merangkumi item soalan yang menyeluruh

telah berjaya mengenal pasti punca gejala ponteng ini berlaku. Pelbagai reaksi

diberikan oleh responden terhadap soal selidik ini. Sejurus selepas itu, program

intervensi telah dirancang bagi menangani punca gejala ponteng ini berlaku

antaranya penganjuran aktiviti dan program bersifat ilmiah, patriotik dan

kemasyarakatan yang mampu meningkatkan tahap motivasi mereka untuk

membuat perubahan kendiri ke arah lebih baik. Selain itu, sesi kaunseling turut

dilaksanakan sama ada kaunseling individu mahupun kaunseling berkelompok.

Menariknya adalah hasil dapatan kajian memberi isyarat yang jelas bahawa

kajian tindakan ini telah memberikan satu impak yang besar untuk menangani

gejala ponteng ini apabila para pelaku ponteng kelas telah menunjukkan

perubahan sikap positif dengan mula memperbaiki rekod kehadiran ke kelas.

Tidak hanya berhenti di situ, mereka turut menunjukkan penglibatan aktif di

dalam sesi pembelajaran, melahirkan pergaulan yang mesra dan beradab

sesama rakan mahupun terhadap pensyarah. Ini membuktikan bahawa kajian

tindakan ini telah membuahkan hasil yang bermanfaat serta menyumbang

kepada penurunan indeks ketidakhadiran pelajar IPDAS ke kelas.Tidak dinafikan

juga bahawa kajian tindakan ini boleh dianggap satu ruang dan peluang kepada

pihak pengurusan IPDAS untuk melahirkan barisan pensyarah yang berfikiran

kritis dan analitikal terhadap sesuai isu yang melanda landskap pendidikan

khususnya di IPDAS.

217

RUJUKAN

Alvarez, N. G. (2009). The effect of psychoeducational intervention on rural high
school freshmen’s self-resported career self-efficacy. Tesis Doktor
Falsafah yang tidak diterbitkan. St. Mary‟s University, Texas, Amerika
Syarikat.

Akma Abd. Hamid, & Bhasah Abu Bakar. (2005). Stres dikalangan pelajar-

pelajar bermasalah di sekolah menengah. Prosiding Seminar Pendidikan.
Hotel Shangri La, Pulau Pinang (hh. 732-739).

Baharudin Othman. (15 Ogos 2020). Prosedur pengeluaran surat amaran dan

pelajar bermasalah. IPDAS

Dayangku Ezharrina Awangku Matarsad (20 Ogos 2020). Keputusan

Peperiksaan Pelajar Sijil Pengajian Islam Semester 3 Ipdas. IPDAS

Fortin, L. (2003). Students’ antisocial and aggressive behavior: Development and

prediction. Journal of Education, 41(6), 669–688.

Hunt, M. K., & Hopko, D. R. (2009). Predicting high school truancy among

students in the Appalachian South. Journal of Primary Prevention, 30(5),
549–567.

Jamal Adil Ahmad Shukri. ( 21 Ogos 2020). Program dekat di hati. IPDAS

James Ang Jit Eng. (2005). Pengurusan disiplin sekolah: Pendekatan alternatif

menangani gejala disiplin di sekolah. Jurnal Pengurusan dan Kepimpinan
Pendidikan, 15(1), 1- 17. James Yeow. (2005). Counsellor burnout. Inti
Journal, 1(5), 398-409.

Lloyd, N. N. (2006). Pupil disaffection in areas of socio-economic disadvantage:

Implications for effective school leadership. Management in Education,
20(5), 23– 31.

Mat Kilau Idris (1997). Gejala ponteng sekolah antara para pelajar sekolah

menengah. Unpublished master’s thesis, Universiti Utara Malaysia, Sintok,
Kedah.

Mohd Hafizi Nurodin. (23 Ogos 2020). Jenis-jenis terapi kaunseling.IPDAS

Muhammed Sharif Mustaffa, & Suria Abd Jamil (2012). Mengenal pasti punca-

punca masalah ponteng di kalangan pelajar sekolah rendah: Satu kajian
kes. Journal of Educational Psychology & Counseling, 6, 50–73.

218

Ng, K. G. (2005). Hubungan antara punca-punca ponteng dengan tahap ponteng
sekolah di kalangan pelajar tingkatan 4 Bahagian Pendalaman Sabah.
Unpublished master’s thesis, Universiti Malaysia Sabah.

Nor Shafirah Ali (1 Oktober 2020). Tingkah laku pelajar di asrama.IPDAS

219

LAMPIRAN

Temubual bersama kaunselor IPDAS

Temubual bersama pelajar SAPID, IPDAS

Program penyelidik bersama pelajar SAPID

Program penyelidik bersama pelajar SAPID

087-331868

087-336087

myipdas.islam.gov.my

JABATAN KEMAJUAN ISLAM MALAYSIA
INSTITUT PENGAJIAN ISLAM DAN DAKWAH SABAH

Beg Berkunci No.12, KM6 Jln Kg Menawo,
89009 Keningau, Sabah